Jack Langdon, Lord Frayne, tratează cu foarte multă 
seriozitate onoarea străvechii sale familii și, în acelaşi 
timp, ascunde un secret pe care îl consideră rusinos: 
darul de vrăjitor, pe care a fost învățat să-l reprime gi 
să-l respingă, Când un accident îl aduce pe Jack în 
pragul morții, unica lui şansă de supravieţuire este 
Abigail Barton, o vindecătoare talentată. Abigail 
trebuie să îşi asume un mare risc pentru a-i salva viața 
lordului Frayne, aşa că va cere în schimb un preț pe 
măsură: căsătoria cu Jack. Acesta nu întârzie să accepte 
şi curând se simre atras de sincera lui soţie, al cărei 
farmec este la fel de puternic ca şi trezirea propriilor 
abilităţi magice; la rândul ci, Abigail este impresionată 
de sensibilitatea și blândeţea lui Jack. Cunoscând însă 
prea bine ura acestuia Faţă de magic, hotărăște să 
crăiască despărțită de el după conceperea copilului pe 
care şi-l dorise atât de mult, pentru ca Jack să îşi poată 
păstra reputaţia, iar ea să îşi poată îndeplini menirea de 
vindecătoare. Cu toare acestea, iubirea care se naşte 
între ei se dovedește a fi cea mai misterioasă şi mai 
seducătoare forță pe care au cunoscut-o vreodată. 

prolog 


Academia Stonebridge 
Cumberland, Nord-Vestul Angliei 
Septembrie 1793 


- E vremea să te trezești, șoarece! 

Patul îngust al lui Jack Langdon fu răsturnat fără 
milă, iar el se trezi pe duşumeaua rece din piatră. 
Se așeză în capul oaselor și clipi somnoros spre tânărul 
care îi invadase camera. Unde era? 

Academia Stonebridge. Bineînţeles. Trăsura familiei 
îl abandonase acolo târziu în noapte, după mai multe 
zile de drum istovitor. Jack primise o bucată de pâine 
şi fusese condus în camera lui, fără să vadă nimic din 
noua şcoală şi fără să întâlnească vreun coleg. Astăzi tre- 
buia să înveţe cum să supraviețuiască în următorii ani. 

Se grăbi să se ridice şi îl întrebă pe băiatul mai mare: 

- Eşti monitor? 

- Sunt. Poţi să-mi spui domnul Fullerton, sir. Şi tu 
eşti un şoarece, cel mai prăpădit dintre toți prăpădiţii. 
Îmbracă-te și coboară în curte. Colonelul vrea să vor- 
bească cu şoarecii cei noi. Monitorul îl privi încruntat. 
Trebuie să stau aici și să mă asigur că te îmbraci? 

Jack își dorea din tot sufletul să-i şteargă cu o lovitură 
zâmbetul înfumurat, dar nu era prost. Monitorul avea 
probabil șaptesprezece ani, era de două ori mai înalt și 
de trei ori mai rău. Se mulțumi să spună: 

- Nu, domnule Fullerton, sir. Cobor imediat. 

- Ai grijă să fie așa. 

Fullerton plecă spre camera alăturată. 

Tremurând, Jack se îndreptă spre lavabou. Întâi fu ne- 
voit să spargă pojghiţa de gheaţă de pe urciorul cu apă. 
Ar fi trebuit să-şi închipuie cât de frig avea să fie în 
Cumberland în septembrie de vreme ce se afla, practic, 

în Scoţia. Trebuise să facă o călătorie incomodă şi lungă 
de trei zile ca să ajungă aici de acasă, din Yorkshire. 

Acasă la el. Încercă să nu se gândească la Langdale 
Hall, unde își trăise toți cei unsprezece ani. Nu voise 
niciodată să plece. Deşi ştia că școala era ceva inevitabil, 
presupusese că aveau să-l trimită într-un loc normal, ca 
Eton; nu se gândise că avea să fie pedepsit și trimis la 
Academia Stonebridge. 

Încercând să îndulcească lovitura, mama lui spusese 
că şcoala era mică şi foarte bună. Directorul ei, colo- 
nelul Hiram Stark, era un om respectat. Jack urma să 
înveţe foarte multe lucruri, şi fiecare băiat avea camera 
lui, nu ca în alte școli, în care zeci de băieţi dormeau 
într-o singură încăpere. 

Jack scrută interiorul spartan. Camera lui? Mai de- 
grabă celula lui. Nici măcar mama lui nu încercase să-l 
convingă că Stonebridge nu era o pedeapsă. 

Fullerton își băgă capul pe ușă. 

- Trebuie să te dezbrac eu de cămașa aceea de noap- 
te, şoarece? 

În ochii monitorului se ivi o sclipire lacomă, și Jack 
se simţi nervos din motive pe care nu le înţelegea și nu 
voia să le înţeleagă. 

- Nu, domnule Fullerton, sir. 

Jack începu să culeagă hainele pe care le lepădase cu 
o seară în urmă şi se simţi recunoscător când îl văzu 
pe Fullerton plecând să terorizeze următorul nou-venit. 
Auzise despre mârșăviile care se făceau în școli și se gân- 
dise că erau exagerări ale băieților mai mari, menite să-i 
sperie pe cei mai mici. Însă, după cât se părea, zvonurile 
erau adevărate. 

Dar, fiindcă mai târziu îl aştepta armata cu cantona- 
mentele îngheţate și ofițerii brutali ca niște fiare, trebu- 
ia să înceapă să se obișnuiască. Își trase repede hainele 
şi își înșfăcă mantaua, apoi ieși pe culoar. 

Când se văzu în holul lung și lugubru, şovăi. Cu o 
seară în urmă, un lacheu îl condusese în camera lui, 
dar era prea târziu și prea întuneric ca să mai ţină minte 
drumul. I se părea că veniseră din stânga. Se întoarse 

în direcția aceea și începu să meargă cu pași vioi. Nu se 
cuvenea să întârzie atunci când îl chema directorul, și 
apoi mersul pe jos lar fi putut încălzi. 

Coridorul se întretăie cu un alt hol. În timp ce stătea 
şi încerca să-și amintească drumul, un alt băiat de vârsta 
lui ieşi dintr-o cameră aflată în stânga. 

- Bună, sunt Jack Langdon, spuse Jack. Eşti unul din | 
noii elevi care merg în curte? 

Nou-venitul, slab și vânos, blond și cu nişte ochi ce- 
nușii glaciali, încuviință. 

- Sunt Ransom. 

Jack îi întinse mâna. Ransom se blocă o clipă, apoi i-o 
întinse și el pe a lui. 

- Ştii unde e curtea? întrebă Jack. 

- Pe aici, spuse Ransom arătând spre coridorul din 
dreapta. În capăt e o scară care duce la parter. 

Porniră împreună. Jack se bucura că întâlnise un alt 
elev - un alt șoarece? ~- și se întreba ce făcuse celălalt 
băiat de ajunsese acolo. Dar nu se cuvenea să pui între- 
bări, şi Ransom părea destul de sensibil. 

Ajunseseră la jumătatea drumului către scară, când 
Jack auzi un țipăt înăbușit dintr-o cameră închisă de pe 
stânga. Se opri încruntat, întrebându-se dacă trebuia să 
investigheze. Nehotărârea lui luă sfârșit în momentul 
în care se auzi alt țipăt, mai pătrunzător. 

- Aşteaptă puţin, îi spuse Jack lui Ransom. 

Acesta se strâmbă, dar preferă să aștepte decât să ple- 
ce mai departe singur. Jack bătu la ușă. 

- Hei! E totul în regulă? 

Fiindcă nu răspundea nimeni, apăsă prevăzător pe 
clanţă. Uşa se deschise ușor, dar nu văzu pe nimeni bol- 
nav, așa cum se aştepta. În cameră se aflau trei băieți 
care se uitau la el, iar doi dintre ei, mai mari, chinuiau 
un băieţel mai mic decât Jack. Cel mai înalt din ei îi 
răsucise mâna la spate, cu o brutalitate ce putea provoca 
o luxaţie, în timp ce tovarășul lui apropia o lumânare 
aprinsă de faţa băieţelului. 

- la te uită! spuse Jack, șocat. N-ar trebui să faceţi 


așa ceva. 

Băiatul mai înalt, un roșcat cu față de nevăstuică, 
mârâi: 

- Vezi-ţi de treburile tale, șoarece. Sunt monitor și 
pot să fac tot ce naiba vreau. 

Băiatul cu lumânarea aprinsă mormăi: 

- leşi acum şi n-o să ai de suferit. 

Victima lor se uita uimită la Jack, dar nu spuse ni- 
mic. Subţirel şi măsliniu, avea nişte ochi surprinzător de 
verzi și o expresie de sumbră resemnare. 

Jack se simţea îndemnat să plece. Dar nu putea să 
creadă că băiatul cu ochi verzi făcuse ceva atât de rău în- 
cât să merite tratamentul la care era supus, și dreptatea 
era dreptate. Pregătindu-se de luptă, spuse: 

-Nu e corect ca doi vlăjgani ca voi să se ia de un 
băiat mai mic. Dacă... dacă nu vă opriţi, veţi suporta 
consecinţele. 

Roşcatul râse cu obrăznicie. 

- De parcă n-am putea ciomăgi doi șoareci în loc de 
unul! Dar dacă asta vrei... 

Lăsă mâna victimei şi se îndreptă spre ușă. 

- Nu doi. Trei. 

Ransom păși înăuntru alături de Jack şi zâmbi arătân- 
du-și toţi dinţii. 

- Șoarecii luptă cu brutalitate când sunt încolțiţi. 

Roșcatul ezită. Jack nu-l învinuia. El s-ar fi gândit de 
două ori înainte să se ia la bătaie cu un dușman care 
arăta atât de fioros ca Ransom. 

Simţi o mişcare în spatele lui. O voce rece spuse: 

- O bătaie? Splendid! Presupun că vreţi să-i bateți pe 
bivolii ăştia urâcioşi? 

Cu colţul ochiului, Jack văzu că li se alăturaseră alți 
doi băieți. Predându-se, roșcatul îl îmbrânci pe băiatul 
cu ochii verzi spre ușă. 

- Dă-i drumul, pleacă alături de ceata ta de șoareci 
și simte-te recunoscător că au fost aici ca să-ți salveze 
pielea! De data asta. 

Ultimele cuvinte erau o ameninţare clară. 

Băiatul mai mic traversă în goană camera şi se alătură 
grupului lui Jack. Avea o arsură pe obraz și în ochi îi 
jucau lacrimi, dar nu se plânse. Trântind ușa, spuse: 

- Vă mulţumesc. Tuturor. y 

-Ce s-a întâmplat? întrebă Jack. li cunoşteai pe 
cei doi? 

- Nu. Nu le-a plăcut de mine de la început, spuse 
scurt băiatul. Sunt Ashby. N-ar fi mai bine să coborâm 
în curte? 

- Ai dreptate, admise unul din cei doi băieţi care li 
se alăturaseră la urmă. Blond și subţire ca o nuia, făcu 
stânga împrejur şi se întoarse spre coridor. Sunt Ken- 
more, iar tipul ăsta periculos e Lucas Winslow. 

Brunetul Winslow fusese cel care își exprimase cu 
atâta răceală dorinţa de a lupta. Jack hotărî că Winslow 
şi Ransom făceau o pereche pe cinste. Băieți duri, dar 
pe care te puteai bizui la nevoie. 

Mişcându-se rapid, cei cinci se îndreptară spre 
curte. Aceasta era înconjurată de clădiri pe trei laturi, 
iar zidurile cenușii se înălțau ameninţător deasupra 
curţii pavate cu dale de piatră. Academia era așezată pe 
vârful unui deal, și vântul tăios te pătrundea până în 
măduva oaselor. 

Câţiva băieți stăteau așezați într-un șir neregulat în 
fața unui bărbat înalt cu păr cărunt, cu o căutătură 
care ar fi putut măcina granitul. Jack înţepeni, știind 
că acesta trebuia să fie colonelul Stark, directorul aca- 
demiei. Colonelul își câștigase faima în luptă, iar acum 
era cunoscut drept fondatorul celei mai vestite școli 
din Britania. 

Deși ştia că nu era bine, Jack încercă să atingă min- 
tea colonelului cu mintea lui. Nu să-l cerceteze în 
amănunt, doar să-și facă o idee despre caracterul lui. 
Să ştie cum să-i facă pe plac bătrânului diavol și cum să 
evite pedepsele. 

Nimic. Jack încercă din nou, cu mai multă intensita- 
te, dar tot nu obținu nimic. Scârbit, își dădu seama că 
magia nu funcţiona aici. Nu avea de ce să fie surprins. 
De fapt, acesta era şi scopul, nu-i așa? 

Privirea pătrunzătoare a colonelului îi scrută pe ulti- 
mii sosiți. 

-Voi cinci ați întârziat. Ați începuto cu stângul. 
Nu veți primi micul dejun. Acum aliniațivă cu ceilalți şi 
asigurați-vă că şirul este drept. 

Jack se gândi să explice motivul pentru care întârzi- 
aseră, dar înlătură gândul imediat. Stark nu era omul 
care să accepte scuze. Chiar dacă Jack ar fi întârziat ca să 
salveze viața mamei lui, nu ar fi contat. Oftă, iar stoma- 
cul lui protestă la ideea micului dejun pierdut. 

Nou-veniţii se alăturară șirului de băieţi. Jack rămase 
la margine, sperând că avea să fie trecut cu vederea. 

Buzele lui Stark se curbară dispreţuitor în timp ce 
privirea îi trecea încet de la unul la altul. 

- Ştiţi cu toţii de ce vă aflaţi aici. Sunteţi fiii celor mai 
importante familii din Britania. În venele voastre curge 
cel mai bun sânge din ţară. V-aţi născut ca să deveniți 
ofiţeri, diplomaţi, moșieri și clerici. Singura ocupaţie pe 
care nu o veţi putea alege e cea de vrăjitori. De ursitori!! 

Jack se înfioră când îl auzi pe bătrân rostind şuierător 
ultimul cuvânt. Termenul ursitor nu era foarte politicos, 
şi, chiar dacă tatăl lui dispreţuia magia, nu le îngăduise 
copiilor să folosească acest cuvânt. Dar la Stonebridge 
magia era considerată o ofensă, astfel că Jack trebuia 
să se obișnuiască să audă cuvântul ursitor. 

Privirea rece măsură şirul de la cap la coadă, oprin- 
du-se asupra lui Jack. 

- Toţi aţi fost trimiși aici din pricina nefericitului vos- 
tru interes față de magie. Fiindcă aţi refuzat să o lăsați 
deoparte, alături de celelalte lucruri copilăreşti. Părin- 
ţii voştri au dorit să fiți curăţaţi de această murdărie. 
Au ales bine, fiindcă eu nu dau niciodată greş. 

Spre surprinderea tuturor, Ransom vorbi: 

- Ce este preşit în a folosi magia? Oricine are măcar 
un strop de talent. Este... este amuzant și poate fi foarte 


! Wyrdling: derivat al arhaismului wyrd, folosit în Evul Mediu, și care 
înseamnă cel care controlează soarta sau destinul; fraza „werde sisters 
the Fates“ (Shakespeare, Macbeth, actul I, scena 3), a fost tradusă de 
lon Vinea prin: „trei surori, crainice și ursitori“. (n.tr.) 


Descântec de dragoste 13 


folositor, Chiar biserica spune că magia nu e un păcat 
dacă nu este folosită în scopuri rele. De ce trebuie să 
renunțăm la ea? 

Preţ de un moment, Stark rămase uluit auzind o ase- 
menea erezie. Apoi păși furios până ajunse să se aplece 
amenințător asupra lui Ransom. 

-Toată lumea are organe sexuale, dar asta nu în- 
seamnă că trebuie lăudate sau expuse în văzul lumii, 
lătră el. Magia este pentru femei, pentru clasele inferi- 
oare și pentru porcii leneși care mint şi înșală, fiindcă 
sunt prea neputincioşi ca să reușească prin meritele lor. 
Un gentleman care foloseşte magia e ca un negustor. 
Mai rău. 

- Nepustoria este o muncă cinstită, mormăi cineva 
din capătul șirului. 

Jack bănuia că bărbatul auzise remarca, dar se prefă- 
cea că nu pentru a nu recunoaște că nu ştia cine vorbise. 
Privindu-l necontenit pe Ransom, spuse: 

- Pentru sfidare vei primi zece lovituri de bici. Sunt 
îngăduitor fiindcă e prima ta zi. Să nu aştepţi îndurare 
cu altă ocazie. Stark se răsuci şi păși de-a lungul șiru- 
lui, ţeapăn de parcă ar fi înghiţit un băț. Veţi fi atât 
de ocupați cu lecţiile și cu sportul, încât nu o să mai 
aveţi timp să vă gândiţi la dezgustătoarea practicare a 
magiei. Nici un descântec nu funcţionează în incinta 
şcolii - nelegiuirea aceasta a fost blocată. Aceia care au 
folosit magia în taină trebuie să înveţe să se descurce 
fără ea. Orice greșeală de purtare sau de atitudine va 
fi disciplinată de mine, de profesori sau de monitori. 
Am vorbit limpede? 

Îngrozitor de limpede. Nu doar că magia era suprima- 
tă; oricare dintre afurisiții de monitori putea să-i maltra- 
teze pe băieții mai mici după bunulplac. Timp de un 
moment, Jack se gândi înnebunit să le scrie părinţilor 
săi şi să îi implore să-l lase să se întoarcă acasă. Ar fi fost 
în stare să jure că nu avea să mai practice magia nicio- 
dată, numai să scape din locul acesta. Se cutremură la 
ideea că nu avea să mai simtă niciodată emoţiile altei 

persoane sau că nu avea să mai găsească nici un obiect 
pierdut sau... 

Puse capăt acestor gânduri. Nu avea rost să ceară să 
se întoarcă acasă. Poate că mama lui s-ar fi înduioșat - 
ea nu ţinuse morţiș să-l trimită aici. Dar tatăl nu i-ar fi 
permis niciodată lui Jack să părăsească academia. Spu- 
sese acest lucru cât se putea de limpede atunci când își 
surprinsese fiul încercând un descântec pentru cunoaș- 
terea viitorului. Il bătuse măr pe Jack și aranjase imediat 
trimiterea lui la Academia Stonebridge. 

Jack trase adânc aer în piept. Ca să supravieţuias- 
că aici, avea nevoie de prieteni. Cu toţii aveau nevo- 
ie. După cum se dovedise astăzi, un grup de șoareci 
putea face faţă la doi tirani, dacă era nevoie. Se uită la 
şir pe sub gene, întrebându-se care aveau să-i fie aliaţii 
în amestecul acesta pestriţ. 

Avea să afle în curând. 


capitolul 1 


Melton Mowbray, Leicestershire 
Midlands, Anglia 


lanuarie 1813 


Un telescop poate fi folosit în multe scopuri bune 
şi lăudabile. Poţi studia cu el păsările care se înalță în 
zbor. Poţi să admiri inelele lui Saturn sau tainele veșnice 
ale stelelor. 

Sau poate fi folosit pentru spionarea unor tineri 
chipeşi în timpul sezonului de vânătoare. De vreme 
ce grupurile de cai și ogari alergau adesea peste câm- 
purile tatălui ei, Abigail Barton îşi închipuia că avea 
tot dreptul să admire specimenele masculine splendide 
care transformaseră ţinutul ei natal, Leicestershire, în 
inima regiunilor vânătorești din Anglia. Trei partide fai- 
moase de vânătoare aveau ca punct de plecare Melton 
Mowbray, orașul în care se ţineau iarmaroace, astfel că 
regiunea îi atrăgea în fiecare iarnă pe cei mai înverşu- 
nați vânători din ţară. 

Era o zi perfectă de ianuarie. Razele palide ale soa- 
relui luminau câmpurile pustii și în aerul limpede se 
simţea o răcoare destul de plăcută. Roti telescopul 
pe suportul său. Partida de astăzi din Quorn se forma 
în vale... Ah, uite-i. 

Se concentră asupra mulțimii de cai, ogari şi călăreți 
într-o continuă agitație care se zăreau pe terenul din vâr- 
ful dealului, în fața fermei Barton Grange. Vânătoarea 
avea să înceapă în curând, dar până atunci călăreţii îşi 
salutau prietenii, sorbeau băuturi și făceau tot ce fac 
bărbaţii în asemenea ocazii. În cea mai mare parte a 
timpului, vorbeau despre cai. 

Fiindcă avea o fire practică, Abby ştia că vânarea vul- 
pilor din ţinut era o treabă teribil de prostească. Vână- 
toarea era un mod ineficient de eliminare a animalelor 

dăunătoare, era extrem de costisitoare, şi mult prea 
mulți bărbaţi și cai erau răniţi, schilodiţi sau uciși de-a 
dreptul. Cu toate acestea, era capabilă să înțeleagă beţia 
vitezei şi a cutezanţei și ghicea că grupurilor de tineri 
de pe câmp le plăcea camaraderia ce se năşștea între ei 
și tovarășii lor. 

Încet, cercetă cu grijă pajiştea pe care se adunaseră 
vânătorii. Pe unii dintre ei îi recunoștea ca localnici 
sau vizitatori obișnuiți ai ținutului. Alţii erau străini. 
Nu conta. li plăcea să vadă frământarea şi speranţele. 
Pentru cei mai tineri, prima vânătoare în comitate era 
aproape o experienţă religioasă. 

Mişcarea înceată a telescopului se opri. Deci Jack 
Langdon reușise să vină acasă pentru sezonul de vâ- 
nătoare. Deși era Lord Frayne acum, nu reușea să se 
gândească la el în felul acesta. Îl văzuse pentru prima 
dată cu vreo zece ani în urmă pe când era doar un ado- 
lescent. Acum era un bărbat adevărat, lat în umeri şi cu 
mușchi solizi. 

Părea să se simtă cu totul în largul lui călare și nu era 
surprinzător, de vreme ce el și alți câțiva dintre priete- 
nii care râdeau cu el erau ofițeri în armată. În timpul 
campaniei din vară înfruntaseră forțele lui Napoleon 
în peninsulă, dar bătăliile se răreau și chiar se opreau 
cu totul pe timp de iarnă. Wellington și ceilalți domni 
comandanţi din armată fuseseră generoși și le acorda- 
seră tinerilor ofiţeri o permisie ca să se întoarcă acasă 
pentru sezonul de vânătoare. Vânarea vulpilor avea să-i 
ţină în formă și fericiți, pregătiți să vâneze franţuji la 
venirea primăverii. 

Din când în când îl văzuse pe Jack Langdon în Mel 
ton Mowbray. Era întotdeauna în mijlocul unui grup de 
prieteni. Deşi nu era cel mai chipeș sau cel mai elegant, 
îi atrăsese întotdeauna atenţia. Personalitatea lui cuceri- 
toare atrăgea atenţia aşa cum soarele atrage florile. 

Abby ajunsese cel mai aproape de Langdon în ziua în 
care ieșise din prăvălia postăvarului încărcată de pache- 
te cu stofe legate şi dăduse peste el. El râsese de incident 
în timp ce îi aduna pachetele și se scuza că îi stătuse 

în cale. Cu alte cuvinte, fusese un gentleman desăvâr- 
şit, dar zâmbetul lui prietenos depășea simpla curtoazie. 
În realitate, Langdon o văzuse ca pe o persoană, nu ca 
pe o anonimă prezență feminină locală. Acest lucru nu 
era prea des întâlnit printre vânătorii din Melton. 

Se fâstâcise atât de tare, încât nu îl putuse citi așa 
cum trebuia, și nu se mai apropiase niciodată atât de 
mult de el. Cu siguranță nu aveau să aibă niciodată o 
întâlnire socială - un viconte nu ar fi catadicsit să apară 
în compania fiicei unui vrăjitor. Cu atât mai puțin a 
uneia care avea același dar. 

Dar fusese destul de înalt și lat în umeri ca să o facă 
să se simtă mică și feminină; și, fiindcă nu o cunoștea, 
zâmbetul lui fusese aproape fermecător... 

Peste vale, un corn răsună, și vânătoarea începu. Oga- 
rii se năpustiră în josul dealului, urmaţi de călăreţii în- 
suflețiţi, călare pe cai antrenați să alerge. Jack Langdon 
şi prietenii săi dispărură din raza ei vizuală, în spatele 
unei ridicături. 

Râzând de nebunia ei, Abby acoperi telescopul şi 
se întoarse în camera liniştită. Era timpul ca vrăjitoa- 
rea cinstită să revină la muncă, la poţiuni și la leacuri 
și să-i lase pe bogaţii trândavi să-şi urmeze îndeletnici- 
rile frivole. 


Era o dimineaţă măreaţă pentru vânătoare. Mai pu- 
ţin măreață fu tărăgăneala pricinuită de prima vulpe 
care scăpă, astfel că vânătorii trebuiră să aștepte până 
când ogarii încolțiră alta. Dar Jack se bucura prea mult 
de vânătoare ca să ia în seamă aşteptarea. Privirea lui 
trecu peste dealurile înșirate, cu contururile voluptuoa- 
se definite de câmpuri împrejmuite și de o nesfârșită 
varietate de garduri. Deşi vânase în Spania, nici un loc 
nu se compara cu comitatele. Să te repezi cu nepăsare 
după ogari, să te bucuri de emoția de a atinge limitele 
curajului și ale raţiunii - aici se elibera de problemele 
de nerezolvat ale vieții. 

Senzaţia de bine se risipi. După ce termina vacanţa 
de vânătoare, trebuia să se întoarcă în Yorkshire. Trecu- 
se prea mult timp de când fugea ca un laș. 

Prietenul lui, Ashby, care descăleca, remarcă: 

- Arăţi de parcă abia ai aştepta să-ţi rişti viaţa din 
nou, Jack. Chiar dacă tu nu ai nevoie de o pauză, 
Dancer are. 

- Prostii. Jack bătu afectuos cu palma gâtul calului. 
Murgul întunecat era unul dintre cei mai mari cai de pe 
câmp, lucru necesar în cazul unui călăreț cu greutatea 
lui Jack. Dancer poate să alerge treizeci de kilometri. 
Sper că o să reuşim. Cumpărarea unui pavilion de vână- 
toare aici a fost unul dintre cele mai inteligente lucruri 
pe care le-am făcut. 

Ransom, celălalt invitat al său, spuse cu o licărire rea 
în privire: 

- Cel mai inteligent lucru a fost să ne inviţi pe Ashby 
și pe mine la Melton, ca să-ți arătăm cum să ajungi 
la ogari. 

Jack râse, fără să se supere. 

- O să mă bucur când o să sosească Lucas. A știut 
totdeauna cel mai bine cum să vă pună la locul vostru. 
Privi spre conacul care străjuia valea de pe o culme în- 
depărtată. Nu-mi amintesc să fi vânat înainte pe moșia 
aceasta. Proprietarii păstrează gardurile vii în bună sta- 
re. Cum sunt gardurile de lemn? 

- Sunt vreo două obstacole care o să te facă chiar și 
pe tine să încetineșşti, Jack. Sau cel puţin aşa ar trebui, 
| răspunse Ashby. Fiindcă nu fusese în armată, vânase în 
| zonă de mai multe ori decât prietenii săi. Arătă spre 
| conac. Vrăjitorul local, Sir Andrew Barton, locuieşte 
| acolo. Un om foarte respectat. Poate că de aceea cresc 
gardurile vii cu atâta vigoare. 

Jack simţi fiorul care îl străbătea de fiecare dată când 
se vorbea despre magie și vrăjitori. Academia Stone- 
bridge își făcuse bine treaba. Nu-i plăcea deloc să se gân- 
dească la cât fusese de fascinat de tentaţiile corupătoare 
ale magiei pe când era un băiat cu voinţa slabă. Slavă 
Domnului că existase academia. 


O E 

O voce profundă strigă „Heiii!“ din capătul îndepăr- 
tat al tufișurilor. Jack îl îmboldi pe Dancer să se învârtă. 

- Ogarii au adulmecat o vulpe! 

În timp ce Jack și Ransom se îndepărtau, Ashby sări 
pe cal cu o viteză uimitoare, urmându-i la o distanţă de 
câţiva pași. Vânătoarea începuse din nou. 

Jack ajunse lângă cei din față sărind peste un gard 
viu din porumbari deși, urmat de un şanţ. Dancer se 
avântă şi ajunse dincolo de șanț, la fel de dornic de zbor 
cum era şi călărețul său. Ogarii erau în câmpul alăturat; 
trupurile lor albe-cafenii se năpusteau cu capul înainte 
la deal, iar valea răsuna de ecoul lătratului lor. 

Îl îndemnă pe Dancer să se grăbească, şi o luară îna- 
inte, printr-un gard înalt și deosebit de periculos. Jack 
ridică biciul în faţă ca să-și protejeze ochii de crengile tă- 
ioase. Merita să ajungă în câmpul pe care se aflau ogarii, 
chiar și zgâriat. Doar doi sau trei călăreţi ajunseseră atât 
de aproape, deși îl văzu cu coada ochiului pe Ransom, 
care sărea gardul la șase paşi în urmă. 

Faptul că erau prieteni făcea rivalitatea mai aprigă. 
Dancer voia şi el să-l întreacă pe Ransom şi pe roibul 
acestuia. Gardul din celălalt capăt al câmpului era jos - 
un gard din drugi şi un şanţ urmat de o fâşie de pământ 
suficient de lată încât să-i permită unui cal să aterizeze şi 
să sară al doilea gard. 

- Eşti gata, Dancer? 

Murgul întunecat îşi mişcă brusc urechile spre spate, 
dispreţuitor. Dancer era mai dornic să sară decât Jack, 
dacă așa ceva era posibil. Săriră peste primul gard cu 
euforică temeritate. Bărbatul şi calul se avântară, liberi 
de mânie, regrete şi durere. Jack râse tare, dorindu-și ca 
momentul să se prelungească la nesfârşit. 

Dancer ateriză pe fâșia îngustă de pământ dintre șanț 
şi al doilea gard. Când atinse pământul, malul începu 
să se prăbușească. Instinctiv, Jack se aplecă în față ca să 
ajute calul să se echilibreze, însă Dancer se dezechili- 
brase prea tare. În timp ce armăsarul cădea greu, Jack 
sări din șa. Căzuse de multe ori și ştia cum să se relaxeze 
și să se rostogolească, dar piciorul lui drept se prinse 

în scări. Piciorul şi glezna se răsuciră teribil, și căderea 
fu dezastruoasă. 

Se trânti în gard cu capul înainte, simțind cum îi poc- 
neau oasele la atingerea cu pământul. Impactul îl făcu 
să se rostogolească peste iarba umedă, şi sfârși întins pe 
spate. Clipi năuc spre cerul de un albastru pal și încer- 
că să-și evalueze rănile. Nu simţea nici o durere, doar 
amorțeală, cu excepția unei zgârieturi usturătoare de pe 
obraz, provocată de gardul înalt. Respira cu dificultate, 
dar era normal să-ţi pierzi suflul după o asemenea iz- 
bitură. Şi amorţeala era normală după o cădere dură, 
iar durerile urmau după aceea. Dar de data aceasta se 
simţea... diferit. 

Îşi dădu seama că un cal se zvârcolea înnebunit un- 
deva în dreapta lui. Dancer! Încercă să se ridice și să se 
ducă la el, dar nu se putu mişca. 

- Jack! Chipul lui Ransom apăru decupat pe cer. Ești 
în regulă? 

Jack voia să-şi liniștească prietenul, dar, când încercă 
să vorbească, nu putu rosti nici un cuvânt. Nu avea aer 
în plămâni şi nu putea scoate nici un cuvânt. Era logic. 

Dar putea să clipească, şi clipi de câteva ori, în timp 
ce vederea începu să-i scadă. Vocea lui Ashby se auzi, 
plină de groază: 

- Dumnezeule, e atâta sânge! 

- Rănile la cap sângerează ca naiba. Ransom îndepăr- 
tă cu blândeţe sângele care îi ajungea în ochi lui Jack. 
Mă îngrijorează mai mult o lovitură la gât sau la spate. 
Jack, poţi să-mi strângi mâna? 

Oare Ransom îl ţinea de mână? Jack nu simţea ni- 
mic. Încercă să strângă. Din nou, nu simţi nimic. Tot 
trupul îi era amorțit. Noroc că Ransom era acolo. Ase- 
menea lui Jack, participase la retragerea din Peninsulă 
în calitate de ofițer, şi experiența de pe câmpurile de 
luptă îl ajuta să reacționeze prompt şi eficient la toate 
tipurile de accidente. 

Jack își pierdea cunoștința și şi-o recăpăta iar. Se auzi- 
ră alte voci, iar una din ele exclamă: 

- Dumnezeule, Lord Frayne s-a omorât! 

O altă voce spuse: 

- Jack Norocosul are o baftă a dracului. O să se facă 
bine. 

Vocile îndepărtate se stingeau. Chipul lui Ransom 
se ivi din nou deasupra lui, palid sub bronzul căpătat 
în Spania. Apăru şi faţa lui Ashby, care apăsa o haină 
strânsă pe ţeasta lui Jack, ca să reducă sângerarea. Jack 
simțea apăsarea. Íl durea. 

Dancer nu se mai zbătea, dar necheza de durere. Ran- 
som sări în picioare. 

- Naiba să-l ia de cal! Stai să-mi scot pistolul. 

- Nu, reuși Jack să spună într-o șoaptă nefirească. 
Nu... îl omori pe Dancer. Nu... a fost vina lui. 

Ashby spuse aspru: 

- Opreşte-te, Ransom! Jack nu vrea să-l împuști pe 
Dancer. Tocmai a spus-o. Se auziră sunetele unei lupte, 
de parcă Ashby Lar fi oprit cu forța pe Ransom. 

- Naiba să te ia, Ashby! Dacă nu ar fi știut că era impo- 
sibil, Jack ar fi crezut că Ransom era gata să izbucnească 
în plâns. Fiara asta sângeroasă l-a aruncat pe Jack! 

- Se pare că Dancer a aterizat pe o porțiune ne- 
sigură, poate peste o vizuină de bursuc. A fost 
un accident. Vocea lui Ashby era liniştitoare. Jack nu 
ne va ierta niciodată dacă îi omorâm degeaba calul de 
vânătoare preferat. 

-Se pare că Dancer are un picior rupt, spuse ferm 
Ransom. O să fie împușcat, acum sau mai târziu. 
Şi, destul de curând, lui Jack n-o să-i mai pese. 

Jack fu zăpăcit de cuvintele acestea. Oare Ransom 
voia să spună că era pe moarte? Cu siguranţă l-ar fi du- 
rut ceva dacă ar fi fost așa. Dar mai era și problema 
cu respiraţia... 

Teama își croi drum prin lipsa lui visătoare de con- 
centrare și încercă din răsputeri să-și îndoaie mâinile, 
picioarele, degetele. Nimic. 

Nu-și putea mișca nici o parte a corpului care se 
afla mai jos de gât. Era paralizat, ceea ce însemna că 
în curând avea să moară. Nu era de mirare că Ransom 
şi Ashby păreau tulburaţi. 

Cochetase cu moartea de multe ori în viață, alarmân- 
duşi prietenii cu purtarea lui nesăbuită. Nu sinucigașă - 
nu și-ar fi cauzat niciodată moartea cu bună știință. Dar 
se gândise că, atunci când avea să-i vină timpul, probabil 
pe câmpul de luptă, avea s-o întâmpine pe Doamna cu 
Coasa cu o anumită ușurare. Moartea era simplă; viaţa 
nu era. 

Totuși, acum, că timpul care-i mai rămânea putea fi 
numărat în minute sau ore, își dădu seama că nu voia 
să moară. Avea probleme în viaţa lui, dar cine nu avea? 
Dacă ar fi încercat să le rezolve, în loc să fugă de ele, 
acum ar fi fost rezolvate. Ar fi apărut noi probleme, dar 
și acelea ar fi putut fi rezolvate. 

În loc să facă aşa, în numele onoarei şi ca să-și slujeas- 
că ţara, fugise de datoria pe care i-o impuneau numele 
său și familia. Se gândise întotdeauna că avea să fie des- 
tul timp pentru datorie. Într-o zi avea să se așeze și să-și 
pună în ordine moştenirea, dar mai întâi erau bătălii de 
purtat și vulpi de vânat. Ceea ce dovedea că nu era doar 
nesăbuit, ci nebun de-a binelea. 

Ransom spuse cu o voce lipsită de inflexiuni: 

-Ar trebui să le anunţăm pe mama și pe sora lui. 

- Nu înainte de... de a fi siguri de urmări. Vocea lui 
Ashby era atât de îndepărtată, încât aproape că nu se 
auzea. Casa vrăjitorului e cea mai apropiată. Am auzit 
că Barton e un tămăduitor bun. Dacă l-am duce pe Jack 
acolo, poate s-ar putea face ceva. 

Ransom râse amar. 

- Ai trăit o viaţă fără griji dacă poţi să crezi că un bles- 
temat de ursitor, oricine ar fi el, poate face ceva în cazul 
unor asemenea răni. 

- Cu toate acestea, îl vom duce la Barton Grange. 
Rândașii au adus o plasă de gard, aşa că ajută-mă să-l 
ridic pe Jack, ca să-l putem duce la casă. 

Jack se simţi aproape desprins de trupul fără viaţă care 
fu ridicat pe targă de douăsprezece perechi de mâini. 
Deprimat, acceptase că era mort deja - era doar o ches- 
tiune de timp până când respirația şi inima aveau să 
i se oprească. Își trăise viața cu nepăsare, ca un jucător 

care își risipeşte averea, și acum trebuia să înfrunte 
consecinţele. 

Măcar nu trebuia să se întoarcă în Yorkshire decât 
pentru a fi înmormântat. 

În timp ce cădea în întuneric, ultimul lui gând con- 
ştient fu că avea să moară într-o blestemată de casă 
de vrăjitor. 


capitolul 2 


Abby se uita țintă la mojar și la pisălog, încercând 
să-şi amintească de ce măcina păstăi de nucşoară. Nu-i 
stătea în fire să uite, dar nu reuşise să se concentreze 
toată dimineaţa. Avea sentimentul presant că ceva mer- 
gea rău. 

Din nefericire, nu avea darul premoniţiei, așa că 
nu avea nici o idee despre ce se întâmplase sau avea 
să se întâmple. Nu ştia cine era afectat. Cu siguranță nu 
fratele ei, în ciuda activităților periculoase pe care le 
desfășura în Spania. Poate tatăl ei, care se afla acum 
în Londra? Nu credea că era vorba despre el, dar era 
greu să fie sigură. Clătină din cap, frustrată. Erau prea 
multe posibilități. 

Auzi ogarii lătrând nu departe de casă. Poate că ne- 
liniștea ei semnala un accident de vânătoare, deşi de 
obicei nu le simţea, fiindcă nu o afectau. Odată, tatăl 
ei îi vorbise maestrului de vânătoare și își oferise servi- 
ciile de tămăduitor în cazul accidentelor de pe câmp. 
Maestrul, un duce, respinsese curtenitor oferta. Sir 
Andrew îi spusese sec fiicei sale că ducele prefera să-şi 
vadă vânătorii morți decât să încredinţeze unui vrăjitor 
tratarea lor. 

Abby ridică din umeri şi reveni la măcinarea nuc- 
şoarei. Vrăjitorii se obişnuiseră cu disprețul claselor 
superioare, în special cu disprețul bărbaţilor din cla- 
sele superioare. În sinea ei credea că, dacă erau prea 
snobi ca să se folosească de beneficiile magiei, meritau 
să moară repede şi să lase lumea oamenilor cu mai 

puţine prejudecăţi. Asta nu însemna că ar fi îndrăznit 
să-și rostească gândul cu glas tare. Învăţase de timpu- 
riu de la părinţii ei că practicarea vrăjitoriei trebuia să 
fie discretă. 

Magia existase dintotdeauna, bineînţeles, dar în 
Europa de Vest influenţa Bisericii o suprimase de sute 
de ani. În afară de descântătoarele din sate, care adu- 
ceau pe lume copiii și preparau leacuri din ierburi, ma- 
gia dispăruse din viața publică. Apoi veniseră secolul 
al XIV-lea și moartea neagră. 

În timp ce boala pustia naţiuni întregi, vrăjitorii îşi 
întrerupseseră tăcerea îndelungată ca să se îngrijească 
de vecinii lor. Adesea lucrau alături de preoți și de că- 
lugărițe, luptându-se să salveze vieți așa cum clericii se 
luptau să salveze suflete. Clericii ajunseseră să accepte 
că darul magiei venea de la Dumnezeu, nu de la diavol. 
O legătură de încredere și toleranţă se formă între vră- 
jitori şi clerici - îndeosebi din cauză că atât de mulți 
preoţi şi călugărițe deveniseră și ei vrăjitori. 

Deși moartea neagră omorâse o treime din Europa, 
se recunoștea pretutindeni că, fără vindecătorii vrăjitori, 
clopotele ar fi sunat mult mai mult. În Anglia, Edward 
al III-lea emisese o proclamaţie oficială, mulțumindu-le 
vrăjitorilor pentru munca lor care salvase viaţa lui, a re- 
ginei și a celor mai mulți dintre copiii săi. 

Alţi suverani europeni îi urmaseră exemplul. Magia 
era acceptată la toate nivelurile societății, cu excepția 
aristocrației, care ura tot ce nu putea controla. Ocazio- 
nal, vrăjitorii deveneau ţinta tulburărilor și a persecuţi- 
ei, dar în general erau cetățeni respectați. Tatăl lui Abby 
era chiar baronet, o onoare câștigată de un strămoș 
care fusese de folos unui rege. Deși nu era întotdeauna 
sigur să fii cunoscut ca vrăjitor, majoritatea celor în- 
zestrați cu darul magiei preferau să trăiască pe faţă, 
cinstit - şi discret. 

După ce-și aminti că făcea o poţiune pentru îmbu- 
nătăţirea energiei fizice, se întinse după un baton de 
scorţişoară. Existau multe asemenea poțiuni, așa că își 
închipuia că putea face şi ea una care să aibă gust bun. 

Era pe cale să adauge ghimbirul, când auzi bătăi în 
ușa din faţă. Se întâmplase! Neliniştea ei se transformă 
în certitudine. Fără să se mai obosească să-şi dea jos șor- 
tul, ieşi în goană din camera de lucru și se repezi pe 
scări. Un lacheu deschise uşa, descoperind câțiva vână- 
tori în haină roșie care purtau un bărbat inconştient pe 
o targă improvizată dintr-un gard de pe câmp. 

Dând la o parte lacheul, Abby spuse: 

- Cineva a tras o căzătură urâtă? 

Bărbatul din faţă, un tânăr subţire și brunet cu ochi 
verzi fascinanţi, spuse: 

- Foarte urâtă. Am auzit că Sir Andrew e tămăduitor. 
O să ne ajute? 

- Tata e în Londra, dar și eu sunt tămăduitoare. 
Aduceţi-l înăuntru. 

Cineva mormăi: 

-Nu doar că e vraci, mai e și femeie. Bietul de el, l-a 
părăsit în cele din urmă norocul. 

Un bărbat blond cu aer milităros îl puse la punct cu 
o privire pe celălalt înainte de a se întoarce spre Abby: 

- Unde să-l ducem? 

- Pe aici. Adu imediat o trusă medicală, îi zise ea 
lacheului. 

Apoi îi conduse pe bărbaţi în sufragerie. Fata în casă 
luă fructiera care decora mijlocul mesei. 

- Mişcaţi-l cu grijă, spuse Abby. In timp ce trupul 
greu şi fără vlagă era mutat pieziş pe masă, susţinu cu 
fermitate capul însângerat, ca să nu se miște în timpul 
transferului. După ce fu așezat, își folosi degetele ca să 
cerceteze rana de la craniu. Era mare și plină de sânge, 
dar nu prea serioasă, constată ea. 

Își ştergea mâinile de şorț când reuși să vadă limpede 
fața lovită a victimei. „Jack Langdon.“ Sau, mai corect, 
Lord Frayne. Trebuia să-și amintească să se gândească la 
el ca fiind Lord Frayne. 

Zâmbetul îi dispăruse, trupul puternic era frânt, pul- 
saţia vieţii lui era o simplă pâlpâire. Dacă nu ar fi fost 
un bărbat atât de puternic, ar fi fost mort deja. Simţi 

o întristare profundă şi dureroasă, fiindcă zâmbetul și 
căldura lui fuseseră stinse atât de prosteşte. 

Privi în jur prin încăpere. Majoritatea bărbaților care 
aduseseră victima se foiau stânjeniţi, neștiind ce să facă. 
Neastâmpărul lor o distrăgea. 

- Nu este nevoie să staţi aici, domnilor, iar caii nu ar 
trebui lăsaţi afară în vântul rece. O să ştiu mai multe 
mai târziu, după ce îl voi fi examinat. 

Părând ușuraţi că primiseră permisiunea de-a scăpa, 
cinci dintre cei șapte ieșiră. Băiatul cu ochi verzi şi mili- 
tarul blond rămaseră. Primul spuse: 

- Eu sunt Ashby şi acesta e Ransom. Îl cunoaștem de 
mult pe Lord Frayne. Poate avem cum să fim de folos. 

Sprâncenele ei se arcuiră în timp ce se gândea că aces- 
ta trebuia să fie ducele de Ashby. Ştia că ducele vâna 
pe lângă Melton, dar nu îl văzuse niciodată. Nu era aşa 
cum se aștepta se fie un duce. 

- Mulţumesc, Excelenţă. 

EI îi dărui un zâmbet strâmb. 

- Ashby e de ajuns. 

Lacheul sosi cu trusa medicală. În timp ce ea aşternea 
câteva rânduri de tifon peste capul însângerat ca să facă 
un bandaj temporar, Ransom întrebă: 

-Să-i tăiem cizma de la piciorul drept? 

Ea își ridică privirea, întrebându-se unde naiba as- 
cunsese pumnalul acela mortal. 

- Încă nu. A pierdut mult sânge, dar mă tem că, în 
starea în care se află, orice mișcare bruscă i-ar secătui 
puţina putere care i-a mai rămas. Să așteptăm până îl 
examinez, ca să știm cu ce avem de-a face. 

Cuţitul dispăru. Abby spera că Ransom nu avea să se 
simtă înclinat să-l folosească în cazul în care nu avea să-i 
poată salva prietenul. Își începu examinarea înțepând 
mâinile şi picioarele lui Frayne cu un ac. Nu primi nici 
o tresărire drept răspuns. Nu era bine. 

- Vă rog să staţi liniștiți în timp ce îl examinez. 

Ambii bărbați încuviinţară. Se bucura că știau destul 
de mult cât să nu o facă să piardă timp cu întrebări. Ín- 
chise ochii şi respiră adânc, în timp ce medita. Scanarea 

precisă cerea concentrare totală, dar şi relaxare profun- 
dă. Nimic altceva nu i-ar fi permis să înţeleagă gravitatea 
rănilor lui Lord Frayne. 

Când se concentră, deschise ochii și începu exami- 
narea - și nu simţi nimic. Tot ce putea vedea era trupul 
fizic zdrobit, ceea ce ar fi văzut și un om normal. O a 
doua încercare fu la fel de lipsită de succes. 

-Cred că Lord Frayne poartă cu sine o amuletă care 
îl protejează de magie, fiindcă nu-l pot vedea. 

Aceasta însemna că amuleta era deosebit de puterni- 
că. Magia ei era la rându-i puternică, astfel că asemenea 
vrăji n-o afectau, dar aceasta o oprise pe loc. Probabil ar 
fi putut trece de ea dacă ar fi avut timp, dar nu avea nici 
timp, nici putere de irosit. 

- Ştiţi unde o poartă? Dacă ştiţi, o puteţi lua? 

Bărbaţii schimbară o privire. Amuletele care purtau 
descântece protectoare erau ceva obișnuit, de vreme ce 
mulți oameni erau prudenţi cu vrăjitorii, deşi Abby le 
considera inutile. Un vrăjitor trebuia să aibă un motiv 
bun ca să rostească un descântec, fiindcă era nevoie de 
multă putere - şi dacă un vrăjitor puternic voia cu ade- 
vărat să farmece o persoană, amuleta protectoare nu ar 
fi ajutat prea mult. Dar dacă amuletele îi făceau pe oa- 
meni să se simtă mai în siguranţă în prezenţa vrăjitori- 
lor, aveau o oarecare valoare. 

Fiindcă era bogat, Frayne îşi putea permite cele mai 
bune amulete, şi la fel şi prietenii lui. Era ispitită să-i 
întrebe dacă aveau şi ei amulete protectoare, dar acest 
control ar fi fost o lipsă de respect, ca să nu-i spunem 
de-a dreptul pierdere de timp, atunci când era pusă în 
balanţă viaţa unui om. 

- O să văd dacă-l pot convinge să te lase să foloseşti 
magia, spuse Ashby. 

Interesant. Fie Frayne avea o amuletă care nu se pu- 
tea îndepărta cu ușurință, fie prietenii lui nu ştiau unde 
se afla și nu voiau să piardă timpul căutând-o. Ashby se 
aplecă peste prietenul lui: 

- Jack, îi permiţi domnișoarei Barton să-ţi examine- 
ze rănile? 

Frayne clipi din ochii deschişi. 

- Ursitori, murmură el, de parcă ar fi fost un răspuns 
suficient. Ș 

-Te rog, Jack! Încearcă să fii politicos. Domnișoara 
Barton e o vrăjitoare cu reputaţie bună şi dintr-o familie 
bună. Eu şi Ransom îţi vom fi alături, așa că vei fi în si- 
guranţă. Dar, pentru numele lui Dumnezeu, dă-i voie! 

După altă răsuflare prelungă și zgomotoasă, Frayne 
rosti: 

- Foarte bine. 

Permisiunea aceasta trebuia să neutralizeze amuleta, 
şi Abby se întreba dacă şovăiala vizibilă a lui Frayne nu 
avea să blocheze adevăratul consimțământ. Dar, când 
încercă să-l vizualizeze din nou, reuși să intre în trupul 
lui, simțind ce era întreg și ce era deteriorat. Când ajun- 
se la gâtul și la capul lui Frayne, se deprinsese deja cu 
energia lui. 

În timp ce-și trecea palmele pe deasupra picioarelor 
lui, murmură: 

- Oasele piciorului drept sunt rupte în patru locuri. 
Cea mai gravă este fractura osului lung, iar capetele rup- 
te au străbătut pielea. Aceasta este cauza sângerării. Dar 
genunchiul și oasele coapsei sunt tefere, ceea ce e bine. 

- Poţi să simţi cu adevărat asta? întrebă uimit Ashby. 

- Da. Cu oasele e ușor. Cu organele interne poate fi 
mai dificil. Își continuă examinarea, mișcându-se încet 
de-a lungul trupului lui Frayne fără să-l atingă direct. 
Fiindcă era o femeie vraci care lucra cu un bărbat - și 
aristocrat, pe deasupra -, trebuia să fie prevăzătoare. 

Daădu peste contuzii profunde și câteva coaste fisura- 
te, dar nimic mortal - până când ajunse cu mâinile în 
zona gâtului. Imediat, simţi o energie violentă lovindu-i 
palmele. Pătrunse mai adânc, fiindcă trebuia să înțelea- 
gă în detaliu. Când fu sigură, spuse fără îndurare: 

- Două oase de la baza gâtului sunt rupte. 

Unul din bărbaţi trase adânc aer, dar nu vorbi. 
Ghici că amândoi înțelegeau că prietenul lor era rănit 
de moarte. De dragul meticulozităţii, își termină contro- 
lul, mișcându-și palmele deasupra craniului lui Frayne. 

-Are o comoţie urâtă, spuse ea, dar nu cred că i-a 
atins serios creierul. 

- Gâtul rupt e destul, desigur, spuse cu greutate 
Ransom. 

Din nefericire, avea dreptate. Totuși, Frayne respira 
încă. Fata se încruntă în timp ce se gândea la gravitatea 
rănilor, încercând să-și amintească ceva din cele citite în 
cărţile tatălui ei care să ofere speranţă. 

- Poţi să faci ceva pentru el? întrebă Ashby. 

Înainte ca Abby să poată răspunde, Frayne respiră 
adânc și dureros - apoi se înecă și se opri din respirat. 
Timp de un moment, Abby simţi că i se opreşte inima 
de teamă că avea să moară chiar atunci. Își întinse mâna 
spre centrul pieptului lui Frayne. Inima lui bătea încă, 
deși slab. Avea nevoie de aer în plămâni. 

Îşi puse mâinile de-o parte şi de cealaltă a gâtului lui 
Frayne, transmițându-i energie și rugându-se să poată 
stabiliza temporar gâtul şi vertebrele rănite. Avu nevo- 
ie de toată puterea ei, dar simţi cum nervii se întăreau 
ușor. Cum să-l ajute să respire singur? 

Trebuia să forțeze lucrurile. După ce inspiră profund, 
se aplecă și îi acoperi gura cu a ei, suflând aer în plămâ- 
nii vătămaţi ai bărbatului. Buzele lui erau reci și tari, 
semănând mai mult cu ale unui manechin din ceară 
decât cu ale unui bărbat viu. Inspiră din nou, apoi se 
aplecă încă o dată și împărți aerul cu el. După şase încer- 
cări, el inspiră neregulat singur, apoi începu să respire 
anevoios, dar regulat. Mai câștigase puţin timp, se gândi 
ea amețită în timp ce se îndrepta. 

Cei doi bărbaţi o priveau fascinați. 

- Toţi vrăjitorii vindecători sunt ca tine? întrebă 
Ransom. k 

-Cei buni, da. Își dădu la o parte părul, care îi că- 
zuse peste faţă, amintindu-și prea târziu că se stropea 
cu sânge. 

- Există vreun tratament? întrebă Ashby. Preţul nu 
e o problemă. 

Le făcu semn bărbaţilor să se îndepărteze de 
Frayne, ca să poată vorbi în secret. Bănuia de mult 

că oamenii bolnavi puteau auzi chiar și când păreau 
inconştienţi, şi veştile rele puteau să se transforme în 
profeţii care se aduceau singure la îndeplinire. Vorbind 
în şoaptă, spuse: 

-Nu am auzit niciodată despre un tămăduitor care 
să fi vindecat pe cineva atât de grav rănit. Aţi văzut că 
mi-am consumat aproape toată puterea ca să-l stabili- 
zez temporar, şi asta nu a avut nici un efect asupra 
rănilor interne. 

-Dar un cerc de vindecare? întrebă Ashby. Am au- 
zit că un asemenea cerc poate produce uneori rezultate 
extraordinare. 

- Ai auzit despre cercurile de vindecare? întrebă ea 
surprinsă. 

- Din câte înţeleg, mai mulţi oameni cu puteri magi- 
ce se adună și îşi canalizează energia prin intermediul 
unui tămăduitor antrenat. Adesea, puterile lor combi- 
nate pot să vindece boli grave, pe care nici un vindecă- 
tor singur, oricât de talentat, nu le-ar putea vindeca. 

Pentru un aristocrat, era surprinzător de bine 
informat. 

- Ai auzit şi că cercurile de vindecare sunt foarte 
periculoase pentru vrăjitorul care este în centru? Unii 
au murit fiindcă puterea a devenit prea mare și nu au 
putut-o controla. Şi totuși, asemenea cercuri puteau să- 
vârși într-adevăr miracole - uneori. Se încruntă. Aș vrea 
ca tatăl meu să fi fost aici. 

- Este un tămăduitor mai puternic decât tine? întrebă 
Ransom. 

- Nu mai puternic, dar mai experimentat. Dar aș avea 
nevoie de câteva zile ca să-l găsesc în Londra și să-l aduc 
acasă. Arătă spre trupul nemișcat al lui Lord Frayne. 
El nu mai are zile la dispoziţie. 

- Ai fost în stare să-l faci pe Jack să respire din nou, 
spuse Ransom. Poţi să-l menţii în aceeași stare până se 
întoarce tatăl tău? 

-A fost o măsură temporară, şi a trebuit să-mi fo- 
losesc toată puterea chiar şi pentru asta, spuse ea fără 
menajamente. Starea lui se va înrăutăţi treptat. Dacă 

nu se va îneca din cauza plămânilor, se va stinge din 
cauză că nu e în stare să mănânce şi să bea. Probabil va 
muri de sete, dacă nu se sufocă mai înainte. 

Expresia lui Ransom se înăspri. După o tăcere înde- 
lungată, Ashby spuse: 

- Eu aş fi dispus să fiu punctul focal din cercul de 
vindecare. 

Sprâncenele ei se arcuiră. 

- Este o ofertă curajoasă și generoasă, dar, dacă nu 
eşti un tămăduitor experimentat, e sinucidere curată. 

El o privi liniştit. 

- Sunt dispus să-mi asum riscul. 

-Nu! spuse Ransom cu o violență abia reprimată. 
E destul de rău să-l pierdem pe el. Faptul că eşti duce nu 
te face nemuritor, Ash. 

- Poate că într-o zi voi afla la ce e bun un duce, mur- 
mură Ashby. Domnişoară Barton, sunt destui oameni 
înzestrați în regiune ca să formăm un cerc? Și, dacă este 
așa, cât ai cere pentru formarea lui? 

- Nu este vorba de costuri, ci de posibilitatea de exe- 
cuție. Cât privește oamenii înzestrați... Făcu.un rapid 
inventar mintal al tuturor vrăjitorilor care se aflau la o 
distanță de câteva ore călare. Nu sunt destui vrăjitori în 
vecinătate ca să creăm un cerc care să aibă vreo șansă 
de funcţionare. Dacă ar fi fost tata aici, am fi avut des- 
tulă putere ca să ne gândim să încercăm măcar, dar, fără 
el, încercarea e sortită eșecului. Ca să nu mai vorbim 
despre cât ar fi de periculoasă. 

Ashby şi Ransom schimbară o privire. Ajungând la o 
hotărâre, Ashby spuse: 

- Eu, Frayne şi Ransom ne-am întâlnit la Academia 
Stonebridge. Din expresia dumitale, văd că ai auzit 
de ea. Gura lui se strâmbă. Directorul și-a făcut bine 
treaba, dar eu am auzit dintotdeauna că magia e înnăs- 
cută şi n-o poţi scoate din mintea unui băiat prin bă- 
taie, chiar dacă îi poţi îndepărta dorinţa de a o folosi. 
De vreme ce aveam ceva puteri pe atunci, presupun 
că încă le mai am. Ai fi în stare să te bazezi pe asta, 
dacă mă alătur cercului? 


32 Mary Jo Putney 


- Academia Stonebridge? Ciudat. Pot să te scanez? 

Ducele încuviinţă. Probabil neutralizase un farmec 
protector, fiindcă aura lui străluci dintr-odată cu putere. 
Inchizând ochii, ea îl evaluă. Ce fundal ciudat avea. Așa 
se explicau culoarea întunecată și magia. Amintindu-și 
că trebuia să se limiteze la problema actuală, spuse: 

- Ai un dar puternic. Poate că e destul cât să conteze, 
dar, fiindcă ești neinstruit... Clătină din cap, nesigură. 

-Şi dacă mă alătur și eu cercului? întrebă Ransom. 
Am avut și eu magie. Cândva. 

În timp ce el îşi neutraliza scutul protector, ea închise 
ochii și văzu că era un bărbat extrem de complicat, țesut 
din contradicții care coborau în spirală spre adâncimi 
misterioase, ce includeau magia. 

- Ai putea să contribui cu destulă putere ca să avem 
măcar o șansă de reușită, dacă am să fiu în stare să cana- 
lizez energia așa cum trebuie. 

-Atunci o să o faci? întrebă Ashby, privind-o încordat. 

Ea se încruntă în timp ce îl privea pe Lord Frayne. 
Norocosul Jack Langdon. Probabil nu i-ar fi zâmbit 
pe străzile din Melton Mowbray dacă ar fi ştiut că era 
vrăjitoare. Mai degrabă ar fi rânjit și s-ar fi întors cu 
spatele. Totuși, bărbatul încă o atrăgea, fiindcă își amin- 
tea de el pe când era sănătos și fiindcă acum era atât 
de vulnerabil. 

- Vreau foarte mult ca el să trăiască, spuse ea cu sin- 
ceritate. Ar fi o tragedie ca un tânăr atât de puternic, 
care are un asemenea dar de a trezi prietenia, să moară 
inutil. Dar... nu ştiu dacă pot să fac asta. Merită să-mi 
risc viaţa fără a ști dacă există o şansă reală de reuși- 
tă? şi muşcă buzele. Tata ar fi foarte dezamăgit dacă 
unica lui fiică s-ar sinucide într-o încercare care îi depă- 
şeşte puterile. 

- Există vreun lucru care să te facă să-ți asumi riscul? 
Dacă vrei bogăţie sau independenţă... Vocea lui Ashby 
scăzu sugestiv. 

Abby privi trupul inconştient al lui Frayne, plină 
de durere și de frustrare fiindcă viaţa acestuia se scur- 
gea şi ea nu credea că îl putea salva. Era absurd să fie 

pe jumătate îndrăgostită de un bărbat pe care nici 
nu-l cunoştea. 

Un gând scandalos o zdruncină. Mai mult pentru ea 
însăși, murmură: 

- Există un lucru pentru care ar merita să risc, dar nu 
este un preț pe care ar dori să-l plătească Lord Frayne. 

- Sufletele nu se pot fura, spuse Ransom. Orice altce- 
va se poate discuta. 

Ea râse gândindu-se la absurditatea ideii. 

- Chiar și căsătoria? Mă îndoiesc că ar vrea să facă 
asta, fie și ca să-şi salveze viaţa. 

Insă, în timp ce-l privea, îşi dădu seama că era dispusă 
să-și rişte viaţa chiar şi fără plată, doar din pricină că 
voia ca el să trăiască. „Îmi pare rău, tată, dar trebuie 
să fac asta.“ 

Spre uimirea ei, Ashby o studie printre gene. 

- Întreabă-l. Te-ar putea surprinde. 

Rămase cu gura căscată. 

- Nu poţi vorbi serios. Ideea e scandaloasă. 

Înainte de a putea spune că avea să încerce cu cercul 
de vindecare fără nici o plată, Ashby spuse: , 

- Oi fi tu vrăjitoare, dar eşti o lady, așa că nu e o idee 
absurdă. Jack a spus de câteva ori că trebuia cu adevă- 
rat să-şi caute o mireasă, dar că nu putea îndura groză- 
via Târgului de Mirese. Ce ar putea fi mai uşor decât 
o soţie care îi poate salva viața şi care nu are nevoie să 
fie curtată? 

Luând braţul lui Abby, ducele o conduse de-a curme- 
zişul încăperii, spre locul în care zăcea Lord Frayne. 

- Jack, avem o propunere pentru tine. 

La fiecare cădere în întuneric, Jack se aștepta să 
nu mai iasă din umbre, fiindcă deveneau din ce în ce 
mai întunecate, mai hotărâte să-l soarbă în întunericul 
final. De data aceasta își veni în fire când îl auzi pe 


Ashby spunând: 

- Jack, avem o propunere pentru tine. Domnișoa- 
ra Barton e o tămăduitoare înzestrată, şi îşi va asuma 
riscul de a conduce un cerc de vindecare în schimbul 
onoarei de a deveni soția ta. Mie mi se pare un târg 
cinstit. Eşti de acord? 

Jack clipi, întrebându-se dacă își pierdea minţile. 

- Eşti nebun? şopti el cu o voce scrâșnită. Mai bine 
mort decât înrobit de o blestemată de ursitoare! 

Ashby se plecă mai aproape, cu o sclipire feroce în 
ochii verzi. 

- Astea sunt lucruri pe care le spune un om sănătos. 
Chiar preferi într-adevăr să mori decât să te căsătoreşti cu 
o tânără atrăgătoare, inteligentă și de familie bună? 

Prietenul lui prinsese bine esenţa, naiba să-l ia. 
Acum, că Moartea juca zaruri cu oasele lui, Jack își dădu 
seama că nu era încă gata pentru aruncarea finală. Dar 
să se însoare cu o blestemată de ursitoare? Clipi ca prin 
ceaţă spre silueta care stătea în picioare lângă Ashby. 

Era o femeie, da, chiar extrem de femeie. Înaltă și 
robustă, cu păr castaniu și față pătrată. Nu era genul de 
femeie pe care s-o observi pe stradă. Presupuse că bărba- 
ii cărora le plăceau amazoanele ar fi putut-o considera 
atrăgătoare, dar Jack avusese întotdeauna o slăbiciune 
pentru blondele micuțe și diafane. De preferință blon- 
de care nu se pângăriseră nici cu cea mai nevinovată Şi 
acceptabilă formă de magie feciorelnică. 

Și totuși, viaţa lui era în balanţă. Închise ochii, sim- 
ţindu-se prea slab pentru o asemenea decizie. Căsătorie? 
Nu dorea să se însoare cu o femeie care îi era complet 
străină, chiar dacă n-ar fi fost o ursitoare. Recunoştea 
că în general Ashby ştia să judece oamenii, dar poate că 
judecata lui era deformată de vederea scheletului muri- 
bund al lui Jack. 

Muribund. Trupul lui părea să fi dispărut, cu excep- 
ţia luptei chinuitoare pe care i-o pricinuia respirația. 
Vaăzuse destui oameni murind în Spania ca să recunoas- 
că semnele unei răni mortale. Strop cu strop, puterea 
lui se stingea. 

Nu era pregătit încă! Doamne, Dumnezeule, erau atât 
de multe lucruri pe care voia să le facă, atâtea locuri de 
vizitat, atâția prieteni pe care avea nevoie să-i vadă! Cu o 
ferocitate neaşteptată și disperată, dorea cu frenezie via- 
ţa, ca un om care piere în deșert şi râvneşte după apă. 

Deschise ochii și se uită fix la amazoană. 

- Dacă încerci şi reuşești numai pe jumătate, o să 
rămân un paralitic neajutorat? Aș prefera într-adevăr 
să mor decât să ajung așa. 

Ea se aplecă asupra lui, și dintr-odată nu mai fu o 
idee abstractă, ci o femeie reală, una cu gânduri şi sen- 
timente, ai cărei ochi deveniră o întreagă lume. Erau de 
un albastru limpede și deschis, cu margini întunecate. 
Ochi magici, ciudaţi și fascinanţi. Ochi care nu aveau 
să-i îngăduie să se uite în altă parte. 

- Asta nu o să se întâmple, Lord Frayne, spuse ea cu 
un calm convingător. Sau supraviețuieşti şi în cele din 
urmă te vindeci, sau mori. Nu vei ajunge un om distrus 
care să depindă de alții. Ți-o promit. 

În timp ce privirile lor se întâlniră, simţi că ea înţele- 
sese mesajul lui nerostit. Dacă nu-l putea vindeca, avea 
să-l lase să plece. Această înţelegere fu liniştitoare. 

Dar totuși... 

- Eşti vrăjitoare. Nu mă pot căsători cu o vrăjitoare. 
Fusese cât pe ce să o numească din nou ursitoare, dar 
reuși să schimbe cuvântul. Nu voia să fie necioplit. 

- Haide, Jack, rosti tărăgănat Ransom de undeva 
din afara îngustei raze vizuale a lui Jack. Gândeşte-te 
cât de amuzant ar fi să scandalizezi anumite persoane 
printr-un act atât de imoral. O umbră insesizabilă de 
teamă se auzea în vocea lui. Ţi-a plăcut întotdeauna să 
fii scandalos. 

Jack îşi înăbuşi un hohot de râs. Putea să lase pe sea- 
ma lui Ransom faptul de a transforma căsătoria cu o 
vrăjitoare într-o ultimă modalitate încântătoare de a da 
peste nas societății. Deşi căsătoria cu această femeie - 
domnişoara Barton? - putea să-i dea peste nas chiar lui 
pentru ultima oară. 

Se concentră asupra doamnei - ei bine, Ashby suge- 
rase că era o lady, și, dacă tatăl ei era baronet, probabil 
că ea chiar era o lady - și întrebă: 

- Ce fel de soţie ai fi? 

Sprâncenele ei întunecate se uniră într-o singură li- 
nie în timp ce se gândea. 

-Una fără pretenţii. Îmi plac independenţa și via- 
ţa la ţară, aşa că nu aş veni să te deranjez la Londra 
foarte des. 

În vocea ei catifelată suna o notă vag ironică. 

Faptul că era vrăjitoare îl dezgusta și avea să fie deran- 
jant din punct de vedere social, dar, în momentul acela, 
nici unul din aceşti factori nu era convingător. 

- Mi-ai propus să-mi salvezi viața. Ce beneficiu ai avea 
dintr-o asemenea căsătorie? 

- Nu vrea orice femeie să dobândească un titlu? 

Ironia se accentuă. 

- Asta e tot ce vrei? Un titlu? 

Ea se uită în altă parte. 

- Eu... eu aş vrea să am și un copil. 

Un subiect stânjenitor. 

- Prima îndatorire a soţiei unui nobil este să aducă 
pe lume un moştenitor. Închise ochii, ca să n-o mai 
vadă. Nu îşi închipuise niciodată că avea să trăiască 
momentul în care să fie recunoscător că își putea con- 
trola pleoapele. 

Era pe moarte, şi nimic nu avea să schimbe asta. 
Totuşi, pentru o şansă la viață, avea să accepte provoca- 
rea, în ciuda șanselor de-a dreptul imposibile. 

- Dacă supraviețuiesc, un copil ar putea fi un lucru 
realizabil, cu voia lui Dumnezeu. Foarte bine, dom- 
nişoară Barton, am încheiat târgul. Dacă îmi restabi- 
lești viaţa și sănătatea, îţi dau cuvântul meu că îmi vei 
fi mireasă. 

„+. îmi vei fi mireasă“. Abby îşi strânse pumnii, ṣo- 
cată şi fără grai. Nu se așteptase la consimțământul lui 
Lord Frayne, și, în afară de asta, nu avea putere. El nu 
credea în capacitatea ei de a-l ajuta; văzuse asta în ochii 
lui trişti. Chiar dacă ar fi crezut că exista vreo speranţă, 

se aștepta să fi refuzat să ia în căsătorie o vrăjitoare. Dar 
dorinţa de a trăi era în mod clar destul de puternică 
încât să învingă dezgustul lui faţă de magie. 

Consimţământul nu veni prea devreme, fiindcă el 
căzu înapoi în inconştiență. Dacă exista vreo șansă de 
salvare, trebuia să acționeze cât mai repede posibil. 

- Felicitări pentru logodnă, spuse Ashby. Cât timp îţi 
trebuie ca să organizezi cercul de vindecare? 

Ea își adună gândurile împrăștiate. 

- O să convoc imediat vrăjitorii locali, și vor fi aici 
până la sfârșitul după-amiezii. Dar e prea devreme ca să 
vorbim despre logodnă. Îngăduiţi-mi să repet că voi face 
tot ce-mi stă în puteri, dar că nu există nici o garanție 
a reușitei. 

- Înţeleg asta, spuse liniștit Ashby. Dar sper că, dacă 
o să cred cu toate puterile mele, are să ajute. 

- Gândire magică, observă Ransom. Dar poate că 
merită să încercăm. 

-Domnii ar vrea poate să mănânce şi să se odih- 
nească. Își șterse pe neobservate palmele ude de fuste. 
Cu o moderație desăvârșită, continuă: Va fi o experien- 
tă obositoare. | 

- Poate mai târziu, spuse Ashby. Înainte de asta, ai 
vreo carte care să explice cercurile de vindecare? Aş vrea 
să aflu la ce ne putem aștepta. 

Ea încuviinţă, impresionată de simţul lui practic. 

- Sunt câteva cărți în bibliotecă. Dacă vii cu mine, o 
să ți le dau în timp ce eu o să scriu acolo câteva bilețele. 
Un lacheu aduse o cuvertură, și ea o întinse cu blândeţe 
peste trupul inconștient al lui Frayne, după ce se asigură 
că rănile deschise nu mai sângerau. 

- Eu o să stau cu Jack, spuse Ransom. Îl duci într-un 
dormitor? 

Ea clătină din cap. 

- Orice mișcare i-ar deranja și mai mult coloana. 

- Pare atât de incomod să stai pe o masă. Ransom se 
întrerupse. Dar presupun că nu poate simţi asta. 

Nu era nevoie de nici un răspuns. Îi făcu semn lui 
Ashby s-o urmeze în bibliotecă. Când intrară, ducele 
studie aprobator rafturile pline de cărţi. 

-Se spune că Ashby Abbey are una din cele mai im- 
presionante biblioteci din Anglia, dar cred că voi aveți 
mai multe decât mine. 

- Tatăl meu e un binecunoscut învățat în istoria și 
practica magiei. 

De fapt, Sir Andrew Barton era un personaj impor- 
tant în societatea vrăjitorilor, însă nu se mira că ducele 
nu îi cunoștea numele. Magicienii se aflau pretutindeni, 
la toate nivelurile societăţii, însă ignorarea vieții magice 
era exagerată, îndeosebi printre nobili. Astfel că le era 
mai ușor să pretindă că vrăjitorii nu existau. Trebuia 
să recunoască faptul că Ashby și Ransom se dovediseră 
civilizaţi şi flexibili cerându-i ajutorul. 

Se opri la un raft care se înălța de la duşumea până 
la tavan și privi titlurile. Ah, acolo erau. Scoase două 
volume din raft. 

- Ambele cărți tratează cercurile de vindecare în mod 
deraliat. Sper că te vor ajuta în seara aceasta. Acum, 
dacă mă scuzi, trebuie să-i convoc pe ceilalți. 

După ce el primi cărţile mulţumind, ea se așeză la 
măsuța de scris și începu să scrie bilete scurte în care le 
cerea prietenilor să vină la ea pentru un cerc de vinde- 
care. Ashby spuse: 

- Ai destui servitori care să ducă mesajele? Dacă nu, 
aș putea chema câţiva din oamenii mei, ca să meargă 
operațiunea mai repede. 

- Îţi mulțumesc, dar nu-i nevoie. Ea împături strâns 
dilețelul și îl îndesă într-un cilindru ușor făcut dintr-o 
xană de gâscă. 

- Mesajele vor fi duse de porumbei, mai repede decât 
Ir putea ajunge un om călare. 

El ridică din sprâncene. 

- E o formă de magie? 

- Deloc. Porumbeii au instinctul de a se întoarce 
casă. S-ar putea ca prietenul dumitale, domnul Ransom, 
i ştie despre porumbeii călători, căci cred că armata 

îi foloseşte. Mai mulți vrăjitori din zona aceasta au po- 
rumbei crescuţi de ceilalți, așa că putem trimite mesaje 
rapide atunci când este nevoie. 

- Presupun că uneori, când este nevoie de magie, ne- 
voia e urgentă, ca acum. 

- Acesta este un tip de urgență, dar mai sunt şi altele, 
spuse ea sec. Chiar în zilele acestea moderne, în Anglia 
există sate care ar putea arde oamenii ca mine, dacă li 
s-ar oferi vreun motiv. 

El deveni foarte tăcut. 

-Nu m-am gândit cu adevărat la asta, dar văd că e o 
povară pe care trebuie să o porți în fiecare zi. 

- Cu toţii trăim aflându-ne la o bătaie de inimă dis- 
tanță de moarte. Poate că vrăjitorii sunt mai conştienţi 
de asta, sublinie ea. 

Când ea plecă spre porumbar, Ashby era adânc cu- 
fundat în lectura uneia din cărţi. Se întrebă dacă studiul 
lui era pricinuit doar de dorinţa de a-l ajuta pe Lord 
Frayne sau dacă exista în el o parte care tânjea după 
magia pierdută. Experienţa îi arătase că cei care aveau 
un dar voiau să-l folosească. Bineînţeles că ea nu era 
aristocrată. Poate că era destulă putere într-un ducat. 

După ce dădu bilețelele îngrijitorului porumbeilor, se 
întoarse în casă şi porunci să fie pregătite dormitoarele 
libere. La terminarea cercului de vindecare, prietenii ei 
vrăjitori aveau să fie prea obosiţi ca să se întoarcă acasă. 

Preocupările domestice o ajutară să-și ţină sub con- 
trol îngrijorarea. 

Târziu după-amiază, ultimul din prietenii înzestrați ai 
lui Abby sosi. Era timpul să înceapă cercul de vindecare. 
Intră în camera de zi, în care vrăjitorii locali serveau ră- 
coritoare şi discutau unii cu alţii. Deși îi aștepta o mun- 
că serioasă, asta nu însemna că nu se puteau bucura de 
această întâlnire neașteptată. 

- Toată lumea e aici. Sunteţi pregătiți cu toții? Dacă 
da, a venit timpul. 

Cu hârșâit de scaune și zgomot de băuturi înghiţite în 
grabă, cei optvrăjitori seridicară şi o urmară în sufragerie, 
unde era pacientul. Grupul includea reprezentanți 

de ambele sexe, de la Ella, care avea cincisprezece ani, 
la domnul Hambly, care avea şaptezeci şi nouă. Deși nu 
avea puterea și talentul tatălui ei, deceniile de experien- 
tă ale domnului Hambly aveau să fie nepreţuite pentru 
Abby în timpul ritualului care îi aştepta. 

Grupul mai includea un vicar, o moaşă și pe tânărul 
Will, fiul unui lucrător de fermă. Când îi descoperise 
darul, tatăl lui Abby începuse să-l iniţieze în magie și îi 
plătise taxele la școala primară locală, pentru ca Will să 
aibă mai multe şanse decât ar fi avut un lucrător obișnu- 
it. În ciuda mediilor de viață diferite, era o comunitate 
unită printr-un dar comun. Aceasta nu era prima ocazie 
în care lucrau împreună și nu avea să fie ultima. 

Abby îi ţinuse pe vrăjitori separați de aristocrați, de 
vreme ce dispoziţia lor era atât de diferită. Cu o expresie 
feroce, Ransom refuzase să plece de lângă Lord Frayne. 
Ashby îşi petrecuse și el o bună parte a după-amiezii 
acolo, împărtășindu-i lui Ransom ceea ce aflase despre 
cercurile de vindecare. 

În timp ce își primea prietenii și verifica starea lui 
Frayne, Abby studiase și ea notele pe care le luase în 
timpul lecţiilor tatălui ei. Ştia teoria. Nu se gândise 
că avea să iniţieze o vindecare de o asemenea importan- 
tă fără călăuzirea și sprijinul lui Sir Andrew. 

Era coordonatoarea cercului, ceea ce însemna că 
trebuia să inspire calm și încredere. Își şterse palmele 
umede de fuste înainte de a intra în sufragerie. Ransom 
și Ashby se ridicară, părând trişti, dar hotărâți. Ea le 
spuse vrăjitorilor: 

- Prietenii lui Lord Frayne vor participa la cerc. Deşi 
neexperimentați, sunt înzestrați amândoi. Judith, vrei 
să stai la dreapta mea? 

Judith Wayne, moașa, își ocupă locul în dreapta lui 
Abby. Folosindu-și intuiţia, Abby îi atribui fiecărui par- 
ticipant un loc în cercul format în jurul mesei pe care se 
afla trupul nemișcat al lui Frayne. Ordinea ajuta la cre- 
area unui flux armonios de energie. Îl plasă pe Ransom 
direct în faţa ei, alături de liniștitul şi bătrânul domn 
Hambly, şi îl așeză pe Ashby în stânga ei. 

Când toți își ocupară poziţiile, spuse: 

-Cred că până și novicii noștri cunosc procedura, 
dar o s-o explic din nou pentru orice eventualitate. Îmi 
voi pune mâinile pe capul lui Lord Frayne ca să cana- 
lizez energia vindecătoare. Toţi cei din cerc își vor uni 
mâinile, iar Judith şi Ashby își vor așeza mâinile libere 
pe umerii mei. Când cercul va fi completat şi închis, va 
începe vindecarea. Vă rog, vă rog să nu rupeţi cercul sub 
nici o formă, de vreme ce așa ceva ar fi dureros pentru 
toţi participanţii și dăunător pentru Lord Frayne. Are 
cineva vreo întrebare? 

- Ai idee cât timp va dura? întrebă Ashby. 

Ea clătină din cap. 

-E greu de spus. Poate o oră. E dificil să menţii in- 
tensitatea energiei mai mult. Cu cât e mai lung ritualul, 
cu atât mai mare e riscul ca acest cerc să fie rupt din 
cauza oboselii sau din vreun alt motiv. Ea privi în jurul 
cercului. Ella, ai o întrebare? 

Tânăra fată zise încet: 

-E rănit grav, domnişoară Abby. Credeţi că avem 
vreo şansă să-l salvăm? 

- Dacă nu aș crede asta, nu am fi aici, spuse Abby cu 
onestitate. Dar succesul nu e garantat. Domnule reve- 
rend Wilson, vreţi să vă rugaţi pentru intervenţia divină? 

Vicarul încuviință și recită o rugăciune cu o voce so- 
noră şi bogată în inflexiuni. Mai existau oameni care 
credeau că magia venea de la diavol, chiar dacă o mare 
parte din clerici erau înzestrați. Abby credea că nu strica 
niciodată să invoci ajutorul divin și să le reamintești ce- 
lorlalți că darurile spiritului veneau de la Dumnezeu. 

Când vicarul termină, Abby spuse: 

-Să ne unim mâinile, să închidem cercul şi să 
începem, 

Abby își construi cel mai puternic scut de apărare 
înainte ca Judith şi Ashby să-și pună mâinile pe umerii 

ei. Chiar şi așa, forța generată de atâtea energii era nă- 
ucitoare. După ce se adaptă la fluxul de putere, cobori 
puţin scutul astfel încât să poată diferenția energia fie- 
cărei persoane din cerc. 

Erau ca nişte note muzicale, fiecare din ele unică, dar 
care împreună creau un cor puternic. Ella era lumină și 
puritate, Judih căldură și compasiune, reverendul Wil- 
son profunzime şi meditaţie, și tot așa până la capăt. 
În jurul lui Ashby şi al lui Ransom se detecta o anumită 
lipsă de experienţă, dar le putea simţi puterea și sinceri- 
tatea. Abilităţile lor magice puteau constitui o diferență 
vitală în salvarea prietenului lor. 

Odată ce reuși să stăpânească bine energia, închise 
ochii și renunță treptat la scutul ei. Nu concentrase 
niciodată atâta putere, și îi fu ușor să-şi dea seama că 
procesul putea să capete o direcţie periculoasă. Însă își 
luase toate măsurile de prevedere şi, chiar și atunci când 
renunţă la orice protecţie, simţi că putea controla pute- 
rea care își croia drum prin ea. 3 

O controla, dar o și transforma. Intr-o stare de tran- 
să, detașată, dar în acelaşi timp conștientă de cele mai 
mici detalii, scană trupul rănit al lui Frayne, reușind să 
vadă mult mai profund decât înainte. Trebuia să afle 
întreaga gravitate a rănilor și avea să fie probabil silită să 
aleagă de care dintre ele să se ocupe, fiindcă puterea de 
vindecare nu era nelimitată. 

Se încruntă în timp ce pătrundea conștient în trupul 
lui Frayne. Forţa lui vitală era periculos de scăzută, ca o 
pâlpâire de tăciune. Îngrijorându-se că ar fi posibil să nu 
supraviețuiască presiunii cercului de vindecare, hotări 
să-i dăruiască o parte din forța ei vitală. Forţa vitală se 
deosebea de magie. Deși putea transmite energie magi- 
că de la toţi participanţii cercului, când era vorba despre 
împărtășirea puterii vitale, avea control numai asupra 
energiei ei - și așa și trebuia să fie. 

Țesu cu mintea un fir auriu de forță vitală care trecea 
de la plexul ei solar la al lui. Datorită puterii ei, flacă- 
ra vieţii lui străluci mai constant. Firul care îi lega îi 
îngădui să simtă pulsul personalităţii lui, ascuns adânc 

acum, ca un urs în hibernare. Avea multă bunătate și 
compasiune. Lumea avea nevoie de el, la fel de mult 
ca prietenii lui. 

Întorcându-se la scanarea creierului, se convinse că 
era vorba doar despre contuzia pe care o simţise înainte. 
Zgârietura aceea avea să se vindece singură. 

Apoi căută rănile interne. După cum bănuia, pier- 
duse mult sânge atât din cauza rănilor externe, cât şi 
din cauza loviturilor interne, care includeau o ruptură 
de splină. Puterea pe care o controla ajută ruptura să se 
vindece, oprind sângerarea. 

Studie oasele aşchiate ale piciorului și hotărî că meri- 
ta să cheltuiască puţină energie ca să se asigure că aveau 
să se vindece curat și drept. Vizualiză oasele fantomă, 
solide și sănătoase, care aveau să acționeze ca un șablon 
pentru oasele adevărate în timpul procesului de vin- 
decare. Dacă piciorul rupt ar fi fost singura rană, ar fi 
îmbinat complet oasele, dar nu-şi putea permite consu- 
mul acesta imens de energie atunci când celelalte răni îi 
amenințau viața. 

Observând fierbinţeala care răbufnea în câteva din- 
tre locurile rănite, îi acoperi trupul cu o vrajă menită să 
elimine febra. Rănile infectate erau adesea fatale, și el 
nu avea putere să lupte cu fierbinţeala. 

Conştientă că folosise deja o cantitate substanţială 
de putere, se concentră asupra celei mai grave răni: gâ- 
tul rupt al lui Frayne. Nu trebuia să repare doar oasele 
fisurate, ci şi vasele de sânge și nervii deterioraţi, care 
transmiteau mesajele creierului spre mușchi. Dacă nu 
se puteau repara, Frayne nu avea nici o șansă la o viață 
sănătoasă și activă. Mai bine să se retragă și să îl lase să 
moară în pace. 

Îşi cobori mâinile pe ambele părţi ale gâtului, sim- 
ţind în degete gâdilitura favoriților lui. Mai întâi 
oasele zdrobite... 

După ce trasă fisurile şi fracturile, creă un model 
fantomă de oase sănătoase, așa cum făcuse și la picior. 
Apoi turnă energie în acest şablon, cu puterea focului 
dintr-o topitorie. 

Nu avea destulă putere. Când își dădu seama, fu cât 
pe ce să plângă de frustrare. Fusese atât de aproape de 
sudarea oaselor, dar pur și simplu nu avea la îndemână 
destulă magie ca să-şi termine treaba. Cu siguranţă că 
putea face totuşi ceva. 

Disperarea îi aminti că era posibil să existe o ulti- 
mă resursă disponibilă: puterea personală a lui Lord 
Frayne. După cum observase Ashby, darul magiei putea 
fi reprimat, însă era o parte integrantă a naturii umane 
şi nu putea fi distrus. 

Oare Frayne ar fi fost de acord ca ea să-i folosească 
magia din moment ce nu era de acord deloc cu magia în 
sine? Ei bine, el voia să trăiască, și ea prefera să-i salveze 
viața și să-i înfrunte mânia decât să dea greș în momen- 
tul în care se apropiase atât de mult de ţintă. 

Ținând strâns energia cercului, se cufundă în izvorul 
din interiorul lui Frayne. Acolo găsi un puț adânc de 
magie, ignorat multă vreme, dar încă puternic. Îi con- 
vocă darul şi îl împleti cu darurile celorlalți, apoi se 
întoarse la gâtul rănit. 

În mod miraculos, când adăugă puterea lui persona- 
lä, oasele sfărâmate începură să se unească încet într-un 
schelet sănătos. Plină de cutezanţă, turnă magie peste 
ele până când ultimul fragment ajunse la locul lui, ferm 
înglobat în modelul complet. 

Simţi o uşurare ameţitoare, aşa că se opri şi inspiră 
adânc. Cu simţurile treze, auzea nu doar răsuflarea ce- 
lorlalți membri ai cercului, ci şi bătăile inimilor lor. 

Când se mai linişti, se pregăti pentru efortul final. 
Reclădirea coloanei vertebrale ceruse putere brută, con- 
centrată. În contrast, nervii şi vasele de sânge solicitau 
îndemânarea delicată a unui maestru în dantelărie. 

Lucrând conştiincios, trasă fiecare conexiune, îm- 
pletind împreună fragmentele deteriorate, până când 
fiecare structură fu completă. La limita conștienţei, 
auzi cum răsuflarea lui trudnică devenea mai ușoară și 
mai puternică. 

Cu un ultim efort atent, combină nervul final cu 
întregul. Știind că era la capătul puterilor, se retrase 

mintal ca să-și poată evalua pacientul. Se ocupase de tot 
ce era esențial? Da, gâtul rupt fusese reparat, splina nu 
mai sângera și fierbințeala fusese îndepărtată. 

Era încă extrem de slăbit şi avea să se recupereze 
într-un ritm normal, având în vedere oasele rupte și 
pierderea de sânge. Se încruntă, apoi hotări să nu închi- 
dă canalul de forţă dintre ei înainte de a fi observat o 
creştere a vitalităţii lui. 

Deschise ochii, clătinându-se. Tovarășii ei păreau la 
fel de storşi de puteri, dar cercul rezistase. Cu un zâmbet 
obosit, spuse: 

- Vindecarea s-a realizat şi, cu ajutorul lui Dumne- 
zeu, cred că l-am salvat. 

Cu ochii larg deschişi, Ella șopti: 

- A fost incredibil. 

Domnul Hambly oftă și mişcă din umeri. 

- Nu am luat parte niciodată la un asemenea cerc de 
vindecare. Te-ai descurcat bine, fetița mea. 

- Toţi ne-am descurcat, murmură ea. 

În stânga ei, Ashby scoase un sunet periculos de 
aproape de un suspin. Pielea lui bronzată căpătase o 
nuanţă cenușie, dar strălucea de ușşurare. Ochii lui Ran- 
som erau închişi, şi ea ghici că înălța o rugăciune de 
mulțumire. Sau poate invoca protecția divină, de vreme 
ce păcătuise participând la activităţi vrăjitoreşti. 

Adunându-și ultimele forțe, ea spuse: 

- Cercul acesta s-a încheiat, Dumnezeu să vă binecu- 
vânteze pe toţi până ne vom aduna din nou. Puse în 
libertate energiile lor și îşi propti palmele pe marginea 
mesei, simțind crampe dureroase în mâini şi în mușchi. 

În dreapta ei, Judith spuse: 

- Eşti în regulă, Abby? 

- Sunt foarte bine, îşi asigură ea prietena. 

Nici măcar nu-şi dădu seama că se prăbușea până 
când dușumeaua nu se înălță şi o lovi. 


Plutea într-o barcă pe o mare liniştită, purtat mereu de 
vânt spre asfinţit. Mânia, şi teama, şi pasiunea lui disperată 
de a trăi se stinseseră într-o resemnare obosită. 

Apoi soarele care se cufundase în fața lui începu să se 
înalțe, strălucind cu putere. Razele lui se schimbară din por- 
tocalii în galbene ca aurul, în timp ce lumina îl învăluia. 
Lumină, viaţă... 

Jack îşi recăpătă cunoștința, simțindu-se ca o ființă 
care a trăit prea mult timp sub pământ. Era mort şi se 
născuse din nou în rai? Se părea că nu, de vreme ce sim- 
ţea durere în mădularele trupului. Bineînţeles că nu se 
gândise niciodată la rai ca la ultima lui destinație. 

Durere? Îşi simţea trupul din nou? Uluit, încercă să-și 
agite degetele de la mână. Se mișcau! La fel și brațele. 
Simţea dureri ascuţite într-o parte, pricinuite probabil 
de niște coaste fisurate, dar se putea mişca! 

Încercă să-şi întindă picioarele și regretă imediat, sim- 
ţind durerea cumplită care îi ardea piciorul drept. Dar 
picioarele se mişcaseră și putu să-și mişte şi degetele! 

În timp ce șocul făcea loc bucuriei, deschise ochii și 
văzu un medalion dăltuit în plafonul de deasupra lui. 
Nu părea să fie nici în rai, nici în iad, ci într-un dor 
mitor cât se poate de obișnuit. Fără să se gândească, 
întoarse capul. Deși gâtul îl duru îngrozitor, nu se auzi 
teribilul scrâșnet al oaselor rupte. 

Ransom zăcea pe un scaun lângă pat, dar sări în pi- 
cioare atunci când Jack se mișcă. 

- Slavă Domnului, eşti treaz și te miști! Se aplecă îna- 
inte, cu faţa strălucind de ușurare. Chiar dacă respirai 
mai bine, nu-mi venea să cred că ai să supraviețuieşti. 
Cum te simţi? 

- De parcă Dancer şi toată blestemata de partidă de 
vânătoare ar fi trecut peste mine, spuse Jack cu o voce 
hârâită. În afară de asta, destul de bine. Cu o sforțare, 
ridică mâna dreaptă, privind-o cu uimire înainte de a o 
lăsa să cadă din nou pe saltea. Să înţeleg că rănile mele 
au fost mai puţin grave decât păreau? 

Ransom clătină din cap. 

- Rănile tale au fost mortale, Jack. Viaţa ta a fost sal- 
vată de un cerc de vindecare condus de femeia aceea 
remarcabilă cu care te-ai angajat să te căsătorești în caz 
de reușită. 

Jack icni. Făgăduise să se căsătorească cu vreo feme- 
ie? Frânturi de amintire începură să iasă la suprafaţă. 
Aducerea lui în casa vrăjitorului. O amazoană cu ochi 
surprinzători, teama lui de moarte, care îl făcuse să fie 
de acord cu propunerea ei, chiar dacă se credea într-o 
situație fără ieșire. Doamne, Dumnezeule, promisese 
într-adevăr să se căsătorească cu o amazoană vrăjitoare! 

De neînchipuit. Totuşi, își dăduse cuvântul, şi ama- 
zoana îl chemase înapoi de la porţile morţii. I se oferise 
a doua şansă, și era limpede că nu putea începe o nouă 
viață încălcându-și cuvântul. Trebuia să iasă cât mai 
bine din această situaţie. 

-Cred că ai face mai bine să te duci la Londra şi să 
cumperi o licenţă specială. 

Ransom se încruntă. 

- Vorbeşti serios? Sunt sigur că ar fi mai bine să aștepți 
să-ţi mai revină puterile. Mai ai încă mult până să te vin- 
deci complet. În afară de asta, poate ai cum s-o convingi 
să accepte altă răsplată pentru serviciile oferite. 

- „De s-ar sfârși de tot, mai bine- cât mai grabnic să 
se facă!“, murmură Jack, întrebându-se cât de rău ciun- 
tise citatul. Am făcut o promisiune, așa că nu mai are 
rost să aştept. Nu ai zis tu că aș șoca astfel toată lumea 
bună? E timpul să încep s-o fac. 

Ransom se ridică, cu un zâmbet palid. 

- Dacă asta vrei, plec la Londra imediat; mă descurc 
mai bine călare decât în camerele bolnavilor. 

Jack reuşi să-şi ridice mâna și o întinse spre priete- 
nul său. 

- Îţi mulțumesc că ai fost aici. 

Ransom îi strânse mâna cu putere. 

- E şi Ashby aici. Am vegheat cu rândul. 

- Sunt norocos cu asemenea prieteni, șopti Jack, sim- 
tind cum îi scădeau puterile. 


! „De s-ar sfârși de tot când s-a făcut, mai bine-i cât mai grabnic să 
i Ș g 

se facă“, citat incomplet din Shakespeare, Macbeth, actul I, scena 7, 

traducere de lon Vinea. (n.tr.) 


48 ‘Mary Jo Putney 


- Prietenii buni ți-i faci fiind un prieten bun la rân- 
dul tău. Până la sfârșitul săptămânii voi fi înapoi, spuse 
Ransom atingându-i umărul. Somn ușor, Jack. 

n timp ce luneca într-o moțăială liniștită, Jack își 
notă în minte să-l întrebe pe Ashby care era numele 
miresei. 


Cu un geamăt, Abby se învârti, simțind durere în fi- 
ecare muşchi. Cât era ceasul? Deschise ochii și văzu că 
soarele era la amiază. O văzu și pe prietena ei Judith, 
moaşa, moțăind într-un pat de alături. Ce naiba? 

Judith deschise ochii și își acoperi gura cu palma 
în timp ce căsca. Deși era cu câțiva ani mai mare de- 
cât Abby, în lumina soarelui arăta ca o fată tânără. 
O fată obosită. 

- Așadar, te-ai trezit, observă Judith. Cum te simţi? 

- Epuizată. Abby se ridică în şezut şi îşi trecu mâna 
prin părul lăsat liber. Era teribil de încâlcit, fiindcă nu îl 
periase înainte de a merge la culcare. De vreme ce nu-și 
amintea să fi mers singură la culcare, presupuse că cine- 
va îi scosese agrafele din păr şi o dezbrăcase de rochie și 
de corset. Nu vreau să par inospitalieră, dar ce faci aici? 

Judith se strâmbă și se ridică. Asemenea lui Abby, 
avea o cămașă de zi în loc de una de noapte. 

-Aseară nu erau destule paturi, explică ea. Toţi cei 
care au participat la cerc au fost prea obosiţi ca să se mai 
întoarcă la casele lor și eram pe punctul de a cădea ca 
niște arbori doborâţi. Slujitorii tăi nemaipomeniţi au 
reușit să ne găsească la toţi un loc în care să ne întindem 
înainte de a ne prăbuși. 

Abby făcu o socoteală mintală. 

- Ar fi trebuit să fie destule paturi. 

- Mi-am făcut griji din cauza ta, spuse direct Judith. 
Nu am văzut niciodată pe cineva revărsând atâta magie 
cum ai făcut tu aseară. M-am gândit că ar fi mai bine să 
fie cineva lângă tine. Pentru orice eventualitate. 

Abby o privi zăpăcită. 

-A fost doar un cerc de vindecare. Nu trebuia să-ţi 
faci griji. Am făcut asta destul de des. 


-i 

Judith zâmbi strâmb. 

- Nu am fost niciodată la un cerc care să dureze trei 
ore, nici la unul care să săvârșească o asemenea minune. 

- Trei ore! spuse Abby cu ochii mari. A durat 
într-adevăr atât de mult? 

Prietena ei încuviință. 

- Toţi erau atât de storși de puteri încât am fost cât 
pe ce să pun capăt cercului eu însămi, înainte să se pră- 
bușească vreunul din noi. Mă mir că nu am căzut nici 
unul. Am fost foarte aproape. 

Abby se încruntă în timp ce se gândea la ce se 
întâmplase. 

- Am pierdut noțiunea timpului. Acum, că mă gân- 
desc la asta, nu mă surprinde că a durat trei ore. Au fost 
atâtea de reparat. 

- De aceea e atât de rară o vindecare de o aseme- 
nea anvergură. Nu se întâmplă aproape niciodată să ai 
destulă putere, răbdare şi îndemânare. Judith zâmbi. 
Te-ai descurcat bine, Abby. Sper că nobilul tău pacient 
o merită. 

-Cred că da. Abby începu să-şi descurce cu degetele 
nodurile din păr. Ce s-a întâmplat aseară după ce am 
leşinat ca o fecioară? 

Judith ascunse alt căscat. 

- Am aplicat o atelă la piciorul rupt al pacientu- 
lui, ca să nu-ți poată strica munca dacă se zvârcoleşte. 
La îndemnul meu, l-au mutat jos, în camera în care a 
stat bunicul tău după ce s-a îmbolnăvit. l-am spus mena- 
jerei să pregătească un mic dejun substanţial care să țină 
toată dimineaţa, pentru ca toată lumea să mănânce bine 
la orice oră s-ar trezi. După un cerc atât de prelungit, 
toată lumea o să fie lihnită astăzi. 

- Îţi mulţumesc că te-ai îngrijit de toate astea. Abby se 
strâmbă în timp ce-și desfăcea un nod foarte mare din 
părul despletit. Trebuie să fii la fel de obosită ca mine, 
dar te-ai descurcat mult mai bine. 

- Am fost obosită, dar nu atât de tare. La urma ur- 
mei, eu nu i-am dat pacientului din forța mea vitală, 
spuse Judith. 

Ar fi trebuit să ştie că Judith avea să observe. 

-Nu o s-o mai fac mult timp, dar Lord Frayne avea 
nevoie de un surplus de un vitalitate ca să facă faţă pro- 
cesului de vindecare. O să aibă şi în continuare nevoie 
de ceva în plus, până își va redobândi o parte din putere. 

- Presupun că ai dreptate, recunoscu prietena ei. Dar 
nu continua așa mult timp. Energia vitală e fragilă și 
limitată. Ai putea avea de suferit. Sau... mai rău. 

- O să am grijă. Abby se dădu jos în pat. E timpul să 
mă îmbrac şi să văd ce fac oaspeţii. Ne vedem în camera 
de zi, la micul dejun. 

Se îmbrăcă rapid, conştientă că nu se purtase ca o 
gazdă atentă. Dar, înainte de a intra în camera de zi, se 
opri în camera lui Frayne, ca să vadă ce făcea pacientul. 
Din prag, studie contururile ferme ale feței lui şi se gån- 
di că arăta cu mult mai plin de viață astăzi, faţă de ieri. 
Când îl aduseseră în casa ei, părea un om pe moarte. 
Acum dormea liniştit. 

Un Ashby obosit şi nebărbierit îşi veghea prietenul. 
Se ridică în clipa când intră ea. 

- Jack a fost treaz un moment. După părerea lui Ran- 
som, părea să fie ca de obicei. Îndurerat și obosit, dar 
conștient. 

- Presupun că Ransom se odihneşte acum. Şi mi se 
pare că şi dumneata ai nevoie de somn. 

Ashby zâmbi pieziș. 

- Ai dreptate, dar nu am vrut să-l las pe Jack singur. 
Având în vedere că valetul lui a plecat acasă și că Ran- 
som s-a dus la Londra, am rămas numai eu. 

Londra? Presupuse că bărbaţii din lumea bună 
erau obișnuiți să alerge mereu în toate părțile, ca nişte 
poștalioane. 

- Du-te şi odihneşte-te, Excelenţă, ordonă ea. O să 
stau eu cu Lord Frayne, până când va veni unul dintre 
lachei să-l supravegheze. Nu are nevoie de multe îngrijiri 
în momentul acesta. În procesul de vindecare, timpul 
este un factor vital. 

- Recunosc că n-aș fi putut face prea mult în cazul 
unei crize în afară de a-ţi cere ajutorul, dar nu voiam 

să-l părăsesc. Adormisem chiar atunci când mi-a cerut 
Ransom să-l înlocuiesc. Întorcându-se spre ușă, adăugă: 
Credeam că ne-am înţeles să-mi spui Ashby. 

Ea ridică din umeri. 

-Ieri a fost mare harababură. Astăzi ne-am întors la 
normalitate. Dumneata ești duce. Eu sunt fiica unui 
gentleman rural şi vrăjitoare. E timpul să ne recăpătăm 
poziţiile obișnuite în viaţă. 

- Vei fi întotdeauna femeia curajoasă care a salvat via- 
ţa prietenului meu, spuse ducele liniştit. Şi sper că voi fi 
întotdeauna Ashby pentru dumneata. 

Ea își dădu seama că vorbea serios. Şi, chiar dacă as- 
tăzi totul era normal, își dădu seama că exista o legătură 
intre ei. Simţi că erau ca niște soldaţi care luptaseră ală- 
turi într-o bătălie. 

- Foarte bine, Ashby. O să mă străduiesc să-mi reprim 
bunele maniere. 

El zâmbi şi o lăsă singură cu Frayne. De îndată ce 
se închise ușa, ea se apropie de pat ca să-l vadă mai 
bine. Chiar dacă dormea, văzu umor și personalitate pe 
chipul lui. Sufletul era strâns unit cu trupul, din nou. 
Își mișcă mâinile deasupra capului său, într-o scanare 
ușoară. Da, reparaţiile rezistaseră. 

Îşi odihni palma pe fruntea lui. Nici un semn de 
febră. Deşi alungase fierbinţeala cu o zi înainte, exista 
pericolul ca aceasta să se întoarcă. Acesta era probabil 
cel mai mare risc pentru procesul de vindecare. 

Era de ajuns să tragă de două ori de şnurul de lângă 
pat ca să vină un lacheu, iar ea să-și poată întâlni oaspe- 
ţii. Dar, înainte ca acesta să vină, își permise să-l atingă 
pe Lord Frayne. Mai întâi îi mângâie obrazul cu dosul 
palmei, iar atingerea masculină a favoriţilor i se păru 
ciudat de aţâțătoare. 

Printr-un contrast ironic, buclele lui castanii îi atin- 
geau mătăsos degetele. 

- Mă bucur că ai supraviețuit, Jack Langdon, şopti ea. 

Se întrebă cât timp avea să treacă înainte ca el să rupă 
cu eleganţă târgul lor de căsătorie. 

capitolul 5 


Atingerea unei aripi de înger... Jack fu trezit din somn de 
o atingere blândă în păr. 

Deschise ochii, dar nu văzu un înger, ci soarele 
arzător, a cărui căldură îl readusese la viaţă. Clipi ui- 
mit, şi soarele se transformă într-o amazoană cu ochi 
surprinși. Când văzu că nu se transformă în altceva, 
spuse politicos: 

- Bună ziua. Îmi pare rău că nu te pot saluta așa 
cum trebuie, dar nu cred că ar fi înțelept să mă ridic 
chiar acum. 

Surpriza ei se transformă în amuzament. 

- Nu, nu ar fi. Dar te descurci bine, milord. Nu am 
descoperit nici un indiciu de febră. 

Se simţi vag dezamăgit aflând că îl atinsese ca să-i 
controleze temperatura, nu ca să-i ofere binecuvânta- 
rea unui înger. Deşi era sigur că jucase rolul unui înger 
pentru el. li studie chipul. Oasele obrajilor puternice, 
o gură mare care părea gata să zâmbească şi ochii aceia 
uimitori de un albastru pătrunzător. Nu era o față fru- 
moasă, dar era destul de plăcută. 

Părea o țărăncuţă voluptuoasă și sănătoasă, cu o sen- 
zualitate neprelucrată care li s-ar fi părut provocatoare 
anumitor bărbaţi. Dar nu era tipul de femeie pe care ar 
fi ales-o ca mireasă. Își înăbuși oftatul, fiindcă nu voia 
s-o insulte. 

- Ne vom căsători, nu-i așa? Poate că ar trebui să-mi 
spui Jack, nu milord. 

O uimise din nou. După o scurtă ezitare, spuse: 

- Mi se pare prea devreme ca să îți spun pe numele 
mic sau ca să discut despre căsătoria noastră. Mai întâi, 
trebuie să-ţi recapeți sănătatea. 

Nu era de acord că era prea devreme să discute des- 
pre căsătorie, dar nu avea putere să obiecteze. 

- Vai - domnişoară Barton, cred? - eu nici măcar nu 
îți cunosc numele mic. Sper că în timp îmi vei îngădui 
să-l folosesc. 

- Numele meu este Abigail. De obicei mi se spune 
Abby. 

Observă că nu îi acordase permisiunea să îi spu- 
nă așa. De vreme ce slujnicele se numeau adesea 
Abigail, nu era un nume popular în înalta societate, dar 
i se potrivea. Aceasta era o femeie care nu se temea să 
se murdărească pe mâini atunci când trebuia s-o facă. 
Ar fi putut să nimerească mai rău, ceea ce era un noroc, 
având în vedere că nu putuse alege. 

În timp ce el o studia pe ea, ea îl studia pe el. 

- O să dormi mult în zilele următoare, spuse ea. Așa 
se întâmplă de obicei după o vindecare importantă. 
Nu te împotrivi somnului, milord. 

- Sunt obosit și flămând, murmură el în timp ce ochii 
i se închideau din nou. Care sunt şansele să primesc câ- 
teva felii de friptură când mă trezesc? 

- Nici una, spuse ea prompt. Dar vei primi hrană, îţi 
promit. O supă bună de pui, poate cu o mână de fulgi 
de orz în ea. 

- Supă, spuse el dezgustat. Trezește-mă atunci când o 
să pot mânca friptură. 

Sau poate că doar se gândi să spună asta, în timp ce 
adormea din nou. 


Ashby nu exagerase când spusese că lordul era din 
nou el însuși. Sau, cel puţin, avea o personalitate puter- 
nică și unică. Deși Abby nu îl cunoscuse înainte, purta- 
rea lui îi confirmă bănuielile. Personalitatea lui umplea 
încăperea. Chiar și atunci când erau prezenţi prietenii 
lui chipeși şi cu origini nobile, Lord Frayne era cel care 
îi atrăgea atenţia. 

Jack. O invitase să îi folosească prenumele. Deși nu 
era pregătită să-l numească așa, se bucura să-i poată spu- 
ne pe nume în gând, așa cum făcea de ani de zile. 

Sosi lacheul, și Abby îl însărcină cu supravegherea 
pacientului. leşi din dormitor, ştiind că nu era nevoie să 
comande supa, fiindcă destoinica ei bucătăreasă avea în- 
totdeauna oala pe foc. Când avea să-l vadă pe Jack treaz 
şi gata să mănânce, Abby putea să-i adauge un surplus 

de energie vindecătoare în supă. Probabil că avea să o 
mănânce plângându-se că nu primea o mâncare pe care 
să o mestece. Nu avea să fie un pacient care să stea în 
pat de bunăvoie. 

Deși părea chiar dornic să-și îndeplinească pro- 
misiunea de a se căsători cu ea. Asta dădea naştere mul- 
tor gânduri. 

În drum spre camera de zi, auzi voci furioase în holul 
din faţă. Făcu un ocol într-acolo şi găsi un bărbat înalt şi 
brunet într-o haină de călărie stropită de noroi, certân- 
du-se cu majordomul. Când intră, străinul se întoarse 
spre ea. 

- Sunteţi stăpâna casei? Ce-i cu povestea asta a naibii 
despre Lord Frayne care a fost adus să moară aici? 

Glasul lui era furios și faţa lui frumoasă părea cio- 
plită în piatră, dar ea văzu teama care se ascundea sub 
toate acestea. 

- Probabil sunteţi unul dintre vechii prieteni ai lui 
Lord Frayne, spuse ea împăciuitor. Sunt domnișoara 
Barton. Da, lordul a fost adus aici ieri, grav rănit, dar 
nu e pe moarte. De fapt, e chiar pe cale să se vindece. 

Furia bărbatului se risipi. 

- Slavă Domnului, murmură el. Când m-am oprit să 
iau micul dejun la un han din împrejurimile Meltonu- 
lui, mi s-a spus că Jack a fost adus aici și că sigur era 
mort deja. Mi-a fost atât de frică... 

Cuvintele lui se întrerupseră brusc. 

-Are doi prieteni aici, cu el - ducele de Ashby și 
domnul Ranson. Sunt și prietenii dumitale? 

- Da, sunt. Așadar, a fost pe mâini bune. Bărbatul 
îi zâmbi cu o căldură surprinzătoare. lartă-mi proastele 
maniere, domnişoară Barton. Sunt Lucas Winslow. Pot 
să-l văd pe Lord Frayne? Sau pe Ashby ori pe Ransom? 

- Lord Frayne și Ashby dorm duşi amândoi, răspunse 
ea. Ziua de ieri a fost foarte obositoare. Ransom a plecat 
spre Londra de dimineaţă. Pot să te duc la Lord Frayne, 
dar nu trebuie să-l trezești. Are nevoie de odihnă, la fel 
ca Ashby. 

- Aș vrea foarte mult să-l văd. 

-Atunci lasă aici haina și pălăria și pregătește-te să 
stai puţin. După ce îţi vei fi văzut prietenul, poate că 
vrei să ni te alături la micul dejun? 

El zâmbi îndurerat. 

-Ai o intuiţie bună, domnişoară Barton. Când am 
auzit veştile la han, nu am mai rămas să mănânc. Vocea 
lui se răci. Dacă aceasta e casa unei ursitoare, presupun 
că nu ai cum să nu fii receptivă. Chiar invazivă. 

- Dacă Jack Langdon nu ar fi fost adus în casa unei 
vrăjitoare, ar fi mort acum, spuse ea la fel de rece. Pre- 
tind să fiu tratată cu respect cât timp te afli sub acope- 
rişul meu. 

Expresia lui se îmblânzi. 

- Scuzele mele, domnișoară Barton. Nu ar fi trebuit 
să spun asta. 

Ea îl găsi vrednic de laudă fiindcă se scuzase. Nu ori- 
ce aristocrat era în stare să-şi recunoască greșelile. 

- Nu, nu ar fi trebuit, dar ai avut o dimineaţă grea. 
Vino să-l vezi pe Jack, apoi o să mănânci ceva. Trata- 
mentul acesta va face minuni în ceea ce privește buna 
dispoziţie. 

- Da, doamnă, spuse el supus în timp ce o urma. 
Când intrară în camera lui Jack, lacheul se retrase ca să 
le ofere intimitate. 

În timp ce Winslow se îndrepta spre patul lui Jack, 
Abby spuse încet: 

- A avut gâtul rupt, dar s-a reparat. Au fost și alte răni, 
printre care un picior rupt şi coastele fisurate. Acestea 
au nevoie de timp ca să se vindece, dar în curând va fi 
ca nou. 

Winslow ridică brusc privirea când auzi despre gâtul 
rupt. 

- Un vindecător local a fost în stare să-i repare coloa- 
na vertebrală? 

- A fost nevoie ca doisprezece vrăjitori talentaţi să 
muncească din răsputeri ca să-l poată repara, însă a su- 
pravieţuit şi va putea vâna din nou. 

Winslow atinse ușor umărul lui Jack, de parcă ar fi 
vrut să fie sigur că prietenul lui continua să trăiască. 

Cu o voce atât de înceată încât ea ghici că nu voia să fie 
auzit, spuse: 

- Așadar, chiar dacă cochetezi mereu cu moartea, ești 
încă printre noi, Jack. Mulţumesc lui Dumnezeu pentru 
asta. Se întoarse și se îndepărtă de pat. Sunt pregătit 
pentru micul dejun, domnişoară Barton, și atât de flă- 
mând, încât aș putea să mănânc o oaie întreagă. 

Abby ar fi vrut să ştie la ce se referise atunci când spu- 
sese că Jack cocheta cu moartea, dar nu întrebă. Fiindcă 
efortul din ziua precedentă îi lăsase o foame de lup, îi 
era și ei greu să se mai gândească la altceva în afară 
de mâncare. 

Cei mai mulți dintre prietenii ei vrăjitori erau în 
camera de zi, sporovăind, râzând și bucurându-se de 
gustarea excelentă așezată pe mese. Domnul Hambly 
îşi ridică privirea din cana cu ceai atunci când Abby și 
Winslow intrară. 

- Arăţi mult mai bine decât aseară, fetița mea. Cum 
se simte pacientul nostru? 

- Bine. Foarte obosit, desigur, dar a vorbit aproape 
raţional în timpul vizitei mele. ÎL arătă pe musafir cu 
un gest. Domnul Winslow este un prieten al lui Lord 
Frayne. Domnule Winslow, aceștia sunt câţiva dintre 
membrii cercului de vindecare care a înfăptuit o minune. 

După grimasa ușoară care îi întinse pielea din jurul 
ochilor, ea ghici că nu se simţea confortabil în prezenţa 
atâtor vrăjitori, dar se înclină curtenitor. 

- Vă mulţumesc tututor. 

Se întrebă dacă să-i prezinte pe toți, apoi se hotărî să 
n-o facă. Nu și-l imagina pe Winslow întreținând relaţii 
sociale cu vreunul dintre prietenii ei magicieni. 

În timp ce Abby şi Winslow se îndreptau spre bufet 
ca să-și ia ceva de mâncare, tânăra Ella intră în cameră 
şi se apropie de Abby, cu o privire rugătoare. 

- Calul lui Lord Frayne a fost adus în grajdurile 
dumitale, domnişoară Abby. Are piciorul rupt şi se vor- 
beşte despre uciderea lui. Crezi că l-ai putea ajuta? 

Winslow se opri între ouăle fierte şi feliile de şuncă. 


ÎN e n i e 


“Descântec de dragoste 57 


- Dacă este vorba despre un murg uriaș de culoare 
închisă, e probabil Dancer, calul favorit al lui Frayne. 
Cu ciorapi albi la toate picioarele. 

- El e, confirmă Ella. Cel mai arătos cal pe care lam 
văzut vreodată. 

Aceasta era o apreciere extraordinară, venind din 
partea Ellei, o mare iubitoare de cai. Aruncând o privire 
nostalgică bufetului, Abby spuse: 

-O să merg să văd. Suntem storși cu toții de puteri 
astăzi. Mai are cineva destulă energie încât să mă ajute 
să vindec un cal? 

-Vin eu, spuse Hambly. Când se ridică de la masă, 
alți trei vrăjitori, printre care și Judith, îl însoţiră. Cei 
care rămaseră pe scaune păreau abătuți. Abby știa că ar 
fi ajutat dacă ar fi putut, dar puterile lor magice fuseseră 
secătuite în timpul cercului de vindecare și aveau nevoie 
de timp ca să și le refacă. 

Abby înșfăcă o felie de pâine prăjită şi o înghiţi rapid 
în timp ce grupul se îndrepta spre grajduri. Înăuntru, 
Ella îi conduse la o boxă în care stătea abătut un murg 
înalt, cu capul plecat şi cu piciorul rănit ridicat în așa 
fel încât să nu atingă duşumeaua. Pielea lui întunecată 
şi lucioasă era marcată de numeroase rosături și zgârie- 
turi cauzate de cădere, iar respiraţia lui era superficială. 
Hertford, şeful rândaşilor, privea peste gard cu o expre- 
sie îngrijorată. 

- Acesta este Dancer, spuse Winslow în spatele lui 
Abby. Cât ar costa salvarea lui? Frayne e foarte ataşat de 
bestia asta uriașă. 

- Nu este vorba despre bani, domnule Winslow. Abby 
se apropie de Hertford. Acesta era vrăjitor la rândul său, 
înzestrat cu o capacitate nefirească de a lucra cu anima- 
lele. Ce ai găsit când l-ai examinat pe băiatul acesta? 

- Fluierul piciorului drept din faţă e rupt, dar e o lo- 
vitură curată, spuse Hertford. Asta ar fi de ajuns ca să 
fie omorât în orice alt loc în afară de acesta, dar eu i-am 
aplicat o atelă, sperând că o să-l puteţi salva. E un cal 
bun şi merită o șansă. Va trebui totuși să lucraţi repede. 
I cuprinde febra. 

- Te rog să-l ţii liniștit. Abby intră în boxă, cu Hert- 
ford înaintea ei. 

De obicei, un cal de vânătoare entuziast ca el nu ar 
fi lăsat un străin să se apropie, dar Dancer de abia o 
observă. 

Hertford întinse mâna spre capul calului și murmură 
o melopee formată din cuvinte liniștitoare în timp ce 
Abby examina piciorul rupt. După cum spusese rânda- 
şul, fractura era curată. Totuşi, tratarea unui animal atât 
de mare cerea multă energie. Era istovită doar gândin- 
du-se la acest lucru, dar avea ajutoare. Se întoarse spre 
prietenii ei. 

- Încercăm? Vindecarea unui singur os o să fie ceva 
ușor în comparaţie cu operațiunea de ieri. 

- Dacă tot suntem toți aici, merită să încercăm și să 
vedem ce putem face, spuse Judith, cu simț practic. Dar 
nu te aștepta la mai mult decât eşti în stare. 

Judith era mai grijulie decât o cloşcă, dar Abby apre- 
cia preocuparea ei. În timp ce vrăjitorii intrau în boxa 
deschisă, ea preciză locul fiecăruia, cu Ella în dreapta 
şi Hambly în stânga ei. Abby îşi puse mâinile în partea 
dreaptă a gâtului lui Dancer, în timp ce Hertford stătea 
în partea cealaltă, cu mâinile întinse pe pielea întuneca- 
tă a lui Dancer. Erau suficienți oameni încât să încercu- 
iască animalul, deşi, dacă nu ar fi fost magia liniștitoare 
a lui Hertford, murgul nu ar fi suportat aglomeraţia. 
Winslow era încă acolo şi părea profund stânjenit, dar 
nu se retrase. Nici nu se oferi să ajute. Aversiunea față 
de magie fusese sădită adânc în sufletul lui. 

- Mâinile noastre sunt unite, cercul este închis. 
Să începem. Chiar dacă își încordase toate puterile, 
Abby se clătină sub dezlănţuirea violentă a energiilor. 

După ce inspiră adânc de câteva ori, reuși să-și stabi- 
lizeze mintea. Transa de vindecare nu era atât de pro- 
fundă ca aceea din ziua precedentă, dar era de-ajuns. 
O vizualizare completă confirmă că doar fractura 
de la picior era serioasă, dar, când încercă să sudeze 
osul, nu avu destulă putere şi concentrare ca să poată 
termina operaţia. 

De data aceasta, pacientul nu avea propria resursă 
de energie, însă reuși să schiţeze un şablon şi să înceapă 
procesul de vindecare. Deşi nu putu suda complet pi- 
ciorul lui Dancer, rana era pe jumătate vindecată. Ar fi 
trebuit să fie de ajuns. 

Folosi ultimele fărâme de putere ca să îndepărteze 
fierbinţeala din sistemul imunitar al lui Dancer. După 
cum spusese Hertford, infecția se răspândea, și ar fi 
omorât calul dacă nu ar fi fost stăvilită. 

Obosită, puse capăt cercului. Se clătina pe picioare și 
simţea că trupul şi sufletul ei nu erau chiar unite. Orice 
cuvânt presupunea un efort. 

- Cu atela și cu îngrijirea lui Hertford, Dancer ar tre- 
bui să fie gata de vânătoare înaintea stăpânului său. 

- Oh, mulțumesc, spuse Ella, cu ochii atât de strălu- 
citori, de parcă ar fi fost ea însăși proprietara lui Dan- 
cer. Atinse pielea întunecată. O să vin mai târziu să-l 
țesăl, dacă îmi permite domnul Hertford. Dar trebuie să 
vă întoarceţi în casă și să mâncaţi ca lumea, domnişoa- 
ră Abby. 

Fata luă braţul lui Abby și o ajută să iasă din grajd. 
Ajunsese într-o situaţie delicată, se gândi ea cu tristeţe, 
dacă avea nevoie de ajutorul unei fete de cincispreze- 
ce ani. În pragul inconştienţei, hotărî să se lipsească de 
mâncare și să se ducă direct în pat. 


Când își veni în fire, Abby se afla în patul ei. Judith 
nu dormea lângă ea, dar, când se întoarse, îşi văzu prie- 
tena citind pe un scaun de lângă pat. 

-Nu s-ar putea spune că am cine ştie ce viaţă în mo- 
mentul acesta, spuse Abby, cu gura uscată și plină de 
praf. Tot ce am făcut în ultima zi, sau poate în ultimele 
două zile, a fost să vindec și să dorm. 

Judith lăsă cartea deoparte şi turnă apă dintr-o 
sticlă. 

- Bea asta, o să te simţi mai bine. Ai nevoie de mân- 
care și multe lichide - și nici o vindecare în următoarele 
două săptămâni. Nu ești făcută din fier, Abigail Barton. 


60 Mary Jo Putney 


Abby se sprijini de căpătâiul patului şi bău apa 
cu sete. 

- Crede-mă că ştiu. Mă simt bătrână și slăbită. Privi 
spre geam ca să vadă poziţia soarelui. A mai trecut o zi? 

- Da. Ai dormit douăzeci de ore. Ceilalţi vrăjitori au 
plecat acasă. Eu m-am gândit că trebuie să rămân până 
te văd trează și în stare de funcționare. li mai turnă apă 
lui Abby, apoi îi întinse o felie de pâine cu o bucată de 
brânză şi sos dulce-acrișor pe deasupra. 

Abby luă o înghițitură uriașă de pâine cu brânză, scăl- 
dând-o cu apă. După altă înghiţitură, întrebă: 

- Cum se simte Lord Frayne? 

- Mai bine decât tine în clipa de față, spuse sec 
Judith. Ashby e încă aici și îşi petrece cea mai mare 
parte din timp cu Frayne. Îmi place de Ashby - are 
foarte mult bun-simț pentru un duce. Scrobitul celălalt, 
Winslow, stă în oraș la Old Club, dar și-a petrecut jumă- 
tate din timp aici. Valetul lui Frayne s-a mutat aici şi el și 
a preluat aproape toată munca de infirmieră. 

Abby își termină pâinea şi privi în jur cu jind, dar nu 
mai era nimic de mâncare la vedere. 

-Nu au fost atâția tineri spilcuiți în casă de când a 
plecat Richard în armată. Nu cumva ai rămas pe post 
de însoţitoare? 

- Mi-a trecut prin cap, recunoscu Judith. Cum tatăl 
tău e plecat și tu eşti o fată necăsătorită, m-am gân- 
dit că ai nevoie de o văduvă bătrână care să-ţi aducă 
respectabilitate. 

Abby râse zgomotos. 

- Nu sunt o fată, și tu nu eşti pentru nimeni o văduvă 
bătrână, dar îţi apreciez gestul. Cum eu am fost ruptă de 
lume, era nevoie de cineva care să apere Barton Grange 
de hoardele aristocratice. 

- În afară de faptul că bagă în ei ca nemâncaţii, pri- 
etenii lui Frayne sunt destul de inofensivi. O să stau 
până se va întoarce tatăl tău de la Londra. Ştiu că nu 
pui mare preț pe etichetă, dar, în general, e mai bine să 
te prefaci că respecţi regulile societății. Buzele lui Judith 

se curbară într-o grimasă mâhnită. Doar nu vrei să 
ajungi ca mine. 

Problema era una dureroasă, și nu avea rost să o dis- 
cute. În timp ce se rostogolea jos din pat ca să se pre- 
gătească pentru ziua care începea, Abby se gândi dacă 
trebuia să-i spună lui Judith despre posibilitatea căsăto- 
riei cu Frayne. Nu, mai bine să nu vorbească despre ceva 
care părea atât de ireal. 

În inima ei, îşi dădu seama că nu se așteptase nicioda- 
tă ca această căsătorie să întâmple cu adevărat. 


capitolul 6 


Abby se îmbrăcă şi nu se miră când văzu că rochia 
ii era largă. Folosirea intensă a magiei necesita resurse 
fizice foarte mari. Casa era liniștită, acum că prietenii ei 
se întorseseră la casele lor, și era recunoscătoare pentru 
asta. Pentru a fi sociabil era nevoie de energie, și ea nu 
mai avea nici un strop în plus. 

O vizită la bucătărie îi oferi în cele din urmă şansa de 
a mânca pe săturate. 

- Mă simt ca o hoardă de lăcuste, îi spuse ea bucă- 
tăresei în timp ce înghiţea o ultimă tartă cu mere. 
Am coborât pe câmpurile dumitale și am înfulecat tot 
ce era la vedere. 

Bucătăreasa zâmbi ironic. 

- De aceea îmi place să lucrez pentru vrăjitori. Ştiţi să 
apreciați mâncarea. 

- Ai darul de a găti, spuse Abby cu înflăcărare. Și sun- 
tem recunoscători pentru asta! 

Luă altă tartă și o mâncă în timp ce se îndrepta spre 
camera lui Frayne, lingându.-și degetele înainte de a des- 
chide ușa. Ashby stătea cu prietenul lui, care părea treaz 
şi atent. 

Bărbaţii îşi întrerupseră conversaţia la intrarea lui 
Abby. Ducele se ridică. 

- Mă bucur să văd că eşti trează și conștientă din nou. 
Ultimele zile au fost solicitante. 

Ea se strâmbă. 

- Sper că nu va mai trebui să lucrez niciodată cu atâta 
intensitate. Aş putea să te rog să ieși, Ashby? Aș vrea 
să-mi examinez pacientul. 

- Bineînţeles. Ducele se întoarse spre prietenul său. 
Dacă te recuperezi în ritmul acesta, pot să mă întorc la 
vânătoare şi să las caracterul tău tot mai nestăpânit în 
seama valetului şi a răbdătoarei domnişoare Barton. 

- Desigur, vânează, spuse Jack. De asta am venit în 
comitate, până la urmă. Chiar dacă eu stau la pat, nu ai 
motive să nu te bucuri de șederea ta aici. 

- Poate că nu o să mă mai învârt atâta pe aici, acum, 
că ţi-ai revenit. Ar fi de ajuns să trec o dată sau de două 
ori pe zi. Înclinându-se în direcţia lui Abby, ducele ieși. 

Abby îşi scană pacientul, trecându-și palma la o dis- 
tanţă de treizeci de centimetri de trupul lui. Vindecarea 
progresa bine. 

- Dacă nu te deranjează să pierzi tovărășia prietenilor 
dumitale, ar fi poate mai bine să se întoarcă la vânătoa- 
re. Tinerii atletici nu prea își găsesc locul în camerele 
bolnavilor. În categoria asta te înscrii şi dumneata. O să 
fii un pacient dificil, nu-i așa? 

- Mă tem că da, spuse el fără nici o dovadă de căință. 
Dar nu te voi necăji foarte mult. Sunt gata să mă întorc 
la casa mea de vânătoare. Ai făcut deja prea mult. Vale- 
tul şi prietenii mei mă pot îngriji până o să mă fac bine. 
Își cobori picioarele din pat, ţinându-l pe cel rupt întins, 
și încercă să se ridice. Vezi? Cu o pereche de cârje mă 
pot descurca foarte bine. Se săltă cât era de lung - și 
imediat se clătină. 

Abby păşi înainte și îi sprijini pieptul, ţinându-l 
în sus. 

- Eşti nebun! exclamă ea în timp ce se lupta cu greu- 
tatea lui. După ce îi opri căderea, se lăsă pe marginea 
patului, ajutându-l să se aşeze alături. Braţul lui drept îi 
înconjura umerii, iar el se agățase strâns de ea, căutând 
un sprijin. 

Poziţia aceasta era... tulburătoare. Trupul lui era cald, 
și prin cămașa subţire de noapte se simțeau muşchii 

puternici. Se transformase dintr-un pacient neajutorat 
într-un bărbat viril și atrăgător, şi asta îi aminti că nu era 
doar vindecătoare, ci și femeie. 

Respiră adânc, neregulat. 

- Nu ești pregătit încă pentru cârje, milord. Dacă în- 
cerci să mergi și cazi, poți să-ţi faci praf piciorul rupt. 
În momentul acesta se vindecă bine, dar, dacă mai cazi 
o dată, nu pot să-ți garantez cât de bine vei merge în 
viitor. Sau dacă vei merge. 

- Poate... că ai dreptate, gâfâi el, cu faţa scăldată de 
sudoare. Mă simt slab ca un pisoi. 

Nu protestă când ea se ridică și îl împinse înapoi în 
pat, deşi icni atunci când îi săltă cu grijă picioarele pe 
saltea. Faţa îi păli mai tare. După ce întinse cuvertura 
peste el, îi puse palma pe frunte. Deși energia ei era se- 
cătuită, putea să îi îndepărteze întru câtva durerile. 

Chipul lui se destinse. 

- Mulţumesc. Probabil meritam să cad, dar nu pot să 
spun că mi-ar fi plăcut. 

- Ai pierdut mult sânge, şi asta te-a slăbit. O să treacă 
o lună sau mai mult până îţi vei recăpăta puterea. Zâm- 
bi în timp ce se așeza pe scaunul de lângă pat. De fapt, 
pisoii nu sunt slabi. Ai văzut vreodată cum aleargă? Nici 
un om nu ar putea să țină pasul cu un pisoi obişnuit. 

El nu-și putu reține zâmbetul auzind asta. 

- Punct ochit. Dar mă simţeam destul de bine încât 
să nu-mi vină să cred că rănile mele au fost atât de grave 
ca în descrierile lui Ashby. 

- Au fost atât de grave, spuse ea cu îndârjire. Chiar 
mai grave. 

Sprâncenele lui se înălțară. 

- Mă surprinde că ai încercat să mă salvezi. Cum ai 
reușit să-mi repari gâtul rupt? 

- În esenţă, vizualizând oasele ca un tot puternic și 
unitar și adăugând energie vindecătoare. 

- Sigur nu este vorba despre ceva în plus? 

- E nevoie de multă energie, încuviinţă ea. Nu trebu- 
ie reparate doar oasele, ci şi vasele de sânge și organe- 
le și alte părți anatomice pe care nu știu să le numesc. 

Munca aceasta necesită răbdare, câteva cunoştinţe refe- 
ritoare la modul de funcţionare a organelor și un grup 
de vrăjitori puternici şi stabili care să-ți transmită pu- 
tere, fiindcă nu am auzit niciodată despre un vrăjitor 
atât de puternic încât să sudeze singur un os rupt. Chiar 
dacă au fost doisprezece participanţi la cerc, repararea 
gâtului dumitale rupt a fost un lucru istovitor. 

- De aceea sunt rare asemenea miracole? 

Ea încuviinţă. 

-Nu e ceva obişnuit să ai destui vrăjitori pregătiţi, 
dispuşi şi înzestrați cu darul necesar. Singurul motiv 
pentru care am avut destui aici a fost acela că tatăl meu 
a organizat vrăjitorii din zonă cu ani în urmă. 

- Mi-ar plăcea să-l întâlnesc pe tatăl dumitale. 

- Îl vei întâlni. Se întoarce de la Londra săptămâna 
viitoare. Oftă. Aş fi vrut să fie aici şi să ajute. S-ar fi 
descurcat mai bine şi ar fi organizat cercul cu mai multă 
eficienţă. Eu nu am condus niciodată atâta putere, şi, 
chiar şi aşa, nu am fost în stare să termin operaţiunea. 
Numai rănile care îți amenințau viaţa au fost vindecate 
complet, și toţi cei implicaţi au fost secătuiți de magie. 
Probabil vor trece două săptămâni până ne vom recu- 
pera forțele. 

- Bănuiesc că te-ai descurcat la fel de bine ca tatăl 
dumitale, dacă ar fi fost aici. Degetele lui trăgeau de 
cuvertură. Cum i-aş putea răsplăti pe cei care mi-au dat 
atât de mult? 

Ea ezită, întrebându-se dacă putea să-l facă să 
înțeleagă. 

- Magia e un dar și nu se vinde. Un vindecător sau o 
vrăjitoare îţi va lua bani pentru timpul său, dar nu pen- 
tru magie în sine. Ce s-a făcut pentru dumneata a fost... 
extraordinar. Nu e un lucru pe care să-l faci pentru bani, 
ci din dorința de a fi de folos. 

El zâmbi slab. 

- Să înţeleg că îmi spui să nu-ţi insult prietenii oferin- 
du-mă să plătesc prosteşte? 

După ce ea încuviinţă, el spuse: 

- Foarte bine. Decât să le dau bani, le voi oferi fiecă- 
ruia un dar ca dovadă de recunoştinţă. Un dar substan- 
tial ales după nevoile şi dorinţele fiecăruia, nu o taxă 
pentru ceva ce nu are preţ. Ar fi acceptabil? 

Deci înţelesese. 

- Ar trebui să fie. 

Pe măsuţa de lângă pat se aflau câteva foi de hârtie şi 
un creion. El le luă și se pregăti să noteze. 

-Ce le-ar plăcea prietenilor dumitale? Presupun că îi 
cunoşti destul de bine încât să ai câteva idei bune. 

Abby se gândi. 

- Ella are cincisprezece ani şi iubește toate animalele, 
în special caii, dar mama ei e văduvă și nu-și poate per- 
mite să-i cumpere unul. Nimic nu ar face-o pe Ella mai 
fericită decât să aibă un cal al ei. 

El începu să scrie, încet, dar clar. 

- Am o iapă blândă, manierată, dar plină de viaţă, 
care ar fi numai bună pentru o tânără domnişoară, 
spuse el. Ar fi potrivită, împreună cu ceva bani pentru 
îngrijirea ei? 

- Ella o să fie în culmea bucuriei. 

Cunoscând valoarea unui cal de rasă, Abby își dădu 
seama că el vorbise serios atunci când spusese că avea să 
le ofere câte un dar substanţial. Ce le-ar place cel mai 
mult generoșilor ei prieteni, având în vedere că nici 
unul dintre ei nu era bogat? 

- Fiica cea mare a domnului Humbly și-a urmat soțul 
în America, spuse Abby, gândind cu voce tare. Dom- 
nului și doamnei Humbly le-ar face mare plăcere să-i 
viziteze şi să-și vadă nepoții, dar călătoriile în America 
sunt scumpe. 

El făcu altă însemnare. 

- Două bilete spre America pe un vapor bun. Presu- 
pun că ar aprecia și o trăsură care să-i ducă de acasă în 
portul de îmbarcare? 

- Asta ar dovedi multă consideraţie. Ce urma? Reve- 
rendul Wilson are o fermecătoare fiică de optsprezece 
ani. Părinţii ei ar vrea să o prezinte la Sezonul din Lon- 
dra, dar nu-şi pot permite. 

El făcu altă însemnare. 

- Sora mea e o gazdă foarte apreciată în societate și 
iubeşte compania. Sunt sigură că va fi dispusă să o aju- 
te pe tânăra domnişoară în timpul următorului sezon. 
Ar fi acceptabil? 

Ea îl privi ţintă. 

- Mai mult decât acceptabil. E incredibil de generos. 

El ridică din umeri. 

- Sora mea se va bucura să aibă companie, așa că 
e ușor. 

- Poate, dar trebuie să fii un om atent ca să te gân- 
deşti la asemenea lucruri, în primul rând, spuse ea cu 
căldură. Eşti un gentleman adevărat, Lord Frayne. 

Păru puţin surprins de lauda ei. 

- E o apreciere care i-ar uimi pe părinţii mei. Să con- 
tinuăm să ghicim ce le-ar plăcea prietenilor dumitale 
vrăjitori. 

-Judith Wayne e moașă. Ar vrea să aibă căsuţa ei. 
Una care să îi ofere destul spaţiu pentru a adăposti paci- 
enţii care necesită îngrijire specială. 

El făcu altă însemnare. 

-O căsuță spațioasă, de preferinţă fără igrasie. 
Următorul? 

În afară de doi vrăjitori pe care nu îi cunoștea prea 
bine, lista fu completată în câteva minute. După ce ter- 
mină, Jack puse hârtia deoparte. 

-Şi uite aşa ajungem la dumneata, dar ai spus limpe- 
de preţul de la început. 

Cuvintele lui fură ca o palmă peste față. Ceea ce spu- 
sese era adevărat - declarase într-adevăr că prețul ei era 
căsătoria. Însă când o auzi de pe buzele lui, se simţi ca o 
vânătoare de avere. 

- Sfântul Augustin a spus că e mai bine să te căsăto- 
reşti decât să arzi. Ai fi preferat să arzi? Deși ai fi mers 
poate într-un loc mai plăcut şi mai răcoros. 

- Aş fi sfârşit sigur în flăcări, spuse el sec. Sentimen- 
tele mele referitoare la magie sunt... complicate, domni- 
şoară Barton. Dar nu, aş prefera să nu fi ars chiar acum 
pentru păcatele mele. Puţini oameni primesc o a doua 


'Descântec de dragoste 67 


șansă. Sper că o voi folosi înţelept pe aceasta. El ridică 
din umeri. Cât despre căsătorie - nu am fost logodit 
niciodată. Şi cu atât mai puţin cu o străină. Voi avea 
nevoie de timp până mă obișnuiesc. lartă-mă dacă mai 
greşesc la capitolul curtenie. 

-Şi experienţa mea referitoare la logodnă e neîndes- 
rulătoare, dar sunt sigură că ne vom descurca, murmură 
ea, întrebându-se de ce îi punea pe amândoi într-o pozi- 
ție atât de incomodă. 

Fusese nebună, dar, când era cu el, nu putea renunţa 
la nebunia ei. 

- Aşteptai să-ți iasă în cale un pair al regatului? între- 
bă el cu o curiozitate rece. Mulţi dintre ei vin să vâneze 
in comitate, așa că presupun că era doar o chestiune de 
timp până când unul din ei să aibă un accident grav și 
să sfârșească pe masa din sufrageria dumitale. 

- Ce idee inteligentă, spuse ea caustic. Aș vrea să mă 
fi gândit la asta. 

Având în vedere că se simţea destul de bine încât să-i 
facă probleme, ea hotărî să nu-i mai transmită o parte 
din forța ei vitală. Ezită un moment, conştientizând fap- 
rul că se bucura de intimitatea tainică pe care i-o oferea 
legătura aceasta. Dar era timpul ca el să se întoarcă la 
resursele proprii. 

Incet, închise transferul de energie. Se simţi imediat 
mai puternică, mai atentă. Câștigul ei se reflectă în pier- 
derea lui Jack. El împinse pernele din spatele lui ca să se 
poată întinde din nou, cu o expresie obosită pe chip. 

- Poate ai dreptate în privinţa cârjelor. Simt din- 
tr-odată nevoia de a dormi o zi întreagă. Dar mă întreb 
de ce nu se bucură mai mulţi oameni de aceste mira- 
cole vindecătoare? Am avut prieteni care au murit în 
peninsulă din cauza unor răni mai puţin grave. Nu... nu 
este corect, 

Ea se ridică şi îi aşeză pernele sub cap. 

-Nu vor fi niciodată destui oameni înzestrați cu da- 
rul vindecării ca să aibă grijă de toată suferinţa fizică a 
omenirii. Nici măcar doisprezece vrăjitori talentaţi nu 
au avut destulă energie încât să te facă perfect sănătos. 

Chiar dacă am fost în stare să-ți vindecăm rănile mor- 
tale, nu am fi obţinut rezultate atât de bune dacă nu ai 
fi fost un candidat ideal pentru vindecare - un adult 
sănătos în floarea vârstei. Dacă ai fi fost bătrân sau nu 
ai fi avut, să zicem, atâta putere, probabil nu te-am fi 
putut salva. 

- Poţi să folosești vindecarea ca să faci un om 
nemuritor? 

- Deteriorarea produsă de înaintarea în vârstă nu este 
reversibilă. Dacă o persoană în vârstă are o anumită pro- 
blemă de sănătate, aceasta poate fi rezolvată, dar, odată 
cu înaintarea în vârstă, tot trupul decade. Nu putem 
vindeca asta. Sunt și boli care afectează tot organismul. 
Acestea sunt foarte greu de vindecat. Se gândi la boa- 
la perfidă care îi omorâse mama. Darul vindecării este 
limitat. Poate că suntem în stare să mai dăruim câțiva 
ani de viață anumitor persoane, dar există niște limite 
foarte reale. 

- De aceea lumea nu ştie că miracolele sunt posibile 
uneori - pentru ca oamenii să nu vă ceară mai mult 
decât puteţi oferi? 

Ea încuviinţă. 

- Dacă lucrările noastre cele mai bune ar fi cunoscu- 
te de toată lumea, toți vindecătorii din ţară ar fi asediați 
de oamenii disperaţi. Când aceștia ar afla cât de puţin 
putem face, s-ar înfuria... teribil. E mai bine ca oamenii 
să se aştepte numai la vindecări mărunte. Acestea pot fi 
rezolvate de obicei. 

El încuviinţă; curiozitatea îi fusese satisfăcută. 

-Cât de curând crezi că m-aș putea întoarce acasă? 
Sigur că m-aș vindeca mai repede acolo, și trebuie doar 
să trec valea. 

- Poate peste o săptămână. Depinde de cât de repede 
îţi redobândeşti puterea. Ea înţelegea că nu mai voia să 
stea în pat - nici ea nu era un pacient liniştit. Bunicul 
meu s-a simţit rău în ultimii ani de viață. Aceasta a fost 
camera lui, ca să nu mai fie nevoit să urce scările. Avea 
şi un scaun cu rotile, ca să se poată deplasa la parter. 

Cred că e sus, în pod. Vrei să-l aduc jos ca să te foloseşti 
de el? 

- Oh, te rog, spuse el cu fervoare. M-am săturat deja 
de camera asta, care, de altfel, arată bine. 

Ochii lui se închiseră. 

Cu delicateţe, ea aranjă cuvertura pe lângă el. Apoi 
se forţă să se îndepărteze, strângând pumnii ca să în- 
depărteze tentația. Voia să atingă braţele și picioare- 
le acelea lungi, puternice, dar nu avea dreptul de a-l 
atinge ca o persoană îndrăgostită, chiar dacă vorbiseră 
despre căsătorie. 

Deşi știa că nu trebuia să-i mai ofere din energia ei, 
nu se gândise la cât de mult avea să-l slăbească pierde- 
rea. Probabil că acum avea să fie nevoit să-și prelungeas- 
că șederea la Barton Grange. 

Nu intenţionase să se întâmple asta, dar nu putea 
spune că regreta. 


capitolul 7 


Mai grijuliu decât fusese cu o seară în urmă, Jack nu 
mai încercă să se ridice din pat în dimineaţa următoare. 
Insistă să se așeze sprijinit de perne și ceru ceva de citit; 
apoi îl alungă pe Morris. Nu mai avea nevoie de un în- 
soţitor permanent şi era deprimant să-l vadă pe Moris 
păzindu-l toată ziua. 

Avea să fie nevoit să se întoarcă în Yorkshire. Singurul 
avantaj clar pe care i l-ar fi adus moartea ar fi fost lichi- 
darea obligaţiei de a rezolva problemele de pe domeniul 
familial. Un văr de-al doilea pe care nu-l cunoștea bine 
ar fi fost următorul Lord Frayne, și poate că procesul 
alegerii ar fi fost mai uşor pentru o persoană care nu era 
atât de strâns implicată. 

Decât mort, era de preferat să fie viu şi să plece spre 
nord. Dar chemarea aceasta ieșea din discuţie. 

Încruntându-se, încercă să se concentreze asupra 
ziarului vechi de o săptămână. Când Ashby şi Lucas 
Winslow trecură să-l viziteze, se simţi ușurat. În ciuda 

hainelor stacojii de vânătoare pline de noroi, erau o pri- 
velişte binevenită. 

Lăsă bucuros ziarul deoparte. 

- Povestiți-mi despre hăituielile măreţe pe care le-aţi 
avut, ca să pot suferi chinurile invidiei. 

- O să te bucuri să auzi că a fost o zi proastă pen- 
tru vânătoare, spuse cordial Lucas. Ogarii nu reușeau 
să ia urma și am petrecut o grămadă de timp șezând pe 
cai, în ploaie, şi încercând să ne amintim de ce facem 


rul-şef intră, împingând un scaun cu rotile. Jack simți 

obişnuitele stări amestecate stârnite de prezenţa ei, ne- 

ştiind dacă să vadă în ea femeia plină de compasiune 

care îi salvase viața, vrăjitoarea a cărei muncă îi stârnea 
aversiunea sau o femeie periculos de senzuală. Scaunul 
cu rotile trăgea definitiv balanța spre femeia plină de 
compasiune. 

- Bună ziua, domnilor, spuse cu veselie domnișoara 
Barton. Lord Frayne, cred că te-ai bucura de o plimbare 
prin casă. Am pus să fie coborât din pod scaunul bu- 
nicului meu şi pare să fie încă în stare de funcţionare. 
l-am spus tâmplarului de pe domeniu să facă un suport 
pentru piciorul dumitale rupt. Vrei să-l încerci? 

- Da! spuse el în timp ce dădea deja cuverturile la 
o parte. 

- O să-l trimit pe Morris să te pregătească pentru 
această mare excursie. S-ar putea să fie nevoie de trei 
oameni ca să te așeze în siguranţă în scaunul cu rotile. 

Se retrase din cameră. 

Spre neplăcerea lui Jack, avu dreptate. Ashby și Lu- 
cas îl sprijiniră în timp ce Morris îl ajuta să se îmbrace 


aşa ceva. 

Ashby scutură picăturile de ploaie de pe haina lui 

bine croită. 
| - Mai rău, acum, când nu mai putem vâna, a ieşit 
soarele. 

-O să încerc să nu mă bucur de ziua voastră proastă, 
promise Jack. Să sun să ni se aducă ceai? Temnicerul 
meu îmi îngăduie anumite privilegii. 

Inainte ca prietenii să-i fi putut răspunde, temnice- 


Descântec de dragoste 71 


într-un halat, apoi aduse scaunul în spatele lui, ca să se 
poată așeza. Jack se simţi uriaș și greoi văzându-i pe toți 
cum se străduiau să-l așeze pe scaun. Atunci când Moris 
sâltă cu grijă piciorul rupt în suportul lung și căptușit, 
simţi o durere chinuitoare. 

Până să se așeze, Jack era transpirat şi epuizat. Preţ de 
o clipă, se gândi cu jind la patul moale, dar nu putea să 
scape ocazia de a ieşi din celulă. 

Domnișoara Barton apăru cu braţele pline de cu- 
verturi împăturite. Abia acum își dădu seama cât de 
înaltă era, cu numai câţiva centimetri mai scundă 
decât Ashby. 

Desfăcu pachetul şi scoase două pleduri de călătorie. 

- E curent în jurul casei, explică ea în timp ce îi așeză 
unul din pleduri pe picioare. , 

Atingerea ei ușoară nu-i produse nici o durere. In 
timp ce îi așeza celălalt pled pe umeri, el protestă: 

- Nu sunt invalid! 

Ochii ei albaștri scânteiară amuzați. 

- Sigur că ești. Nu pentru mult timp, cred, dar ar fi 
bine să descoperi cum se trăieşte atunci când nu te bu- 
curi de o sănătate de fier. Așa o să înveți să simţi compa- 
siune față de cei mai puţin norocoși. 

-Ai putea să înveţi și cum să te porți mai atent, ca 
să nu-ţi mai rupi gâtul încă o dată, spuse Lucas caustic. 
Eşti gata s-o iei din loc, Jack? 

Incercă să-și folosească mâinile ca să-şi ridice puţin 
piciorul rupt, străduindu-se fără succes să potolească 
durerea. 

- Sunt, şi la fel de emoţionat ca în ziua în care am 
trecut pentru prima dată Canalul Mânecii şi am pus pi- 
ciorul într-o ţară străină. 

- Nu-ţi pot promite plăcerile exotice ale Franţei sau 
ale Țărilor de Jos, comentă domnişoara Barton, dar mă- 
car aici vorbesc toţi engleza. Domnule Winslow, ai grijă 
cum împingi scaunul între dormitor și hol. Trebuie 
să treci încet dintr-o cameră în alta, ca să nu-ți acciden- 
tezi pasagerul. 

Lucas încetini, dar nu fu destul de rapid încât să pre- 
vină o zdruncinătură dureroasă. 

-Îmi pare rău, Jack, se scuză el. Nu mi-am dat seama 
că împingerea unui scaun cu rotile e o artă. 

- Împărăţia bolii e o ţară care se deosebește total de 
regatul celor sănătoşi, spuse domnișoara Barton gândi- 
toare. Una în care intrăm aproape toţi, mai devreme sau 
mai târziu. la-o la dreapta la capătul holului, domnule 
Winslow. Astfel, o să începem turul parterului. 

În timp ce Lucas îl impingea, Jack studie împrejuri- 
mile, absurd de încântat de schimbarea de decor. Era 
casa unui gentleman, atractivă și frumos decorată cu un 
amestec de mobilă nouă elegantă şi piese vechi care - 
se vedea limpede - aparținuseră familiei de generaţii 
întregi. Nimic nu spunea că Barton Grange era casa 
unor vrăjitori neciopliți. 

La ce se aşteptase - la lilieci uscați şi la tritoni atâr- 
nați de plafon? Poate că da. Era ciudat să încerci să 
împaci oaza asta de liniște cu întunericul dezgustător 
al vrăjitoriei. 

În timp ce treceau prin saloane, își dădu seama că 
trebuia să se înveţe să trăiască cu dezgustul lui profund 
faţă de magie. Din lașitate ş şi teamă de moarte, preferase 
să accepte ajutorul magiei decât să moară respectânduși 
principiile. Asta însemna că acum trebuia să accepte o 
nevastă vrăjitoare și familia ei vrăjitorească. 

Nu se gândise la nimic din toate acestea atunci când 
îi dăduse permisiunea de-a încerca să-i salveze viața 
inutilă. Perspectiva morții tinde să restrângă dramatic 
punctul de vedere al omului. 

În următoarea încăpere, o bibliotecă elegantă, desco- 
peri multe cărți, destul de multe dintre ele tratate sa- 
vante despre magie, dar tot nu apărură liliecii uscați. 
Jack își notă în minte să viziteze biblioteca într-o ocazie 
ulterioară, ca s-o poată explora mai bine. 

Lucas împinse scaunul ca să intre în salonul principal. 
Fiindcă nu calculă cât de departe ajungea piciorul rupt, 
îl lovi pe Jack de tocul ușii. Jack își pierdu răsuflarea de 
durere, cu mâinile încleștate pe brațele scaunului. 

Lucas înjură. 

- Îmi pare atât de rău, Jack! Sunt o brută grosolană. 

- Împingerea scaunului e într-adevăr o artă, spuse 
domnișoara Barton în timp ce atingea ușor cu degete- 
le piciorul drept al lui Jack, care ardea de durere. În 
câteva momente, durerea scăzu la un nivel suportabil. 
Ea continuă: Poate că ar trebui să-l duc eu. L-am plimbat 
adesea pe bunicul meu, așa că sunt oarecum expertă. 

- Mă înclin în fața experienței, zise Lucas şi păși la o 
parte cu o plecăciune exagerată. 

Cu domnișoara Barton la cârmă, plimbarea lui Jack 
deveni imediat mai lină. Ea apăsa o pedală din spatele 
scaunului şi ridica ușor roțile din faţă atunci când tre- 
ceau peste un prag sau peste un covor. Era într-adevăr o 
artă să trăieşti în împărăţia bolii. 

Abigail Barton putea fi vrăjitoare, dar avea mâinile 
uşoare, în ciuda sănătății ei robuste. Era conștient că 
ea era exact în spatele lui, cu degetele pe mânerele sca- 
unului, la numai câțiva centimetri de umerii lui. Era 
o prezenţă puternică - şi, în ciuda darului vrăjitoresc, 
liniştitoare. 

Intrară în sufragerie. 

- Îmi amintesc că priveam candelabrul acesta frumos 
atârnând exact deasupra mea și speram că nu avea să 
cadă şi să-mi producă mai multe daune, spuse el sec 
în timp ce recunoștea masa de sufragerie, unde fusese 
aproape de moarte. 

- Nu ai fost primul pacient în stare critică întins 
pe masa asta, și candelabrul încă nu a căzut, observă 
domnișoara Barton. O masă lungă și lumina bună fac 
din camera aceasta o sală de operaţii decentă. Observă 
covorul acesta splendid cu roșu şi alb, ales cu grijă ca să 
ascundă petele de sânge. 

Încercă să se întoarcă şi să vadă dacă glumea, și mişca- 
rea aceasta nu făcu nici un bine piciorului lui. 

- E adevărat? 

Ea zâmbi strâmb. 

- Într-o oarecare măsură. Covorul e în familie de 
mulţi ani. Eu am sugerat că sufrageria ar fi un loc deo- 
sebit de bun pentru el. 

Ashby se îndreptă spre masa de mahon, atingând 
ușor cu degetele suprafaţa lăcuită. 

- Pare atât de pașnică acum, după marea dramă a vie- 
ţii şi a morţii. 

Avea o expresie pierdută, amintindu-și de accidentul 
lui Jack și de cercul de vindecare. 

- Prefer pacea în locul dramei, spuse domnișoara 
Barton cu tristeţe. Dar nu ni se oferă prea des şansa de 
a alege, adăugă ea împingând scaunul. 

Camera de zi se afla într-un colț din spatele casei, iar 
lumina târzie a după-amiezii presăra stropi de soare pe 
mobila confortabilă. Ea îi așeză scaunul în faţa ferestre- 
lor. Afară se vedeau grădinile în dreapta și dependinţele 
în stânga. Cea mai mare dintre ele era grajdul cailor. 
Jack îl privi cu jind. 

-O să mai fiu vreodată în stare să vânez? 

- Dacă vrei. Deși o să te recuperezi mai greu decât 
Dancer. 

El întoarse brusc capul, și de data aceasta nu-i păsă de 
durerea din picior. 

- Dancer trăieşte? 

Sprâncenele ei se arcuiră. 

- Nu ţi-a spus nimeni? 

Lucas, care venea agale din spate împreună cu 
Ashby, zise: 

- Îmi pare rău, Jack. Credeam că ţi-a spus altcineva. 
Cred că toți am presupus asta. 

Jack respiră adânc şi nesigur, dureros de aproape de 
lacrimi. Fusese atât de sigur că armăsarul lui magnific și 
credincios era mort, ucis de nepăsarea călărețului. 

-Ştiam că şi-a rupt piciorul în accident. Presupu- 
neam... că a fost doborât. 

- Ashby nu a fost de acord, așa că am aranjat să fie 
adus în grajdurile de aici. Domnișoara Barton, destoi- 
nicul ei rândaș și aceia din prietenii ei vrăjitori care nu 
erau epuizați cu totul au organizat un cerc de vindecare 

pentru Dancer, în ziua următoare vindecării tale, spuse 
Lucas. A fost extraordinar. Tibia ruptă e prinsă în atele 
şi pe cale de vindecare. 

Jack se întoarse cu greutate şi se uită la domnișoara 
Barton. 

- Te rog, aș putea merge să-l văd? 

Ashby se încruntă. 

- Cred că ar fi dificil pentru noi și dureros pentru 
dumneata să te coborâm pe treptele de la intrare. 

- De fapt, avem o rampă construită dintr-o uşiţă la- 
terală pentru bunicul meu. Ura să fie închis înăuntru, 
spuse tărăgănat domnișoara Barton. Cărările sunt cât 
se poate de netede, din același motiv. Dar excursia ar fi 
totuşi una incomodă. 

- Nu-mi pasă. Promit să nu mă plâng. Jack avea să 
facă tot posibilul să nu icnească de durere, de vreme ce 
prietenii lui erau deranjați de treaba aceasta. 

Ea îi studie chipul. 

- Foarte bine. Bănuiesc că întâlnirea aceasta va fi be- 
nefică şi pentru dumneata, și pentru Dancer. 

El nu putu să nu zâmbească. 

- Eşti o femeie practică. 

- Caracterul practic - compensaţia oferită unei fete 
bătrâne ordinare, zise ea, atât de încet, încât el ghici că 
nu voise să fie auzită. 

Se considera ordinară? Comentariul o făcu să pară 
mai vulnerabilă decât s-ar fi gândit. Deşi nu era o fru- 
museţe clasică și nu era deloc genul lui, el nu ar fi nu- 
mito ordinară, nu cu trupul acela senzual, ațâțător. 
Studie silueta bogată în curbe și se întrebă cum ar fi 
reacționat dacă ar fi fost în deplinătatea forțelor. Chiar 
şi în prezenta lui stare de slăbiciune, era incomod de 
conștient de prezenţa ei. Avea farmecul acela provocator 
care poate distruge stăpânirea de sine a unui bărbat. Era 
un gând neliniștitor. 

În timp ce gândurile lui rătăceau, tovarășii săi îl ur- 
mau spre ieșirea cu rampa. Domnișoara Barton întoarse 
scaunul, astfel că ajunse cu spatele la uşă. 

- E mai sigur să cobori scaunul cu spatele, explică ea. 
O să vă rog ca unul dintre dumneavoastră, domnilor, să 
îl ridicați. Nu știu dacă am destulă putere ca să-l contro- 
lez la coborârea rampei. 

- Daţi-mi voie, murmură Morris. 

Jack ghici că valetul își imagina că s-ar fi descurcat mai 
bine decât aristocrații. Morris nu era doar un valet bun, 
ci şi un bărbat puternic şi înalt. Jack îl acuzase odată că 
intrase în serviciul lui fiindcă hainele vechi ale lui Jack 
i se potriveau de minune. Morris zâmbise netulburat și 
nu negase acuzaţia. 

După cum spusese domnișoara Barton, ieşirea nu 
fu comodă, începând cu o stare de panică instinctivă 
provocată de gândul că avea să cadă pe spate în timp ce 
scaunul cobora pe rampă. Ar fi fost mai puţin alarmant 
să iasă cu fața, dar atunci scaunul ar fi putut să cadă cu 
adevărat. Fu ușurat când ajunse pe pământul tare. 

Cărarea spre grajduri era și ea mai denivelată decât 
duşumeaua din lemn masiv, şi starea pietrișului era 
înrăutăţită de noroiul acumulat în urma ploii recente. 
Nimic nu conta. Nici măcar hurducătura dureroasă 
pricinuită de intrarea scaunului în grajd, purtat pe sus 
peste un prag înalt. 

Ceea ce conta fu nechezatul familiar cu care îl în- 
tâmpină Dancer. Morris împinse scaunul lângă boxă, și 
Dancer își plecă imediat capul și îl lovi pe Jack în piept 
cu atâta putere, încât împinse scaunul în spate. Morris 
prinse scaunul şi îl apropie din nou. 

Poziţia era incomodă, dar Jack reuși să îmbrăţișeze 
calul cu o mână în timp ce îl scărpina între urechi cu 
cealaltă. Își ascunse fața în coama lucioasă, aproape 
de lacrimi. Ce spunea despre el faptul că simţise mai 
multă durere la gândul că Dancer murise decât la moar- 
tea tatălui său? Sigur că Dancer era o companie mult 
mai plăcută. 

-Nu am zahăr pentru tine, băiete. 

- Uite aici. Ashby îi oferi câteva bucăţi neregulate, 
sfărâmate dintr-o bucată mai mare de zahăr. Calul meu 
se poate descurca cu mai puţin. 

- Mulţumesc. Jack îi oferi bucăţelele de zahăr una 
câte una. Dancer molfăi zahărul cu lăcomie. 

Jack zâmbi, simțindu-se aproape de normalitate, 
așa cum nu se mai simţise după accident. Şi el, și ca- 
lul lui aveau picioarele rupte, dar într-o zi aveau să se 
plimbe din nou împreună. Își ridică ochii spre domni- 
soara Barton. 

-Ştiu că îţi datorez viaţa, dar aceasta este... o datorie 
şi mai mare. Nu oricine s-ar fi străduit să salveze un ani- 
mal rănit, 

- E meritul tinerei Ella, spuse ea. Ca să fiu sinceră, eu 
nici nu ştiam că armăsarul dumitale fusese adus aici. 

- Poate că ea a fost mesagerul, dar dumneata ai con- 
dus vindecarea. 

Își sprijini fruntea pe gâtul lui Dancer, gândindu-se 
că nu era rău să se căsătorească cu o vrăjitoare care 
lua caii îi serios. 

Vocea blândă a domnișoarei Barton spuse: 

- E timpul să te întorci în casă, Lord Frayne. Cred că 
ai avut destulă distracţie pe ziua de azi. 

Oboseala lui se văzu din faptul că, în loc să se îm- 
potrivească, se mulțumi să-l mai bată pe Dancer o dată 
pe grumaz. 

- Mă întorc mâine, bătrâne tovarăşe. 

Şi avea să-și aducă propriul lui zahăr. 

Acum, că emoția de a-l vedea pe Dancer trecuse, se 
simţi atât de obosit, încât cu greu se putu ţine drept în 
scaun. Nu își imaginase niciodată că statul într-un scaun 
și plimbarea pe roți puteau să istovească atâta un om. 

Mutarea de pe scaun în pat fu altă strădanie inco- 
modă și dureroasă, dar moliciunea saltelei veni ca o 
binecuvântare. În timp ce domnișoara Barton îi trăgea 
cuvertura până la bărbie, el spuse: 

- Mulţumesc că mi-ai permis să ies. Acum vă rog să 
plecaţi cu toţii. Și tu, Morris. Găsește-ţi un loc în care 
să iei cina și să-ți fumezi pipa şi flirtează cu vreo slujnică 
înainte să te întorci. Eu o să fiu bine în următoarele 
două ore. De fapt, o să adorm chiar acum. 

Toţi vizitatorii ieșiră fără proteste. Avantajul conva- 
lescenței era acela că era suficient să spună că era obosit 
ca să obțină intimitate. Inchise recunoscător ochii, spe- 
rând să adoarmă curând. 

Dar, în ciuda oboselii, somnul îl ocolea. Acum, că 
mintea îi era din nou activă, gândurile îi săreau în toate 
părţile, ca o baltă plină de broaște. La cel mai profund 
nivel al fiinţei, simţea o schimbare ireversibilă. Bănuia 
că se numea maturizare, şi fusese declanşată de faptul că 
trecuse atât de aproape de moarte. 

Se confrunta cu două provocări complicate. Una era 
informaţia că se angajase să se căsătorească cu o vrăji- 
toare, o perspectivă atât de descurajantă, încât nu în- 
drăznise încă să o cântărească bine. Avea o mare datorie 
față de domnișoara Barton, dar faptul că practica magia 
îi dădea fiori. Îi putea simţi chiar acum. Erau fiori sau 
era febră? 

Bănuia că putea învăța cum să se poarte cu domni- 
şoara Barton; părea o femeie cu judecată şi nu-și dădea 
aere misterioase, așa cum făceau unii vrăjitori. Spusese 
şi că nu avea să fie o soție pretențioasă, așa că trebuiau 
să fie în stare să găsească o cale spre o convieţuire su- 
portabilă. De vreme ce prefera să stea la țară, ar fi putut 
locui în casa lui de vânătoare de dincolo de vale, aproa- 
pe de familia ei. Spusese limpede că își dorea un copil. 
Dacă dorința aceasta se îndeplinea, ar fi fost probabil 
mulțumită să locuiască acolo pentru totdeauna. 

Cealaltă problemă mare era întoarcerea în Yorkshire 
şi confruntarea cu mama și cu tatăl lui vitreg. Ce avea să 
fie mai rău, confruntarea cu mama lui, pe care o iubea, 
sau cu tatăl vitreg, pe care îl ura? Din nefericire, cei doi 
nu puteau fi separați. Însă avea o răspundere față de 
oamenii din Langdale și nu se mai putea sustrage. 

Ceva căzu pe pat cu o bufnitură şi începu să păşească 
sigur pe cuverturi. Surprins, Jack deschise ochii şi văzu 
o pisică mare neagră care se mișca prin camera întu- 
necată. Ştia că pisicile negre erau tradiţionale pentru 
vrăjitori, dar nu era atât de sigur în privința unei pisici 
cu picioarele albe și mustăţi albe dese, care se curbau 

pe faţa ei rotundă și neagră. Era greu ca o felină cu șose- 
te și mustăţi albe să arate amenințătoare. 

- Salut, pisică. Eu sunt Jack. Tu cine eşti? 

Pisica nu răspunse, dar îşi așeză lăbuțele pe pieptul 
lui Jack şi se aplecă în faţă până când nasurile li se atin- 
seră. Nasul felinei era plăcut, rece şi umed pe pielea 
infierbântată a lui Jack. 

Privind încrucișat pisica, Jack întrebă: 

- Eşti ruda vrăjitoarei? 

Pisica scoase un sunet ţâfnos care părea suspect de 
disprețuitor. Apoi se ghemui alături de Jack și înce- 
pu să toarcă tare. Jack atinse blana mătăsoasă. Fusese 
intotdeauna un iubitor de câini, dar era ceva liniștitor 
în torsul unei pisici. 

Foarte liniștitor, într-adevăr. 


Somnul agitat al lui Abby fu întrerupt de o bătaie 
in ușă. 

- Domnişoară Abigail? 

Era vocea îngrijorată a menajerei. Căscând, Abby se 
rostogoli din pat și deschise ușa. 

- E ceva în neregulă? 

- Valetul lui Lord Frayne m-a rugat să vă trezesc. 
Este îngrijorat. 

- Vin imediat. 

Încruntându-se, Abby luă un capot gros şi papucii de 
casă şi cobori scările în urma menajerei. Deși zilele 
de iarnă erau blânde, nopţile erau friguroase şi aerul 
era tăios. Auzi pendula înaltă din salon bătând ora 
mei în timp ce cobora la parter. Trei dimineaţa, când 
forțele vitale erau în declin, şi moartea pândea pe aproa- 
pe. Grăbi pasul. g 

Morris o întâmpină ușurat. Îşi aşternuse un pat în 
camera lui Jack, ca să poată dormi alături de stăpânul 
lui, pentru orice eventualitate. 

- [mi pare rău că v-am deranjat, domnişoară, dar nu 
imi place cum respiră. 

- Ai făcut bine că m-ai chemat. 

Chiar înainte de a ajunge lângă pat, auzi respiraţia 
chinuită a lui Jack. Ce mergea rău? În lumina lămpii, 
fața lui părea cenușie şi tot trupul lui micșorat, de parcă 
s-ar fi topit. Pisica ei, Cleocatra, stătea lângă el. Se gândi- 
se că Jack avea nevoie de supraveghere? Ca majoritatea 
pisicilor, Cleo avea o sensibilitate supranaturală. 

Inspiră încet, încercând să-și concentreze mintea în 
timp ce blestema în tăcere faptul că magia ei era încă 
atât de slăbită. Dacă ceva mergea rău cu adevărat, nu 
avea să fie în stare să facă prea multe fără ajutor. 

Când reuși să se concentreze, îl atinse cu palma pe 
frunte. Ardea de febră. Fierbinţeala izbucnise din nou. 

Îl controlă iar şi găsi zone de fierbinţeală în splina lui 
şi în oasele fracturate din picior. Infecţiile nu scăpaseră 
încă de sub control, dar asta urma să se întâmple în cu- 
rând. Adunându-și toate rezervele de energie, suprimă 
inflamaţiile, luptându-se să dizolve energia roșie fierbin- 
te cu lumina albă rece și să stingă febra. 

În timp ce își termina munca, Jack se învârti agitat pe 
o parte, gata să cadă din pat. Abby şi Morris săriră să-l 
prindă. În timp ce împingeau trupul supraîncălzit al lui 
Jack înapoi spre mijlocul patului, cămașa lui de noapte 
se ridică, descoperind umărul drept. Pe piele era însem- 
nată cu fierul roşu forma spiralată a unui șarpe. 

Abby își ţinu răsuflarea, recunoscând simbolul. 

- Văd că Lord Frayne nu a considerat că e suficient să 
poarte un talisman împotriva magiei. L-a însemnat cu 
fierul roșu pe pielea lui. 

- Pe milord îl îngrijorează foarte mult perspectiva de 
a deveni victima magiei, spuse Morris scuzându-se. Are 
semnul acesta de alungare a magiei de când îl cunosc. 

Cu repulsie, Abby trase înapoi cămașa peste simbol. 
Linia subțire a şarpelui spiralat se rotea de șapte ori, cu 
capul spre centru și coada răsucită spre exterior. Era un 
descântec obișnuit de alungare a magiei, dar nu auzise 
niciodată de cineva care să fie însemnat cu fierul roșu. 

Era tatuajul un obicei al Academiei Stonebridge sau 
teama lui Jack față de magie era neobișnuit de mare 
chiar şi pentru standardele aristocratice? Îşi aminti că, 

atunci când fusese adus la ea după accident, le ceruse 
prietenilor să-i îndepărteze orice amuletă împotriva ma- 
zei. În loc să-l caute prin buzunare, Ashby se concen- 
zrase să-i ceară lui Jack permisiunea, pentru ca Abby să 
poată lucra cu el. Era limpede că ducele știa de semnul 
marcat cu fierul roșu. Oare Ransom și Winslow purtau 
același semn pe umeri? 

-M-am ocupat de febră, dar e încă foarte slăbit, îi 
zise ea valetului. Nu s-a recuperat încă după ce a pierdut 
atâta sânge la accident. A fost o greşeală să-i permit să 
asă astăzi. 

- Poate că da, spuse încet Morris. Dar fericirea îl ajută 
pe om să se vindece, şi sunt sigur că s-a bucurat să-și 
vadă calul. 

- Poate ar fi trebuit să aduc calul la el, spuse ea cu o 
zrimasă, în timp ce se întorcea la pacientul ei. 

Deși era sigur că se bucurase de expediţie, trebuia să 
încerce să-l convingă să nu repete experienţa până nu-și 
zecăpăta puterile. 

Şi, ca să-și recapete puterile, trebuia să-i dea din nou 
din forţa ei vitală. li atinse cu palma plexul solar. Deși 
nu era nevoie, îi plăcea să atingă trupul lui cald, mascu- 
un. Mai întâi vizualiză firul care-i unea. Apoi își imagină 
forța vitală care circula prin el. 

Vitalitatea ei se diminuă, dar efectul pozitiv asupra 
lui Jack fu vizibil imediat. Faţa lui se destinse, și trecu la 
un somn normal și liniștit. Nu era o față de o frumuseţe 
clasică, dar ei îi era... foarte dragă. 

Când se asigură că starea lui se stabilizase, se întoarse 
obosită în camera ei. Până dimineaţă, trebuia să fie rece 
si pe cale de recuperare 

Cât despre Abby - urma să doarmă până târziu. 
Avea nevoie. 


capitolul 8 


După cum se așteptase Abby, a doua zi diminea- 
ma Jack nu mai avea febră şi era mai plin de energie. 

Îmbunătăţirea aceasta venea cu prețul cearcănelor de 
sub ochii ei, dar putea să se lipsească de o parte din 
forța vitală ca să-i facă recuperarea mai sigură 

Ashby și Winslow îşi făcuseră un obicei din a se opri 
să-l viziteze pe Jack după o zi de vânătoare. La prima lor 
vizită, Abby îi condusese în camera lui și sunase după 
ceai. Când voise să se retragă după ce comandase mân- 
carea, bărbaţii o invitaseră să rămână și îi ceruseră să o 
invite și pe Judith. 

Cei trei bărbaţi şi cele două femei formau un grup ve- 
sel. Jack era în culmea fericirii cu prietenii lângă el. Judi- 
th se bucura și ea de aceste ceaiuri, râzând cu o ușurință 
pe care Abby o văzuse arareori la prietena ce rămăsese 
văduvă prea devreme. 

A doua zi, Abby îl lăsă pe Jack să stea în scaunul cu 
rotile la sosirea prietenilor săi. A treia zi fu destul de pu- 
ternic încât să-şi conducă scaunul în bibliotecă fără aju- 
tor, aşa că prietenii îl întâlniră acolo. Bucătăreasa din 
Barton Grange, mulțumită că tinerii domni înfometați 
îi apreciau îndemânarea, le făcea bucuroasă o mulțime 
de dulciuri ispititoare, gustări picante şi pâine proaspătă 
cu brânză și condimente locale. Ashby şi Winslow, în- 
fometaţi după o zi de vânătoare, se repezeau la farfurii 
ca niște lupi. 

Tocmai își potoliseră foamea cu un prim rând de gus- 
tări, când Ransom intră în bibliotecă, cu cizmele și pan- 
talonii stropiți de noroi şi cu o expresie obosită. 

- Domnișoară Barton, doamnă Wayne, vă salut. 
Sper că lacomii aceștia au lăsat ceva de mâncare și pen- 
tru mine. 

- Fă-te comod, domnule Ransom, spuse Abby în timp 
ce se ridica să-l întâmpine. Vii chiar de la Londra? 

- Mda. Ransom se opri din prădarea delicateselor de 
pe o farfurie și scoase o hârtie împăturită din buzunarul 
hainei. Aici e licenţa specială pe care ai cerut-o, Jack. 
Să pun mâna pe un vicar care să vă căsătorească astăzi 
sau e destul de devreme mâine? 

Jack primi licenţa, cu o expresie indescifrabilă. 

- Asta depinde de domnișoara Barton. Eu mă înclin 
in fața dorințelor ei. 

Abby îngheță, prea șocată ca să răspundă. O licenţă 
specială. Doamne, Dumnezeule, chiar avea de gând să 
se căsătorească cu ea! 

Ochii lui Judith se mijiră în timp ce studia faţa lui 
Abby. 

- Ce palpitant! Cred că Abby ar vrea să aștepte întoar- 
cerea tatălui ei, care ar trebui să aibă loc zilele acestea. 
Se ridică. Abby, să ne retragem și să îi lăsăm pe domni 
să se pună la curent cu noutăţile. Putem hotărî ce rochie 
vei purta la ceremonie. Judith înșfăcă braţul lui Abby şi 
spuse încet: leși până nu leșini. 

Era un sfat bun. Abby se ridică şi reuși să zâmbească. 

-Sunt multe de făcut. Nu-l obosiţi pe Lord Frayne, 
domnilor. 

leşi împreună cu Judith, urmate de un murmur mas- 
culin de rămas-bun. Fără cuvinte, femeile trecură prin 
sufragerie, iar Judith apucă o carafă de coniac și două 
pahare înainte de a urca scările. 

Odată ajunse în camera mică a lui Abby, Judith în- 
chise uşa și spuse ferm: 

- Stai jos. 

Abby se supuse, încă luptându-se cu șocul. Judith 
turnă coniac într-un pahar şi îl împinse în mâna lui 
Abby. După ce îşi turnă şi ei, Judith se aşeză pe scaunul 
din față. 

-Ce se întâmplă? Presupun că tu și Lord Frayne aţi 
mai discutat despre căsătorie, însă păreai atât de mirată, 
de parcă s-ar fi transformat în broscoi. 

- A fost de acord să se căsătorească cu mine, dar nu 
am crezut că avea de gând s-o şi facă. 

Abby luă o înghițitură mare de coniac, bucurându-se 
să-i simtă arsura înviorătoare. 

- Tu l-ai cerut pe el sau el te-a cerut pe tine? 

- Eu... eu i-am explicat că ar putea fi periculos să 
conduc un cerc de vindecare, dar că mi-aş asuma riscul 
în cazul în care s-ar angaja să se căsătorească cu mine, 

dacă vindecarea ar avea succes. Asta s-a întâmplat atunci 
când a fost adus, mai mult mort decât viu. 

Judith se holbă la ea. 

- Abby, cum ai putut?! E imoral să constrângi un om 
rănit de moarte! 

- Ştiu. Abby se uita într-o parte, rușinată. Nu aveam 
de gând s-o fac cu adevărat. 

- Totuși, ai spus-o. Judith îşi înclină capul într-o parte. 
Dar ce aveai de gând, pentru numele lui Dumnezeu? 

Abby se încruntă în timp ce încerca să reconstruiască 
gândurile şi emoţiile încâlcite din timpul crizei. 

- Frayne era pe jumătate înnebunit și respingea ideea 
vindecării magice. Ashby și Ransom îl sileau să mă lase 
să încerc. Eu nu ştiam dacă putea fi salvat, dar, dintr-un 
motiv Oarecare, cererea în căsătorie mi s-a părut o 
idee bună. 

Judith luă o dușcă de coniac, cu o expresie mâhnită. 

- Nu are nici un sens. 

- Ştiu că nu are, recunoscu Abby. Dar nu am cre- 
zut niciodată că avea să meargă până la capăt cu ideea 
căsătoriei. Am crezut că, chiar dacă îl salvam, avea să se 
retragă politicos. De vreme ce a cam fost constrâns să 
accepte, nu laş fi obligat să-şi respecte cuvântul. 

- Şi el de unde avea să știe asta? Cuvântul unui gentle- 
man este o obligaţie, Abby, spuse Judith, exasperată. 
Un om de onoare nu-și va încălca niciodată promisiu- 
nea, nici măcar în asemenea împrejurări. Nu putea să-ți 
citească gândurile şi să știe că nu ai vorbit serios. Și, 
chiar dacă ţi-ar fi putut citi gândurile, mintea ta e atât de 
încâlcită, încât l-ar fi apucat durerea de cap! 

- Gândurile mele îmi dau și mie dureri de cap. Abby 
se juca acum cu paharul de coniac, rotind lichidul 
somptuos colorat. De fapt, am evitat să mă gândesc la 
situaţie, de vreme ce nu înţeleg de ce am făcut așa ceva. 
Îmi era mai uşor să mă gândesc la rănile lui Lord Frayne 
şi la vindecarea lui. Nu m-am gândit niciodată că avea 
să-l trimită pe Ransom la Londra fără să vorbim măcar o 
dată despre căsătorie! 

- E un om de acţiune, indiferent dacă asta e spre bine 
sau spre rău. Călătoria aceasta l-a ținut însă pe Ransom 
deoparte și nu s-a fâțâit pe aici toată săptămâna. Doi 
bărbaţi agitaţi au fost mai mult decât de-ajuns. Judith 
sorbi din nou din coniac, de data aceasta mai încet. 
De vreme ce o femeie poate pune capăt unei logod- 
ne fără nici o pierdere pentru reputația ei, este destul 
de ușor să termini cu asta. Ţi-ai atins obiectivul și l-ai 
convins să ne permită să-i salvăm viaţa. Nu trebuie să-ți 
petreci restul vieţii cu el, desigur. 

Vorbele lui Judith erau perfect logice. Atunci, de ce 
nu o făceau pe Abby să se simtă bine? In loc de asta, 
gândul că putea să scape de căsătorie o deprima pro- 
tund. Puse jos paharul de coniac și începu să se plimbe 
prin cameră. 

- Ai destulă dreptate. 

Privind-o, Judith spuse: 

- Abby, tu vrei să te căsătoreşti cu Lord Frayne? Nu-mi 
pot imagina că te interesează titlul lui. Nu te-am văzut 
niciodată prea interesată de dobândirea unui soţ. 

Abby se opri la fereastră şi privi câmpurile pustiite 
de iarnă. Existaseră bărbaţi care îi arătaseră un interes 
măgulitor. Ea nu răspunsese niciodată în același fel. 

-Jack Langdon e singurul bărbat care mi-a atras vre- 
odată atenţia cu adevărat. La început, nu ştiam că avea 
să moștenească titlul; mă atrăgea el însuşi. El nu m-a 
observat niciodată, bineînţeles, cu excepţia unei ocazii 
în care aproape că ne-am ciocnit într-o prăvălie. Avea... 
un zâmbet plăcut. Nu mi-am imaginat niciodată că 
aveam să ne mai întâlnim, și cu atât mai puţin că vom 
avea o relaţie de orice fel. L-am admirat doar, ca pe un 
apus de soare sau ca pe o zi frumoasă de primăvară. 
Apoi, dintr-odată, el era chiar aici, murind pe masa mea 
din sufragerie. 

Abby se întoarse de la fereastră, cu faţa spre priete- 
na ei. 

- Ştiam că nu avea multe șanse să fie salvat, dar pre- 
zenţa lui a aprins gândurile acelea vagi pe care le aveam 
de ani de zile şi le-a transformat într-un fel de nesăbuință. 

Eram îngrozită la gândul că aveam să conduc un cerc 
pentru prima dată. Poate că acea cerere de căsătorie a 
fost un mod de căpăta curaj, oferindu-mi o răsplată care 
să merite riscul. Gura ei se strâmbă. Sau poate am fost 
doar lacomă şi egoistă şi l-am dorit, așa că am uitat ori- 
ce noțiune de etică învățată și i-am cerut căsătoria în 
schimbul vieţii lui. 

- Nu mă mir că ai devenit puţin cam nesăbuită văzân- 
du-l pe bărbatul viselor tale în pragul tău având dispe- 
rată nevoie de abilitățile tale, spuse Judith gânditoare. 
Crezi că ţi-a fost scris să te căsătoreşti cu el? 

- Aş vrea să cred asta, zise Abby morocănoasă. Inspi- 
rația divină sună mult mai bine decât egoismul şi ambi- 
ţia. Dar nu am auzit nici o voce îngerească spunându-mi 
că Jack Langdon e destinul meu. Doar că... l-am dorit. 

Doamne, Dumnezeule, cât de mult îl dorise. Doar 
acum fu în stare să recunoască cât era de adevărat. 

- Există motivații mai rele pentru o căsătorie, spuse 
crispată Judith. Nu te-am văzut niciodată egoistă și in- 
sensibilă, aşa că poţi să te achiți măcar de acuzaţia asta. 
Mi se pare interesant că Frayne nu doar că a fost de 
acord cu termenii tăi de la bun început, ci și că nu a 
făcut nici o încercare de a se sustrage. 

- După cum ai spus, e o chestiune de onoare. Şi-a 
dat cuvântul şi nu s-a mai gândit la asta. Abby căută o 
analogie potrivită. Ca și cum ai comanda o pereche de 
ghete. Chiar dacă ar hotări că nu le mai vrea, le-ar achita 
fiindcă a spus că așa va face. 

Judith râse. 

-Cu greu te-aș putea considera o pereche de ghete, 
Abby! Dacă nu ar fi vrut într-adevăr să se căsătorească cu 
tine, cred că ar fi spus-o limpede până acum. Poate 
că mai degrabă îi place ideea. Nici unul din prietenii lui 
nu pare prea îngrozit, ceea ce e un semn bun. 

- Tu ai o oarecare capacitate de a vedea viitorul, 
Judith. Poţi să ne vezi împreună? 

Judith privi în gol. 

-Cred că v-aţi potrivi foarte bine. E un tip prietenos 
şi răbdător, bun din fire, dar... este mânat de demoni 

lăuntrici. Are nevoie de o femeie puternică, care să-l 
poată ajuta să stăpânească acești demoni. 

Pentru prima dată, lui Abby îi trecu prin cap că Jack 
ar fi putut avea nevoie şi de vindecare sufletească pe 
lângă cea fizică și că ea era mai calificată decât multe 
altele să-i ofere acest lucru. 

- Mă simt mai bine când mă gândesc că i-aş putea fi 
de folos devenind soţia lui. 

- Nu te căsători cu el gândindu-te să-i fii slujnică, spu- 
se Judith cu asprime. Ar fi un bărbat foarte norocos 
dacă te-ar avea. Eşti atrăgătoare, inteligentă, agreabilă și 
una din cele mai bune vindecătoare din Britania. Ce-şi 
mai poate dori un bărbat? 

- În cazul acesta, o femeie fără nici o putere magică. 
Urăşte magia şi se teme de ea. Abby se gândi la ceea ce 
văzuse în noaptea în care Jack avea febră. Nu ştiu dacă 
va fi în stare să mă vadă vreodată ca femeie, nu doar 
ca vrăjitoare. 

Ochii lui Judith se micşorară. 

- Viaţa de zi cu zi îndepărtează misterul magiei foarte 
repede. Ai putea trăi cu cel mai frumos om din lume 
şi după o lună nici nu i-ai mai observa frumusețea. Ac- 
ţiunile neînsemnate ale vieții sunt cele care contează. 
E atent? Ştie să râdă? Același lucru se aplică şi în pri- 
vința magiei tale. În curând, faptul că ești vrăjitoare va 
conta mai puţin decât capacitatea de a găsi şi de-a păstra 
o bucătăreasă bună. 

Tot ce spunea Judith avea sens. Simţindu-se mai 
încrezătoare, Abby se așeză din nou. Cleocatra se 
materializă şi se frecă de gleznele lui Abby, apoi îi 
sări în poală. Abby începu să netezească ritmic blana 
neagră mătăsoasă. 

- Așadar, crezi că ar trebui să merg înainte şi să mă 
căsătoresc cu el? 

Prietena ei ezită. 

- De dragul amândurora, cred că ar trebui să-i oferi 
şansa de a pune capăt logodnei. Altminteri, târgul aces- 
ta cu diavolul va rămâne între voi pentru totdeauna. 

Abby ascultă torsul huruitor al lui Cleo. Avea să ră- 
mână o fată bătrână înconjurată de pisici. Existau și 
destine mai rele. 

- Foarte bine, aşa o să fac. Faptul că m-aș fi putut 
căsători cu Lord Frayne nu a fost decât un vis ciudat 
şi trecător. 

- Să nu crezi că nu o să te vrea, Abby. Fii, te rog, mai 
încrezătoare. 

Abby râse fără umor. 

- Ai o imaginaţie bogată, Judith. Cred că a fost un vis 
ciudat și pentru el. În curând se va simţi destul de bine 
cât să meargă acasă. Până la primăvară, o să fie în stare să 
se întoarcă la regimentul lui din Spania, simțindu-se ca 
nou. Sper că își va purta mai bine de grijă pe viitor. 

Se va întoarce vreodată în comitate să vâneze? Bănuia 
că nu. Nimeni nu se întoarce în locul în care a avut un 
vis urât. 


Prietenii lui Jack îl ajutară să se culce înainte de a 
pleca. Se întreba cum ar fi dacă ar rămâne în starea de 
acum. Dacă s-ar întâmpla asta, ar cere să i se facă un pat 
mai jos. Învăţa multe. În timp ce se sprijinea pe perne şi 
îşi lua rămas-bun de la prietenii săi, se întrebă dacă avea 
să mai fie el însuşi vreodată. Invăţase prea multe lucruri 
pe care nu voia să le ştie. 

Îl trimise pe Morris să mănânce, apoi aţipi. Se trezi 
în momentul în care se deschise ușa. Bucurându-se că 
instinctele ascuţite de bărălie nu îl părăsiseră, privi în 
sus și o văzu pe domnişoara Barton. 

Ea ezită în pragul uşii. 

- Îmi pare rău, dormeai? Nu am vrut să te trezesc. 
Putem vorbi dimineață. 

Probabil voia să discute despre nuntă. 

-Sunt treaz acum, aşa că nu trebuie să mai aștepți. 
Se foi în pat, împingând pernele în spatele lui și cu- 
tremurându-se când își lovi piciorul rupt. Ai stabilit 
data nunţii? 

- Despre asta voiam să vorbim. Ea se îndreptă spre 
pat, aşezând pernele din spatele lui. Ca întotdeauna, 


„STII 

'-ingerea și prezenţa ei erau liniştitoare. După ce mări 

“acăra lămpii de lângă pat, alese un scaun unde el o 
zutea vedea limpede. El îşi dădu seama că acționa în- 
- uleauna în tăcere ca să-i asigure lui confortul. Poate 
- prietenii lui îl iubeau, dar nu se gândiseră să aleagă 
waune care să-i convină şi lui. 

- Foarte bine, să discutăm problema, spuse el agrea- 

il. Dar mai întâi vreau să te întreb de ce mă simt atât 
e obosit. Mi-am mai rupt piciorul o dată, şi nu m-am 
--mţit atât de obosit ca acum. E absurd să fiu atât de 
stovit după o vizită în bibliotecă pe scaunul cu rotile. 

- O parte din oboseală e rezultatul procesului de 

indecare în sine. Mare parte din forța ta fizică a fost 
-olosită în timpul cercului de vindecare, răspunse ea, 
zărând bucuroasă de diversiune. Dar adevăratul vinovat 
= pierderea de sânge. Ai sângerat atât de mult, înăuntru 

în afară, încât ar fi fost de ajuns să te omoare dacă ră- 
nile nu ţi-ar fi fost tratate prompt. Acum sângele trebuie 
nlocuit, și asta necesită timp. 

-E posibil să creezi sânge prin magie? întrebă el 
curios. Mă gândeam că e mai uşor decât să repari un 
gåt rupt. 

- De fapt, nu este. Fragmentele de os din gâtul tău 
erau acolo. Trucul a fost să le adunăm şi să le sudăm din 
nou într-un os solid. Deşi a necesitat o cantitate uriașă 
de putere, a fost un proces relativ direct. Înlocuirea sân- 
gelui înseamnă crearea unui lucru din nimic, şi e mult 
mai greu. 

Asta avea sens. 

- Așa că va trebui să-mi recapăt puterea în același ritm 
în care ar face-o un soldat rănit care a sângerat rău. 

- Exact. Îţi vei recăpăta vitalitatea obișnuită în câ- 
teva săptămâni. Cam tot atunci ţi se va vindeca și 
piciorul rupt. 

El încuviință, mai fericit acum că înțelesese. 

- Ne vom căsători în ziua următoare întoarcerii tată- 
lui dumitale de la Londra? 

Ea îşi aranjă părul pieptănat impecabil; chipul îi era 
rece şi palid. 

- Ai fost de acord să te căsătoreşti cu mine în condiţii 
de mare constrângere. Nu pot să te oblig la așa ceva. Ești 
liber să-ţi vezi de treburi în continuare, neîmpiedicat de 
prezenţa unei soţii, Lord Frayne. 

El simţi un val de șoc, ușurare şi - dezamăgire? 

- Circumstanţele au fost extreme, fu de acord el. Dar 
de ce ai cerut căsătoria dacă nu o voiai? 

- A fost un impuls ciudat, spuse ea tărăgănat. Erai pe 
jumătate înnebunit. Voiam să... să îţi atrag atenţia. Să te 
fac să înţelegi cât de mari erau mizele. Iubire și moarte - 
nu există nimic mai important. li adresă o urmă de 
zâmbet. Şi a funcționat. Gândul că te vei căsători cu 
o vrăjitoare te-a șocat și te-a făcut să-ți vii în simţiri. 
Poate că ai hotărât că, dacă eu eram dispusă să-mi risc 
viața cu speranţa unei... unei căsătorii avantajoase, dum- 
neata aveai o șansă de supravieţuire. Că merita să lupți 
pentru viață. Orice ai fi gândit, mi-ai îngăduit să încerc 
să te vindec prin magie, și pentru asta sunt recunoscă- 
toare. Dar acum asta a rămas în urmă, și dumneata ești 
liber să pleci. 

Străduindu-se să înţeleagă ce simţea, el întrebă: 

- Dacă nu vrei căsătoria ca răsplată pentru efortul du- 
mitale, ce ai vrea în schimb? Un cal, o casă sau o călăto- 
rie spre America, aşa cum vor primi prietenii dumitale 
vrăjitori? 

- Nimic. Mâinile ei se strânseră, cu o liniște conștien- 
tă. Cum am spus și înainte, exercitarea magiei la nivelul 
acesta este rară și nu este de vânzare. Am fost privilegia- 
tă să mă aflu în centrul unei mari puteri și să mă bucur 
de satisfacția succesului. Nu îmi datorezi nimic. Pleacă 
liber și trăieşte generos. Asta e de ajuns. 

„Pleacă liber.“ Nu îşi dorise întotdeauna asta? Elibe- 
rare de responsabilitățile moştenirii sale. Eliberare de 
cererile imposibile ale familiei. Eliberare de formalism, 
de reguli şi de neplăcerile vieţii zilnice, ignorate în fa- 
voarea realităților dezolante ale războiului. 

Dar recunoscuse deja că această formă de elibera- 
re era cea a unui băiețaş care fuge de responsabilități 
şi era dispus - silit chiar - să lase asta în urmă. Era 

:n adult care nu mai trebuia să evite provocările 
etii. Asta însemna să-și vândă postul din armată, 
“își conducă proprietatea, să-și ocupe scaunul în Ca- 
era Lorzilor, fără să ţină seama de cât de puţin dorea 
ceste lucruri. Mai însemna și să-și găsească o soţie și să 
-remeieze o familie. 

Se gândi la încântătoarea Lady Cynthia Devereaux, 

plendida silfidă blondă care cucerise o parte din inima 

i atunci când o întâlnise, în primăvara ce precedase 
-roarcerea lui din Spania. Se gândise atunci că, în mo- 
mentul în care va fi gata să se așeze la casa lui, avea să-și 
zăsească o soţie ca ea. Dacă era gata să se căsătorească 

cum, de ce să n-o facă cu Lady Cynthia? Era liberă încă - 
Winslow spusese asta într-un comentariu trecător. 
Nu i se păruse că ei i-ar fi displăcut atenţiile lui, şi întru- 
-nipa idealul lui de femeie perfectă. 

Și totuși, în scurtul lor flirt, existase ceva ireal - sau 
—ăcar artificial. Ea fusese numai râsete în triluri, sfială 
= gene fluturătoare. Ştia foarte puţine despre caracterul 

. Şi-ar fi riscat viaţa ca să încerce să salveze un străin? 
år fi rămas senină în mijlocul haosului? Ar fi spus ade- 
irul cu ochi limpezi ca apa și adânci ca marea? 

Da, Abigail Barton era vrăjitoare, şi el considera acest 

¿cru profund deranjant. Dar accidentul acesta îl făcuse 
-3-și dea seama în forul lui lăuntric că nu era nemuritor. 
rau multe de spus despre faptul de a avea un vindecă- 
zor înzestrat în casa ta. 

O studie, întrebându-se cum s-ar simţi trupul acesta 
“-minin voluptuos în patul lui. Gândul îl făcu să-și dea 
cama, şocat, că nu avusese nici un gând sau vis sexual 
:e la accident. Dumnezeule mare, de asta nu voia să se 
căsătorească cu el? 

- O să mă recuperez complet, inclusiv... inclusiv... 
Roşi și încercă din nou. O să mai fiu capabil de... de 
-elații conjugale? 

Ochii ei se luminară de amuzament, dar fu destul 
že politicoasă încât să-și menţină seriozitatea. 

- Dacă erai capabil înainte, vei fi din nou. Pierderea 
sângelui are multe efecte. O neputinţă temporară e unul 
dintre ele. 

El oftă ușurat. Se întrebă şi dacă în Anglia mai exista 
o altă femeie cu care un bărbat să poată fi atât de sincer. 
În sensul acesta, spuse: 

- Susţii că ai cerut căsătoria îndemnată de un impuls. 
însă din experienţa mea pot să-ți spun că impulsurile 
nu se nasc din aer. Ai crezut că ți-ar plăcea să fii Lady 
Frayne, dar acum renunţi la posibilitate dintr-un senti- 
ment de onoare? 

Faţa ei deveni şi mai palidă. 

- Eşti perceptiv, milord. Da, gândul căsătoriei cu 
dumneata mă atrage, dar constrângerea ar fi o temelie 
şubredă pentru cea mai intimă relaţie din viaţă. Căsăto- 
ria cu o vrăjitoare ţi-ar complica traiul în multe feluri, 
şi acestea ar complica la rândul lor viaţa mea. După un 
moment de tăcere, spuse într-o doară: Poate am putea 
rămâne prieteni? 

Vulnerabilitatea din cuvintele ei îi cutremură inima. 
Cum era să crești ca vrăjitoare, folositoare unora, dis- 
preţuită de alții? Şi o țărăncuţă voluptuoasă ca ea nu 
avea silueta subțire la modă, ca să compenseze magia 
prin înfăţişarea ei. Majoritatea bărbaţilor erau atrași de 
fete ca Lady Cynthia Deveraux. Dar şi el era un vlăjgan 
înalt și solid, și era ceva să împartă patul cu o femeie 
fără să se teamă că o poate zdrobi din greşeală. 

Avea nevoie de o soţie, și nu era dispus să suporte 
neplăcerile unei vânători în înalta societate, printre fete 
care ar fi putut să se deosebească mult de aparenţa lor 
publică bine lustruită. Domnișoara Barton se dovedise 
deja bună, onestă şi cinstită. Ar fi putut să găsească pe 
cineva mai bun în Londra, dar erau mai multe şanse să 
nimerească mult mai rău, având în vedere nepriceperea 
lui în privinţa femeilor. 

Şi, în ciuda dispoziţiei ei de a-l elibera de obligaţie, 
îi era în continuare dator. Onoarea era un conducător 
mai sever decât doamna în sine. 


EE 

Se mai gândi preţ de un moment. Familia lui și mulți 
ntre prietenii săi aveau să fie îngroziţi la vestea că se 
:sătorea cu o vrăjitoare. Își asuma şi riscul de a intro- 
uce vrăjitoria în familia Langdon, deşi existase deja o 
—bufnire, altfel nu ar fi ajuns la Stonebridge. 
Onoarea conta mai mult decât problemele conside- 
zbile cu care s-ar fi confruntat după căsătoria cu ea. 
Trebuia să se încumete. 
- Domnişoară Barton, m-am gândit mult în patul 
„cesta, și am hotărât că a sosit timpul să-mi asum res- 
-onsabilităţile. Acestea includ găsirea unei soții. Căută 
ivintele care să-i descrie cu sinceritate sentimentele. 

Ai vrea să iei în consideraţie o căsătorie cu mine? Eşti 
femeie puternică şi de caracter, şi cred că ai fi o soţie 
imirabilă. Onestitatea îl îndemnă să adauge: Nu sunt 
eloc sigur însă că eu aș fi un soţ admirabil. 

Ochii ei se luminară. 

- Vrei într-adevăr să te căsătorești cu mine? 

- Într-adevăr. Mi-am dat seama că te cunosc mai bine 
-ecât pe orice altă femeie, cu excepţia surorii mele. Sunt 
sgur că acesta este un început bun pentru o căsătorie. 
=. zâmbi strâmb. Bănuiesc că dumneata mă cunoşti 
mult mai bine decât își cunosc soţii majoritatea feme- 

or. Nu știu sigur dacă asta e bine sau rău. Dar, fiindcă 
: spus că preferi independenţa și viața la ţară, iar res- 
„onsabilităţile mele mă vor ţine în Londra o mare parte 
+ anului, nu o să ne ciocnim prea des. 

Ea îl privi mult timp, iar ochii ei surprinzători păreau 
= vadă prin el. Trăgând aer adânc în piept, ea spuse: 

- Dacă vrei asta cu adevărat, atunci sunt încântată și 

norată să-ți accept oferta. 

El ştia că făcuse un lucru corect. Spera doar să nu 
-ungă să-l regrete. 

„Ai vrea să iei în consideraţie o căsătorie cu mine?“ 
Propunerea lui Frayne nu prea semăna cu materialul 

din care se ţes visele unei fete, dar era totuși o propu- 
nere. Abby fusese sigură că el avea să fugă de căsătorie 
ca un iepure hăituit, dar el rămăsese pe loc, cerându-i 
mâna la modul cel mai serios. Era tot ce-și dorise, deși 
era o chestiune deprimant de lipsită de sentimente. Era 
limpede că o voia din cauză că era convenabilă, cunos- 
cută - și fiindcă își dăduse cuvântul. 

I se păru important faptul că, deşi fusese atât de 
aproape de moarte în timpul primei discuţii despre 
căsătorie, își amintise că ea spusese că avea să fie o soție 
independentă și nepretențioasă, ceea ce implica accep- 
tarea unei vieţi separate în cea mai mare parte a timpu- 
lui. Deși îşi dorea o căsătorie în care soții să fie prieteni 
apropiați, așa cum fusese cea a părinților ei, prefera să-l 
aibă pe Jack Langdon o parte din timp decât orice alt 
bărbat tot timpul. 

Avea să fie mai ușor să stea în lumea ei sigură şi con- 
fortabilă. Dar, când privea trupul puternic al lui Jack și 
faţa lui colțuroasă şi onestă, simţea o izbucnire de sen- 
zaţii care nu aveau nimic de-a face cu siguranța. Fusese 
în siguranţă destul timp. Dacă voia mai mult de la viață, 
trebuia să-și asume riscuri, și Jack Langdon era un risc 
pe care merita să i-l asumi. 

Căsătoria lor putea să nu fie un succes. Nu o iubea 
acum și se putea să n-o iubească niciodată, dar erau 
pe cale de a deveni prieteni. Poate că asta avea să fie 
de ajuns. 

Și dacă nu - ei bine, viaţa reprezenta o succesiune 
de schimbări. Tatăl ei nu avea să trăiască veșnic, fratele 
ei avea să se căsătorească într-o zi și să preia domeniul. 
Richard nu avea să o alunge niciodată de la Barton 
Grange, dar nu voia să-și piardă importanța și să ajungă 
o mătușă necăsătorită. Prefera să fie o soţie de ocazie, 
dar să știe că avusese curajul să întindă mâna și să apuce 
ceea ce își dorea. 

Susţinându-i privirea, îi răspunsese: „Dacă vrei asta 
cu adevărat, atunci sunt încântată şi onorată să-ţi accept | 
oferta“. În ciuda cuvintelor ei măsurate, se trezi schi- | 
ţând un zâmbet strălucitor. 


_ 


'Descântec de dragoste 95 


Zâmbetul lui fu mai lent, dar păru sincer. 

- Cred că vom duce lucrurile la bun sfârşit. Zâmbetul 
„ui păli. Poate ar trebui să-ţi spun mai multe despre fa- 
milia mea, acum, cât mai ai timp să te răzgândești. 

Întrebându-se ce îl îngrijora în privinţa familiei, 
ea spuse: 

- În fiecare familie există și aspecte mai neplăcute. 
Le trec cu vederea pe ale tale dacă faci la fel cu ale mele. 
Dar mă întreb cum ne vom aranja viața. Am spus îna- 
inte că nu voi fi o soţie pretențioasă. Vrei să locuiesc 
cu tine? Dacă te vei alătura regimentului după vinde- 
care, ar fi mai bine să stau la Barton Grange până te 
vei întoarce. 

El păru uimit. 

- Bineînţeles că vreau ca soţia mea să locuiască cu 
mine. Am de gând să-mi vând postul. Am fost un ofi- 
ser competent, dar prezența mea nu e necesară pentru 
infrângerea francezilor. E timpul să preiau administra- 
rea moştenirii mele și să-mi revendic locul în Camera 
Lorzilor. Sarcinile acestea vor fi îmbogăţite de calitatea 
mea de om căsătorit. 

Ea încercă să şi-l imagineze în hermină și catifea. 
Se simţi de parcă ar fi încercat să decoreze un leu: un 
-ucru absurd și inutil. 

-O să aduci o doză proaspătă de rațiune acestei 
Doziții. 

El își dădu ochii peste cap. 

- Eşti mai încrezătoare decât mine, dar o să mă îngri- 

orez mai târziu din pricina Parlamentului. De îndată 
ze se va întoarce tatăl tău, putem folosi licenţa specială 
>e care a procurato Ransom cu atâta efort. Am abuzat 
Jestul timp de ospitalitatea celor de la Barton Grange, 
işa că, după ceremonie, ne putem muta peste vale, în 
pavilionul meu de vânătoare. După ce mă fac bine, 
cutem merge la Londra ca să-ți cumperi un trusou şi să 
z bucuri de plăcerile orașului. Sper că voi fi în stare 
ză călătoresc în curând, nu? 

- Dacă nu-ţi mai rupi alte oase, o să fii bine în câteva 
săptămâni. Ea ezită. Ești sigur că vrei să mă iei la Lon- 
dra? Mă tem că voi fi o complicaţie pentru tine acolo. 

Gura lui deveni o linie încăpățânată. 

- S-ar putea să existe o anumită stânjeneală, dar o să 
treacă. Tradiţionaliştii trebuie să accepte că noua Lady 
Frayne e vrăjitoare. Chiar dacă vei alege să nu mai mergi 
niciodată la Londra, e important să laşi societatea să te 
vadă măcar o dată. 

- E curajos din partea ta că ești dispus să le faci față. 
Rămase tăcută un moment. Nu sunt sigură că eu sunt 
un cruciat. 

- Aceasta nu va fi o cruciadă, ci o campanie care va 
hotărî cum vei fi acceptată pentru tot restul vieţii tale, 
spuse el serios. Cel mai bun mod de a începe e cu toa- 
te steagurile sus, de parcă nu ţi-ar păsa deloc de opinia 
înaltei societăți. 

- Toate steagurile sus - şi să evit să fac orice lucru 
stânjenitor de magic, spuse ea sec. De vreme ce nu sunt 
o vrăjitoare faimoasă, nimeni nu ar trebui să fie la cu- 
rent cu ocupaţia mea bătătoare la ochi, iar eu nu voi 
insista să o menţionez. 

El păru ușurat. 

- Ai dreptate, nu e nevoie să atragi blamul inutil. Eşti 
o femeie care s-a născut într-o familie bună și de rang 
înalt, cu totul potrivită pentru a deveni soția mea. Asta 
e tot ce trebuie să ştie toată lumea. 

Ea ghici că unii aveau să fie surprinşi văzându-l pe 
Lord Frayne căsătorit cu o fată de la ţară cu origine și 
avere modeste, fără frumuseţea izbitoare care ar fi făcut 
de înţeles o asemenea alegere. Dar aceasta era mai pu- 
ţin scandalos decât faptul că se căsătorise cu o ursitoare 
disprețuită. Când avea să iasă la iveală întreaga poveste, 
avea să fie bănuită că îl vrăjise pe când era rănit şi slăbit. 
După cum spusese el, trebuia să iasă în lume cu mân- 
drie şi încredere, fiindcă nu se putea ca meseria ei de 
vrăjitoare să fie trecută cu vederea mult timp. 

În comitate, ea și magia ei erau cunoscute și accepta- 
te, dar în Londra lucrurile aveau să stea altfel. Se întreba 

cum era să intri într-o sală de bal și toți cei prezenţi 
să te ignore în mod direct. La gândul acesta, stomacul 
i se strânse. 

Era prea târziu să se răzgândească. Nu era retragerea 
cea mai înțeleaptă parte a curajului? Nu. Când se uita 
la Jack, ştia că înțelepciunea nu avea de-a face cu această 
tranzacție. Numai dorința. Şi dacă Londra se dovedea 
imposibil de suportat, nu avea să o mai viziteze în viitor. 

Dându-și seama că logodnicul ei părea epuizat, se ri- 
dică şi se îndreptă spre pat. 

- Îţi mulțumesc, Jack. Aplecându-se, își lipi buzele de 
fruntea lui. Pielea avea o căldură sănătoasă, nu febrilă. 
Acum trebuie să te odihneşti. 

El o prinse de mână, apoi se relaxă lăsându-se pe per- 
ne; părea obosit, dar fericit. 

- Cu cât mă gândesc mai mult la căsătoria cu tine, cu 
atât îmi place mai mult ideea. Prea obosit ca să-și mai 
ridice capul, îi duse mâna la buze. Mulţumesc că m-ai 
acceptat, Abby. 

Ea rămase pe loc, şocată. Un simplu sărut nu avea 
cum să-i frigă degetele ca focul! 

Ușa se deschise, și o siluetă solidă și familiară intră. 
Bărbatul cu păr argintiu ridică din sprâncene. 

- Ah, aşadar asta ascundeai, Abigail. 

- Tată! Încântată, se aruncă în braţele lui Sir An- 
drew, în ciuda stropilor de ploaie care picurau din 
mantaua și din pălăria lui. Te-ai întors mai repede decât 
"e aşteptam! 

- Am avut presentimentul că trebuia să mă întorc 
acasă. Se dădu cu un pas înapoi și o prinse de umeri, cu 

privire încordată. Pari fericită. Presupun că acesta este 
nobilul tău pacient, Lord Frayne? 

- Este nobilul meu pacient și logodnicul meu, tată. 

- Chiar aşa? Sir Andrew se învârti și îl studie pe Jack 
cu o intensitate sfredelitoare. 

- Sir! Jack se luptă să se ridice în pat, uitând de obo- 
:eală şi cu o privire uşor panicată la ideea confruntă- 
zi neaşteptate cu viitorul lui socru. E o plăcere să vă 
-unosc, Sir Andrew. Poate că ar fi trebuit să vă aştept 


eee eee. 

şi să vă cer mâna domnişoarei Barton, dar... dar nu 
m-am gândit cu adevărat la asta. 

- Fiica mea e propria ei stăpână, și o cunosc prea bine 
ca să mă cert cu ea. Sir Andrew păși în față şi îi scutu- 
ră mâna cu o strângere fermă. Când am sosit, mi s-a 
spus că ai fost rănit grav în timp ce vânai și că ai fost 
adus aici. 

- Da, sir. Domnișoara Barton a adunat un grup de 
prieteni vrăjitori și a condus un cerc de vindecare pen- 
tru mine, spuse Jack. li datorez viaţa. 

Sir Andrew se învârti şi se zgâi la Abby. Chiar și când 
era vorba despre fiica lui, avea o privire în stare să treacă 
prin stâncă. 

- Ai condus un cerc de vindecare complet? A fost un 
risc uriaș, fiica mea! 

- Ştiu. Dar... am reușit. Se simţea recunoscătoare 
că Jack era de față, și prezența lui reducea probabilita- 
tea unei dojeni. Și nimic altceva nu ar fi fost de ajuns. 
Te-am observat de suficiente ori și m-am gândit că mă 
puteam descurca. 

-Şi ai făcut-o. Colţurile gurii lui se ridicară. Mai 
devreme sau mai târziu, trebuia să-i asumi riscul. Îmi 
doresc doar să fi fost şi eu aici. Dar înţeleg că nu era 
timp de pierdut. 

- Fiica dumneavoastră a fost foarte curajoasă, sir, spu- 
se Jack. Nu-mi amintesc multe, dar prietenii mei au fost 
uimiți cu adevărat. 

- Abigail e unul dintre cei mai talentaţi vindecători 
din generaţia ei. Înţelegi pe deplin ce înseamnă asta? 

Privirea lui Jack nu şovăi. 

- Având în vedere că mi-a vindecat gâtul rupt, apre- 
ciez personal abilităţile ei. 

- Presupun că o faci. Sir Andrew se întoarse spre fiica 
sa. Faptul că te vei căsători cu un bărbat care nu este 
înzestrat nu te va deranja? 

-A fost elev la Academia Stonebridge, spuse ea 
liniștită. 


m 

-Chiar așa! Baronetul îl examină pe Jack cu o inten- 
sitate alarmantă. Înţeleg, spuse el rar. Cred că veți avea 
o căsnicie interesantă. 

- Asta nu e o declarație liniștitoare, replică Abby. 

Tatăl ei râse. 

- Nici nu am intenţionat să fie. Căsnicia necesită în- y 
totdeauna ajustări. Nici unul din voi nu e copil, aşa că 
presupun că v-aţi gândit în ce intrați. Când intenţionaţi 
să vă căsătoriţi? 

- De vreme ce ești acasă acum, poate că mâine? spuse 
Abby şovăielnic. Sau poimâine. Un prieten al lui Jack a 
tăcut rost de o licenţă specială, așa că nu trebuie să aş- 
ceptăm. Ne-am putea căsători chiar în camera aceasta. 

Jack își drese glasul. 

- Aş prefera o biserică, dacă se poate aranja. Dacă ne 
“om muta în casa mea de peste vale, nu este vreo bise- 
zică în drum? 

- De fapt, biserica parohiei noastre se află în direcția 
aceea, mai mult sau mai puţin, spuse Abby. O să fac 
aranjamentele pentru poimâine. 

Jack încuviinţă, cenușiu de oboseală. 

- Lord Frayne, pari obosit, spuse Sir Andrew. Ne ve- 
dem mâine. Abby, vii cu mine? 


Se părea că nu putea evita dojana aceea. 

- Bineînţeles, tată. Aranjă cuverturile pe lângă Jack și 
și permise să-i atingă ușor părul. Somn uşor, Jack. 

Ochii lui se închiseră obosiţi. Ghici că avea să adoar- 
mă înainte ca ea să iasă din cameră. Tatăl ei o aștepta 
in faţa ușii. 

- Eşti sigură, Abby? întrebă el liniștit. 

Ea zâmbi strâmb în timp ce pășeau de-a lungul 
aolului. 

- Sigură că acţionez corect! Nu. Sigură că vreau să mă 
căsătoresc cu el? Absolut. Nu am fost niciodată intere- 
zată de o căsătorie cu altcineva, știi doar. Ea ezită, apoi 
adăugă: Jack mi-a atras întotdeauna atenţia, în orice 
»cazie în care l-am văzut în Melton. Nu e rezonabil, dar 
măcar așa nu o să stau pentru totdeauna pe capul tău. 

Ochii tatălui ei erau plini de căldură. 

- Am știut dintotdeauna că într-o zi va veni un bărbat 
şi te va lua. Mă bucur că nu s-a grăbit, fiindcă o să-mi 
fie teribil de dor de tine când vei pleca. Amintește-ţi 
doar că, dacă acest mariaj nu funcționează, vei avea în- 
totdeauna un cămin aici. O conduse în camera de zi, 
unde fusese adusă o tavă de mâncare pentru călătorul 
care se întorsese. 

Încruntându-se, Abby se încurajă cu o felie de şuncă 
în timp ce se așeza în faţa tatălui ei. 

- Crezi că o să fie un dezastru? Eu am luat în con- 
sideraţie posibilitatea, dar nimeni nu poate ţine pe 
loc un vrăjitor care vrea să plece. Ea se strâmbă. Este 
mai mare probabilitatea să-i pară rău lui că s-a căsătorit 
decât viceversa. 

Tatăl ei înghiți câteva îmbucături de şuncă și brânză 
înainte de a răspunde. 

- Nu neapărat un dezastru. Tânărul acesta poate 
părea destul de uşor de mulțumit, dar numai o mică 
parte din el e vizibilă. Deși este suprimată acum, are 
destulă magie. 

- Știu. A trebuit să apelez la ea în timpul cercului de 
vindecare, altfel nu am fi avut destulă putere ca să su- 
dăm oasele rupte de la gât. 

Tatăl ei ridică din sprâncene. 

- S-ar putea să-i fi activat puterea folosind-o, ştii doar. 
E posibil ca asta să i se pară deconcertant. 

- Nu părea să existe altă şansă. Cei doi prieteni care 
l-au adus aici, domnul Ransom şi ducele de Ashby, lau 
întâlnit la Academia Stonebridge. Ei s-au alăturat volun- 
tar cercului, altfel nu aș fi încercat. 

Cleocatra apăru şi îi privi plină de speranţă, așa că 
Abby îi dădu o felie de şuncă. Sprâncenele expresive ale 
tatălui ei se arcuiră şi mai mult. 

- Au participat la vindecare? O să fie interesant să 
urmărim cum evoluează lucrurile. 

Abby făcu o grimasă, ştiind cât de cuprinzătoare era 
definiţia cuvântului „interesant“ pentru tatăl ei. Dar ac- 
cepta ideea căsătoriei cu calm, și nu ar fi făcut-o dacă 


Descântec de dragoste 101 | 


ar fi prevăzut o catastrofă. Hrăni cu o felie de brânză 
pisica, care stătea acum în două lăbuţe şi cerșea. 

- Nu am văzut niciodată pavilionul de vânătoare al 
ui Jack. Ne vom muta acolo după nuntă. Când se va 
simţi destul de puternic, mă va duce la Londra, apoi 
la domeniul familiei lui din Yorkshire. 

-La Londra? Sper că o să ai timp să-i vizitezi pe 
unii dintre membri familiei noastre, în afară de mem- 
erii înaltei societăţii care fac parte din cercul lui Lord 
Frayne. Sir Andrew luă o sorbitură de vin, părând gân- 
ditor. S-ar putea să ai nevoie de compania unor prieteni 
care se simt în largul lor cu vrăjitorii. 

Cu alte cuvinte, tatăl ei se aştepta să dea peste ne- 
cazuri. Ei bine, și ea se aștepta la asta. O luă pe Cleo 
in poală și încurajă pisica să toarcă, mângâindu-i blana 
mătăsoasă. Era ciudat că nici măcar gândul la foarte po- 
sibilele probleme ce o așteptau nu o făcea să dorească 
să-și schimbe hotărârea. 

Jack plutea, prăvălindu-se deasupra globului, cu braţele 
intinse înainte şi cu vântul răscolindu-i părul. In faţă erau 
„ocuri pe care le cunoştea din Anglia şi Scoţia, Spania şi 
Portugalia. Era şi o întindere de ocean. 

Abilitatea lui de a zbura dispăru dintr-odată şi căzu neaju- 
zorat din cer. Privi resemnat pământul care se apropia cu vite- 
ză. Infruntase o moarte sigură după accidentul de vânătoare. 
Poate că acum era mai bine pregătit. 

Se prăbuşi pe o pajiște şi sări în sus fără nici o lovitură. 
Surprins, privi în jur încercând să identifice unde se afla, dar 
Dajiştea nu semăna cu nici unul dintre locurile în care fusese. 
Florile, păsările, chiar şi fluturii erau diferiţi de tot ce ştia. 
Mai strălucitori şi mai atractivi, dar misterioşi în diferenţa lor. 
Totuşi, în acelaşi timp, locul avea o familiaritate ciudată, de 
parcă îl mai văzuse cândva, demult. 

Văzu o siluetă familiară care se depărta de el. Târându-se 
in patru labe, alergă după el. 

— Ashby, tu eşti? Unde suntem? 

Omul se întoarse şi văzu pe cineva care era Ashby, dar 
în același timp nu era el, însă vocea care spuse „Jack?“ 
era familiară. 


Mâna care îi scutura umărul îl readuse pe Jack în sta- 
re de trezie. Deschise ochii şi îl văzu pe Ashby, care arăta 
perfect normal şi îi repeta numele. 

- Cât e ora? întrebă Jack ameţit. 

- Devreme. Am venit înainte de micul dejun ca să-ți 
aduc pe sub mână cârjele pe care le-ai cerut. Prietenul 
lui le arătă cu mândrie. Le-am făcu special, aşa că nu 
vor ceda sub greutatea unei matahale ca tine. Tâmplarul 
care le-a făcut s-a gândit să le pună vată la capete, ca să 
fie mai uşor de folosit. 

Jack se trezi de-a binelea. 

- Bun! Nu vreau să mă căsătoresc într-un scaun cu 
rotile. Se ridică în șezut și își lăsă picioarele peste mar- 
ginea patului, ținând piciorul rupt întins. Cu o zi în 
urmă, atelele grele care îi imobilizau întregul picior 
fuseseră înlocuite cu unele mai ușoare, legate cu fâşii 
de piele. Fusese ridicol de emoţionant să îşi poată îndoi 
din nou genunchiul drept. 

Încercă să ridice în cârje, îşi pierdu echilibrul şi sfârși 
trântit pe spate în pat, înjurând. A doua încercare pru- 
dentă avu mai mult succes, și reuși să stea în picioare 
prin propriile forțe, deși se legăna în faţă și în spate. 

- Se ştie deja data nunții? întrebă prietenul lui. 

Jack încuviinţă. Cârjele erau puţin cam scurte, dar 
aveau să fie în regulă. Lăsându-și greutatea în piciorul 
stâng, mută cârjele câţiva centimetri în faţă, păși cu pi- 
ciorul stâng și fu gata să cadă. Se părea că nu era o idee 
bună să-și mute piciorul dincolo de linia cârjelor. Ashby 
îl prinse și îl ajută. Jack era recunoscător că prietenul 
lui era acolo să-l ajute, deși el era mai înalt și putea să-i 
târască pe amândoi la podea dacă se prăbușea. 

Făcu alt pas, fiind cât pe ce să cadă fiindcă nu calcu- 
lase grosimea covorului. Era uimitoare diferența pe care 
o puteau face câțiva centimetri. 

Plimbarea cerea şi concentrare. Descoperi că nu pu- 
tea păşi şi vorbi în același timp. Se opri să zică: 

- Sir Andrew Barton s-a întors acasă aseară. Pentru 
un civil, are o înfățișare mai degrabă înspăimântătoare - 
cred că datorită ochilor de vrăjitor. Care erau albaştri 
cu margini întunecate, foarte asemănători cu ochii lui 
Abby, acum, că se gândea. Din fericire, nu a avut nici 
» obiecţie faţă de căsătoria noastră. Nunta este stabi- 
ură pentru mâine, în biserica din parohia locală. Ime- 
diat după aceea, mă voi muta în pavilionul meu de 
vânătoare împreună cu Abby. Clătinându-se, dar men- 
“inându-și poziţia, înaintă alți câţiva pași, supraveghin- 
du-şi înverșunat echilibrul și locul în care așeza cârjele. 
Nu mi-am dat seama că e un chițibuș în asta, așa că e 
bine că pot practica înainte de nuntă. 

Ar fi fost mai ușor dacă ar fi purtat pantofi - sau cel 
puţin un pantof în piciorul drept. Era totuși al naibii de 
obositor. Se mişcă înainte și înapoi prin cameră, bucu- 
ros să fie iarăși pe picioarele lui. 

-Ce-ar fi să te odihnești pe scaunul acesta? sugeră 
Ashby. Plimbatul cu cârjele pare epuizant. 

Recunoscând în sinea lui că era aproape dărâmat. 
ack se balansă deasupra scaunului, se întoarse anevoie 
s1 se așeză, pe jumătate căzând și ciocnindu-şi piciorul 
din nou. La naiba, avea să fie greu să se ridice din scau- 
nul acesta adânc și tapiţat. Urma să se ocupe de asta mai 
târziu. Acum gâfâia de parcă alergase. 

Ashby luă celălalt scaun. 

- Așadar, nunta e fixată. Nu te deranjează că trebuie 
să te căsătorești fiindcă acesta a fost preţul ei ca să-ţi 
salveze viața? 

- De fapt, Abby a venit ieri-seară și m-a eliberat de 
promisiune. A spus că nu voia să mă forțeze şi că a su- 
zerat acest lucru ca să-mi atragă atenţia, în primul rând. 
lack strânse cârjele și le lăsă în stânga scaunului, între- 
cându-se cum să explice decizia lui de a merge înainte. 
Totuşi, mi-am dat cuvântul, și, în afară de faptul că este 
»Tăjitoare, ar fi o soţie decentă. Nu e o frumuseţe, dar 
e o companie plăcută. Inteligentă. Blândă. 

- Nu, nu e o frumusețe, spuse blând Ashby. E mag 
nifică, ceea ce e cu totul altceva. Mă bucur că ai ales să 
te căsătoreşti cu ea, chiar dacă nu erai obligat. Are de 
o mie de ori mai multă substanță decât o domnişoară 
obișnuită de la Târgul de Mirese. 

Jack privi în sus, uimit, dar încântat de aprobarea pri- 
etenului său. 

- Nu o să-mi întorci spatele fiindcă mă căsătoresc cu 
o vrăjitoare? 

- Asta ar fi nepoliticos, având în vedere că, de la ac- 
cidentul tău, am alergat prin casa ei ca un ogar domes- 
ticit, spuse sec Ashby. Pot să ajut în vreun fel cu nunta? 
Poate aș putea să vizitez casa de vânătoare și să mă asigur 
că e pregătită pentru o nouă stăpână! Să organizez un 
ospăț de nuntă modest acolo? 

Jack se gândi la lucrurile de care avea nevoie. 

- Ambele idei ar fi foarte apreciate. De asemenea, am 
nevoie de un inel - poate că slujnica lui Abby ti-ar îm- 
prumuta unul ca să-i iei măsurile. Şi, dacă e posibil, ai 
putea să găseşti niște flori, chiar dacă e iarnă? 

- Un duce poate găsi întotdeauna flori, spuse Ashby 
cu seriozitate, Altceva? 

-O să stai alături de mine? Sau, fiindcă Winslow și 
Ransom sunt în oraș, poate ar fi mai bine să dăm cu 
zarul. Citind expresia prietenului său, spuse sec: Tu eşti 
cel mai dispus să aprobi căsătoria aceasta, nu-i aşa? Deci 
ceilalți preferă să nu fie întrebaţi. 

-Şi lui Ransom, şi lui Winslow le place de Abby, dar 
privesc cu oarecare prudenţă faptul că te căsătoreşti cu 
ea în aceste împrejurări. În special Winslow, spuse duce- 
le plin de tact. Cred că au să fie mulţumiţi odată ce au 
să-şi dea seama că faci asta de bunăvoie. E posibil să-ți 
displacă vrăjitorii în general şi să fii îndrăgostit de ei în 
particular, iar Abby e foarte atrăgătoare. 

Jack era bucuros s-o audă, fiindcă nu avea de gând 
să-şi schimbe hotărârea nici dacă prietenii lui ar fi fost 
îngroziţi. Era surprinzător de-a binelea cât era de hotă- 
rât să ducă la îndeplinire căsătoria aceasta. 


* 


EMINEM 

- Gata! Judith păşi înapoi şi studie vălul de dante- 
lă care cădea pe spatele prietenei ei. Arăţi încântător, 
Abby. Eşti o mireasă din cap până-n picioare. 

- Inclusiv nervozitatea? Abby atinse mătasea rochi- 
ei, de un albastru pal, sperând că mâinile nu îi tremu- 
rau vizibil. 

- Mai ales nervozitatea. E absolut tradițională. Zâm- 
betul lui Judith era puţin incert. Mă bucur pentru tine, 
dar îmi va fi dor de tine, Abby. 

- Yorkshire nu e teribil de departe de Leicestershire, 
spuse Abby. Poţi să-mi ţii companie atunci când 
Frayne este în Londra, dezbătând problemele importan- 
te ale zilei. 

- Tu nu o să fii cu el? 

Abby se strâmbă. 

- Bănuiesc că, după această vizită, o să mă bucur să 
pot păstra distanţa. În ocaziile în care am mai fost 
la Londra, am stat în cercul nostru de prieteni - vrăjitori și 
cei care acceptă magia. De data aceasta va fi altfel, 
și bănuiesc că va fi mult mai neplăcut decât își imagi- 
nează Frayne. 

- Londra te poate surprinde, spuse Judith. Prohibiţia 
referitoare la magie a fost întotdeauna mai puternică 
pentru bărbaţi decât pentru femei. Din câte am auzit, 
destul de multe doamne din înalta societate se ocupă, 
printre altele, și cu magia, ca și cum ar fi vorba despre 
lecțiile de desen sau muzică. 

- Dacă unele dintre ele practică magia în taină, îmi 
va fi și mai greu, fiindcă voi distrage atenţia de la propri- 
le lor păcate. Abby luă cartea de rugăciuni și bucheţelul 
Je flori de portocal care fusese adus în dimineaţa aceea. 
Probabil că unul din prietenii lui Jack găsise florile în 
una dintre serele aflate pe marile proprietăți din zonă. 
Barton Grange avea o seră, dar spaţiul limitat era folo- 
:it pentru producerea fructelor şi a legumelor în timpul 
ernii. Era un lux să te bucuri de flori în acest anotimp. 

oi înfrunta critici extreme și voi număra zilele până voi 
zleca din Londra. 

Judith o privi ţintă, încruntată. 

- Vorbind despre numărătoarea zilelor, când ai de 
gând să nu-i mai dai lui Frayne din forța ta vitală? Ai spus 
că e ceva temporar, dar îi dai mai mult ca niciodată. 

Abby oftă. 

- M-am oprit o dată, şi a avut o cădere. Am hotărât că 
e mai bine să reiau fluxul de energie până se va simți 
destul de bine cât să se descurce singur. Astăzi îi dau un 
surplus de energie, ca să poată rezista la nuntă şi la dru- 
mul în trăsură peste vale. O să reduc treptat transferul 
de îndată ce se așază la casa lui. 

- Sper că asta se va întâmpla curând. Ai slăbit și ai 
cearcăne. Nu poţi s-o mai ţii mult timp aşa, Abby. 

- Nu. Nu îmi place să fiu obosită tot timpul. Nici 
nu avea nevoie să se uite în oglindă ca să recunoască 
că Judith avea dreptate în privinţa slăbirii şi a ochi- 
lor obosiţi. Orice urmă de frumuseţe pe care ar fi 
putut-o avea Abby în ziua nunţii se datora fericirii, 
fiindcă arăta mai degrabă epuizată. E timpul să pornim 
spre biserică. 

- Ai dreptate. Judith o îmbrățișă rapid. Să fii fericită, 
draga mea. Frayne e un om bun, şi tu meriţi fericirea. 
Gândește-te și la tine uneori, nu doar la ceilalți. 

- Mă crezi mai bună decât sunt. Sunt o femeie ego- 
istă, altfel nu aș fi pus mâna pe Jack atunci când era 
slăbit şi vulnerabil. Zâmbetul lui Abby era strâmb, fi- 
indcă ştia că era o parte de adevăr în gluma spusă pe 
jumătate în serios. 

- Prostii! Din experiența mea, bărbaţii fac de obi- 
cei ce vor, și nu ţi-ar fi cerut mâna după ce l-ai eliberat 
de promisiune dacă nu şi-ar fi dorit cu adevărat să fii 
soţia lui. 

Sperând că Judith avea dreptate, Abby ieși din came- 
ra care fusese a ei din copilărie. Majoritatea lucrurilor 
ei fuseseră deja împachetate pentru a fi duse în pavi- 
lionul de vânătoare al lui Jack. Încerca să nu se gândeas- 
că la tot ce lăsa în urmă. Trebuia să privească spre viitor, 
nu să jelească trecutul. 

Tatăl ei aştepta în capătul scării, gata să le însoțească 
la biserică. Ceremonia avea să fie restrânsă, doar câțiva 

crieteni și rude. În vara următoare, ea și soţul ei - so- 
zul! - aveau să viziteze Melton Mowbray, și tatăl ei pu- 
zea să găzduiască o serbare în aer liber pentru arendaşi 
= vecini. 

El ridică privirea și îi adresă un zâmbet care aproape 
că îi sfâşie inima lui Abby. 

- Eşti frumoasă, scumpa mea copilă. Mi-aș dori să 
“e şi mama ta aici să te vadă. 

Ea înghiți cu noduri. 

- Nu mă face să plâng, altfel nu o să mă mai pot opri, 
- nu ar fi un lucru măgulitor pentru noul meu soţ. 

- Nu-ţi face griji, am venit foarte pregătit. li întinse 

batistă. 

Abby râse ușor, își şterse lacrimile care începeau 
:ă-i umezească ochii și strânse batista pentru o viitoare 
-olosire. Apoi îşi luă mantaua, aşa cum făcu şi Judith, şi 
eşi din casă, îndreptându-se spre trăsura care avea să le 
ducă la biserică. 

Abby nu se mai uită în urmă. Acum o interesa vii- 
-orul. Un viitor alături de singurul bărbat pe care și-l 
dorise vreodată. 


Jack insistase să ajungă la biserică devreme. Voia să 
aibă timp să-și revină după oboseala călătoriei cu trăsu- 
za. Nuşi dăduse seama niciodată cât de tare se legănau 
-răsurile. Dar măcar era bine îmbrăcat, mulțumită pri- 
:eperii valetului. Morris desfăcuse cusătura celor mai 
buni pantaloni ai lui Jack și cususe o bucată de material 
in plus, ca să acopere atela de la piciorul drept. 

Piciorul îl durea rău până să ajungă la Saint Anselm 
n the Fields, frumoasa biserică de piatră care deser- 
vea parohia din Barton. Ashby şi Ransom îl ajutară să 
coboare din trăsură, iar Winslow asigură ariergarda. 
Vremea rece de iarnă se mai îmblânzise, şi cerul era 
mai degrabă însorit. Acesta era un semn bun, se gândi 
el. Calculă cât timp trecuse de la accident şi îşi dădu 
seama că în curând Parlamentul avea să-şi deschidă se- 
siunile în Londra. Trebuia într-adevăr să-și ocupe scau- 
nul, ca un lord adevărat. 

- Uită-te pe unde mergi, spuse Ransom. Pământul e 
pietros aici. 

- Aflu că lumea e plină de riscuri atunci când mergi 
cu cârjele. Jack se cățără cu neîndemânare pe cele trei 
trepte care duceau spre biserică și intră pe ușa pe care 
i-o deschise Ashby. 

Umerii și subsuorile îl dureau din cauza exerciţiilor 
pe care le făcuse în taină cu cârjele cu o zi în urmă, dar 
merita s-o surprindă pe Abby. Rânji, întrebându-se dacă 
ea avea să zâmbească încântată văzându-l în picioare sau 
avea să se încrunte preocupată, gândindu-se că se forțase 
prea tare. Oricare din aceste expresii era fermecătoare. 

Concentrându-se cu greu la dușumea, care era din 
dale de piatră şi nu prea netedă, își croi drum până în 
partea din faţă a bisericii. Alături de el, Winslow spuse: 

- Dacă ai vreo îndoială, nu trebuie să mergi mai de- 
parte. Nimeni nu te poate învinui dacă refuzi să fii obli- 
gat să te căsătorești cu o ursitoare. 

Jack își întrerupse înaintarea anevoioasă şi se uită la 
prietenul lui. 

-Nu am fost obligat și nu am nici o îndoială. Dacă 
simţi că nu mă poți sprijini în acest pas, ești liber să 
pleci. Mai ai încă timp să te alături partidei de vânătoare 
de azi, dacă te grăbești. 

-Jur că femeia asta ţi-a făcut farmece, în ciuda talis- 
manului tău. Winslow își miji ochii. Ai fost nevoit să îi 
dai permisiunea de a folosi magia ca să te vindece. Poate 
a profitat de asta și te-a fermecat în același timp. 

Jack era gata să explodeze furios, când interveni vo- 
cea blândă a lui Ransom: 

- Ai grijă, Winslow, ori o să afli ce armă formidabilă 
poate fi o cârjă. Și s-ar putea ca eu să te țin pentru ca 
Jack să-ţi mai poată da câteva scatoalce în plus. 

Intreruperea îi oferi lui Jack timpul necesar pentru 
a-şi redobândi stăpânirea de sine. Aplecându-se spre 
strana din faţă, spuse: 

- Lucas, ești un măgar, dar te iert de data asta, fiind- 
că ai intenţii bune. Greşite, dar bune. Abby mi-a oferit 
şansa de a mă retrage, dar am descoperit că nu voiam. 

Nu m-a vrăjit. Ezită înainte să adauge, surprins de desco- 
perire: Adevărul e că îmi place. Da, e vrăjitoare, dar nu 
mă face să mă simt neîndemânatic sau cu limba legată, 
cum mi s-a întâmplat cu atâtea mari doamne. E bună, 
inteligentă și cu picioarele pe pământ. Cred că sunt al 
naibii de norocos că am găsit-o, chiar dacă s-a întâmplat 
in modul cel mai dificil. 

Ashby adăugă: 

- Dacă ai fi văzut-o pe Abby în acţiune, nu ai mai avea 
indoieli, Lucas. Nu seamănă deloc cu fătucile superfici- 
ale care te atrag pe tine, şi asta e bine. 

Winslow dădu să rostească o replică mușcătoare, apoi 
se opri. 

- Foarte bine, îmi... îmi cer scuze că ţi-am pus la îndo- 
ală alegerea, Jack. O să încerc să o privesc așa cum o vezi 
tu. Cât despre sprijinul meu - l-ai avut întotdeauna. 

- Mulţumesc, spuse Jack cu o grimasă. O să am nevo- 
ie de sprijinul acesta în societate, unde prea mulți vor 
crede că am înnebunit sau că Abby a folosit magia ca 
să-mi fure discernământul. 

Pe o uşiţă laterală a locașului intră un bărbat. Vicarul, 
după îmbrăcăminte. În timp ce Jack se gândea că i se pă- 
rea cunoscut, Ransom păși în față cu mâna întinsă. 

- Domnule Wilson. Ne-am întâlnit la cercul de vin- 
decare, cred. 

Vicarul îi întoarse strângerea de mână. 

- Ne-am întâlnit, într-adevăr. Mă bucur să ne întâl- 
nim din nou în împrejurări mai fericite. Se întoarse și 
strânse mâna lui Jack. Nu trebuie să stai în picioare, 
Lord Frayne. Arăţi bine. Eşti un om norocos în mai 
multe privințe. 

- Mulţumesc, sir. Sunt de acord. Jack auzi pași şi se 
intoarse, întrebându-se dacă sosise cortegiul miresei. 
Nu era Abby, ci șase oameni care se așezară în spate. 
Un moment mai târziu, o familie cu mai mulți copii 
intră şi se așeză. 

Uşa nu se închise bine, că apărută trei bărbaţi cu na- 
sul la fel de lung, doi din ei ducând viori și al treilea un 
luier de lemn. Toţi trei se îndreptară spre partea din 

față a bisericii. În timp ce vioriștii îl studiau pe Jack cu o 
curiozitate făţișă, cel cu fluierul îi spuse vicarului: 

- Sir, se spune că domnișoara Abby se căsătorește as- 
tăzi. Credeţi că i-ar face plăcere să cântăm pentru ea? 

Vicarul zâmbi. 

- Cred că ar fi foarte încântată, atâta timp cât cântați 
în timp ce intră și iese şi nu în timpul slujbei. 

Flautistul încuviinţă din cap şi îşi conduse tovarășii 
spre o laterală a bisericii, unde începură să cânte înceti- 
şor, Erau aproape buni, deși Jack nu recunoscu melodia. 

În timp ce muzicienii îşi ocupau locurile, cel puţin 
doisprezece oameni intraseră în biserică. Majoritatea 
păreau săteni şi lucrători îmbrăcaţi în haine simple și 
curate. Perplex, Jack îi spuse vicarului: 

- Eu și Abby am plănuit o nuntă foarte restrânsă, cu 
doar câţiva prieteni. Cine sunt oamenii aceștia? 

- Toţi au fost ajutați de Abby și de familia ei cu o 
ocazie sau alta, răspunse Wilson. E limpede că vestea 
despre nuntă s-a răspândit, şi au venit ca să-şi arate res- 
pectul. De vreme ce biserica e deschisă tuturor, sunt bi- 
ne-veniţi cu toții să participe. Eşti un bărbat norocos, 
fiindcă te căsătorești cu o femeie atât de iubită. 

Chiar și Winslow păru impresionat de explicaţia vi- 
carului. Cu un semn din cap, Wilson se îndreptă spre 
partea din faţă a bisericii, ca să vorbească cu o femeie și 
cu fiica ei. Acestea așezau vaze de ramuri cu boabe, ilice, 
papură și alte plante care puteau fi găsite în anotimpul 
acela golaș. Aranjamentele erau și ele destul de frumoa- 
se. Jack se gândi la parabola cu bănuţul văduvei. Acestea 
erau ofrandele unor oameni cu bani puţini, dar cu o 
dorință adevărată de a o onora pe Abby. 

O voce rosti emoțţionată: 

- A sosit mireasa! 

Cu târşâit de picioare şi foşnet de haine, zeci de 
oameni se ridicară în timp ce ușile duble ale bisericii 
se deschideau. Soarele ilumină cele patru siluete care 
pășiră înăuntru. Sir Andrew Barton, Judith Wayne, 
servitoarea lui Abby - dar el o văzu cu adevărat numai 
pe Abby. Părea o zeiță. Soarele aprindea văpăi aurii 

și castanii în părul ei și licărea pe silueta ei împlinită, 
'eminină. Judith luă mantaua de pe umerii lui Abby, 
şi mireasa lui înaintă în lumină, în timp ce muzica se 
intensifica și umplea biserica cu melodii înveselitoare. 

Ashby avusese dreptate. Abby nu era frumoasă - era 
magnifică. 


capitolul 11 


Intrând din lumina strălucitoare a soarelui de afa- 
ră în biserica întunecoasă, Abby nu văzu aproape 
nimic. Dumnezeule mare, cine erau toți oamenii aceştia? 
Pe măsură ce ochii i se obișnuiau, recunoscu prieteni 
si vecini cu care crescuse. Vestea nunții se răspândise. 
Veniseră chiar și frații Mackie să-i cânte. Tom, cel mai 
mare, își revenise bine după boala de plămâni pe care 
1o tratase, altfel nu ar fi cântat la flaut cu atâta voioșie 
melodioasă. 

Privirea ei se îndreptă spre altar, și acolo era Jack. Stă- 
zea în picioare, sprijinindu-se în cârje! Probabil îşi deter- 
minase prietenii să-i facă rost de ele și să îl supravegheze 
în timp ce făcea exerciţii. Ar fi trebuit să se îngrijoreze 
“lindcă se ridicase prea repede, dar nu se putu abţine 
să nu strălucească de încântare. Deși nu era pe deplin 
vindecat, era din nou bărbatul puternic şi fascinant care 

atrăsese atenţia ani la rând. Şi era atât de chipeș în 
hainele întunecate de gală, încât i se tăie răsuflarea. 

Urmărind cu graţie ritmul muzicii, Judith păși spre 
strana centrală, salutând oamenii pe care îi cunoștea și 
zruncii pe care îi adusese pe lume. Prinzându-se strâns 
de braţul tatălui ei, Abby o urmă, cu privirea aţintită 
asupra lui Jack. 

Când ajunse la altar, tatăl ei o sărută pe obraz, spu- 
nând încetișor: 

- Fii fericită, draga mea. 

Apoi se dădu înapoi, fiindcă nu mai era cel mai im- 
»ortant bărbat din viaţa ei. Înainte să cedeze amenințării 

lacrimilor, Jack se întinse şi o prinse de mână, fiind cât 
pe ce să scape cârja. Ashby îl susținu cu dexteritate. 

- Eşti încântătoare, fetița mea, șopti Jack, iar vocea 
lui avu pentru prima dată de când se cunoscuseră un 
vag accent de Yorkshire. i 

Ea ştiu instinctiv că vorbise din inimă. li strânse 
mâna, neîndrăznind să creadă că se căsătoreau cu ade- 
vărat. Nu stătuseră niciodată umăr lângă umăr ca acum, 
aşa că nu-și dăduse seama cât de înalt era. Cei mai mulți 
dintre bărbaţi erau de înălțimea ei, dar la Jack trebuia 
să se uite în sus. Umerii lui păreau mult mai laţi acum 
decât în timp ce stătea în pat. 

Ochii ei se pironiră în ai lui Jack în timp ce ascul- 
ta cuvintele străvechi și frumoase care îi uneau. Când 
domnul Wilson spuse: „cu inelul acesta eu te iau de 
soţie“, Jack luă inelul de la Ashby şi aproape scăpă cea- 
laltă cârjă. Ashby era un cavaler de onoare foarte efi- 
cient, fiindcă reuşi să prindă cârja înainte de a cădea 
pe dușumea. 

Poate că Jack avea probleme cu mânuirea cârjelor, 
dar inelul pe care i-l strecură pe al treilea deget avea mă- 
sura perfectă. 

- Cu inelul acesta, te iau de soţie. Cu trupul meu te 
voi adora şi cu toate bunurile mele lumești te voi înzes- 
tra, spuse el încet. 

După ce vicarul binecuvântă cuplul, Jack se aplecă ca 
să-i dea lui Abby sărutul păcii. Deşi atingerea buzelor lui 
pe obrazul ei fu ușoară, aproape că se topi, străbătută de 
fiori de încântare. 

Apoi ceremonia se termină, şi muzica fraţilor Mackie 
se avântă într-un marș triumfal. Ea privi spre Jack, stră- 
lucind încă, și îl strânse de mână. 

- Mulţumesc că ai devenit soțul meu. 

El zâmbi trist. 

- Aş vrea să fi putut străbate biserica ţinându-te de 
mână, dar nu pot. Dacă aș avea a treia mână, poate 
aș reuşi. 

Ea râse și îi puse uşor mâna în zona lombară. 

- Cred că e de ajuns aşa. Vino, milord. 


Do NI 

Văzu ceva schimbându-se în ochii lui atunci când 
il atinse. Apoi el se întoarse, făcând pași mici cu aju- 
torul cârjelor, şi începură să înainteze împreună pe 
culoarul dintre rânduri. 

Înaintarea fu încetinită de publicul care striga urări 
sau se întindea să atingă mâna lui Abby. „O să ne fie 
dor de dumneata, domnişoară Abby“ și „Dumnezeu să 
ze binecuvânteze şi să te păzească“ erau repetate iar şi 
iar, împreună cu mulțumiri pentru anumite vindecări 
pe care le făcuse. Știuse că era iubită şi că talentul ei de 
vindecătoare era apreciat, dar această revărsare de iubire 
ii înmuie inima. Cum putea să părăsească valea? 

O scurtă privire spre Jack îi aminti răspunsul. Zâm- 
bea şi tachina oaspeţii, simțindu-se în largul lui printre 
ei, chiar dacă erau străini din clasele de jos. Se îngrijoră 
puţin întrebându-se cum avea să-și păstreze echilibrul 
sub presiunea mulțimii, dar el pășea la fel de cumpănit, 
incet şi sigur. 

Ajunseră la prag și se opriră acolo, astfel încât Abby 
să poată vorbi cu oricine o oprea în drum. Jack se spri- 
ini discret de tocul uşii, până primiră cele din urmă 
elicitări și îmbrățişări. Când rămaseră doar cei care par- 
-icipau la nuntă, își sprijini din nou greutatea pe cârje, 
za să poată pleca. 

- Sunt surprins că te-au lăsat să te căsătorești cu mine, 
Abby. Eşti foarte preţuită. 

- Din fericire, mai sunt şi alți vindecători buni în 
zonă. Luă mantaua de la Judith şi și-o așeză pe umeri. 
Presupun că nu ştii dacă există vindecători pe domeniul 
-amiliei tale din Yorkshire? 

El făcu o grimasă. 

- Mă tem că nu am nici o idee. 

Puse cârjele pe treapta din față și se lăsă în jos. Abby 

"sprijini în timp ce se clătina, recunoscătoare că priete- 

nii lui vegheau alături, gata să-l prindă dacă ar fi căzut. 
Din fericire, erau doar trei trepte, și ajunse teafăr jos, 

-âră să se prăbușească. Deși nu lipsise mult. 

Trăsura care îi aştepta era decorată cu rămurele și cu 
bobiţe de sezon. Ashby îi întinse mâna să urce, fiindcă 
Jack nu putea. 

- Îşi doresc să fii fericită, Lady Frayne. 

- Mulţumesc pentru tot ce ai făcut, spuse ea liniştită. 
Înseamnă mult pentru mine să știu că măcar unul dintre 
prietenii lui Jack sprijină pe deplin această căsătorie. 

Ducele zâmbi strâmb. 

- Vezi prea multe, Abby. Dar vor fi de acord şi ceilalți, 
după ce te vor cunoaște mai bine. 

Aşa spera și ea. După ce urcă în trăsură, se strecu- 
ră spre capătul banchetei. Un moment mai târziu, Jack 
i se alătură. Ocupa o mare parte din banchetă, iar câr- 
jele erau un adaos incomod. În timp ce le proptea pe 
diagonală de-a curmezișul trăsurii, el întrebă: 

-Ai de gând să mă dojenești fiindcă am făcut rost de 
cârje fără ştirea ta? 

- Pari să te descurci bine şi nu ţi-ai rupt alte oase, 
așa că ar fi foarte urât din partea mea dacă te-aș dojeni. 
Ea se încruntă văzându-l că își freca umărul. i se par 
incomode cârjele? 

- Umerii și subsuorile mă dor ca naiba. El făcu o 
grimasă. Îmi pare rău, nu ar trebui să folosesc un ase- 
menea limbaj în prezenţa ta, dar mă tem că o voi face. 
Regulat. Am petrecut prea mulţi ani în armată. Pot să-ți 
ofer o scuză generală pentru toate neregulile prezente și 
viitoare din domeniul limbajului? 

- Bineînţeles, și îți acord acum o iertare generală. 
Ea chicoti. Am un frate mai mare, ştii, aşa că urechile 
mele nu sunt atât de gingașe cum ţi-ai putea închipui. 
Dar să vorbim despre cârjele astea. Din experiența mea, 
e mai bine să lași cea mai mare parte a greutăţii pe mâ- 
nerele pe care îţi sprijini mâinile. Dacă îţi ţii braţele 
drepte, o să-ți mai diminuezi presiunea de la umeri. 

El se gândi la asta. 

- Înţeleg care ar fi îmbunătățirea. Mulţumesc pentru 
pont. 

Ajutată de Ashby, Judith se urcă în trăsură şi se aşeză 
în faţa lui Abby, evitând cu abilitate cârjele. De vreme 


'Descântec de dragoste 115 


ce ea şi ducele fuseseră martori, călătoreau în aceeași 
trăsură. După ce li se alătură şi Ashby, porniră spre 
noua casă a lui Abby. Conversaţia se rezumă la chestiuni 
generale, lucru pentru care se simțea recunoscătoare. 
Nu era pe deplin pregătită să fie lăsată singură cu Jack. 
Până acum, cea mai mare parte a conversaţiei lor se con- 
centrase asupra sănătăţii lui. Despre ce aveau să vorbeas- 
că în următoarele câteva decenii? 


Vremea fusese atât de secetoasă, încât călătoria de-a 
lungul văii dură puţin. Când trecură prin porţile do- 
meniului, Abby se aplecă în faţă și se uită cu atenţie 
ae fereastră. 

- Chiar dacă am trăit aici toată viaţa, nu am văzut 
niciodată Hill House. E goală de ani de zile. Cât este 
de mare? 

-Are doar șase dormitoare, răspunse Jack. Locul 
avea nevoie de multă muncă, și majoritatea reparațiilor 
ze care le-am făcut au fost folositoare, dar neinteresante - 
ca acoperișul, de exemplu. O privi precaut. Poţi să 
schimbi tot ce vrei. 

- Ceea ce încearcă să spună Jack, interveni domol 
Ashby, este că e o casă mai degrabă grosolană şi că are o 
nevoie disperată de mâna unei doamne. 

- Oh, ce bine! Un proiect. Abby îi zâmbi noului ei 
f. O să avem despre ce vorbi până ne obişnuim cu 
căsătoria. 

- O sursă de conversaţie. Nu m-am gândit la asta. 
ack râse pe înfundate. Hill House ne va asigura multe 
_unversaţii. 

Aşadar, fusese și el îngrijorat cu privire la subiectele 
Je conversaţie! Informaţia o făcu pe Abby mai puţin 
neliniştită. 

Ttăsura trecu de un şir de arbori, și Abby văzu casa 
zentru prima dată. Avea un secol, poate, şi era cămi- 
zul unui gentleman de mărimea domeniului Barton 

“range. Dar, în timp ce Grange arăta că fusese o fermă 
a origine şi că se dezvoltase cu timpul, Hill House fusese 

construită într-un stil palladian grațios și bine propor 
ționat. Era frumoasă, dar părăginită. 

- Pentru un pavilion de vânătoare, este foarte impre- 
sionantă. O să-mi placă să îți cheltuiesc banii cu ea. Dar 
nu prea mulţi, presupun, de vreme ce nu este locuința 
ta principală. 

- Fă tot ce e necesar. S-ar putea să petrec destul timp 
aici, din moment ce nu o să stau mult la reședința fami- 
lială din Yorkshire. 

Deși cuvintele lui Jack erau neutre, Abby prinse o 
licărire de emoție - și nu era o emoție fericită. Presu- 
puse că avea să afle destul de curând care erau proble- 
mele familiei. 

Când trăsura se opri în fața intrării, doi servitori ie- 
șiră să-i întâmpine. Unul era Morris, valetul lui Jack. 
Abby recunoscu în celălalt pe servitorul lui Ashby, un 
majordom foarte competent. Era evident că ducele fă- 
cuse multe pregătiri pe ascuns, ca să se asigure că totul 
decurgea fără piedici. 

Cu ajutorul lui Ashby și al lui Morris, Jack cobori din 
trăsură și se sprijini în cârje, ţinându-și braţele țepene 
şi lăsându-și greutatea pe mânere. Subsuorile lui aveau 
să se simtă mai bine, dar învăţarea unei noi tehnici de 
mers îl făcea nesigur. Abby încercă să nu tresară atunci 
când Jack urcă treptele, cu Morris în spatele lui gata să-l 
prindă dacă ar fi căzut - deși distanţa nu era oricum 
mortală. Dar, cu cât mai repede i se vindeca piciorul, cu 
atât mai bine avea să fie pentru nervii ei. 

De îndată ce intră în Hill House, înțelese de ce se 
scuzase Jack în privința locului. Chiar dacă acoperișul 
era nou, în holul de la intrare se vedeau semne vechi de 
infiltraţii. Mobilele împrăștiate erau vechi și ponosite. 
Ghici că foștii proprietari luaseră toate mobilele bune 
cu ei atunci când plecaseră. 

Dar holul fusese frecat bine și decorat cu mănun- 
chiuri pleoștite de verdeață, focul trosnea în cămin și 
mirosuri delicioase de mâncare caldă pluteau în aer. 
Hill House putea fi părăginită, dar era primitoare. Cât 

despre ziua de mâine, casa avea să devină un proiect 
de-a dreptul satisfăcător. 


Deşi fusese numit mic dejun de nuntă, sărbătorirea 
nu începu până târziu după prânz. Majordomul duce- 
lui organizase o masă splendidă, şi mâncarea, băutura și 
roasturile galante în onoarea miresei şi a mirelui durară 
ore întregi. Cele două duzini de oaspeţi formau un grup 
pestriţ, dar aristocrații, vrăjitorii şi boiernaşii de ţară se 
amestecară cu surprinzătoare uşurinţă. 

Când amurgul timpuriu de iarnă se apropie, Abby 
notărâ că era timpul să pună capăt petrecerii. Deși Jack 
se bucura de compania prietenilor săi, Abby simţea cât 
de scăzută era energia lui - și nici a ei nu era mult mai 
ună. Se ridică. 

- E îngrozitor de necioplit din partea mea, dar o să vă 
-rimit acasă pe toţi, ca să puteți ajunge în siguranţă îna- 
inte să se întunece cu totul. Vă mulțumesc că aţi venit 
să sărbătoriţi nunta noastră. 

Jack ridică paharul de vin și trecu în revistă adunarea, 
privind în ochi pe fiecare oaspete. 

- Pentru prietenie, care este sufletul vieții. Vă mulțu- 
mesc că ați sărbătorit cu noi astăzi. 

Musafirii întoarseră toastul, apoi acceptară cu voie 
-ună concedierea, de vreme ce motivaţia lui Abby refe- 
“toare la apropierea nopţii era validă. Dar se auziră to- 
-uși destule comentarii ironice referitoare la nerăbdarea 
:rârnită de noaptea nunţii ca să o facă pe Abby să roșeas- 
că. Se bucură că finalul avea să fie amânat și intim. 

Ashby, Ransom și Winslow plecară. În mod surprin- 
zAtor, Ransom îi sărută mâna. 

- O vreme, am crezut că Jack nu avea să trăiască 
iestul ca să se căsătorească. Îţi mulțumesc. 

Ashby îi strânse mâna, neavând nevoie de cuvinte 
crin care să-și arate sprijinul. Tatăl ei, care plecă ulti- 
mul, o îmbrăţișă de rămas-bun. 

- Mă bucur că vei fi doar peste vale în următoarele 
săptămâni. Vizitele regulate îmi vor da timp să mă obiş- 
-uiesc cu absența ta. 

Ea se agăță de el. 

- Aşa cum şi eu am nevoje să mă obișnuiesc să fiu ci- 
neva numit Lady Frayne. Când eram mică, nu am visat 
niciodată că aveam să mă căsătoresc cu un lord. E mai 
uşor să mă gândesc că sunt doamna Jack. 

Tatăl ei râse. 

-Jack nu e un lord deosebit de tipic, și vei fi pen- 
tru el o lady foarte reconfortantă. Amuzamentul lui se 
stinse. A sosit timpul şi acesta este omul potrivit, Abby. 
Nu înseamnă că va fi o căsătorie ușoară, dar va merita. 
Se desprinse cu blândeţe de Abby și se întoarse să co- 
boare treptele spre trăsura care îl aştepta. 

Obosită de moarte dintr-odată, Abby se întoarse în 
sala de mese, unde slujitori ai lui Ashby strângeau masa 
în tăcere. Jack fusese în centrul atenţiei într-un fotoliu 
cu rezemători pentru cap, cu piciorul drept așezat pe o 
otomană. li zâmbi obosit. 

- A fost un ospăț de nuntă bun. 

-Şi il datorăm lui Ashby. Prietenii tăi ne-au tratat 
foarte bine. 

- Nimeni nu şi-ar putea dori prieteni mai buni. Zâm- 
betul lui era nostalgic. Când eram băieţandri, ne-am 
jurat prietenie unul altuia, ca să ne ajute să supravieţu- 
im Academiei Stonebridge. Fiindcă eram tineri și melo- 
dramatici, am hotărât să ne numim Sfinţii din Stone!. 
Numele ascundea multă ironie, fiindcă nici unul dintre 
noi nu candida la sfințenie. 

Sfinţii din Stone? Şi-i imagină pe băieții aceia încer 
când din greu să pară puternici și să nu-și dezvăluie te- 
merile şi nesiguranţele în timp ce îndurau un sistem 
şcolar brutal, menit să le suprime firea adevărată. Săr- 
manii băieţi - deşi era sigură că Sfinţilor din Stone 
ajunşi la maturitate nu le-ar fi plăcut să știe că se gândea 
la ei cu milă. Nu am văzut casa deloc. Ţi-a pregătit Mor- 
ris un dormitor la parter? 

El clătină din cap. 


! Joc de cuvinte intraductibil: Stonebridge înseamnă podul de piatră. 
xit 


iar Stone Saints ar putea fi tradus cu „sfinții de piatră“. (n.tr.) 


S 

- O să stau în camera mea de sus. Suita alăturată pen- 
tru stăpâna casei trebuie să fie pregătită pentru tine. 

Înspăimântată, ea spuse: 

- Vrei să urci scările acelea lungi și abrupte după o zi 
atât de obositoare? Categoric nu! 

-Ard de nerăbdare să dorm în patul meu, spuse el 
cu blândeţe. 

- Patul tău ar fi putut fi mutat la parter, în salonașul 
de dincolo de hol. 

- Nu mă îndoiesc, dar vreau să dorm în dormitorul 
meu. [mi place cum se vede soarele în zori. 

Ea avu o viziune îngrozitoare cu el rostogolindu-se 
pe scări. 

- Ţi-ai putea rupe gâtul din nou! 

Jack o privi în ochi. 

- Abby, ești soția mea, nu mama mea. Voi asculta în- 
totdeauna sfatul tău, dar voi hotărî singur. 

Ea roși profund, stânjenită. 

- [mi pare rău. Fiindcă am fost doctorul tău, am deve- 
nit cam autoritară. Nu se va mai întâmpla. Se gândi un 
moment înainte ca sinceritatea s-o îndemne să spună: 
el puţin voi încerca să nu fiu dictatorială. Nu o să am 
intotdeauna succes. 

- Eşti o femeie puternică, și mă aştept să ai opinii, 
spuse el serios. Atâta timp cât nu te aştepţi să-ţi urmez 
intotdeauna sfatul, o să ne înțelegem bine. 

Cum el părea dispus să fie sincer, ea spuse: 

- Şi reversul este adevărat. Îţi voi respecta întotdeau- 
na sugestiile, dar... ei bine, deşi de-abia ţi-am jurat ascul- 
zare, cred că voi deveni sperjură în curând. 

În loc să se înfurie, el râse. 

- Căsătoria o să fie mult mai amuzantă decât m-aş fi 
așteptat vreodată. Își puse piciorul zdravăn pe duşumea 

împinse otomana într-o parte, înainte să-și coboare 
2recaut și piciorul drept. După o noapte bună de somn, 

să aştept cu nerăbdare să descoperim ce formă va lua 
câsnicia noastră. Dar acum... Acoperi un căscat uriaş. 
Am nevoie de odihnă. 


Îi A 

În ciuda amuzamentului, văzu că faţa lui era cenușie 
de oboseală. Dacă încăpăţânatul avea de gând să urce 
scările cu cârjele, Abby ar face bine să-i mai transfere pu- 
tere, ca să nu-și rupă gâtul din nou. Preţ de un moment, 
se simţi ameţită când mări fluxul de energie. Se apropia 
de limita rezervelor de care se putea lipsi păstrându-și în 
același timp siguranța. 

Jack stătea jos, gata să se ridice, dar părea nesigur. 
Ghicindu-i preocuparea, ea întrebă: 

- Ai nevoie de o mână de ajutor ca să te ridici de pe 
scaun? Fiindcă e atât de moale, s-ar putea să-ţi fie greu 
să te descurci. 

El se strâmbă. 

- Mi-ar fi de ajutor. E mai uşor să stai jos decât să te 
ridici. 

~ Când o să te obișnuiești mai bine cu cârjele, nu o să 
mai ai nevoie de ele. 

li oferi ambele mâini. El le prinse, trăgând cu putere 
de ea în timp ce se ridica de pe scaun. Ea se propti pe 
picioare ca să nu o răstoarne. Era un bărbat solid. Apoi 
se aplecă deasupra ei, şi ea simţi că se topea. 

El se întinse după cârje, dar le scăpă pe duşumea. 

- Prea mult vin, spuse el jalnic. Te deranjează? 

- Deloc. Recuperă cârjele și i le întinse. Mi-am rupt 
o dată glezna și a trebuit să folosesc cârje câteva săptă- 
mâni. Sunt uimitor de incomode. 

El se sprijini în cârje. 

- Tatăl tău nu ţi-a putut vindeca mai repede osul 
rupt? 

- Ar fi putut, dar s-a gândit că durerea și incomodita- 
tea aveau să mă învețe că nu pot zbura construindu-mi 
aripi și sărind de pe fereastra dormitorului, explică ea. 

- Ai fost un adevărat drac împieliţat! spuse el uimit. 
Înainte ca Abby să devină prea nervoasă din pricina 
vorbelor lui, adăugă: Consider că acesta este o calitate 
minunată la o soție. Atât de multe doamne din Londra 
sunt îngrozitor de perfecte şi... ei bine, prea doamne. 

El începu să se îndrepte spre scări, şi Abby păşi ală- 
turi de el. 

- Eu mai degrabă tind să te stânjenesc din cauza vrăji- 
toriei, decât să te intimidez cu perfecțiunea mea. 

- Şi eu te voi stânjeni cu... El se opri, apoi clătină din 
cap. O să te las să descoperi singură. 

Ajunseră la capătul scării, și Abby fu gata să-i sugereze 
să-l cheme pe Morris să-l supravegheze în timp ce urca. 
Înainte să spună ceva, Jack se învârti și se lăsă să cadă pe 
a patra treaptă, cu piciorul drept întins în faţa lui. 

- Cred că o să meargă. Vrei să-mi aduci cârjele sus? 

Folosindu-şi braţele și piciorul bun, se înălță spre ur- 
mătoarea treaptă. 

- Cred că nu e cel mai demn mod de a merge, dar 
e sigur. Se ridică o altă treaptă. 

- Aş vrea să mă fi gândit la asta atunci când mi-am 
rupt glezna! 

Abby îl urma cu cârjele, însemnându-și în minte 
că nu trebuia să-şi subestimeze noul soţ. Își aminti că 
tatăl ei îi spusese că Jack avea multe adâncimi ascun- 
se. În acelaşi fel în care ea avea să-l amuze, Jack avea 
să-i menţină curiozitatea trează, până când descoperea 
acele adâncimi. 

Când ajunseră la capătul scării lungi, Jack era slăbit, 
dar mulțumit de el însuși. 

- Acum vine partea spinoasă: să mă ridic. 

- Ar fi mai sigur pentru tine să nu te ridici până nu te 
indepărtezi de capătul scării. 

Jack se târî cu amabilitate de-a curmezișul holului 
până ajunse la o distanţă sigură de trepte. Abby spri- 

ini cârjele de perete și îi oferi braţele din nou. De data 
aceasta se coordonară mai bine, și el se ridică îndeajuns 
de uşor. 

Ignorând cârjele, își azvârli brațul drept peste ume- 
rii ei. 

- Vrei să fii cârja mea până în dormitor? 

- Îmi place să fiu de folos. Ea luă cârjele, apoi se lăsă 
-ondusă de el. Greutatea solidă care se sprijinea pe ea 
-ransformă cei câțiva pași într-o încântare. 

Dormitorul lui era simplu, dar pe grilajul căminu- 
lui ardea focul, și patul părea confortabil. Morris era 

acolo, inspectând meticulos starea garderobei lui Jack. 
Se întoarse. 

- Sir, am crezut că o să sunați după mine ca să vă ajut 
să urcați scările. 

-Nu a fost nevoie. Jack sări în pat cu ajutorul lui 
Abby, apoi se întoarse și se aşeză pe margine. 

- Abby, camerele tale sunt dincolo de ușa aceea. 

O ușă de legătură, pentru ca stăpânul și stăpâna să se 
poată reuni fără ştirea servitorilor. După cât se părea, 
noul ei soț se aştepta ca ea să-și petreacă noaptea acolo. 
Ştia că așa era rațional, dar îşi dorea ca el să fi arătat o 
oarecare dorinţă de a o ţine aproape. Se opri cu mâna 
pe clanţa de la ușa camerei ei. 

- Somn ușor, dragul meu. 

Apoi trecu pragul spre noul ei dormitor. La fel ca în 
camera lui Jack, mobilele erau puţine, dar cuvertura de 
pat uzată din brocart roz părea aleasă pentru o doamnă, 
şi pe birou se afla o vază cu flori de portocal, înmires- 
mând dulce aerul. Era și un foc, care micșora răceala 
din cameră. 

O explorare rapidă îi arătă că o ușă se deschidea în hol 
şi alta într-un salonaș. Ultima ușă se deschise spre un gar- 
derob în care slujnica ei, Nell, cârpea liniştită o pereche 
de ciorapi. Nell sări în picioare şi înclină capul. 

- Sunteţi gata de culcare, milady? 

- O să-mi fie greu să mă obișnuiesc cu milady ăsta, 
comentă Abby. Dar sunt sigură că sunt gata de culcare. 

Fu o plăcere să se schimbe cu o cămașă de noapte 
ușoară şi un halat şi să o lase pe Nell să-i pieptene părul. 
Dar, în timp ce Nell îi împletea părul pentru noapte, 
privirea lui Abby se îndreptă asupra ușii de legătură. Si- 
gur că noul ei soţ nu avea să se supere dacă îl vizita ca 
să-i ureze noapte bună. 

Jack se bucura că reuşise să urce scările fără ajutor, 
dar, până ce Morris îl ajută să-și schimbe hainele de 
> P . . . ` 
gală cu o cămașă de noapte, piciorul lui era în agonie. 

și el era aproape paralizat de oboseală. Nu, nu paralizat. 
Fiindcă experimentase paralizia reală, nu mai putea fo- 
losi cuvântul cu uşurătate, nici chiar în minte. 

Morris îl ajută pe Jack să se întindă pe pat - ce bine 
că era un tip mare și voinic ca un bivol, destul de puter- 
nic cât să poată ridica alt mare bivol. În timp ce așeza 
cuverturile peste Jack, valetul întrebă: 

- Să las o lumânare aprinsă pentru Lady Frayne? 

- Te rog. 

Jack vedea că Morris era curios să ştie dacă proaspe- 
ţii căsătoriți aveau să-şi petreacă noaptea împreună, dar 
sigur că nu întreba. Servitorii aveau să-și dea singuri sea- 
ma a doua zi dimineaţa. Întotdeauna o făceau. 

După ce valetul plecă, Jack se așeză înapoi pe perne, 
îndurerat şi gata să adoarmă. Avea să vină oare Abby 
să-i ureze noapte bună? Spera că da. Probabil era la fel 
de obosită ca el, şi ziua blândă se transformase într-o 
noapte rece, dar sigur că ea avea să dorească să spună 
ceva în noaptea nunţii lor. 

Aţipi, apoi se trezi tresărind când ușa care făcea legă- 
cura cu dormitorul lui Abby se deschise. Mireasa lui stă- 
tea în lumina ce venea din dormitor. Materialul vaporos 
al hainelor de noapte se potrivea cu silueta ei înaltă. 
Cu părul ei des strâns într-o coadă împletită ce-i cădea 
pe un umăr, părea o regină medievală. 

- Eşti treaz? întrebă ea cu voce aproape șoptită. 
Nu vreau să te deranjez. 

- Te rog, deranjează-mă, spuse el, forțându-se să stea 
în șezut. Oboseala îi scăzu, acum că avea ceva - pe ci- 
neva - care să-i atragă atenţia. Nu am avut ocazia de a 
ti singuri toată ziua. Chiar dacă noaptea nunţii trebuie 
amânată, sigur am dreptul la un sărut. 

Faţa ei se aprinse. 

- Sigur că da. O promisiune pentru zilele mai bune 
care vor veni. Roși în timp ce se apropia. Sau pentru 
nopţile mai bune. Se opri lângă pat, privindu-i forma 
piciorului sub cuvertură. Se pare că piciorul te doare 
rău. Să îţi ușurez durerea? 

- Te rog s-o faci. În timp ce ea îndepărta cuverturile, 
el întrebă: Ce vezi când te uiţi la o rană? Cum arată 
durerea? 

Sprâncenele ei se încruntară în timp ce își făcea 
palmele căuș la câţiva centimetri deasupra piciorului 
rănit. E 

- Durerea e ca o energie roşie neodihnită. În realitate, 
nu o văd cu ochii, ci cu mintea. Unii vindecători, cum 
ar fi tatăl meu, văd de fapt câmpuri de energie numite 
aure în jurul oamenilor. Aurele sunt lumini care strălu- 
cesc în jurul corpului în diferite culori. Poţi să spui mul: 
te citind aura unei persoane - dacă persoana e calmă 
sau îngrijorată, mintal sau emoţional. Mi-ar plăcea să 
fiu în stare să văd aura, dar pentru vindecare e de-ajuns 
că pot simţi culorile în minte. 

Se opri din vorbit și se concentră asupra piciorului. 
Spre uimirea lui, văzu o strălucire subtilă de lumină albă 
între mâinile ei și piciorul lui. Nu, sigur își imagina lu- 
mina fiindcă era obosit și fiindcă ea vorbise despre vede- 
rea luminii. Dar, orice ar fi făcut ea, funcţiona. Durerile 
groaznice care îi săgetau piciorul păliră într-o durere 
surdă, care nici nu merita menţionată. 

- E mult mai bine. Mulţumesc. 

Abby se ridică, şi el văzu cât de obosită părea. Fiindcă 
o văzuse în fiecare zi de la accident, nu observase 
că strălucirea sănătoasă pe care o avusese în prima zi se 
atenuase. Asta trebuia să fie din vina lui. Se mișcă spre 
centrul patului, apoi se întinse şi o prinse de mână. 

- Vino să-ți primeşti sărutul, fetițo. Ai făcut multe 
pentru mine, și nimeni nu a avut grijă de tine. 

- Sunt bine. Doar puţin obosită. 

Dar se lăsă convinsă să se așeze pe marginea saltelei. 

- Mai aproape. Patul e destul de mare cât să încăpem 
amândoi. 

O trase de mână, așezând-o pe pat lângă el. Ea își ridi- 
că picioarele pe saltea și își odihni capul pe umărul lui. 
Se potrivea atât de firesc în îmbrăţișarea lui, de parcă 
braţele lui ar fi așteptat-o dintotdeauna. 

Ea respiră încet. 

- Mmm, este foarte bine, dar nu vreau să risc să te 
rănesc. 

- Nu o s-o faci. De fapt, acum, că trupul ei prelung şi 
voluptuos era întins lângă el, toate durerile și ostenelile 
tură uitate. Mi-ai alinat tot trupul, nu doar piciorul. 

Gura ei se curbă într-un zâmbet și ochii i se închiseră. 
Pielea ei încântătoare și transparentă era o invitaţie la 
atingere, şi el nu făcu nici o încercare de a-i rezista. 

Obrazul ei era mai catifelat decât părea. Mâna lui 
mângâietoare continuă spre părul ei. Ar fi fost un de- 
serviciu să-l numești castaniu, fiindcă greaua ei coadă 
impletită era împestrițată cu o mie de umbre de au- 
riu, roşu și brun-roșcat. El dezlegă panglica care ţinea 
coada, apoi își trecu degetele prin valurile luxuriante. 
Ea murmură: 

- O să trebuiască să-l împletesc din nou înainte să mă 
culc, altfel o să fie teribil de încâlcit dimineață. 

- Poate, dar acum e superb. 

El ridică o revărsare de şuvițe şi își frecă obrazul de 
ele. Era o senzualitate ameţitoare în textura lor mătăsoa- 
să şi în parfumul proaspăt de ierburi. 

Era soţia lui. Avea voie s-o sărute. Totuși, ezita, pro- 
rund conștient de puţina lui experienţă cu femeile. 
li plăceau femeile - sora lui îi fusese cea mai bună prie- 
tenă înainte de a fi trimis la Academia Stonebridge. În- 
văţase tachinările politicoase ale societăţii şi se bucurase 
de întâlnirile fizice disponibile tinerilor desfrânaţi care 
dispuneau de mijloace materiale. 

Dar nu trăise niciodată o poveste de dragoste reală. 
Admirarea doamnelor frumoase din societate într-un 
mod detaşat nu era acelaşi lucru. Abby... îl făcea să do- 
rească să fie romantic. Se aplică și își atinse buzele de ale 
ei. Gura ei era moale și primitoare, și la fel de ezitantă 
ca a lui. 

O sărută din nou, strângându-i mijlocul cu un braţ. 
O simţea minunată, o combinație de curbe bogate și 
torță suplă. Ritmul inimii lui încetini. Aceasta nu era o 
lady pe piedestal, ci o femeie. Soţia lui. 

Încercă să-i atingă buzele cu limba. Gura ei se des- 
chise, şi el începu să o îmbrăţișeze, îmbătat de feminita- 
tea ei. El se mută înapoi spre mijlocul patului și o luă cu 
el, în siguranţă în braţele lui. 

- Rămâi în seara asta, spuse el încet. Mi-ar plăcea să 
te am aici. 

Ochii ei se deschiseră larg. Cum putuse să creadă vre- 
odată că era o femeie ordinară? Genele ei erau lungi și 
întunecate, un chenar perfect pentru ochii ei surprinză- 
tori şi expresivi. Cu timiditate, ea spuse: 

- Dacă eşti sigur că n-o să fiu o bătaie de cap. 

- Niciodată. El se rezemă în cotul drept și își trecu 
mâna peste corpul ei, minunându-se de plăcerea pe 
care i-o trezea explorarea feminităţii ei voluptuoase. În 
întâlnirile amoroase din tinereţe fusese întotdeauna 
înnebunit de poftă, prea flămând să ajungă la destina- 
ţie ca să se mai poată bucura de călătorie. O să-mi facă 
plăcere să împart patul cu tine, murmură el. Eşti atât 
de confortabilă. 

Ea râse înăbușit. 

- Pernele şi saltelele sunt confortabile, așa că nu sunt 
sigură că e un compliment. Dar mă bucur să fiu răsfă- 
țată ca o pisică. 

Stârnit de încurajarea ei, îi acoperi sânii cu o mână. 
Greutatea lor coaptă îi umplea mâna într-un mod îm- 
bătător. Ea inspiră brusc în timp ce el desena plinătatea 
aceea cu mâna. 

- Ceva atât de plăcut este cu siguranță nepermis, gâ- 
fâi ea. g 

- Acum suntem căsătoriți. Zâmbi răutăcios. Încep să 
înțeleg de ce e atât de populară căsătoria. 

Se aplecă pentru alt sărut, care deveni mai profund 
și mai languros decât primul. Nu ştiuse că sărutul 
putea fi făcut cu întregul trup, şi totuși asta făceau. 
În timp ce îmbrăţișarea se înfierbânta, se răsuciră și își 
schimbară locurile febril, ca să găsească cea mai bună 
potrivire. Pelvisul ei fierbinte lipit de al lui, genunchiul 
lui apăsând între picioarele ei, mâna lui alunecând pe 
spatele ei ca să cuprindă plenitudinea provocatoare 

a șoldului ei. Voia să se îngroape în ea, să se împereche- 
ze aşa cum plănuia natura. 

Dar nu putea. În trecut, dorința mentală și cea fizică 
fuseseră atât de strâns împletite, încât păreau una singu- 
ră. Acum, mintea lui ardea de dorință ameţitoare, dar 
trupul lui blestemat nu o putea aduce la îndeplinire. 
Deși simţea o umbră de dorinţă fizică, era incapabil de 
impreunarea după care tânjea. li venea să dea cu pum- 
nii în perne de frustrare. 

Se forță să se retragă. După câteva inspiraţii încete, 
neregulate, se stăpâni îndeajuns încât să se poată întin- 
de lângă ea. 

- Sper că ai dreptate când spui că sângele meu se în- 
noiește şi că o să fiu normal din nou! spuse el șovăielnic. 

Ea deschise ochii, părând puţin năucă. 

- O să fii. Având în vedere cât sânge ai pierdut, ai 
tăcut mari progrese. 

Trebuia să aibă dreptate, fiindcă, atunci când se 
gândea la perioada bolii lui, nu își amintea s-o fi găsit 
atrăgătoare deloc pe eficienta domnişoară Barton. 
O asemenea orbire din partea lui trebuie să fi fost re- 
-ultatul faptului că își pierduse jumătate din sânge. 
De îndată ce se pornise vindecarea, începuse să recu- 
noască senzualitatea ei fascinantă. Acum aproape că își 
.eșea din minţi când o atingea. 

O parte a farmecului ei era dat de sensibilitatea ei 
incântătoare. Modul în care nesiguranța ei se potrivea cu 

lui. Modul în care imenșii ei ochi albaştri îl priveau de 
zarcă ar fi fost cel mai chipeș și mai dezirabil bărbat 
Je pe pământ, nu bătrânul și ordinarul Jack Langdon. 

Chiar privirea acelor ochi îl făcea să se simtă mai frus- 
xat, dar împlinirea completă trebuia să mai aștepte. 

- Eşti sigură că îmi voi recăpăta capacităţile normale? 

Ea râse uşor gâtuit. 

- Destul de sigură. 

- Bine, altfel aș înnebuni, mormăi el. Poate că ar trebui 
să mănânc numai friptură până mă vindec complet. 

- Numai câteva săptămâni, spuse ea liniștitor. 

- E prea mult. 

Privi în jos, spre silueta ei încântătoare. În ciuda 
blândeţii din voce, buzele ei erau umede, iar ochii - în- 
ctunecaţi de dorinţă. 

Ín zilele lui de școlar, aștepta înnebunit sfârșitul tri- 
mestrului de primăvară, ca să poată merge acasă. Acum 
era nebun după ea și după promisiunea gurii ei coapte 
şi a trupului voluptuos. Îşi folosi degetul mare ca să-i 
tachineze sfârcul și simți cum se întărea pe loc chiar şi 
prin hainele de noapte. 

Ea oftă cutremurându-se, şi ochii i se închiseră din 
nou. 

-Asta e... plăcut. Foarte, foarte plăcut. 

Într-un târziu, îi trecu prin cap că, chiar dacă nu era 
în stare să obțină satisfacție pentru el, putea să facă mai 
mult pentru ea. Generoasa Abby, care nu cerea nimic 
pentru ea însăși. 

Dezlegă nodul care îi lega halatul la gât și îndepărtă țe- 
sătura. Sub mătasea moale era un voal mult mai delicat, 
pe jumătate transparent. Gulerul era prea înalt ca să îl 
poată trage în jos fără să sfâșie materialul fragil, dar asta 
nu-l opri. Se aplecă și îi sărută sfârcul prin voal. Ea se 
arcui spre el cu un gâfâit de surprindere încântată. 

Mulţumit, el supse mai tare și simţi cu limba reacția 
instantanee. Din fericire, putea să o guste și să o explo- 
reze toată ziua, un rezultat plăcut al faptului că nu era 
pe deplin funcţional. În mod normal, ar fi fost nerăbdă- 
tor să treacă la punctul culminant. Își zise în minte să-și 
dezvolte răbdarea pe viitor, fiindcă îi plăcea să-i vadă 
răspunsul. Îşi frecă nasul de spatele ei și îşi transferă 
atenţia spre celălalt sân. 

Respirația ei se transformase într-un gâfâit întretăjat. 
Ce i-ar fi plăcut în continuare? Urmări cu degetele coas- 
tele şi piciorul ei, apoi trase tivul în sus, ca să poată 
mângâia pielea satinată de pe interiorul coapselor ei. 
Ea gemu, mișcându-și neliniștită picioarele. 

El îşi mută mâna mai sus, spre pliurile umede și 
ascunse de la încheietura coapselor. Ea ţipă, înnebu- 
nită de dorinţă, şi șoldurile ei începură să împingă 

împotriva mișcării ritmice a degetelor lui. Dintr-odată, 
trupul ei se cutremură într-o înfiorare prelungă. 

- Jack! 

Ea se agăţă de el în timp ce se topea sub amestecul de 
plăcere şi șoc. Ştia că îl dorea, dar acum înţelegea cât 
de complet primară și fizică era această dorință. De asta 
îl urmărise pe Jack Langdon de prima dată când îl vă- 
zuse. Trupul ei știuse, chiar dacă mintea ei îndepărtase 
orice legătură dintre ei, catalogând-o drept imposibilă. 

Nu era de mirare că îi ceruse să se însoare cu ea în 
schimbul vindecării. Identitatea ei etică de vrăjitor nu 
ar fi forţat niciodată un om rănit, şi ea își justificase 
cererea ca fiind un mod șocant de a-i atrage atenția. Dar 
instinctul feminin neîndurător simţise ocazia de a câşti- 
ga perechea pe care şi-o dorise întotdeauna. Trebuia să-i 
fie rușine de ea însăși, numai că era prea exaltată ca să 
se mai poată ruşina. 

Treptat, mișcările ritmice intime se diminuară, până 
când se stinseră și ultimele cutremurări ale trupului ei. 
Cu faţa îngropată în umărul lui, ea spuse șovăielnic: 

- Ce... interesant. 

El chicoti, părând la fel de satisfăcut ca ea. După ce o 
sărută pe tâmplă, se întinse în pat, ţinând-o strâns. 

-Să nu îndrăznești să te gândești să pleci să-ţi piep- 
teni părul sau să te mişti un centimetru. 

Ea râse în timp ce se așeza mai bine în brațele lui. 

-Chiar dacă aș vrea, nu aș avea putere. 

Ea îşi strecură genunchiul între genunchii lui și îşi 
lasă capul pe umărul lui. Se simţise vreodată atât de li- 
niştită? Numai când era copil. 

Acum voia să fie şi el sănătos, ca să-şi poată consuma 
căsătoria pe deplin. Oricât de minunată era intimitatea 
aceasta, sigur că unirea într-un singur trup avea să fie 
chiar mai profundă. Inainte de a adormi, ea intensifică 
"luxul de energie de la ea spre el. Cu cât mai repede se 
'nsănătoșea, cu atât mai bine! 


Împăcat cu lumea, el închise ochii. Toate durerile 
dispăruseră, și oboseala era acum istovirea sănătoasă 

care urmează după o zi satisfăcătoare de muncă. Sim- 
tise plăcerea ei la fel de intens de parcă ar fi fost a lui. 
Legăturile scurte din trecut fuseseră cu femei al căror 
țel era să-i facă lui pe plac. Nu ştiuse niciodată ce 
bucurie era în a mulțumi o femeie într-atât încât să uite 
orice în afara triumfului trupului ei. Categoric, îi plăcea 
să fie căsătorit. 


Zbura din nou, planând peste dealurile englezeşti ca un 
soim. Îndreptându-se ca o săgeată spre Langdale Hall, pe care 
nu îl văzuse de prea mult timp. Căminul pe care îl iubise, pe 
care îl urâse şi pe care nu-l mai putea ignora. 

Casa era un conac dezlânat, înrădăcinat în piatra veche a 
văilor din Yorkshire, care străjuia prin pozitia ei valea fertilă 
tăiată de râul Lang, repede și îngust. Când era băiat, privise 
casa şi o văzuse strălucind cu o lumină pură şi clară, centrată 
asupra vechii fântâni sfinte. 

Stonebridge ucisese abilitatea aceasta de a vedea natura 
lăuntrică a oamenilor şi a locurilor. Poate că în visul acesta 
avea să vadă din nou lumina aceea. 

Ajungând în vale, se năpusti în jos, cuprins de emoția în- 
toarcerii. Dar încântavea lui se transformă în groază. Lumina 
strălucitoare, vitală, care definise domeniul era acum neagră 
precum cenușa. Căminul lui nu mai era un loc al vieţii şi al 
creşterii, ci un cavou. 

Îşi spuse că era aşa doar fiindcă visa, şi viziunea lui era 
întunecată de temeri. Langdale Hall nu putea să fi ars 
fără ca el să fie informat. Oricare ar fi fost problema, o 
putea. repara. 

Se aplecă deasupra văii, plutind pe curenţii ascendenți şi 
căutând semne de viată. Treptat, văzu umbre care umblau, 
mulgând vacile şi păscând oile pe coastele înalte. Oamenii 
din vale erau încă acolo, însă anxietatea lui îi făcea spectrali. 
Totuşi, nu putea scăpa de îndoieli. Era destul de puternic în- 
cât să facă ceea ce trebuia făcut pentru a ridica umbrele de 
deasupra casei lui? În trecut, nu avusese niciodată puterea. 

În timp ce plana asupra văii, schiţând o campanie pentru 
a-și recăpăta casa, înţelese treptat că nu era singur. Altă fiinţă 

plutea alături de el. Nuşi putea vedea tovarășul, dar îi simţea 
prezenţa — ştia că era o ea — şi se simţea mângâiat. 
Nu mai era singur. 


capitolul 13 


Abby se trezi încet, gândindu-se că se încurcase în 
| cearşafuri şi acum era înfășurată strâns. Apoi reveni 
brusc la realitate. Era în brațele noului ei soț, şi nu fuse- 
se mai fericită toată viaţa ei. 

În lumina palidă a zorilor, examină de aproape faţa 
lui Jack, roşind în timp ce își amintea de noaptea prece- 
dentă. El era soţul ei, și ea dorea să-i fie și iubit, protec- 
tor şi partener. Dorea să-i poarte copiii, să-i aline grijile 
și să râdă cu el. Cel mai mult își dorea să-l facă fericit, 
fiindcă, atunci când se apropiaseră, simţise că, sub pur- 
carea lui indolentă, era profund nenorocit. 

Deşi îi plăceau manierele directe, se gândi că era mai 
| înţelept să aştepte să vorbească el decât să-l întrebe fățiș. 

Întrebările directe aveau să fie ultima ei resursă. 

Întristată, îşi dădu seama că nu avea nici cea mai vagă 
idee referitoare la eticheta ce trebuia urmată într-o căsă- 
torie. Trebuia să se scoale în linişte şi să se întoarcă în 
camera ei ca să se spele și să se îmbrace? Să-l trezească cu 
un sărut? Să adoarmă înapoi? 

Înainte de a se putea decide, Jack deschise ochii lui 

căprui, care băteau în auriu în lumina dimineţii. 

- Bună dimineaţa, fetițo. li sărută vârful nasului. 

Căsătoria îmi prieşte. Mă simt plin de energie astăzi. 

Aşa şi trebuia - beneficia de propria lui energie, plus 

o bună parte din a ei. Dar nu o deranja să împartă, 
nu când vedea lumina plină de afecţiune din ochii lui. 
Până acum nu regreta că se căsătorise cu ea. Își trecu 
mâna peste braţul lui puternic, încântată că avea voie 
să-l atingă atunci când dorea. 

- E timpul să ne ridicăm și să ne îmbrăcăm pentru 

micul dejun? Sau să ne întoarcem pe partea cealaltă și 
să mai dormim, dacă tot e atât de devreme? 

-Suntem în luna de miere, așa că trezirea în zori 
poate aştepta. El chicoti, iar vibrația se transmise plăcut 
din cutia lui toracică spre Abby. Mi-am petrecut cea mai 
mare parte a vieții trezindu-mă în zori, mai întâi ca elev 
și apoi ca soldat, dar nu am învățat niciodată să-mi și 
placă. Și asta fără o femeie caldă și care poate fi atinsă 
în patul meu. 

Ea roși, simțindu-se împăcată cu ea, cu el, cu mariajul 
lor și cu toată lumea. 

- Atunci, hai să lenevim, desigur. 

În timp ce mâna lui se strecura spre pieptul ei, ea oftă 
de plăcere. Ce repede te înveţi cu intimitatea fizică! 


După ce se treziră târziu, fericiți, Abby și soțul ei se 
îmbrăcară separat, dar coborâră scările împreună. Jack 
dovedi că parcurgerea treptelor pe spate mergea la fel de 
bine ca urcarea lor. 

Dimineaţa era cenușie, și în timpul nopții căzuse un 
pospai de zăpadă, dar sufrageria era caldă și primitoare. 
Mâncarea era atât de bună, încât Abby se întrebă dacă 
ducele le împrumutase bucătarul lui personal celor 
aflaţi în luna de miere. 

În timp ce îşi terminau masa, Jack întrebă: 

- Ce planuri ai în privința casei? 

- Nu prea am avut timp să mă gândesc la asta. Privi- 
rea ei străbătu sufrageria, care era monotonă, în ciuda 
focului vesel. Țesăturile mai vesele, zugrăveala și tapetul 
ar face o diferenţă uriașă. Multe dintre piesele de mobi- 
lier nu sunt rele, dar au nevoie să fie lăcuite şi tapițate 
din nou. Nu știi dacă există articole vechi interesante 
în pod? 

El rânji. 

- Nu am nici cea mai vagă idee. Să mergem să vedem! 

- Poate când nu vei mai avea nevoie de cârje, spuse 
ea, gândindu-se cât de abrupte erau scările de la majori- 
tatea podurilor. Astăzi voi începe să explorez nivelurile 
de jos. Am văzut numai câteva camere. 

În sufragerie intră un lacheu. 

- Lady Frayne, a venit să vă vadă o tânără persoană. 
Spune că e urgent. 

Înainte ca Abby să poată spune că avea să-l primeas- 
că, „tânăra persoană“ intră în sufragerie după lacheu. | 
Îl recunoscu pe Jimmy Hinton, dintr-o familie de fermi- | 
eri de lângă Barton Grange. 

- Domnișoară Abby, îmi pare rău să vă deranjez 
tocmai după nuntă, dar tata se simte rău de-a binelea. 
Puteți veni să-l vedeţi? 

Tatăl lui Jimmy era de tipul stoic, așa că, dacă era 
„rău de-a binelea“, starea lui trebuia să fie foarte gravă. 
Se ridică, bucuroasă că își terminase micul dejun, regre- 
tând că nu mai putea sta cu Jack. 

- Vin imediat. Jack, putem să luăm trăsura până la 
gospodăria lui Hinton? 

- Bineînţeles. E și trăsura ta. Arătând mai puţin feri- 
cit, el îi făcu semn lacheului să comande vehiculul. 

Se întrebă cât avea să treacă până să se gândească 
la ea însăși ca fiind Lady Frayne, stăpâna gospodăriei 
lui Jack. 

- Nu am pus să ni se încheie un contract prenupţial, 
spuse ea tare. Am uitat complet. 

| -Şi eu. Jack se ridică, folosindu-se de braţele scaunu- 
lui. Probabil ar trebui să avem unul, de dragul viitoare- 
lor vlăstare. 

Ea roși exact ca o mireasă. 

- Îmi pare rău că te părăsesc, dar o să lipsesc doar 
câteva ore. 

-O să fie mereu așa, nu? întrebă el serios. Urgenţe pe 
care nu le poţi ignora. 

Ea îi întâlni privirea. 

- Mă tem că da. Am un dar, și cu el vine responsabi- 
litatea de a-i ajuta pe ceilalți. 

- Fiindcă am beneficiat de darurile tale, nu ar trebui 
să mă plâng. Dar aș vrea să nu trebuiască să pleci în 
grabă. Se ridică până la cârjele sprijinite de masă și o 
ocoli ca să o sărute ușor pe obraz. Pe mai târziu, fetițo! 

Bucuroasă că Jack accepta necesitatea ca ea să plece 
la un pacient chiar dacă lui nu îi făcea plăcere, ieși din 

sufragerie cu Jimmy Hinton. Soţului ei avea să-i placă şi 
mai puţin când avea să fie chemată în toiul nopţii, dar 
măcar accepta principiul general că avea obligaţii mai 
presus de cele față de propria ei familie. 

Pașii ei deveniră mai grăbiţi. Cu cât îl ajuta mai re- 
pede pe domnul Hinton, cu atât mai repede se putea 
întoarce la Jack. Şi era bucuroasă că lui îi păruse rău s-o 
vadă plecând. 


Jack bău altă ceașcă de ceai. Nu-i plăcea deloc că Abby 
plecase, dar, fiindcă o făcuse, avea să folosească timpul 
acesta pentru a se testa singur. Sună după Morris şi-i 
ceru să-i aducă haina și pălăria. Vremea era umedă și 
rece ca naiba, și nu voia să îngheţe afară. 

În timp ce îl ajuta să-și îmbrace haina, valetul spuse: 

- Doreşte milord să-l însoțesc la plimbare? 

Jack râse. 

- Câtă formalitate! Crezi că o să mă bag în belele, nu-i 
aşa? Poate ar trebui să te las aici. 

- Sunt sigur că milady ar prefera să vă însoțesc, spuse 
valetul, cu o expresie impenetrabilă. 

- Dumnezeule mare, deja complotaţi amândoi împo- 
triva mea? Jack își luă cârjele şi se îndreptă spre ușă. 
Abby avea dreptate când spunea că sprijinirea greutăţii 
pe traversele de dedesubt era mai puţin dureroasă. Când 
aţi avut timp să discutați? A sosit de-abia astă-noapte. 

- Eu și Lady Frayne nu am discutat problema, spuse 
Morris apăsat. Dar presupun că doreşte ca eu să veghez 
asupra stării dumitale. 

-Cu alte cuvinte, tocmai ţi s-a oferit altă scuză pentru 
a te agita ca o găină bătrână, spuse Jack. Foarte bine, 
vino. Vreau să-l vizitez pe Dancer. 

Morris nu îl învrednici cu un răspuns. Deși crescuse 
într-o mabala din Londra, putea să adopte niște manie- 
re atât de arogante, încât ar fi făcut cinste unui duce. 

Jack reuși să coboare scările exterioare fără inciden- 
te. De data aceasta folosi cârjele ca să coboare stând 
drept în picioare, gândindu-se că ar fi fost incomod 
să se târască pe spate, bufnindu-se de piatra rece. Dar 

se bucura că Morris stătea de veghe dedesubt, pentru 
orice eventualitate. 

Având în vedere că bătea un vânt tăios, se bucură și 
că drumul spre grajd era scurt. De cum intră Jack, Dan- 
cer își ridică fruntea din boxa lui și necheză un salut. 
lack propti cârjele de perete ca să-și îmbrăţișeze calul 
cum se cuvenea. 

-Cum te simţi astăzi, băiete? Tânjeşti după un 
zalop bun? 

Se înțelesese întotdeauna atât de bine cu caii, încât 
-usese acuzat că citea mintea cabalină. Deși râsese întot- 
Jeauna de o asemenea sugestie, avea o abilitate pentru 
ucrul cu animalele. Dancer părea de-a dreptul extaziat 
să-l vadă. 

- Te-ai temut de ce era mai rău, bătrâne? murmură 
lack. Aproape că ne-am omorât amândoi. Amândoi îi 
datorăm viaţa unei doamne talentate, așa că poartă-te 
"ine cu ea întotdeauna. 

Avea ideea ciudată că Dancer înţelesese și că fusese 
Je acord să o asculte pe Abby așa cum îl asculta pe Jack. 
Sau poate că animalul avea deja o relaţie cu Abby, fiind- 
ză beneficiase de unul dintre cercurile ei de vindecare. 
Observând legătura strânsă de piele de pe piciorul lui 
Dancer, Jack spuse: 

- Presupun că încă nu e gata de călărie. 

- Piciorul lui Dancer se vindecă bine, dar trebuie să 
zeacă un timp până va fi din nou el însuși, spuse Mor- 
=s. Se pare că nu i-a dăunat călătoria de ieri de la Barton 

| Orange. Rândașul de la Barton l-a adus aici fără grabă. 

- Alt lucru pe care îl datorez familiei Barton. Jack 
-cărpină pentru ultima oară urechea lui Dancer. Foarte 
zine, înșeuează-l pe Wesley. E o alegere mai bună pen- 
mu revenirea în şa. 

- Milord! Sigur nu aveţi de gând să călăriţi astăzi! spu- 
se Morris, îngrozit. În afară de riscul pe care vi-l asumaţi 
iumneavoastră, cum puteţi controla un cal când aveţi 
¿n picior rupt? 

- Nu e nimic în neregulă cu coapsa și cu genunchiul 
meu drept, așa că ar trebui să fiu în stare să mânuiescun 
bătrân placid ca Wesley. 

Morris părea încăpățânat, calculând evident cât de 
departe putea merge cu negarea unui ordin direct. 

- Lui Lady Frayne nu i-ar plăcea. 

- Foarte probabil că nu. Jack își înăspri vocea până 
la un ton de comandă. Îți apreciez grija, dar o voi face. 
Îl înşeuezi pe Wesley sau trebuie s-o fac eu? 

Dacă ar fi fost un cal, urechile lui Morris s-ar fi turtit 
pe spate. Înainte să poată răspunde, vocea familiară a 
lui Ransom spuse: 

- Nu-ţi face griji, Morris. Îl înșeuez eu și o să-l înso- 
tesc pe Frayne călare, ca să nu ai posibilul său deces 
pe conștiință. 

Jack râse în timp ce prietenul lui intra agale în grajduri. 

- Te grăbeşti să vezi cum îmi rup din nou gâtul. 

- Râvnesc la Dancer, spuse Ransom. Morris, vei 
mărturisi că Frayne a spus că pot să am calul dacă el se 
omoară călărind? 

- Crezi că o să permit ca o asemenea namilă neînde- 
mânatică să pună mâna pe Dancer? îl luă în batjocură 
Jack. L dau lui Ashby. 

- Eşti un om crud, Jack. Ransom îl înşeuă fără să se 
forțeze pe Wesley, un murg liniștit cu șosete albe. Deși 
înaintat în ani, Wesley era încă unul dintre caii favoriți 
de călărie ai lui Jack. Dacă nu o să beneficiez de pe urma 
decesului tău, eşti sigur că vrei să faci asta? 

Deşi tonul era frivol, ochii lui erau îngrijoraţi în timp 
ce scotea calul din boxă. 

- Sunt sigur. Jack îl urmă în cârje, întrebându-se de 
ce se simţea îndemnat să încerce să călărească din nou 
atât de curând. 

Îşi dădu seama de răspuns când se îndreptă spre 
Wesley. Pentru prima dată în viaţă, se temea să se urce 
pe cal. Simplul gând îl făcu să transpire în timp ce își 
amintea dezastruosul lui accident. Căderea neajutorată, 
necontrolată. Scârţâitul oaselor, agonia urmată de înce- 
tarea oricărei senzaţii... 

Asta însemna că, cu cât mai curând se urca pe cal, 
cu atât mai bine, fiindcă frica de cai era altă formă de 
invaliditate. Impietrindu-și faţa într-o expresie încreme- 
nită, lăsă cârja stângă în spatele lui și se pregăti să înca- 
lece. Puse piciorul stâng în scări, în timp ce lăsă pe cârja 
dreaptă o bună parte din greutate. La naiba, era compli- 
cat, în special fiindcă avea atât de puţină putere. Dar cu 
Morris ținându-l liniștit pe Wesley, Jack fu în stare să se 
caţăre fără graţie în șa. Ransom îi îndesă piciorul drept 
in scară. 

În timp ce Dancer radia înflăcărare, Wesley era în- 
rruchiparea calmului. Jack avea sentimentul ciudat, dar 
liniştitor că murgul îi simţise frica și urma să aibă grijă 
de el. 

- Sunteţi gata, milord? întrebă Morris. 

Când Jack încuviință, valetul lăsă frâiele. Pe Jack îl 
durea piciorul - tare ~, dar cu genunchii și cu greutatea 
propriului corp fu în stare să-și scoată calul afară din 
curtea grajdului și apoi pe o cărare care urma culmea. 
Treptat, tensiunea lui scăzu în timp ce amintirile unei 
vieţi de călărie începură să şteargă oroarea accidentului 
său mortal. 

Il forță pe Wesley să o ia înainte într-un galop liniştit, 
urmând cărarea care îi conduse pe culmea dintre două 
dealuri. Vântul era aspru, dar, pe măsură ce se relaxa, 
incepu să se bucure de libertatea pe care o aflase întot- 
deauna pe spinarea unui cal. Deși Wesley nu era atât de 
rapid ca Dancer, pasul lui era lin ca mătasea. 

Cu un pas în urma lui, Ransom strigă: 

- Arăți gata să mergi la vânătoare. 

Jack râse. 

- Nu încă, şi, când o să fiu, bănuiesc că nu voi mai fi 
călăreţul de altădată, care voia totul sau nimic. 

- Este bine de știut că ești capabil să înveți din greșe- 
ule tale! 

Rânjind, Jack îl îndemnă pe Wesley să meargă mai 
repede. La naiba cu durerea din picior. Adierea vântului 
in față merita să îndure o oarecare durere. 

Pericolul explodă între două bătăi de inimă, atunci 
când o pasăre țâșni dintr-un pâlc de iarbă uscată de pe 
marginea cărării. Animalul se ridică speriat. 

„Nu!“ Incapabil să domine greutatea animalului cu 
ambele picioare, Jack își pierdu echilibrul și se înclină 
spre stânga, iar scara din dreapta căzu din cauza picio- 
rului rănit. Într-un moment năucitor, pământul întărit 
şi îngheţat se înclină în fața lui, așteptând să-i zdrobeas- 
că oasele. Stiu că avea să-și rupă gâtul din nou, de data 
aceasta fără speranţe de reparare. 

Teama se dizolvă într-o izbucnire de energie care îi 
topi pe Jack și pe Wesley împreună, ca pe o singură fi- 
ință. Era el însuşi, dar era şi calul frenetic, înspăimântat, 
dorind totuşi să-şi slujească stăpânul. Avea patru picioare, era 
incoerent de teamă, şi mai era şi o fiinţă cu două picioare, la 
fel de înspăimântată. „Stăpâneşte-ţi teama. Stai liniştit, eşti 
în siguranţă, nu te îngrijora.“ 

Inainte ca Jack să poată pune în ordine haosul din 
mintea lui, Wesley își regăsi stabilitatea sub el. În mod 
uimitor, calul sărise într-o parte ca să-i echilibreze greu- 
tatea. Deşi nu avea încă echilibru, Jack fu în stare să se 
restabilească şi să-şi mențină poziţia. 

Cu inima bătând, trase tare de frâu. „De unde naiba 
a venit asta?“ 

Năvala aceea de energie care îl făcuse dintr-odată una 
cu animalul îi îngăduise să învingă teama lui Wesley și 
să convingă calul să facă singura mişcare care l-ar fi pu- 
tut salva pe Jack de la cădere. Dar care era sursa acelei 
puteri sălbatice? Fusese... ceva aproape magic. 

Gândul că își putea controla calul prin magie era mai 
înspăimântător decât teama de cădere. La naiba, poate 
că avusese puțină magie cândva, dar nu era vrăjitor. Nici 
nu voia să fie. 

- Dumnezeule, Jack, ce s-a întâmplat? Ransom trecu 
în goană pe lângă el și își opri calul cu sălbăticie. Nu am 
văzut niciodată un cal care să facă aşa ceva! 

- Nici eu. Jack își folosi mâna ca să-și strecoare pi- 
ciorul drept înapoi în scări, neștiind cine era mai su- 
părat: el sau calul. Cred că Wesley a înțeles că eram 

: ananghie și a făcut ceva. O porție în plus de ovăz 
zentru azi, băiete. 

- Ce l-a speriat? 

i - O potârniche s-a ridicat exact de sub nasul lui. 
A fost vina mea că nu am fost îndeajuns de atent. Chiar 
= cel mai liniștit dintre cai sărea când i se ivea în față 
zeva neașteptat. Dacă aș fi avut piciorul sănătos, mi-aş fi 
zutut păstra echilibrul și aş fi controlat pe Wesley, dar 
-u m-am putut descurca astăzi. 

Și fusese aproape de alt dezastru. 

-Că tot veni vorba despre piciorul tău, lai rănit 
iin nou? 

- Doare ca naiba, admise Jack. Dar nu cred că osul a 
wst deteriorat. Nu sunt făcut din sticlă, Ransom. 

- Ştiu. Ransom îşi întoarse calul, și începură să se 
drepte spre grajduri la pas. Dar va trece mult până să 
sap de imaginea ta murind. 

Jack simţi o împunsătură de emoție atât de puter- 
ică, încât nu conștientiză la început că nu venea de la el, 

de la Ransom. Prietenul dur și stăpânit fusese de- 
astat de gândul că Jack avea să moară. 

Profund înspăimântat fiindcă simţise emoţiile priete- 
-ului său, Jack trase aer adânc înainte de a vorbi. 

- Regret că nesăbuința mea te-a costat atât de mult. 

Ransom se cutremură, cu faţa mai calmă decât 
=moţiile. 

- Suntem soldați. Moartea este un risc acceptat. 
Am dansat amândoi cu ea de multe ori. 

Da, dar una era să mori slujindu-ţi ţara, și altceva să 

o moarte lipsită de sens la vânătoare, doar fiindcă 
ack se împinsese pe sine şi calul său până la limită. 
-n adult acceptă faptul că acțiunile sale au consecinţe 
au doar pentru el însuși, ci şi pentru familie și prieteni. 

iaţa e prea prețioasă ca să fie irosită. Punându-și calul 
5 galopeze atunci când nu era încă pe deplin capabil, 
-:scase din nou o moarte lipsită de sens. 

-O s-o ţin într-un pas mai lent până mă vindec pe 

:eplin. 

Fusese întotdeauna în acord cu prietenii şi cu caii săi. 
Ceea ce experimentase acum era o simplă prelungire a 
acestui lucru, probabil un rezultat al sensibilităţii sale 
sporite din perioada recuperării. Nu era magie. Nu avea 
de ce să se îngrijoreze. 

Îşi potrivi pasul după cel al prietenului său. 

-Să nu-i spunem lui Abby. 

Înainte ca Ransom să poată răspunde, văzură grajdu- 
rile. Trăsura familiei Frayne era trasă în faţă, iar Abby 
sări pe pământ înainte ca vehiculul să se oprească din 
mers. În timp ce privirea ei se îndreptă cu precizie spre 
Jack, Ransom murmură: 

- Acum ai dat de necaz. 

Ransom avea dreptate: expresia lui Abby îi aminti 
de teroarea controlată și înghețată pe care o răspândea 
Wellington. Dar, în timp ce bărbaţii se opreau în fața 
ei, ea spuse doar: 

- Bineînţeles că ar fi prea prostesc să-ți sugerez că 
nu ești încă pregătit să călărești. Trebuia să-mi dau 
seama că aveai un aer cam prea nevinovat atunci când 
am plecat. 

Se bucură că simţul umorului îi depășise îngrijorările. 

-O să fii încântată să afli că plimbarea de azi m-a 
făcut mai grijuliu decât m-ar fi făcut orice cuvânt. 

În timp ce vorbea, Ransom descălecă și îşi pripo- 
ni calul, apoi se apropie de capul lui Wesley, ținând 
frâul murgului. Odată animalul liniștit, Jack își folo- 
si ambele mâini ca să-și ridice peste cal piciorul drepr 
ce pulsa, apoi lunecă neîndemânatic la pământ, apu- 
cându-se de șa ca să-şi menţină echilibrul. Având în 
vedere cât de tare îl durea fiecare mușchi, era recunoscă- 
tor că nu căzuse pe bolovani ca un morman de zdrenţe. 

- Am eu grijă de cai. Ransom îi întinse cârjele, care 
rămăseseră sprijinite de zid, apoi se retrase prudent spre 
grajduri cu ambii cai. 

În timp ce Jack își potrivea cârjele, privirea lui Abby ï 
străbătu de sus până jos. Expresia ei se schimbă în timp 
ce privea spre piciorul drept. 

-Să îți reduc durerea? 

Propunerea era tentantă, dar Jack clătină din cap. 

- Nu, cred că e mai bine să sufăr consecinţele nebu- 
aiei mele, așa cum tu ai îndurat durerea gleznei rupte 

runci când nu ai reușit să zbori cu succes. 

Ea zâmbi şi îşi potrivi pasul după al lui, îndreptân- 
du-se spre casă. 

- Durerea poate fi educativă. Să-mi spui dacă devine 
nsuportabilă. 

- Apropo, cum se simte domnul Hinton al tău? 
Nu ai Lipsit mult. 

- Se odihnea liniștit când am plecat. A fost pacientul 
meu ani de zile, așa că ştiu cum să-l tratez. Un trata- 
ment vindecător cu energie și unul dintre amestecurile 
mele de ierburi i-au ușurat plămânii. Clătină din cap cu 
-egret. Cred că o să supraviețuiască iarna aceasta, dar 
“ecare iarnă e tot mai dificilă pentru el. 

- Să rămânem la situația din prezent. Privi spre ea. De ce 
nu mă ocărăşti? Te-ai simţi mai bine dacă ai face-o. 

Ea zâmbi, dar clătină din cap. 

- Ştiu că am promis să-mi înfrânez tendinţa de-a con- 
zola totul, dar, când am plecat de la Hinton, am simţit 

clipă că erai într-un mare pericol. l-am spus vizitiului 

i dea bice cailor spre casă. A fost o mare ușurare să te 
id sănătos, călărind la pas domol. 

Simţise că fusese aproape de dezastru? Atunci era mai 

ine ca el să-i mărturisească. 

- Eşti o soţie foarte primejdioasă. Călăream prea re- 
zede, şi o potârniche mi-a speriat calul. S-a ridicat, şi 
:proape am căzut. Incidentul m-a făcut să-mi dau seama 
-ă trebuie să călăresc cu mare grijă până mă fac bine. 

- Caii pot fi uimitor de inteligenți. Când eram copil, 

veam un ponei mic și dolofan care m-a salvat de multe 
aderi. Ochii ei străluciră răutăcios. Dacă ai învăţat cu 

Jevărat să fii prevăzător, sar peste dojană. Numai dacă 
zu cumva o vrei cu adevărat? 

El râse, gândindu-se că avusese noroc să găsească o 
:semenea femeie. Poate că nu era atât de rău să-ți rupi 
zìtul, până la urmă. 


| 

Odată ajunşi înăuntru, la căldură, Abby îşi studie 
soțul cu ochii întredeschiși. Piciorul drept vuia de ener- 
gie roșie. 

Cercetarea îi confirmă ceea ce se întâmplase afară. 
Putea să vadă aura. Nu mai trebuia să se concentreze 
pentru a-și imagina tiparele de energie. Acum, când pri- 
vea spre Jack, vedea o licărire vizibilă de culoare, evazivă. 
dar care era acolo negreșit. 

Și nu văzu doar aura lui Jack. Aura lui Ransom era 
rece, de un galben palid, profund mentală. A lui Jack 
era mai verde, cu o nuanţă de gri din pricina oboselii. 
Chiar şi caii radiau câmpuri de energie variabile. 

Vederea aurei era o capacitate pe care și-o dorise, dar 
presupusese că nu avea să o dobândească niciodată. 
Totuşi, apariţia unor noi abilități nu era ceva nemaivă- 
zut. Probabil că vindecarea intensivă pe care o operase 
asupra lui Jack dezvoltase un talent latent. Spera că aces- 
ta avea să dureze. 

- Ai avut o dimineaţă obositoare. Poate că ar trebui 
să tragi un pui de somn acum. 

Jack păru scandalizat. 

- Nu pot să mă culc în miezul zilei! 

Ascunzându-și amuzamentul, ea spuse: 

- Gândeşte-te la somn ca la un ajutor pentru o vinde- 
care mai rapidă, nu ca la o dovadă de slăbiciune. 

- Asta sună mai bine, admise el. Foarte bine, dar 
doar un somn scurt. 

Se lăsă greoi pe scări şi se aşeză pe trepte. Când ajun- 
se la capăt, Morris apăruse deja ca să se ocupe de el. 

Abby ghici că Jack avea să doarmă câteva ore, așa 
că acesta era un moment bun pentru a explora podul 
şi a vedea dacă nu găsea niște mobile bune de folosit 
După ce se schimbă cu cea mai veche rochie de dim: 
neaţă, își înfăşură un şal gros de lână peste umeri, găsi o 
lampă și urcă. Scara care ducea spre pod era largă, ceez 
ce era un lucru promițător. Pe acolo ar fi putut trece 
mobile mari. 


PE E S R ——— 

Podul de la Hill House era haotic, dar la modul in- 
-eresant. Lumina lămpii dezvăluia forme stranii, umbre 
socante şi dovezi ale prezenţei dăunătorilor. Sperând că 
era prea frig pentru ca șobolanii sau șoarecii să fie activi, 
Abby hotărî să-și ascută intuiţia folosind-o în procesul 
Je alegere a lăzilor, a butoaielor și a cuferelor care meri- 
zau a fi explorate. 

Intuiţia ei lucra bine, în ciuda frigului pătrunzător 
din pod. Primul cufăr pe care îl deschise conţinea per- 
Jele atractive din brocart albastru. Aveau nevoie să fie 
curățate, dar se puteau folosi. Foarte probabil fuseseră 
“roite să se potrivească cu ferestrele existente. 

Următoarea alegere a intuiţiei fu un sul lung şi greu 
ae pânză groasă, legat strâns cu câteva sfori. Simți ţiuitul 
inui descântec minor când dezlegă sfoara. Vraja fusese 
-ostită ca să îndepărteze moliile, și păstrase cu succes 
sase covoare orientale frumoase. Toate aveau nevoie să 
"e bătute bine ca să li se îndepărteze praful. 

Pentru a-şi testa intuiţia altfel, deschise un cufăr care 
au o atrăgea şi găsi numai haine atât de ponosite, încât 

servitorii le-ar fi disprețuit. 

Fericită, îşi croi drum prin prima cameră a podului 
spre ușa din faţă şi găsi mai multe perdele şi câteva len- 
erii. Ușa se deschise spre o cameră mai mare plină ochi 
Je mobile, un amalgam de piese puse una peste alta 
natro asemenea învălmășeală, încât era greu să le vezi 
“>rmele sau starea. 

Agăţă lampa de un cui care ieşea în afară dintr-un 
“ălp cioplit cu toporul şi dădu jos un talmeș-balmeș de 
scaune Windsor din lemn de pe o canapea lungă. Tapi- 
-ria canapelei era distrusă - generaţii de șoareci trăiseră 

eţi lungi și fericite într-un capăt al ei -, dar liniile erau 
une și scheletul părea sănătos. Curăţată și retapițată, 
ea să fie îndeajuns de bună pentru salon. 

Scaunele Windsor pe care le luase de deasupra pu- 
au fi folosite şi ele. Lemnul era cam ponosit, dar 
majoritatea zgârieturilor aveau să dispară după o lăcu- 
re. Șterse unul de praf și îl probă. Era atât de comod 

ım se cuvenea să fie un scaun Windsor bun. Setul era 


A 

potrivit pentru salonul unde se lua micul dejun, mobi- 
lat în prezent cu scaune desperecheate și incomode. 

Mulțumită, Abby își îndreptă căutările spre stive- 
le din interior. Unele mobile erau într-o stare atât de 
deplorabilă, încât puteau fi folosite doar pentru foc, 
dar majoritatea erau aproape mulțumitoare - şi unele 
chiar excelente. 

În timp ce muta lampa pe alt stâlp, auzi un zgomot 
fantomatic de răzuială în depărtare. Străbătută de fiori, 
se opri. Sunetele erau... inumane. Ca niște animale 
mari, cu mers târșâit, care își căutau prada. 

Sunetele de răzuială se opriră şi fură înlocuite de un 
blestem mormăit, apoi de ciocănituri. Cârjele lui Jack. 

Amuzată de rapiditatea cu care superstițiile ieșeau la 
iveală într-un pod întunecat, ridică lampa și îi ieşi în 
întâmpinare. 

- Mă bucur că ești tu, nu o fantomă, dar nu cumva 
renunțaseși la comportamentul periculos? 

Zâmbetul lui avu un farmec ştrengăresc în lumina 
lămpii. 

- Urcarea treptelor în fund este nedemnă, dar singu- 
rul risc este reacţia lui Morris, când o să vadă efectele 
asupra pantalonilor mei. Cercetă cu interes împreju- 
rimile. Nu am fost niciodată sus. Ai găsit ceva demn 
de interes? 

- Sunt câteva piese acceptabile de mobilier și niște 
perdele bune. Vechi, dar de bună calitate. Bănuiesc 
că anteriorilor proprietari nu le plăcea mobila ve- 
che și au urcat totul aici când s-au mutat, ceea ce ne 
poate fi de folos. Uită-te la scrinul acesta frumos 
de nuc. Atinse uşor lemnul mătăsos cu vârful degete- 
lor, întrebându-se cum putuse îngropa cineva în pod o 
asemenea frumuseţe. E probabil din timpul dinastiei 
Stuart, şi mai poate fi folosit câteva secole. 

- Foarte aspectuos. Ar arăta bine în holul din față. 
nu crezi? Jack își croi drum de-a curmezișul încăperii 
ca să examineze un butoiaș cu obiecte fusiforme care 
ieșeau în afară. O colecție de bastoane. Mă întreb dacă 
nu mi s-ar potrivi vreunul. Lăsă deoparte cârja dreapră 

şi scoase cel mai lung baston, ca să-i testeze înălțimea. 
Sunt gata să trec de la cârje la un baston? 

Gândindu-se că era o ocazie bună de a-i arăta că nu 
voia să fie mereu la conducere, ea spuse: 

- Cred că tu poţi să judeci cel mai bine asta. 

Jack lăsă cealaltă cârjă deoparte şi făcu un pas cu bas- 
conul. Tresărind, spuse: 

- Piciorul drept nu poate suporta încă atâta greutate, 
Jar bastonul are o lungime bună. Își recuperă cârjele. 

- O să pun să fie curăţat, ca să fie pregătit când o să fii 
si tu gata. Ea îngenunche ca să investigheze câteva tablo- 
uri înghesuite lângă perete. Jack veni și se uită peste umă- 
rul ei. Toate erau peisaje sau scene de vânătoare. Nu e 
cine ştie ce artă, dar sunt plăcute, spuse ea, profund 
conștientă de căldura pe care o iradia el în spatele ei. 

- Ce crezi? z 

-O să acopere plăcut spaţiile goale. Îmi plac mai 
mult peisajele decât portretele mohorâte ale unor stră- 
moși mohorâți. 

Vehemenţa din vocea lui îi sugeră că reședința fa- 
miliară din Yorkshire avea destule asemenea portrete. 
Se ridică în picioare, având grijă să nu-l atingă și să-i 
perturbe echilibrul. 

- Aici avem o garderobă foarte drăguță, plus un set de 
scaune care s-ar potrivi în sufragerie. Mai sunt și niște 
mese bune. 

- Podul acesta e o comoară, fu de acord Jack. Ce e 
asta sprijinită de perete? 

-Nu m-am uitat încă. Abby se strecură printre garde- 
rob şi o masă așezată pe capre de lemn, plină de cutii, 
:poi anunţă: E un schelet de pat, din aceeași perioadă 
za scrinul, cred. S-ar putea să facă parte din același set. 
Lovi un stâlp sculptat, mai înalt decât ea. Cui îi pasă de 
modă când e atât de frumos? 

-E şi mare. Poate că bărbatul care la comandat era 
zarte înalt. Din nou, Jack se mută lângă Abby. Destul 
de mare cât să ne simţim confortabil amândoi. 

Privirile li se întâlniră, şi intimitatea din ochii 
ui o făcu pe Abby să roșească în clipa când se gândi 

la împărţitul acelui pat. Căldura aceasta o făcu să 
uite de frigul mușcător din pod. Fu ispitită să-și înalțe 
capul şi să-l sărute, dar, fiindcă era îmbrăcată şi în pi- 
cioare, se simți mai timidă decât fusese în patul lui, cu o 
noapte în urmă. Cu respiraţia ușor întretăiată, spuse: 

- Eu... o să poruncesc să se facă așternuturi noi pen- 
tru el. 

După sclipirea răutăcioasă din ochii lui Jack, fu evi- 
dent că știa exact la ce se gândise și că plănuia și el un 
sărut. După un moment excitant, el se îndepărtă. 

- Ce mai trebuie făcut, în afară de mutarea mobilelor 
decente jos? 

Întrebându-se dacă o tachina deliberat, ea răspunse: 

- Câteva piese au nevoie de un tâmplar care să le re- 
pare, dar în majoritatea cazurilor e de ajuns ca lemnul 
să fie curățat și lăcuit. Piesele tapiţate necesită mai mul- 
tă muncă. O să fie nevoie și de mai multe perdele. Dacă 
mergem la Londra, putem vizita niște depozite de ţesă- 
turi. Privi canapeaua și scaunele, socotind de cât mate- 
rial aveau nevoie. Ce culori îţi plac şi pe care le urăști? 
Cum ai vrea să arate Hill House? 

- Vreau să fie prietenoasă. Primitoare. Nu prea for- 
mală. E o casă de vânătoare, nu o reședință ducală. 
Se lăsă pe canapea, evitând secțiunea roasă de șoareci. 
Barton Grange e foarte primitoare. Mi-ar place ca Hill 
House să fie la fel. 

- Şi mie mi-ar plăcea. Arătă spre grămezile și colțurile 
încă neexplorate din jurul lor. Mobila aceasta veche fru- 
moasă îţi va da senzația unui cămin iubit de generaţii. 

- Mi-ar place asta, spuse el încet. Langdale Hall nu.. 
nu e atât de prietenos. 

Ea fu tentată să întrebe mai mult, dar nu voia să în- 
trerupă tonul glumeţ. 

- Ce părere ai despre statuile grecești ciobite? Este 
una aici deasupra, probabil furată dintr-un templu de 
pe undeva. 

Când dădu să treacă dincolo de Jack, se împiedică 
de cârjele lui, care nu se vedeau în umbră. În vreme 

ce încerca să-și recapete echilibrul, mâinile lui puternice 
o prinseră în aer. 

- Ai grijă! Nu vrem să-ţi rupi și tu ceva. 

Ea își ţinu răsuflarea în timp ce el o trăgea în siguran- 
ră în braţele lui. Braţele lui foarte, foarte confortabile. 
Sperând că avea să-și capete sărutul, întrebă: 

- Nu te strivesc? 

- Fiindcă mi-am rupt partea de jos, nu pe cea de 
sus, nu îmi faci nici un rău. Braţele lui se strânseră în 
jurul mijlocului ei. Nu încerca să te retragi. Îmi place 
să te ţin. 

Când își atinse buzele de ale ei, Abby răspunse cu 
entuziasm. Treptat, observă că plăcerea fizică a îmbră- 
rișării lor era însoţită de culori care pulsau în corpul 
şi în mintea ei. Erau energiile lor, care se învârtejeau și 
amestecau roșul strălucitor cu rozul delicat și cu verdele 
crud al unei plante în creştere. 

- Văd culori care dansează în jurul nostru, spuse ea 
„isătoare. Pasiune, fericire și redeșteptare. 

Mâinile lui se liniștiră, și sfârși sărutul încruntându-se. 

- Şi eu văd culori. Nu mi s-a mai întâmplat niciodată. 

- Magie, șopti ea. Un curcubeu de pasiune care răsare 
când ne apropiem unul de celălalt. 

- Culorile vin de la tine, nu de la mine, spuse el 
orusc. Eu nu sunt vrăjitor. 

- Îşi lipsește instruirea, dar ai puterea, sublinie ea. 
De aceea ai fost trimis la Academia Stonebridge. 

Tot trupul lui Jack deveni rigid. 

- În copilărie, eram prea interesat de magie, dar nu 
aveam nici o putere. 

- Bineînţeles că aveai, spuse ea, uimită că el nega. 
Am uitat să-ți spun, dar m-am apropiat de magia ta 
arunci când am făcut cercul de vindecare. Ai contribuit 
cu ultima cantitate vitală de energie. Fără asta, nu am fi 
avut destulă putere să te salvăm. 

- Nu! 

Repulsia de pe chipul lui Jack era mai grăitoare decât 
cuvintele. 

Simţindu-se rănită, Abby sări din braţele lui. 

- Știu că te simţi incomod în prezenţa magiei, Stone- 
bridge a avut grijă de asta. Dar m-am gândit că începi 
să o accepţi mai bine. Vocea ei deveni tăioasă. Până la 
urmă, te-ai căsătorit cu o vrăjitoare. 

Gura lui se strânse. 

- Mi-ai salvat viaţa, şi eu mi-am dat cuvântul. 

- Te-am eliberat de promisiunea aceea. Te-ai căsăto- 
rit cu mine doar dintr-un simțământ al onoarei prost 
îndrumat? întrebă ea, mirându-se că trecuseră atât de 
repede de la pasiune la prima lor ceartă. 

- Nu. Urmă o pauză lungă. Imi placi şi te respect. Dar 
mi-e mai uşor să nu mă gândesc la abilităţile tale. 

Ea îşi muşcă buzele. Se gândise că el înțelesese şi de- 
venise mai receptiv. Era clar că nu. 

Înţelese însă că problema reală nu era ea, ci el. 
Ostilitatea lui fusese trezită de sugestia că în el exista 
magie. Se întrebă cât de tare fusese chinuit la Academia 
Stonebridge. Poate că fusese bătut chiar mai înainte, pe 
când era un băiețaș care experimenta primele neliniști 
ale puterii. 

Cu multă blândeţe, îi atinse mintea. Era o violare a 
eticii magice să sondezi fără să ceri permisiunea, dar nu 
era nevoie să pătrundă prea adânc. Simpla atingere îi 
arătă cicatricele emoționale pe care le dobândise atunci 
când părinţii lui nu îl acceptaseră așa cum era. 

Acest lucru o ajută să își lase deoparte propriile răni. 
Cu voce calmă, îi spuse: 

- O să fie greu să uiţi de magia mea. Erai aici de dimi- 
neață, când am fost chemată pentru o vindecare. Asta 
nu se va schimba. Am primit un dar de la Dumnezeu. 
și ar fi rău să nu-l folosesc ca să ajut acolo unde pot. 
Nu putem rămâne împreună dacă încerci să mă împie- 
dici să-mi fac munca. 

El se foi, incomodat. 

-Nu o să-ți cer să te oprești. Eu, mai mult decât 
oricine, înţeleg valoarea muncii tale. Dar aș prefera să 
mă gândesc că ajutorul tău se aseamănă cu al mamei 
mele - că duci coșuri cu mâncare şi dulceţuri arendași- 
lor suferinzi. 

-Nu cred că eşti un om care vrea să se ascundă 
de adevăr. 

- În majoritatea situaţiilor, nu sunt. Se ridică în cârje, 
cu o expresie amenințătoare. Terminăm de explorat în- 
căperea aceasta? Cred că văd un birou oarecum drăguţ 
in colțul acela, sub un teanc de perne vechi. 

În tăcere, ea ridică lampa, și porniră să investigheze 
colţul. Era într-adevăr un birou drăguţ, în ciuda unei pă- 
sări moarte de mult şi uscate, întinse deasupra. Curăţat, 
biroul avea să fie bun pentru unul din dormitoare. 

Era mai uşor să repari mobila decât soţii. 

Își petrecu restul zilei supraveghindu-i pe cei mai vân- 
oși servitori, care duceau mobila treaptă după treaptă, 
spre dormitoarele nefolosite. Cu ajutorul a două servi- 
toare, Abby începu să curețe mobilele. Până la ora cinei, 
rrumosul scrin Stuart stătea în holul din faţă, cu un bust 
al lui Platon deasupra. Așeză un tricorn vechi pe fruntea 
de marmură a lui Platon. Jack se arătă foarte amuzat. 

Dar, când ea veni în camera lui în seara aceea, spe- 
rând la o altă noapte senzuală, trupul lui lung era întors 
zu spatele și dormea. 

Sau se prefăcea. 


capitolul 15 


Abby agăța tapiserii în holul din faţă când Judith sosi 
intr-un suflet, îmbrăcată într-un costum ponosit de că- 
ărie, cu o pălărie ale cărei pene văzuseră zile mai bune 
si o expresie radioasă care făcea ca vechimea hainelor ei 
să devină irelevantă. 

- Bună, Abby! Mă pregăteam să fiu formală şi să-i 
zer lacheului să-i anunţe prezenţa mea lui Lady Frayne. 
Ar fi trebuit să-mi dau seama că ai să treci peste formali- 
cate ca gâsca prin apă. 

Abby râse coborând de pe scara de lemn. 

- Bine ai venit! Ce crezi despre hol? 

Privirea prietenei ei măsură tapiseriile, scrinul din 
epoca Stuart, băncile solide din stejar și covorul orien- 
tal, cu multe desene, dar puţin cam uzat. 

- Nu îmi vine să cred că e același loc în care s-a ţinut 
masa de nuntă, cu doar o săptămână în urmă! Ai culti- 
vat o abilitate magică de a invoca mobilele? 

- Podurile sunt o comoară de covoare vechi, mobile, 
perdele, tablouri şi chiar și tapiseriile astea, care, deşi 
vechi, sunt foarte drăguţe, explică Abby, gesticulând în 
jurul ei. Deşi casa ar fi avut nevoie de o zugrăveală şi de 
un tapet nou, arăta mult mai bine decât cu o săptămână 
în urmă, Am cheltuit fără măsură din banii lui Jack, 
angajând oameni care să repare casa. În sezonul aces- 
ta, nu este mult de muncă, aşa că nu ducem lipsă de 
muncitori care să perie, să lustruiască și să dea cu ceară. 
Unele dintre dormitoare au rămas neatinse, dar came- 
rele în care ne petrecem o bună parte a timpului au fost 
mult îmbunătăţite. 

- Mi-ar plăcea să văd ce ai făcut, dar mai târziu. Judith 
aproape că ţopăia pe vârfurile cizmelor ei de călărie. 
Cred că tu i-ai spus lui Lord Frayne că mi-ar plăcea să 
am propria mea căsuță. E atât de incredibil de generos 
din partea lui! De cum am primit scrisoarea, m-am gân- 
dit care ar fi locul perfect. Vrei să vii cu mine să-l vezi? 

Așadar, Jack făcea ceea ce promisese. Nu îi menționa- 
se acest lucru soţiei sale. Abby ezită. 

-Am atât de multe de făcut aici. 

- Şi încă ești în luna de miere, fu de acord Judith. 
Ştiu că e teribil de urât din partea mea să-ţi cer asta, dar 
e o zi atât de frumoasă și de călduţă, aproape o zi de 
primăvară. Şi mi-ar plăcea să aflu părerea ta. 

Abby se uită la lumina soarelui și cedă tentaţiei. 

- Aşteaptă-mă câteva minute până mă schimb cu 
hainele de călărie. Jack a ieșit călare, şi ar trebui să ies 
şi eu. 

- E deja pe cal? Se însănătoșeșşte rapid. 

Judith miji ochii în timp ce o studia pe Abby, obser 
vând, desigur, că îi transfera încă o parte din energie 
soțului său. Deși se încruntă, nu spuse nimic. 


O 

- E hotărât să-și recapete puterile cât mai repede po- 
sibil, spuse Abby ca un soi de explicaţie indirectă. Ia loc 
în salon, vin și eu imediat. 

Urcă scările cu o viteză nedemnă de o lady, ușurată 
dintr-odată de aerul proaspăt, de lumina soarelui şi de 
compania unei prietene. O prietenă cu două picioare 
de data aceasta. Tatăl ei o adusese pe Cleocatra peste 
vale, ca să locuiască împreună cu ea. Fină cunoscătoare 
a confortului, Cleo moțăia în patul lui Abby. Abby o 
scărpină rapid, apoi se schimbă în costumul de călă- 
rie, care era aproape la fel de ponosit ca al lui Judith. 
Deşi şi-ar fi putut permite unul mai bun, nu i se păru- 
se niciodată că merita să se îmbrace mai bine pentru 
vaci și ciori. 

În cincisprezece minute, cele două femei mergeau la 
crap peste vale. Abby respiră adânc. 

- ţi mulțumesc că m-ai ademenit. Am fost atât de 
ocupată cu casa, că am neglijat toate celelalte lucruri. 
Acum spune-mi despre căsuţă! 

- Ai trecut de multe ori pe lângă Rose Cottage, dar e 
în spatele gardului viu şi al copacilor, aşa că s-ar putea să 
n-o fi observat cu adevărat. E chiar în afara satului. Fa- 
milia Harris a crescut opt copii sănătoși aici, și asta pare 
o prevestire bună. Domnul Harris a adăugat o aripă din 
cauza tuturor copiilor, așa că am destul loc în care să-mi 
țin pacienţii care au nevoie de îngrijiri în plus. 

- Sună bine! Incapabilă să reziste zilei însorite, Abby 
işi îndemnă calul la galop. A murit doamna Harris? 
Nu am auzit aşa ceva. 

Judith îşi îndemnă poneiul să ţină pasul cu Abby. 

- Trăieşte încă, dar nu se simte bine. Cel mai mare 
dintre fiii ei a luato la el. Căsuţa a stat goală luni la 
rând, aşa că au hotărât s-o vândă. 

- Amplasarea e bună și tu ai nevoie de mai mult spa- 
tiu. Sper că Rose Cottage nu are riscul de igrasie pe care 
il prezintă actuala ta căsuță! 

- Nici urmă de igrasie. Ochii lui Judith străluceau. 
Abby, e perfectă! Să am casa mea și să nu-mi fac griji în 
privinţa chiriei - e mai mult decât am visat. 

Abby ştia că prietena ei nu fusese crescută cu igra- 
sie sau cu griji legate de plata chiriei. Plătise scump 
dreptul de a-şi folosi magia. Darul ei de moașă făcea 
din Melton Mowbray unul dintre cele mai sigure locuri 
de naștere a copiilor din Anglia, dar nu era o chemare 
bine plătită. 

- O să fie nevoie de reparaţii? 

Ajunseră la o răscruce de drumuri, și Judith își roti 
poneiul solid spre dreapta. 

-Are nevoie doar de o văruială și de curățarea gră- 
dinii, care s-a sălbăticit de când s-a îmbolnăvit doam- 
na Harris. Lord Frayne a spus că va suporta costul 
îmbunătăţirilor necesare, așa că voi putea să fac tot ce 
este nevoie. 

Jack era generos cu banii lui. Asta n-o surprindea pe 
Abby. Era zgârcit numai cu emoţiile lui. 

Rose Cottage era întocmai cum spusese Judith. Majo- 
ritatea mobilelor fuseseră lăsate la locul lor, şi camerele 
fuseseră curățate, așa că era o căsuță primitoare. În timp 
ce explorau parterul, Abby spuse: 

- Ferestrele acestea dinspre sud lasă să intre o lumi- 
nă minunată. Va fi o casă plină de veselie. Camerele 
sunt bine împărţite. Poţi să faci o ușă la noua aripă pen- 
tru pacienți, și vei avea intimitate în partea mai veche 
a căsuţei. 

-E o idee bună. Explorarea le aduse înapoi în bu- 
cătărie. Judith aprinse cărbunii care aşteptau în vatră. 
Să fac ceai! Am adus puţin cu mine, iar ceainicul și ser- 
viciul de ceai al doamnei Harris sunt încă aici. 

-Ar fi drăguţ. Abby se așeză pe unul din scaunele 
simple de lemn. Putem să bem în noua ta casă. Asta 
dacă nu există alt cumpărător interesat. 

Judith clătină din cap. 

- Nu, am vorbit cu fiul ei. Căsuţa valorează mai mult 
decât își pot permite majoritatea oamenilor din împre- 
jurimi, așa că sunt singura interesată în mod serios. 
Ne-am înțeles asupra unui preţ corect dacă mă hotă- 
răsc să continui, și mă încadrez în suma pe care mi-a 
oferit-o Lord Frayne. Am fost sigură că asta este casa 

potrivită, dar voiam să o mai vadă cineva și să-mi spună că 
am dreptate. 

Abby râse. 

- Mă bucur să-mi îndeplinesc partea în acest proces. 
E locul perfect pentru tine, Judith. Energia e minunată. 

Judith se așeză pe un scaun de cealaltă parte a mesei 
din lemn de brad frecate cu peria. 

- Acum, că ne-am ocupat de noua mea căsuţă, ce îmi 
spui despre tine? Ai vreo altă satisfacție dată de căsăto- 
rie, în afară de faptul că redecorezi Hill House? 

Ochii ei scânteiau. Abby roşi. 

- Jack a pierdut mult sânge. 

Nu era cazul să spună mai mult, fiindcă Judith era și 
ea vindecătoare. 

- Nu e de mirare că e dornic să se recupereze cât 
mai curând posibil, replică prietena ei. V-aţi acomo- 
dat unul cu celălalt? Păreaţi a vă înţelege bine la nuntă 
şi după. 

Bucuroasă să se confeseze cuiva, Abby spuse: 

- Ne-am înţeles bine la început, până când el a do- 
vedit că are anumite abilități magice. Ideea i s-a părut 
atât de neliniștitoare, încât s-a retras. E foarte politi- 
cos, dar distant. Ştiam că nu e îndrăgostit nebunește 
de vrăjitorie, dar nu m-am așteptat să aibă sentimente 
atât de adânci. Gândul că ar putea avea putere el însuși 
il dezgustă. 

Judith se încruntă. _ 

- Ai încercat să-i explorezi mintea, cu blândeţe? În ca- 
litate de soţie, ai dreptul să o faci dacă este cazul. 

- Are un descântec antimagie tatuat pe umăr. Pentru 
vindecare, mi-a permis să-l tratez. Nu și-a anulat permi- 
siunea până când a început să vadă tiparele de energie, 
săptămâna trecută. Acum e un zid de piatră. 

Cu excepţia energiei pe care i-o trimitea ea, care tre- 
cea fără probleme prin barierele lui. 

- Vrei să mă uit eu? întrebă Judith. 

Abby încuviinţă recunoscătoare. 

-Te rog. Nu am claritatea de a o face eu însumi. 

Judith închise ochii, și expresia ei se îmblânzi în timp 
ce explora mintal energia din jurul lui Jack şi al lui 
Abby. Când apa din ceainic începu să fiarbă, Abby făcu 
în tăcere ceaiul, nedorind să-și deranjeze prietena. 

Ochii lui Judith se deschiseră. 

- Nu mă pot apropia prea mult din cauza descântecu- 
lui antimagie, dar simt un fel de nod împietrit în mij- 
locul unei personalități care este, în mare, extrovertită. 
E posibil să-l fi vrăjit cineva pentru a-l face să urască 
gândul magiei? Vreau să zic că ura lui o depăşeşte pe cea 
a majorităţii bărbaților din clasa lui. 

Abby se încruntă. 

- Nu m-am gândit la asta. S-ar putea să ai dreptate. 
E foarte cooperant în majoritatea problemelor. Părea 
chiar să se împace cu gândul magiei mele. Dar e aproape 
altă persoană când vine vorba despre potenţialul lui ma- 
gic. Acum, că ai spus-o, diferența față de felul lui obiș- 
nui de-a fi pare nefirească. Crezi că vraja a fost aruncată 
asupra lui pe când era la şcoală? Aşa s-ar explica de ce a 
avut atâta succes Academia Stonebridge în purificarea 
elevilor de dorinţa de a lucra cu magia. 

- Mă întreb dacă părinţii aprobă folosirea magiei asu- 
pra copiilor lor când ideea e să îndepărteze băieții de o 
asemenea fărădelege, spuse Judith caustică. 

- Marii lorzi nu se dau în lături să angajeze vrăjitori 
atunci când există beneficii, sublinie Abby. Așa cum an- 
gajează croitori, intendenţi și slujitori. 

Schimbară o privire ironică. Chiar şi cei mai dispre- 
ţuitori aristocrați erau dispuși să folosească vrăjitorii 
atunci când voiau rezultate magice. Asta nu însemna că 
le îngăduiau vrăjitorilor să intre în saloanele lor. 

- S-ar putea să fi fost vrăjit în școală, spuse Abby. Sau 
poate că familia lui a făcut-o. Aș vrea să mă pot uita mai 
bine, dar, dacă nu îmi permite, va fi dificil. Nu vreau 
să folosesc forța brută ca să-mi croiesc drum prin vraja 
antimagie. 

-Nu l-ar ajuta să se încreadă în tine, încuviință Ju- 
dith. Oferă-i timp. Dacă puterea lui înnăscută se trezeşte, 

o să înceapă să se schimbe singur. Şi va avea nevoie de 
tine, dacă puterea vine dintr-odată. 

Abbyî își înăbuși un oftat. Nimeni nu spusese că avea 
să fie o căsnicie uşoară. Îşi sorbi ceaiul şi îşi aminti că 
erau abia primele zile. Nu trebuia să înceapă asalturi 
majore asupra minţii şi spiritului soțului ei. 

Dar asta nu însemna că nu putea folosi o abordare de 
modă veche, non-magică. Era timpul să-l cicălească. 


Jack păși în holul din faţă și privi în jur cu plăcere. 
Casa arăta mai bine cu fiecare zi, și se gândi că acum 
holul era complet. Deși Abby îi arătase tapiseriile pe 
care le găsise sus, nu bănuise ce strălucire caldă de cu- 
loare aveau să aducă într-o cameră care fusese prea mare 
şi expusă curentului pentru a putea fi catalogată drept 
confortabilă. Acum holul oferea o primire călduroasă, 
aşa cum dorise să găsească întotdeauna în Hill House. 
Abby avea și alte talente, în afară de vindecare. 

naintă cu pași cadențaţi în cameră cu cârjele, obosit 
de plimbarea lungă, dar fără a mai simţi durere în fieca- 
re mușchi. Devenea mai puternic cu fiecare zi. Trebuia 
doar să se silească să treacă dincolo de punctul în care 
se simţea gata să cadă. 

La jumătatea drumului, schimbă direcţia. Poate că 
era timpul să treacă de la cârje la baston. 

În colţul holului, o urnă grecească înaltă adăpostea 
colecția de bastoane pe care le găsiseră în pod. Îndesă 
cârjele în urnă şi trase bastonul care îi atrăsese atenţia 
cu o săptămână în urmă. Ținându- în mâna dreaptă, 
făcu un pas prudent. Deşi piciorul îl durea, nu era dure- 
rea acută care îl făcea să se teamă că aveau să-i pocneas- 
că oasele nevindecate. Acum, ghici, oasele erau aproape 
intregi din nou. 

Totuşi, piciorul drept nu era încă pregătit să fie atât 
de solicitat. Scoase al doilea baston lung din urnă şi în- 
cercă să meargă cu câte unul în fiecare mână. Fu mulțu- 
mit să vadă că acele două bastoane îi ofereau sprijinul 
de care avea nevoie, făcându-l în același timp să se simtă 
mai agil și mai puţin invalid. Altă fărâmă de progres! 


o Îi 


156 ‘Mary Jo Putney 


Dădu încă o dată roată cu privirea prin hol. Soţia lui 
crease cel mai călduros cămin pe care îl văzuse vreodată, 
și el făcea tot ce putea ca s-o evite. Nu putea s-o ţină de- 
parte pentru totdeauna prefăcându-se ocupat, dormind 
sau invitând prieteni la cină în fiecare seară. Mai devre- 
me sau mai târziu, trebuia să se împace cu ea și cu magia 
care îi invadase viaţa. 

Mai bine mai târziu. 


Așa cum făcea în fiecare seară, Abby deschise încet 
uşa de legătură spre dormitorul lui Jack, ca să-i ureze 
noapte bună. O lampă arunca o fâșie îngustă de lumină 
asupra patului în care el respira adânc, regulat. Dormea? 
Avea îndoielile ei. 

Se îndreptă spre pat și îl sărută pe obraz. Pielea 
lui întinsă se înfioră uşor, dar nu deschise ochii. Avu 
dintr-odată o dorință puternică de a-și trage soţul laş din 
pat și de a-l trânti pe dușumeaua expusă curentului. Dar 
i-ar fi putut face rău. 

După un moment de gândire, zâmbi răutăcios şi își 
strecură mâna sub cuverturi ca să-i gâdile talpa picioru- 
lui stâng cu degetele ei reci, reci. 


capitolul 16 


Jack înjură şi aproape că sări în sus când degetele în- 
ghețate îi gâdilară talpa piciorului stâng. Gata cu pretin- 
sul lui somn. 

Se ridică în pat, întrebându-se dacă era pregătit să 
susțină o conversaţie serioasă cu soția lui. Probabil că 
nu, dar nu știa când i-ar putea fi mai ușor. 

- Ai mâinile reci. 

- Nu e ceva surprinzător la începutul lui februarie. 

Îşi înfăşură strâns halatul în jurul siluetei voluptuoa- 
se și se așeză la capătul patului. În lumina slabă, expresia 
ei era calmă, dar implacabilă. 

- Ne vom petrece restul vieţii evitându-ne unul pe al- 
tul? Dacă e așa, cu cât mai repede ne separăm reședințele, 

cu atât mai bine. Eşti pregătit pentru Londra, cred. 
Du-te fără mine. Prefer să stau aici decât să merg în oraș 
cu un soţ care nu vrea să vorbească despre nimic mai 
personal decât mobila. 

Perspectiva de a merge singur în oraş îi aduse o undă 
trecătoare de ușurare laşă. Viaţa ar fi fost mult mai 
simplă dacă nu ar fi trebuit să explice existența unei 
soţii vrăjitoare. 

___ Insă regretul și rușinea se dovediră mult mai mari. 
li plăcea s-o aibă pe Abby în apropiere, chiar dacă păs- 
tra distanța. 

Şi, în toiul unei discuții serioase, îi era greu să nu 
se gândească la noaptea în care împărţiseră patul, şi 
la cât de cald și de senzual fusese răspunsul ei. Dacă 
se apleca... 

„Gata.“ Trebuia să-și învingă lașitatea şi să stea de vor- 
bă cu soţia lui. 

- Nu vreau să merg la Londra singur. Vreau să merg 
cu tine. Făcu o grimasă. M-am purtat urât. Problema nu 
eşti tu, sunt eu. 

- Bineînţeles că tu eşti, spuse ea, neimpresionată de 
disponibilitatea lui de a-și asuma vina. Ne înţelegeam 
destul de bine, cred, până când m-ai sărutat şi am simțit 
energia plutind în jurul nostru. Ai magie, dar simpla 
sugerare a acestui fapt te-a făcut să fugi ca o vulpe ur 
mărită de o haită de câini. Nu știu cât o să te mai poţi 
ascunde de această latură a firii tale, dar bănuiesc că nu 
prea mult. 

- Nu! „M-am apropiat de magia ta.“ I se punea un 
nod în stomac şi numai când se gândea la asta. Nu sunt 
vrăjitor. Odinioară, am arătat un oarecare interes față 
de problemele astea, așa cum fac băieții. Poate chiar am 
avut puțină putere, de vreme ce pretinzi că ai folosit-o 
în timpul vindecării. Dar mi-am pierdut tot interesul 
faţă de magie la școală. Nu vreau să am de-a face cu 
așa ceva. 

- Ţi-ai pierdut interesul sau ai fost vrăjit? Expresia ei 
era serioasă și poate compătimitoare. Reacţia ta la gân- 
dul că ai putere a fost atât de înverşunată, atât de diferită 

de temperamentul tău obişnuit, încât a trebuit să mă 
întreb dacă nu ai fost supus unui descântec care să te 
facă să-ţi urăşti aptitudinile magice. Se foloseau aseme- 
nea vrăji la Stonebridge, ca să se asigure că elevii aveau 
să urmeze calea aleasă de părinții lor? Se opri ca să-și 
sublinieze ideea. Dacă e așa, vrei ca viaţa să-ţi fie contro- 
lată de ceea ce au dorit alții pentru tine? 

Panica îl invadă, măturând orice urmă de rațiune. 
O panică atât de mare, încât puţina judecată care îi mai 
rămăsese în lăuntrul fiinţei se minună de intensitatea 
ei. Abby nu spusese nimic care să-l fi speriat - în afară 
de cazul în care avea dreptate și cineva chiar legase no- 
durile în mintea lui. 

- Doar bănuieşti că cineva m-a vrăjit, zise el pâtuit. 
Nu poţi să ştii sigur. Port cel mai sigur descântec anti- 
magie întipărit pe trupul meu. 

Sprâncenele castanii ale lui Abby se arcuiră. 

- Nu există nici o vrajă îndeajuns de puternică încât 
să împiedice mult timp un vrăjitor de talia mea, dacă aș 
vrea într-adevăr să trec de ea, dar nu am făcut-o. Ar fi 
foarte urât din partea mea. 

Şi o trădare atât de mare, încât ar fi pus capăt oricărei 
şanse de a avea o căsnicie adevărată. Slavă Domnului că 
fusese destul de înțeleaptă să ştie asta, altfel căsătoria lor 
ar fi fost deja condamnată. 

Dar el voia o căsnicie adevărată, și, în ciuda te- 
merii, se întreba dacă ea ar fi putut avea dreptate în 
privinţa vrăjii. 

- Dacă ți-aş permite să-mi explorezi mintea, cum aș ști 
că nu sădeşti o vrajă a ta? 

Buzele ei pline se subțiară. 

- Ar trebui să ai încredere în mine. Presupun că ți-aș 
cere prea mult, având în vedere că suntem mai degrabă 
doi străini. Dar mai există o cale. Poţi să-ți explorezi sin- 
gur mintea. Acum, că ţi-am spus că e posibil să fii victi- 
ma unei vrăji de reprimare, ai putea-o identifica singur. 

El se încruntă. Deși ar fi preferat să nu-i fie invadată 
mintea, se îndoia că ar găsi un lucru pe care să nu-l fi 
observat în ultimii douăzeci de ani. 

-Chiar dacă aș putea găsi dovada unei vrăji de repri- 
mare, ce aș putea face? 

- E o ofensă împotriva firii ca o vrajă să blocheze 
identitatea cea mai profundă a unei persoane, spuse ea 
tărăgănat. Nici cel mai puternic vrăjitor nu ar putea să 
creeze o vrajă de reprimare care să dureze pentru tot- 
deauna. Mă îndoiesc că ai fi putut fi controlat în felul 
acesta dacă nu ai fi fost copil când a fost aruncată vraja 
asupra ta. Ai crescut fără să-ți dai seama că un aspect 
vital al spiritului tău a fost reprimat. Acum ești bărbat. 
Dacă priveşti înăuntru și găsești o asemenea barieră ne- 
firească, s-ar putea s-o poţi dobori. Sau, dacă mi-ai per- 
mite mie, te-aș putea ajuta s-o faci. 

El își dădu seama că avea încredere în Abby. Mai mult 
decât în colonelul Stark, care mânuise disciplina la Aca- 
demia Stonebridge cu atâta satisfacție profană. Dar... 

-Nu vreau ca altcineva să scormonească în mintea 
mea, Nici măcar tu. 

- Înţeleg. Vocea ei era blândă. Eşti îndeajuns de ofen- 
sat de ceea ce ți s-a făcut încât să cauţi singur? 

Numai gândul de a-și sonda mintea căutând intruși 
magici îi produse alt atac de panică. Asta însemna că nu 
avea încotro și că trebuia să se uite înlăuntrul lui, oricât 
de dureros avea să fie procesul. 

- Mai mult decât îndeajuns de ofensat. Dar cum se 
studiază propria minte? 

- Imaginează-ţi orice fel de scenă, răspunse ea. Poate | 
un loc pe care îl cunoști și care ţi se pare tihnit. O pa- 
jişte, o casă familiară, poate viața pe care ai avea-o dacă 
ai fi un pește în mare. | 

- Un peşte? întrebă el, cu atenţia temporar abătută. 

Ea zâmbi. 

- Ceea ce alegi e doar o metaforă. Mișcă-te pe scena 
aceasta în imaginaţie și, dacă ceva ți se pare greșit, pri- 
veşte mai îndeaproape. | 

Părea destul de simplu. Ce să-și imagineze? 

Dintr-un oarecare motiv, gândurile lui se îndreptară 
spre o pădure de fagi de pe moşia unui prieten pe care îl 
vizitase de mai multe ori, în Cotswold. Fagii nu creşteau 

în Yorkshire, şi fusese fascinat de baldachinul compact 
de frunze care oprea aproape toată lumina. Din cauza 
penumbrei adânci, puţine plante creșteau, și pământul 
de sub fagi era acoperit cu un covor gros şi moale de 
frunze căzute. 

Pacea și misterul pădurii de fagi îi lăsaseră o impresie 
durabilă. O visase uneori pe când se afla în Spania, în 
ajunul bătăliilor. Închizând ochii, îşi imagină că se afla 
printre copacii masivi. Totul era așa cum își amintea - la 
început. Dacă pădurea de fagi reprezenta mintea lui, se 
simţea confortabil în ea. Și se plimba fără durere, fără 
cârje sau bastoane. A 

Apoi simţi o zvâcnitură. Încruntându-se, urmă senza- 
ţia. Copacii maiestuoși făcură loc unor puieţi strâmbi, 
adunaţi într-o înghesuială nesănătoasă. Trunchiurile 
erau apropiate ca îngrăditurile unui gard - de parcă ar 
fi fost sădite ca să mascheze ceva. 

Intrebându-se dacă în colțul acesta întunecat din pă- 
durea de fagi ar putea fi ascunsă o vrajă, îşi croi drum 
printre puieții strâmbi, împingând trunchiurile cu umă- 
rul prin forță brută atunci când era cazul. Nu şi-ar fi 
putut croi drum printre copaci reali, dar lumea lui ima- 
ginară avea calităţile unui vis, chiar dacă el era treaz. 

Pe măsură ce înainta mai adânc în pădurea deasă și 
nefirească, aerul era mai rece, respiraţia lui mai greoaie 
şi temerile mai mari. Înţelegea acum că Abby avusese 
dreptate. Teama era artificială, creată de ceva din afara 
lui. Asta nu însemna că nu simţea o teroare nedeslușită 
şi amenințătoare, dar refuza să se lase afectat de ea. 

Enervat de încetineala cu care progresa, roti braţul și 
dobori toţi copacii din faţa lui. Căzură cu pârâit şi lăsară 
să se vadă două uşi de fier aşezate într-o râpă, pe o coastă 
de deal. Ușile erau circulare, de parcă ar fi ascuns gura 
unei peșteri. Recunoscu răul profund. Cu o siguranță 
bruscă și feroce, ştiu că portalul acesta era sursa panicii 
oarbe care pulsa în el ca o rană mortală, îndemnându-l 
să fugă ca să-şi păstreze judecata. 

Incleştându-și dinţii împotriva panicii, studie mo- 
delul dăltuit pe uşi. Desenul era evaziv, o matriță 

schimbătoare de umbre și linii sinuoase, misterioase și 
seducătoare. 

Ameţit, își dădu seamă că modelul îl sorbea ca un 
vârtej. În timp ce cădea în desen, simți ororile care îl 
aşteptau dincolo de ușă. Transpirat, clătină din cap 
şi privi în altă parte, ştiind că, dacă se uita în continuare 
la model, avea să-și piardă orice urmă de voinţă și de 
hotărâre. i 

„Abby.“ Simpla ei amintire îl linişti. In timp ce ver- 
tijul scădea, își dădu seama că, dacă ar fi găsit vreoda- 
tă aceste uși în mod întâmplător, modelul vrăjit lar fi 
țintuit locului. Poate că fusese de multe ori aici, şi de 
fiecare dată amintirea fusese ștearsă din mintea lui. 

Dar de data aceasta fusese avertizat, și nu avea să se 
piardă în faţa descântecului unui vrăjitor. Nu aici, nu în 
mijlocul propriului său suflet. 

Ferindu.-și privirea, se întinse şi își apăsă palma pe ușa 
de fier. Energia discordantă era neplăcută, dar se forță 
să menţină contactul în timp ce analiza mesajele de pe 
ușa cu pricina. 

Înţelese că ușa aceasta - vraja aceasta - fusese creată 
la Stonebridge, de către nimeni altcineva decât colone- 
lul Stark însuși, cu ajutorul secundului său. Bătrânul 
diavol întemeiase o școală în care se suprima vrăjitoria, 
în timp ce el însuşi era vrăjitor! 

Adânc în metal, simţi un ecou al chinului colone- 
lului. Dăruit cu puteri magice, crescuse fiindu-i scârbă 
de sine. În mod ironic, se simţise liber să-și folosească 
magia numai atunci când găsise o cale prin care să ani- 
hileze puterea băieților lăsați în grija lui. 

Lui Jack aproape că i se făcu milă de el. Aproape, dar 
nu chiar. 

„Eşti îndeajuns de ofensat?“ Abby îl trimisese în întu- 
nericul propriei sale minţi ca să caute răul, și el îl găsi- 
se. Avea oare dreptate și atunci când spunea că era în 
stare să distrugă singur vraja, fiindcă natura lui magică 
rânjea să fie liberă? Ce putea fi suficient de puternic 
incât să doboare ușile acestea de fier? 

„Furia.“ Deliberat, se cufundă în interiorul lui, cău- 
tând mânia. 

Învăţase de timpuriu să se elibereze de furie, fiind- 
că nu-i făcea nici un bine, dar acum adună toată furia 
suprimată din viaţa lui. Culese nefericirea plină de ne- 
dumerire din ocaziile în care tatăl său îl bătuse fără mo- 
tiv. Mânia întipărită în sufletul său de amenințarea rece 
a Academiei Stonebridge și chinurile pricinuite de cel 
mai denaturat dintre monitori. Neliniștea unui băieţel 
pedepsit pe nedrept și furia violentă din clipa în care 
Il blestemase pe Dumnezeu pentru că îngăduise moar- 
tea fără rost a unor oameni buni. 

Când își adună povara de o viaţă de furie şi jigniri, își 
puse amândouă mâinile pe uși şi își lăsă emoţiile să ardă 
prin palme, ca amestecurile inflamabile explozibile folo- 
site de greci în antichitate. Ușile explodară, iar cioburile 
albe şi fierbinţi zburară în toate părțile. 

Aproape că nu observă fragmentele distrugătoare ale 
vrăjii, fiindcă erau fără valoare în comparaţie cu energia 
care explodă dezlănţuită din legăturile care o ţinuseră în 
capcană atâta timp. Se clătină sub puterea care curgea 
în cascadă, simţindu-și pielea pârjolită. 

Umărul stâng ardea ca focurile din Hades, mai rău 
decât atunci când fusese străbătut de un glonț de mus- 
chetă. Apucă durerea în gheare, frenetic, dar durerea 
era însoţită de exaltare. O gaură neștiută din sufletul 
lui fusese umplută. Simţi că se apropiase prea mult de 
o scoică gata să explodeze. Era în inima unui vârtej, că- 
zând în gol într-un mod înspăimântător, neştiind unde | 
avea să aterizeze. Sau cât de tare avea să se lovească. 

Ka-bang! Se zdrobi de o suprafaţă tare, cu un impact 
care îi trepidă în oase. Ameţit, se întrebă dacă acea căde- 
re era reală sau avusese loc doar în mintea lui. 

- Jack! strigă o voce. Jack! 

Vocea lui Abby. Clipi din ochii deschişi și se trezi 
întins pe spate pe duşumeaua rece. Soţia lui îngenun- 
chease lângă el, cu tulburarea întipărită pe chip. 


- Abby? 

-Te simți bine? Începu să-și treacă mâinile pe dea- 
supra corpului lui, la o distanță de câțiva centimetri. 
Am simțit cum ți se întorcea energia. Apoi ai început 
să te zbaţi și ai căzut din pat. Îmi pare atât de rău că nu 
te-am putut prinde! 

-Nici măcar tu nu mă poţi prinde tot timpul! El se 
ridică în capul oaselor cu o mână, recunoscător că Abby 
pusese un covor lângă pat. Grosimea lui atenuase puţin 
impactul. Sunt bine, cred. Lovit, dar fără fracturi. 

- Să îndrăznesc să întreb ce s-a întâmplat? zise Abby. 

E] îşi trecu degetele prin păr, tensionat. 

- Am găsit o ușă închisă care părea în neregulă și i-am 
pus un explozibil care a deschis-o. Vraja a fost făcută de 
colonelul Stark, directorul de la Academia Stonebridge. 
Se gândi ce altceva mai observase la uși. Tatăl meu a 
cerut vraja de suprimare. Nu cred că era aplicată în mod 
curent tuturor elevilor. 

- Tatăl tău ura vrăjitoria în mod deosebit? Mai mult 
decât un lord obişnuit? 

- Detesta profund magia, în special când era vorba 
despre fiul și moștenitorul său. Mama nu era atât de 
neclintită, deşi i se supunea lui. 

Îşi dădu seama că acele două propoziţii erau tot ce îi 
spusese lui Abby despre părinţii lui. Trebuia să o ajute 
să înțeleagă mai bine familia în care intrase prin căsăto- 
rie. „Mai târziu. “ 

- Poţi să te ridici cu ajutorul meu? întrebă ea. Dacă 
nu, sun după Morris. 

- Nu-i nevoie să-l trezești. Dă-mi mâna. 

Ea se propti bine pe picioare și îi întinse ambele 
mâini. Cu ajutorul ei, reuși să se ridice fără să descopere 
alte nereguli în timpul procesului. Fiindcă tremura, se 
așeză pe marginea patului înainte de a cădea din nou. 
Piciorul drept îl durea, dar nu prea mult, având în ve- 
dere căderea. 

Când își frecă umărul stâng care pulsa, ea întrebă: 

- Te-ai lovit la umăr când ai căzut? S-ar putea să fie 
dislocat. 

Odată, Jack își dislocase umărul la călărie, și durerea 
fusese diferită de aceasta. Dădu la o parte gulerul cămă- 
şii de noapte și privi șocat pielea goală, neatinsă. Deși 
umărul era înroșit de frecare, nu avea nici un semn. 

- Amuleta ta antimagie s-a dus! Abby îi atinse pielea 
cu degetele reci. Cred că cicatricele s-au vindecat atunci 
când ţi-ai eliberat toată magia zăgăzuită. 

- E posibil? El își frecă neîncrezător pielea nepătată. 
Presupun că asta e dovada, dar nu știam că magia poate 
îndepărta cicatricele. 

Abby se încruntă. 

- Nici eu. Poate că semnul trebuia să fie îndepărtat, 
ca să-ți elibereze magia. Directorul te-a însemnat? 

Jack clătină din cap, amintindu-și noaptea de beţie în 
care se alesese cu semnul. 

- Am făcut-o singur. Unul dintre prietenii mei a adus 
niște coniac prin contrabandă, și ne-am îmbătat, deve- 
nind atât de lipsiţi de judecată cum pot fi numai cei 
foarte tineri. În fierbinţeala momentului, am luat amu- 
leta de fier a unui prieten şi am încălzit-o în foc până s-a 
înroşit. Apoi am apăsat-o pe umăr. i 

Folosise mănuși groase de piele şi clești. Îndepărtarea 
simbolului șarpelui fusese la fel de dureroasă ca înfiera- 
rea lui pe piele. Nu fusese singurul care se însemnase în 
noaptea aceea. 

Abby părea înspăimântată. 

- Chiar ţi-ai făcut asta singur? 

Jack îşi trase cămașa de noapte peste umărul devenit 
dintr-odată neinteresant. 

-Mi s-a părut o idee bună la momentul acela. Cred 
că a fost după ce m-a vrăjit colonelul Stark. Altfel nu aş 
fi urât magia într-atât încât să fac ceva atât de dramatic. 

- Poţi să-ţi creezi acum propriul tău scut. Nu ai nevoie 
de un şarpe ars cu fierul roşu pe piele. 

Avea dreptate. În câteva minute, toată lumea lui se 
schimbase. Energia se învolbura în jurul lui, lovindu-i 
simţurile lăuntrice. Dar haosul era mai mic decât la în- 
ceput, și bănui că până la urmă avea să se liniștească. 


Descântec de dragoste 165 


Când se uită la Abby, observă silueta ei familiară, 
dar, privind-o într-un mod diferit, pe care nu îl putea 
descrie, văzu o strălucire transparentă care se suprapu- 
nea peste ea. Descoperi, de asemenea, un mic vârtej de 
lumină în jurul pisicii ei, Cleo, care stătea cu coada înfă- 
șurată peste lăbuţe în ușa dinspre dormitorul lui Abby. 

- Mă simt prins într-un putinei. Presupun că tu nu te 
simţi așa tot timpul? 

Ea clătină din cap. 

- Împrăştii scântei ca un foc de artificii, dar asta doar 
fiindcă puterea ta naturală a fost reprimată atâta timp. 
O să treacă. În afară de partea cu putineiul, cum te simţi? 

- Destul de bine, spuse el, surprins. Foarte bine, de 
fapt, deşi prima explozie de după înlăturarea vrăjii a 
fost... incomodă. 

Rămase tăcut. Abby aşteptă în tăcere, fără să spună 
nimic. Într-un final, şovăielnic, el zise: 

- Aveai dreptate când spuneai că teama și dezgustul 
meu față de magie făceau parte din vraja de suprimare. 
Nu mă mai tem de ceea ce face parte din mine, dar 
nici nu îmi doresc magia. Trebuie să folosesc darul 
acesta nepoftit? 

- Nu, dacă nu vrei. Abby își ocupă din nou locul de 
la picioarele patului. Dar ar trebui măcar să înveţi să te 
aperi singur. Ar trebui să înveți și cum să-ţi controlezi 
puterea, ca să nu pricinuieşti necazuri fără voie. Pot să 
te învăţ tehnicile elementare de control dacă nu le ştii. 
Stii cum să vizualizezi un scut din lumină albă? 

El încuviință. 

- Am învăţat tehnicile magice elementare înainte de 
a fi trimis la Stonebridge. O să încep să le folosesc din 
nou. Se concentră pentru a se înconjura cu lumină albă 
şi fu surprins de rapiditatea cu care se formă scutul. Îşi 
aminti de zilele în care, copil fiind, străbătuse călare vă- 
ile ca să înveţe despre talentele sale. Acelea fuseseră cele 
mai emoționante zile ale copilăriei sale. 

Chiar și după înlăturarea vrăjii de suprimare, nu voia 
să folosească magia pentru altceva decât pentru pro- 
pria protecţie. Ideea de a deveni un vrăjitor practicant 

i se părea deranjantă. Își izgoni cu grijă abilitățile ma- 
gice în lumina albă. Lăsa pe seama lui Abby genul acesta 
de preocupări. 

Vicarul locului, domnul Willard, îl învățase pe Jack 
latină, greacă și alte materii pe care trebuia să le ştie 
când avea să plece la şcoală. În timpul vizitelor la vica- 
riat, Jack împrumutase pe furiș cărţile de vrăjitorie ale 
domnului Willard. De fapt, dintr-o asemenea carte în- 
văţase despre protecţie și control. 

Privind în urmă, ghici că vicarul știuse de împrumu- 
turile lui Jack, dar nu spusese nimic. Domnul Willard 
nu era doar un om bun, ci avea și el magie, în special 
empatia profundă atât de folositoare clericilor. 

Se întrebă dacă domnul Willard mai era vicar în pa- 
rohia Langdale din Yorkshire. Avea să afle în curând. 
Dar acum era mort de oboseală. 

Studie fața lui Abby şi văzu o epuizare egală cu a lui. 
Instinctiv, ghici că îl urmase în călătoria care îi întune- 
case mintea, așteptând să-l prindă în caz că se prăbușea. 
Soţia lui generoasă, un erou liniștit pe măsura oricărui 
alt erou întâlnit pe câmpul de luptă. 

Daădu cuverturile la o parte. 

-Vino în pat. Ezită, gândindu-se la cât fusese de laş 
în ultimele două săptămâni. Asta dacă nu preferi pro- 
priul tău pat. 

Ea zâmbi ca o madonă obosită. 

- Nimic nu mi-ar face mai multă plăcere decât să stau 
lângă tine. 

În timp ce el se muta în cealaltă parte a saltelei, ea își 
scoase halatul și se urcă lângă el. El se rostogoli lângă ea 
și o trase aproape, oftând de plăcere când simţi căldura 
trupurilor lor care se atingeau. 

Spre surprinderea lui, își dădu seama că epuizarea se 
risipea. „Efectul prezenţei vindecătoare a lui Abby“, 
se gândi el. Deşi sângele lui nu era încă pe deplin re- 
cuperat, dorinţa se făurea. li cuprinse sânul cu palma 
încet, nevoind s-o trezească dacă dormea. 

Ea respiră adânc şi se trase mai aproape. 

- Îmi place asta. 

Încurajat, el o mângâie cu o intimitate crescândă. 
Gâtul ei îi era la îndemână, aşa că suflă ușurel peste pie- 
lea netedă. Micul gâfâit de plăcere îl încurajă să presare 
o ploaie de sărutări croindu-şi drum spre intimitatea 
provocatoare a sânilor ei. Ce bine că avea o cămaşă de 
noapte care se încheia ~ şi se descheia - în față. 

- Oh, da! 

Unghiile ei se afundară în umerii lui când gura îi 
atinse sânii şi capul i se arcui pe spate. Răspunsul ei 
inocent şi plin de bucurie îl făcu să se simtă mai puter- 
nic, aproape destul de puternic încât să se unească cu ea 
pe deplin. 

Aproape, dar nu chiar. Frustrat de neputinţa lui de a 
se întări, îşi aminti că devenea tot mai puternic cu fieca- 
re zi. Avea să vină și vremea lui. Acum trebuia să se con- 
centreze să-şi satisfacă soția. Cu buzele, mâinile și limba, 
îi mulţumi în tăcere pentru tot ce făcuse pentru el. 

Picioarele ei se deschiseră la atingerea lui, și el simţi 
cu plăcere coapsele ei care apăsau între picioarele lui. 
Incepură să se frece unul de altul în timp ce mângâierile 
lui se întețiră, până când ea ţipă și se zeudui lipită de el. 
Simţi un ecou al excitării ei în propriul lui trup, un mic 
climax care îl oglindea pe al ei. 

Capul ei căzu pe umărul lui, și trupurile lor se liniș- 
tiră, nemișcate, dar încă îngemănate. Când o ţinea în 
braţe, simţea o pace atât de profundă cum nu mai sim- 
tise din copilărie. Asta însemna că era timpul pentru 
următoarea mutare. 

- E timpul să mergem la Londra, murmură el. Sunt 
gata să-mi preiau locul din Parlament, împreună cu toa- 
te responsabilităţile unui lord. 

O parte din relaxarea ei se evaporă. 

- Eşti destul de sănătos, așa că nu ai motive de amâ- 
nare. Unde o să stăm? La un hotel sau ai o casă? 

- Am, dar Frayne House e închiriată. Putem să stăm 
la sora mea, Celeste. Are destul spațiu. Așteaptă să o ini- 
tieze pe fiica reverendului Wilson în următorul sezon. 

Avea să fie minunat să-și vadă sora - trecuse prea 
mult timp. 


168 Mary Jo Putney 


- Celeste e teribil de modernă? întrebă Abby precaută. 

- Da, dar e totuși o fetiță bună. O să vă înţelegeţi 
bine. Se opri, apoi se gândi că era mai bine să mai facă 
o precizare. E ducesă. Dar o ducesă simpatică. 

Abby începu să râdă, iar trupul ei voluptuos se cutre- 
mură încântător. 

- Numai asta mai lipsea! Somn ușor, dragul meu. O să 
avem nevoie de toată puterea la Londra. 

Ayea dreptate. Cu un suspin mulțumit, îi sărută pă- 
rul. În seara asta avea să doarmă bine - şi nu fusese al 
naibii de prost că evitase atâta timp compania delicioasă 
a soției lui? 

În timp ce trăsura huruia spre oprirea din faţa vastu- 
lui conac din Mayfair, Abby se pregăti pentru orice ar 
fi putut veni. Alderton House avea un aspect extrem de 
ducal. Un bastion al prejudecăţii aristocratice împotriva 
vrăjitoriei, bănui ea. 

- O să le spui surorii tale și soţului ei că sunt vrăjitoa- 
re? Sau o asemenea veste m-ar azvârli din casă? 

Jack ezită. 

- Celeste ar trebui să afle, cred, deși nu înainte de a 
se putea familiariza cu tine. Cât despre Alderton... E un 
tip cumsecade, dar mai degrabă tradiționalist. 

Abby traduse în minte asta cu „detestă vrăjitorii“. 
Bănuia că Ashby era singurul duce din Anglia care nu 
ieșea urlând îngrozit dintr-o cameră în care se afla un 
vrăjitor, dar el nu era un duce tipic. 

- O să-i spui surorii tale despre propria ta putere? 

-Nu sunt multe de spus, de fapt, replică Jack. 
Mă bucur că mi-am scos din minte blestemata de vrajă a 
lui Stark, dar asta nu mă face vrăjitor. 

Răspunsul se potrivea cu purtarea lui recentă. Deși 
reacţia lui Jack față de magia proprie nu mai era una 
de dezgust irațional indus de vraja colonelului Stark. 
respingea încă violent puterea nou eliberată. Ea spera 

că avea să se împace cu ideea până la urmă, dar ziua 
aceea nu era prea aproape. Simţea că el își încuia pu- 
terea la fel de profund cum o făcuse colonelul Stark. 
Măcar acum era alegerea lui. 

Un lacheu în livrea deschise ușa trăsurii și îi oferi 
brațul lui Abby. 

- Bine aţi venit la Alderton House, Lady Frayne. 

Nu fu surprinsă când văzu că servitorul unui duce 
ştia să citească blazonul de pe uşa trăsurii. Fără îndoială 
că personalul fusese instruit cu privire la sosirea în vizită 
a fratelui ducesei și a miresei acestuia. Jack îi scrisese su- 
rorii sale imediat ce hotărâseră că era timpul să plece la 
Londra, şi trăsurile poștei călătoreau mai repede decât 
orice alt vehicul. În special în mijlocul iernii. Avuseseră 
noroc că nu îi prinsese o vreme cu adevărat teribilă pe 
drum. Călătoria fusese doar cenușie, rece şi mizerabilă. 

Deși majoritatea străzilor din Londra erau mocir- 
loase şi smălțate cu gheață, porțiunea din faţa casei 
lui Alderton fusese măturată şi treptele de la intrare 
erau impecabil de uscate. De vreme ce Jack folosea 
încă un baston, Abby se bucură că serviciul avea un 
asemenea nivel. 

În timp ce cobora din trăsură, el îi adresă un zâmbet 
incurajator. 

-O să-ţi placă Londra. Te asigur. 

Aceasta nu era o asigurare foarte convingătoare. Vi- 
zitase Londra de două ori înainte, și locuiseră într-un 
cartier departe de Mayfair, împreună cu prietenii lor 
vrăjitori. Șederea aceasta avea să fie foarte diferită. 

Își folosi nervozitatea ca pe o scuză pentru a prinde 
mâna lui Jack. Asta nu o făcea doar pe ea să se simtă mai 
bine; el o putea folosi ca pe un al doilea baston în timp 
ce urca scările. 

-O să încerc să nu te fac de ruşine, spuse ea în şoaptă 
in timp ce urcau. 

Își dorea ca el să o asigure din nou că nu avea să-i 
ne ruşine cu ea niciodată, dar el era prea cinstit pentru 
asta, așa că schimbă subiectul. 

- La cum o cunosc pe Celeste, o să organizeze un bal 
măreț ca să te prezinte lumii bune din Londra, spuse el 
cam cu prea mult entuziasm. li place distracţia. 

Aceasta era o perspectivă nouă şi alarmantă. Abby 
se gândi că avea să fie obiectul cercetării atente a elitei 
londoneze și se trase înapoi cu frică. 

- Putem să refuzăm? 

Jack zâmbi larg. 

- Poate. Las munca de convingere pe seama ta. Fiind- 
că e sora mea, am învățat de timpuriu să-i ascult ordine- 
le cu supunere. 

- Mincinosule! Ușa se deschise larg, dezvăluind o blon- 
dă mărunţică. Ai fost cel mai încăpățânat frate pe care 
mi l-aș putea imagina. Oh, Jack, mi-a fost dor de tine! 

Se aruncă în braţele lui și aproape îl răsturnă pe trep- 
te. Abby și lacheul îl salvară cu greu de la cădere. 

- Celeste, pacoste ce ești! Jack își îmbrăţișă sora cu 
entuziasm. Vârful capului ei abia atingea umărul lui. 
Pari hotărâtă să mă omori pe treptele din fața casei tale. 
Mergem înăuntru, unde e mai sigur și mai cald? 

- Îmi pare rău. Sora lui se dădu cu un pas înapoi și 
își conduse oaspeţii în vestibulul înalt de trei etaje. Pri- 
virea ei fu atrasă de baston şi de mersul lui poticnit. 
Credeam că te-ai recuperat deja după accidentul acela 
de vânătoare. 

- În cea mai mare parte, da, dar... ei bine, căderea a 
fost mai gravă decât ți s-a spus. Jack o trase pe Abby în 
față. Prietenii mei nu au vrut să te alarmeze inutil, dar 
adevărul gol-goluț e că am fost rănit grav și că aș fi murit 
fără Abby. 

Celeste se întoarse să-şi studieze noua cumnată, dez- 
văluindu-și toată puterea frumuseţii. Ducesa era splen- 
didă, de o frumuseţe într-atât de desăvârşită, încât ar fi 
putut să lanseze corăbii, nu doar să inspire poeţi. Abby 
văzu puţine asemănări cu Jack, în afara ochilor de cu- 
loarea alunei. 

In momentul acela, ochii respectivi erau mijiţi. Abby 
aproape că putu auzi gândurile ducesei, în timp ce aceas- 
ta se întreba ce fel de țărăncuță uneltitoare îi prinsese 

fratele în capcana căsătoriei. Preţ de un moment teribil, 
Abby se văzu așa cum trebuie că o vedea ducesa: prea 
înaltă, lipsită de graţie, fără eleganță, prost îmbrăcată. 
O femeie necioplită de la ţară, care trăsese cumva 
sforile și obținuse ca un bărbat onorabil să se căsătoreas- 
că cu ea atunci când acesta era prea slăbit ca să reziste. 

- Celeste, ţi-o prezint pe Abby, spuse blând Jack. 
Abby, ţi-o prezint pe Celeste. Sper că veţi fi surori cu 
adevărat. 

Hotărându-se să îi acorde acestei creaturi ciudate 
o șansă de dragul lui Jack, ducesa spuse: 

- Bine ai venit, Abby. În ultimii cinci ani, mi-am do- 
rit nespus ca Jack să își ia o soție. Vă doresc să fiți foarte 
fericiţi. li oferi un zâmbet orbitor. De vreme ce suntem 
surori, poţi să-mi spui Celeste. 

Ce i-ai putea zice unei ducese care ţi-a devenit noua 
cumnată imposibil de frumoasă? 

- Îşi mulțumesc. Aştept cu nerăbdare să ne cunoaș- 
tem mai bine. 

Un domn cu părul castaniu, îmbrăcat cu cea mai 
frumos croită haină pe care o văzuse Abby vreodată, in- 
tră în vestibul. Deși avea trăsături banale și o înălțime 
medie, radia o asemenea putere şi autoritate, încât îl 
identifică pe loc ca fiind ducele de Alderton. 

- Frayne. Mă bucur să te văd. 

Jack scutură rânjind mâna întinsă. 

- Piers, cum reușești să arăţi mereu atât de impecabil? 

Replica lui stârni un zâmbet șters. 

- Meritul îi aparţine valetului meu. Mă îndoiesc că 
ar fi în stare să se descurce într-un cort de campanie, 
ca Morris al tău, dar nu există valet mai bun în Britania. 
Ducele se înclină în direcția lui Abby. E o plăcere să vă 
cunosc, Lady Frayne. 

Expresia lui nu trăda nicicum dacă spunea adevărul 
sau era doar politicos. Energia din aura lui era la fel de 
greu de citit precum fața. Abby ghici că vorbele lui erau 

o simplă dovadă de politeţe. În jurul ducelui plutea un 
aer de vagă tristețe. Bănui că nu era atât de interesat să 
o întâlnească pe noua soţie a cumnatului său. 

Privirea ei trecu de la duce la doamna lui. Cu aerul 
de putere și importanţă și cu frumuseţea ei, formau o 
pereche remarcabilă. Probabil schimbaseră o privire 
dintr-un capăt în celălalt al unei săli înghesuite de bal și 
hotărâseră că erau făcuţi unul pentru altul. 

Și totuşi... în timp ce cele două perechi schimbau po- 
litețuri legate vreme și călătorie, Abby observă că ducele 
şi ducesa aproape că nu se priveau. Nu existau priviri 
intime, nici nu se apropiau unul de celălalt așa cum fac 
adesea cuplurile fericite. Chiar și Abby şi Jack, care erau 
proaspăt căsătoriţi și încă în stadiul în care se cunoșteau 
reciproc, împărtăşiră un zâmbet şi se așezară alături. 
Ceva nu mergea bine în ducatul de Alderton. 

- Piers, te vei bucura să afli că intenţionez să-mi ocup 
scaunul în Camera Lorzilor, spuse Jack. Când o să ai 
timp, mi-ar place să discutăm procedura. 

-O să fiu destul de ocupat zilele următoare, dar am 
ceva timp acum. Alderton se întoarse spre soţia lui şi 
spre Abby, fără să-și încrucişeze privirea cu a lui Celeste. 
Doamnelor, ne scuzaţi dacă ne retragem în biroul meu 
pentru o afacere bărbătească? 

- Bineînţeles, toarse ducesa. Abby, te rog să mi te ală- 
turi în salonul meu personal pentru ceai. Abia aștept să 
avem o discuţie ca între surori. 

Abby se gândi că nici unul din bărbaţi nu păru a 
remarca aluzia răutăcioasă ascunsă în tonul dulce al 
ducesei. Dar trebuia să o înfrunte pe sora lui Jack mai 
devreme sau mai târziu şi voia o ceaşcă de ceai, aşa că 
încuviință. 

- Dă-mi câteva minute ca să mă revigorez. Poţi să tri- 
miţi o cameristă să mă conducă? 

O strălucire de umor apăru în ochii ducesei. 

- Te duc eu în camera ta. Când vei fi gata, o slujni- 
că te va aștepta în faţa ușii. Eu am avut nevoie să fiu 
condusă câteva săptămâni după ce m-am mutat aici. 
În timp ce o conducea pe Abby pe scara spiralată, Ce- 
leste o întrebă: Ai o cameristă? 

- Am avut, dar, când a auzit că trebuie să părăsească 
Meltonul, iubitul ei a cerut-o în căsătorie, explică Abby. 
Trebuie să găsesc alta. 

- Slujnica pe care o trimit să te conducă te poate aju- 
ta. E un fel de Abigail! pentru musafirele noastre. În 
timp ce păşeau pe coridorul de sus, sprâncenele ducesei 
se apropiară. Va trebui să folosesc alt termen decât Abi- 
gail pentru slujnicele doamnelor, după cum văd. Des- 
chise o ușă. O s-o trimit pe Lettie sus. Dacă ai nevoie 
de ceva, cere. 

Ducesa se retrase cu graţie, lăsând-o pe Abby să-şi ex- 
ploreze noul domeniu. Dormitorul se dovedi a fi parte 
dintr-o serie de încăperi, cu alt dormitor pentru Jack, 
două garderobe şi un salon privat. Mobilele și perdelele 
abundau și tavanele erau atât de înalte, încât toată căl- 
dura se ducea probabil în partea de sus, lăsând restul 
spațiului înghețat. Se trezi regretând tavanele moderate 
și mobilele uzate, dar prietenoase recuperate din man- 
sarda de la Hilltop House. 

O servitoare atârnase deja rochiile ei. Hainele greoaie 
și demodate nu erau o privelişte impresionantă. Abby 
fusese întotdeauna mai interesată de caracterul practic 
decât de stil, şi era atât de ocupată, încât rar găsea timp 
să-şi facă haine noi. Jack spusese că trebuia să se răsfeţe 
cu modistele din Londra, dar, pentru moment, Abby 
avea să arate ca o provincială demodată, ceea ce și era. 

Nu avea ce face. Poate că ducesa avea să devină mai 
jovială dacă se simţea superioară. După ce se spălă, ca- 
merista promisă apăru. Tânăra și eficienta Lettie o ajută 
pe Abby să se pieptene și să se schimbe cu o rochie sim- 
plă de un albastru-închis și un şal italian călduros. Apoi 
conduse musafira în salonul personal al lui Celeste. 

Abby ar fi știut că încăperea îi aparținea ducesei chiar 
dacă cealaltă femeie nu ar fi fost prezentă. Mobilele gra- 
rioase și feminine, ţesăturile şi covoarele erau un cadru 
perfect pentru splendida Celeste. Gazda ei se ridică de 
la birou. 


Numele propriu Abigail era folosit de societatea vremii ca nume 
generic pentru servitoare. (n.tr.) 

- Camerele tale sunt comode, sper. 

-Sunt magnifice. Jack stă de obicei la tine când vine 
la Londra? 

- Da, și asta nu se întâmplă destul de des. Ducesa 
se îndreptă spre masa de ceai, pe care așteptau un ser- 
viciu de argint şi un platou cu prăjituri. Frayne House 
e închiriată de ani de zile. Mama mea și soţul ei nu vin 
niciodată în oraș. Cum ți se pare ceaiul? 

Deci văduva Lady Frayne se recăsătorise. Întrebându-se 
dacă din cauza aceasta evita Jack să vorbească despre 
căminul copilăriei lui, Abby ceru lapte la ceai și accep- 
tă o prăjitură franțuzească delicioasă. Discutară des- 
pre călătoria dinspre Leicestershire până când ducesa 
umplu ceștile. 

Obosită de banalităţi, Abby spuse: 

- E timpul pentru interogatoriu, Celeste? Ca să sim- 
plific lucrurile, familia mea e una respectabilă. Tatăl 
meu, Sir Andrew Barton, e baronet și deține o proprie- 
tate frumușică în apropiere de Melton Mowbray, fratele 
meu e ofițer în Spania și am o zestre mare pentru oame- 
nii de rând, dar care, fără îndoială, i s-ar părea neînsem- 
nată unui sanilor al nobilimii. Adăugă o bucăţică de 
zahăr în plus în ceai și amestecă. Cu alte cuvinte, Jack 
ar fi putut alege mult mai bine. Sunt de acord că merita 
ceva mai bun. Cu toate astea, suntem căsătoriţi. Sper că 
acest fapt nu te supără prea tare, fiindcă Jack nu ar vrea 
să fii nefericită. 

Ceașca de ceai a ducesei îngheță în aer un moment, 
înainte să o așeze din nou cu grijă pe farfurie. 

- Eşti remarcabil de directă, Abby. Îmi place destul 
de mult asta, deși s-ar putea să doreşti să fii puţin mai 
reţinută în societate. Presupun că nu ai minţit în legătu- 
ră cu faptele pe care mi le-ai prezentat, de vreme ce sunt 
uşor de verificat. Așa că te voi întreba despre singura 
problemă cu adevărat importantă, și cred că şi răspun- 
sul acesta va fi cinstit. Îl iubești pe fratele meu? 

Abby nu se așteptase la aşa ceva. Se concentră asupra 
ceaiului, amestecând mai mult decât era nevoie. 

- Da. Chiar dacă ştiu că lumea ne va considera o pe- 
reche inegală, jur că voi fi o soție bună pentru el. 

- Excelent! Ducesa îi adresă un zâmbet sincer și păru 
mult mai puţin amenințătoare. Fratele meu e o pradă 
> bună, și e mult prea nepăsător ca să se apere de unel- 

tirile debutantelor și de mamele lor încă și mai unelti- 
toare. Dacă nu ar fi fost în armată în ultimii ani, m-aş 
cutremura gândindu-mă la genul de femeie care Lar fi 
prins în capcana căsătoriei înainte ca el să-și dea măcar 
seama. Sorbi gânditoare din ceai. Dacă s-ar fi consul: 
tat cu mine în privința unei posibile soţii, i-aș fi spus 
să caute o femeie cu picioarele pe pământ și o relație 
bazată pe afecțiune autentică. Pare să fi făcut exact așa. 
Nu degeaba i se spune Jack Norocosul. Întinse mâna. 
Bine ai venit în familia Langdon, Abby. 

Abby luă mâna ducesei. Strângerea acesteia era sur- 
prinzător de fermă pentru o ființă atât de delicată, 

- Sunt onorată, Celeste. Dar, ca să fiu sinceră, sunt 
surprinsă de aprobarea ta. Jack are anumite responsabi- 
lităţi, ca proprietar și membru al Parlamentului. Nu știu 
dacă îi voi face multă cinste în societate. Privi în jos, la 
rochia ei simplă. 

Ducesa flutură din mână. 

- Ai prezenţă, familie bună şi inteligență, și acestea 
sunt cerințele esenţiale pentru a fi Lady Frayne. Lustrul 
oraşului e ușor de obținut. Dar spune-mi despre acci- 
dent. I-ai salvat într-adevăr viaţa lui Jack? 

Povestea completă avea să dezvăluie darul lui Abby, 
dar nu putea să o mintă pe sora lui Jack. Întrebându-se 
dacă avea să distrugă părerea bună a ducesei, Abby spu- 
se fără menajamente: 

-A avut o cădere teribilă şi şi-a rupt gâtul. Când 
l-au adus prietenii lui în casa noastră, era paralizat și în 
pragul morţii. Prietenii lui nu voiau să-i anunţe familia 
până nu i se decidea soarta. Am organizat un cerc de 
vindecare, și împreună am fost în stare să reparăm cele 
mai grave prejudicii. S-a recuperat cu o viteză remar 
cabilă. Peste două săptămâni, nu o să mai aibă nevoie 
de baston. 

Expresia celeilalte femei se schimbă. 

- Eşti vrăjitoare? 

Deci ducesa nu era de acord cu magia. Măcar nu o 
numise ursitoare. 

- Toţi membrii familiei mele sunt dăruiţi cu o putere 
excepţională. Ea nu menţionă magia lui Jack. Asta era 
ceva între frate şi soră. Darul meu este vindecarea. 

Ducesa se aplecă în față, iar ochii ei de culoarea alu- 
nei străluciră. 

- Poţi să vindeci sterilitatea? 

Aşadar, nu dezaprobarea schimbase expresia lui 
Celeste într-un mod atât de vizibil. 

-Nu ştiu, răspunse Abby. Sterilitatea are multe 
cauze. Poate că am cum să ajut, dar nimeni nu poate 
garanta vindecarea. 

- Știu că nu există garanţii. Cu un efort vizibil, Celeste 
se aşeză înapoi pe scaun. Am consultat deja cei mai 
buni doctori și am fost în taină și la vindecători, dar nu 
am avut succes. Dar, dacă i-ai putut salva viaţa lui Jack 
după ce și-a rupt gâtul, poate că ai cum să reușești acolo 
unde alţii au eșuat. 

- Nu am făcut-o singură, Celeste. Era ușor să foloseas- 
că numele ducesei acum, când conversaţia devenise atât 
de personală. Am avut un cerc de vindecare complet, 
format din vrăjitori talentaţi. O magie atât de puternică 
e cea mai potrivită atunci când trebuie să vindeci răni 
sau boli grave. Problemele fizice mai neînsemnate au 
nevoie de o atingere mai ușoară şi poate de talente ma- 
gice întru câtva diferite. 

- Știu toate astea. Dar... te rog, vrei să încerci? 

Rugămintea fățișă din ochii lui Celeste era de-a drep- 
tul dureroasă. Abby văzuse de multe ori o asemenea dis- 
perare. Nu rămăsese niciodată indiferentă. 

- O să încerc. Și sper să nu mă urăşti dacă dau greș. 

Ducesa îi zâmbi strâmb. 

-Nu i-am urât pe nici unul dintre cei care au dat 
greş. Oricare ar fi rezultatul, voi fi recunoscătoare că i-ai 
salvat viaţa fratelui meu. Şi mă voi ruga ca tu și Jack să 
nu suferiți niciodată acest gen de iad. 

Piesele se potriviră dintr-odată. 

- Asta e cauza înstrăinării dintre tine și soțul tău, nu-i 
așa? Eșecul de a-i oferi un moştenitor. 

Celeste îşi ţinu răsuflarea. 

- Eşti foarte perspicace. Presupun că face parte din 
darurile tale. Da, suntem căsătoriți de aproape zece ani, 
şi nu am rămas niciodată însărcinată. Nu din cauză că 
n-am fi încercat. Toţi doctorii au spus că sunt o femeie 
sănătoasă și că e sigur o chestiune de timp. Mâinile i se 
incleştară în poală, lipsite acum de eleganță. Au trecut 
mai mult de trei mii de zile și nopţi, iar eu nu am fost în 
stare să-i ofer un copil soțului meu. 

- Ducele nu îți poate ierta eșecul? 

Gândul acesta nu o făcea pe Abby să-l îndrăgească. 

- Bineînţeles că e profund dezamăgit, dar mi-a accep- 
tat sterilitatea, poate mai bine decât mine. Privirea lui 
Celeste străbătea încăperea, fără să vadă nimic. Înstră- 
inarea dintre noi e rezultatul faptului că i-am spus că 
aş fi de acord să-şi ia o metresă dacă vrea şi să prezinte 
copilul ca fiind al meu. Sugestia mai că la făcut să le- 
şine. El... el m-a acuzat că vreau să-şi ia o metresă ca să 
justific faptul că îmi iau şi eu amanți. Relaţia noastră nu 
şi-a revenit încă. 

Abby își ţinu răsuflarea. 

-Ce trist e că ai făcut o ofertă care te-a costat atâta dure- 
re şi că respingerea ei te costă încă şi mai multă durere. 

Celeste oftă. 

- Nu trebuia s-o fac. Piers e cel mai onorabil bărbat din 
regat, și. ia în serios jurămintele de la nuntă. Dar m-am 
gândit că după toți acești ani ar fi recunoscător să aibă 
un moștenitor care să fie măcar al lui, dacă nu poate fi al 
meu. În loc de asta, crede că eu... că eu nu-l iubesc. 

- Cu siguranţă că, în timp, o să-și dea seama că suges- 
tia ta a fost dovada unei mari iubiri, spuse Abby. 

-Dacă nu o face, nu mai există nici o şansă de a 
avea un copil. 

Aşadar, ducele și ducesa nu mai împărtășeau nici 
un fel de intimitate. Nu era de mirare că erau amândoi 
nefericiţi, 

- Celeste, de ce îi vorbeşti atât de liber unei femei pe 
care de abia ai întâlnit-o? Sper că sunt demnă de încre- 
derea ta, dar sunt surprinsă de candoarea ta. 

- De obicei nu sunt atât de apropiată. Dar... 

Ducesa zâmbi confuz și făcu un gest rapid cu mâna 
dreaptă. O minge strălucitoare de lumină se formă în 
palma ei. 

- Cerule mare, bolborosi Abby. Eşti vrăjitoare! 

- Nu chiar, spuse Celeste, deși păru încântată de acea 
bănuială. Puterea mea naturală e modestă şi nu am avut 
o instruire corespunzătoare. Am învăţat de timpuriu că 
magia îți aduce dispreţ, așa că mi-am ascuns abilitatea. 
A fost o ușurare să-mi dau seama că pot fi eu însumi cu 
tine, fiindcă amândouă avem multe de ascuns. 

Aşadar, ducesa îi oferea un pact al tăcerii. Abby își 
dădu seama că îi părea foarte rău de cealaltă femeie, 
care fusese forțată să ascundă o parte vitală a naturii ei. 
Deși era frumoasă, de familie bună și deţinea un titlu 
nobiliar, nu avusese parte de libertatea și de sprijinul de 
care se bucurase Abby. 

-Nu o să te trădez, dar e posibil ca faptul că sunt vră- 
jitoare să ajungă în curând la urechile tuturor. Familia 
mea e cunoscută în comitate, și mulți bărbați vânează 
acolo, așa că veştile vor ajunge în curând la Londra. 

- Presupun că ai dreptate. Ducesa își miji ochii, dar 
expresia ei era prietenoasă. Cu cât întâlneşti mai mulți 
oameni înainte de a se afla că eşti vrăjitoare, cu atât 
mai bine. E greu să loveşti într-o femeie pe care ai cu- 
noscut-o. Din fericire, contaminarea magiei nu a fost 
niciodată prea severă pentru sexul nostru. Trebuie să 
organizez cât mai curând un bal prin care să te prezint 
în societate. 

Abby sări ca arsă. 

- Te rog, e necesar? Nu-mi place deloc ideea de a fi 
expusă ca o vacă premiată. 

- Înţeleg, dar un bal e într-adevăr necesar. Te-ai căsă- 
torit în lumea bună. Jack e gata să-şi ocupe locul printre 
oamenii de seamă ai Angliei. Tu nu trebuie să fii o gaz 
dă faimoasă sau o frumuseţe tulburătoare înconjurată 

de un grup de domni care să flirteze cu tine, dar trebuie 
să fii cunoscută, acceptată și respectată. In afara Lon- 
drei poţi să nu fii la modă, dar aici eşti datoare să faci 
un efort de dragul lui Jack. 

Abby oftă. 

- Am spus că voi face tot ce-mi stă în puteri pentru a 
fi o soţie bună, așa că îmi voi face datoria. Dar o să am 
nevoie aproape disperată de ajutorul tău. Stilul meu de 
a dansa e la fel de provincial ca garderoba. 

Privirea lui Celeste o măsură pe Abby din cap până-n 
picioare. 

- lartă-mi lipsa de tact, dar te îmbraci atât de șters 
fiindcă vrei să fii acceptabilă dar nu memorabilă? 

- Mă tem că da. În parte e din cauza a ceea ce fac. 
O înfățișarea prea elegantă ar cere timp şi efort şi m-ar 
putea face să par inaccesibilă. Nu vreau ca oamenii care 
au cea mai mare nevoie de mine să se teamă să-mi ceară 
ajutorul. Ezită, apoi adăugă: Și, ca să fiu sinceră, moda 
pur și simplu nu mă interesează. Îmi place să mă simt 
confortabil și să mă asortez. În afară de asta, sunt lucruri 
mult mai interesante de făcut decât să stau ţeapănă în 
timp ce mi se pun ace de siguranță. 

- Asta merge foarte bine la ţară, dar nu la Londra. 
Ducesa bătu gânditoare cu degetele în brațul fotoliului. 
Ai o osatură bună, și bănuiesc că sub șalul și rochia asta 
simplă se ascunde o siluetă decentă. O modistă și o cor- 
setieră bună vor face minuni. Nu e nevoie să mergi la un 
salon public - o să le chem aici. Zâmbi larg. Aproape că 
aştept momentul. 

- Mă bucur că una din noi îl așteaptă! spuse Abby, 
dar zâmbi. 

Câştigase o aliată în Londra - şi credea că şi o prietenă. 


capitolul 18 
Ducele închise ușa biroului după ei, apoi deschise o 


cutie de lemn frumos incrustată. 
- Un trabuc? 

- Mulţumesc. 

Jack fuma rar, dar adoptase de ani de zile acest ritual 
atunci când era împreună cu cumnatul lui. Le dădea 
timp să se relaxeze și să se obișnuiască din nou unul cu 
celălalt. Dumnezeu știa că nu existau oameni mai dife- 
riți, dar se înţeleseseră întotdeauna bine. 

Ducele aprinse trabucurile cu un sfeşnic, apoi îi arătă 
lui Jack unul dintre scaunele adânci îmbrăcate în piele. 

- Felicitări pentru căsătorie. Mireasa ta pare o femeie 
cu judecată. 

- Este. Jack trase în piept fumul parfumat, apoi îl expi- 
ră încet. Piers avea cele mai bune trabucuri din Londra. 
E o Barton. Familia e foarte respectată în Midlands. | 

- Te vei întoarce în armată? 

- Îmi vând postul. Vizitarea unui comisionar se află 
pe lista mea de sarcini. 

- Bine. Ducele privi serios capătul aprins al trabucu- 
lui. Cu cât mai repede îți duci soția în nord şi reclami 
Langdale Hall, cu atât mai bine. Treburile nu sunt bune, 
Jack. Aș vrea să-mi fi oferit mai multă autoritate şi să mă | 
fi putut ocupa de ele. 

Deși treburile obișnuite ale domeniului fuseseră su- 
pravegheate de un avocat, Piers fusese atent și la avocat, 
şi la domeniu cât timp Jack fusese în armată. 

- Trebuie să-mi rezolv singur problemele. Cât este 
de rău? 

- Venitul e mai puţin de jumătate din cât ar trebui să 
fie. Au fost boli printre vite şi tăciune în recolte. Aren- 
daşii au plecat și nu au fost înlocuiţi, ogoarele au ră- 
mas pârloage și am auzit că arendașii care au mai rămas 
sunt atât de nefericiți, de parcă ar fi trecut prin ciumă. 
Se încruntă. Nu înţeleg de ce s-a ajuns la o asemenea 
stare. Sir Alfred Scranton nu e prost, și domeniul lui 
merge bine. Nu există nici o dovadă că ar prăda pro- 
prietatea sau că ar administra-o necinstit în mod voit. 
Totuși, Langdale Hall nu prosperă. 

- Domeniul e blestemat de când s-a căsătorit mama 
cu omul acesta. 

Ducele păru dezgustat. 

- Sunt sigur că nu crezi în blesteme. 

Amintindu-și opiniile tradiţionaliste ale celuilalt, 
Jack spuse: 

- Nu într-un blestem la modul literal. Vreau să spun 
că nimic nu a mers bine din momentul în care Scranton 
a convins-o pe mama să se mărite cu el. 

- Nu prea am înţeles niciodată căsătoria asta, mor- 
măi ducele. 

- Orice alte defecte ar avea, Scranton o adoră, spuse 
Jack în silă. Și mama lui era o femeie care avea nevoie să 
se simtă adorată. Omul e o pacoste, dar nu e hoț. 

Era de datoria lui Jack să-i ceară lui Scranton să ple- 
ce, chiar dacă asta însemna să-și scoată din casă pro- 
pria mamă. Şi de asta evitase să meargă în Yorkshire 
ani la rând. Odinioară, i se păruse că erau alegeri im- 
posibile. Acum, că se căsătorise cu Abby și înlăturase 
vraja lui Stark, alegerile nu mai păreau atât de imposi- 
bile. Erau doar foarte dificile. Nedorind să discute mai 
mult, întrebă: 

- Cum te tratează lumea, Piers? 

Ducele ridică din umeri. 

- Destul de bine. 

Ceea ce era o minciună, acum, că Jack îl privea mai 
îndeaproape. Cumnatul lui părea cenușiu și nefericit. 
Mai bătrân decât ar fi trebuit. Cenușiul se vedea pe faţa 
lui şi în strălucirea slabă a energiei din jurul lui. 

După ce dărâmase ușa din fier din mintea lui, Jack 
aflase că putea vedea aura, în ciuda încercărilor con- 
ştiente de a-și îngropa magia. În cea mai mare parte a 
timpului, era o neplăcere care îi distrăgea atenţia, dar 
trebuia să admită că uneori era convenabilă. 

Nici Celeste nu arăta prea bine, deși nu observase 
acest lucru de la început, din pricina întâmpinării ei 
entuziaste. Nu trebuia să fii un geniu ca să-ţi dai seama 
că între sora şi cumnatul lui existau probleme, dar nu 
era ceva despre care să poată întreba. Piers era foarte 
reținut. Și, ca să fie cinstit, Jack nu ar fi ştiut cum să 
facă față problemelor maritale ale altora, nu când nu-și 
înțelegea propria căsătorie. 

Ducele îi întinse un teanc subțire de hârtii. 

-Aici e rezumatul dărilor de seamă referitoare la 
domeniul tău; uită-te peste ele înainte de a te întâlni 
cu avocatul. 

- Mulţumesc. Jack ştia din experiență că rezumatul 
cumnatului său avea să fie concis, atingând miezul ori- 
cărei probleme. Am avut noroc că ai fost dispus să-mi 
supraveghezi afacerile. 

- Administrarea proprietăților este singurul meu ta- 
lent, aşa că mă bucur să mi-l exercit, spuse sec celălalt 
bărbat. Dar acum e rândul tău. 

Jack se uită peste rezumatul domeniului, cutremurân- 
du-se la vederea venitului total. Cea mai mare parte a 
venitului fusese reinvestit, în încercarea de a reda dome- 
niului prosperitatea, dar până acum nu prea se vedeau 
rezultate. Noroc că Jack nu trăia pe picior mare. 

- Am de gând să petrec doar câteva săptămâni în 
oraș. Doar cât să-mi ocup scaunul, să-mi vând postul şi 
să o introduc pe Abby în cercurile înaltei societăţi. Apoi 
o să am timp pentru Langdon. 

- Bineînţeles că ești binevenit să stai aici cât doreşti. 

- Apreciez asta. A trecut atâta timp de când n-am mai 
fost în Frayne House, încât am uitat cum arată. Acum, 
că voi veni regulat în oraş la întrunirile Parlamentului, 
o să trebuiască să o iau în stăpânire de îndată ce expiră 
contractul de închiriere. Probabil locul are nevoie de 
renovare după ce a fost închiriat atâta timp. Respectabi- 
litatea cere multă muncă. Şi e și scumpă. Lăsă socotelile 
deoparte. Poţi să-mi împrospătezi memoria spunân- 
du-mi cum se ocupă un loc în Parlament? 

- Trebuie să-ți comanzi o ţinută protocolară. Ducele 
zâmbi palid. Fii recunoscător că vremea e încă rece; alt- 
fel, toată catifeaua şi hermina sunt al naibii de sufocan- 
te. După ce ești prezentat Camerei de doi lorzi care au 
același rang ca tine, depui un jurământ de loialitate față 
de rege și de ţară. 

- Trebuie să ţin un discurs? 

Celălalt bărbat clătină din cap. 

- Discursul tău de inaugurare vine mai târziu, când 
o să te simţi pregătit. Se obișnuieşte să rosteşti o scurtă 

cuvântare care să nu stârnească controverse și pentru 
care vei fi felicitat, oricât de rea ar fi. Aceasta este singu- 
ra ocazie în care poţi să fii sigur că ceilalți membri te vor 
complimenta pentru ceea ce spui. 

Jack nu studiase niciodată retorica, dar își ţinuse 
partea lui de discursuri ca ofițer al armatei. Ştia cum 
să-şi stăpânească vocea și să-și impună punctul de vedere, 
aşa că urma să fie pregătit atunci când avea să sosească 
timpul. Spre surprinderea lui, constată că avea opinii - 
chiar multe - despre cum trebuia guvernată țara. Poate 
că îndeplinirea îndatoririlor aferente rangului său avea 
să fie mai amuzantă decât credea. 

Ducele stinse ce îi mai rămăsese din trabuc și apoi 
se ridică. 

- Imi pare rău că plec în grabă, dar trebuie să asist la 
o întâlnire. Ne vedem mai târziu. 

Jack își trase bastonul și se ridică. 

- O să urc în budoarul lui Celeste, să văd cum se în- 
releg doamnele. Nu sunt sigur dacă se vor plăcea sau vor 
sări una la beregata celeilalte. 

-Sper că mireasa ta ştie cât de ascuţite pot fi ghea- 
rele celor din oraş, spuse Piers în timp ce ieșeau 
din birou. Pentru o fată de la țară, societatea poate 
părea alarmantă. 

Intrebându-se dacă nu cumva cumnatul său sugera că 
lui Celeste îi crescuseră gheare, Jack urcă scara largă 
care ducea la nivelul de sus. Devenise adeptul urcării 
scărilor, în special când aveau o balustradă solidă de 
care să se țină. Cu bastonul în mâna dreaptă şi cu mâna 
stângă pe balustradă, putea s-o facă. Avea să ajungă un 
expert în cârje şi bastoane înainte să scape de ele. 

În timp ce bătea în ușa de la salonașul lui Celeste, 
auzi un hohot de râs dinăuntru. Gândindu-se că suna 
promițător, intră în cameră. 

-Se pare că vă înţelegeţi bine. 

- Chiar așa este. Fără să se mai deranjeze să-l întrebe 
dacă voia ceai, Celeste îi turnă o ceașcă, adăugă lapte 
și îi puse în față o farfurie de prăjituri. Îţi mulțumesc 

că teai căsătorit cu Abby, în locul acelei îngrozitoare 
femeiuști Devereaux cu care flirtai anul trecut. 

-Nu ţi-a plăcut Lady Cynthia? întrebă el surprins. 
Credeam că era genul de tânără lady pe care o aprobai. 
De familie bună, cu purtare plăcută și drăguță. 

- E o mâţă șmecheră. Sora lui îi zâmbi lui Abby. Tre- 
buia să am mai multă încredere în judecata ta. 

Expresia lui Abby deveni satirică, dar nu comentă. 

- Cred că a fost norocul, nu judecata mea. Ocupă sca- 
unul dintre soția și sora lui, puse alături bastonul şi se 
aruncă asupra ceaiului și a prăjiturilor. Cine a câștigat 
bătălia legată de bal? 

- Celeste m-a convins că balul este necesar. Din fe- 
ricire, e dispusă să se ocupe de toată munca grea pe 
care o implică. Abby privi spre noua ei cumnată. Te-ai 
hotărât dacă menţionezi problema despre care am dis- 
cutat înainte? 

Panica rapidă a lui Celeste se transformă în hotărâre. 

- Jack, nu aş fi îndrăznit să-ți spun niciodată, dar 
am o doză de vrăjitorie în mine. Ridică mâinile, şi un 
glob de lumină se formă în palma ei dreaptă. Turnă 
lumina în stânga, cu o ușurință lichidă. 

- Cerule mare! El se zgâi la sora lui. Nu știam că poți 
face asta. 

- Nu e ceva neobișnuit ca darul magiei să treacă de la 
unul la altul într-o familie. 

Vocea lui Abby era neutră, dar el recunoscu sugestia 
indirectă din vocea ei. Era limpede că ea credea că era 
timpul ca fratele şi sora să fie sinceri unul cu altul, şi 
avea dreptate. 

- Puterea trece de la unul la altul în familie, Celeste. 
Poate că erai prea tânără ca să-ţi dai seama, dar am 
fost trimis la Stonebridge fiindcă dădeam semne de pu- 
tere magică. 

- Deci asta s-a întâmplat, spuse gânditoare sora lui. 
Ştiam că țelul academiei era suprimarea magiei, dar, 
fiindcă eram atât de mică, nu-mi puteam aminti dacă 
făcuseşi ceva magic sau dacă erai pur și simplu prea 

interesat de subiect. Uneori credeam că inventasem 
amintiri cu tine făcând magie ca să mă simt mai bine. 

Sora lui avusese nevoie să se simtă mai bine? Nu-i 
plăcea să ştie că, sub aparenţa ei strălucitoare și fericită, 
Celeste își ascunsese dureros talentul, chiar și de el. 
Ar fi trebuit să fie un frate mai bun. Gândindu-se că s-ar 
fi bucurat să știe cât de multe aveau în comun, întinse 
mâna şi își imagină o minge de lumină în palma lui. 

- Mă întreb dacă pot să fac asta. 

Efortul făcu să-i vibreze tâmplele, dar strălucirea 
apăru. 

- Oh, bravo, Jack! aplaudă Abby. 

Jack închise palma peste lumină, ștergând orice 
urmă. 

- Magia face parte din mine. Dar asta nu înseamnă 
că o vreau sau că o voi folosi vreodată. 

- Adevărat, dar e mai sănătos să-ți accepţi talentul, 
chiar dacă alegi să-l ignori. Privirea ei se mută de la Jack 
la Celeste. Aţi suferit amândoi fiindcă a trebuit să vă 
suprimaţi abilităţile. 

- Jack mai mult decât mine, spuse Celeste. O dată sau 
de două ori am fost prinsă practicând magia, și, chiar 
dacă am fost certată aspru, nu am fost bătută niciodată, 
așa cum s-a întâmplat cu Jack. 

Abby miji ochii. 

- Erai bătut? 

- Regulat, zise el cu ton plat. 

Unele amintiri meritau să rămână îngropate. Şi to- 
tuși... Altă amintire de mult îngropată răsări, și, fără să 
se gândească, se întinse mintal după una dintre prăjitu- 
relele umplute cu cremă de lămâie și o trimise zburând 
spre sora lui. 

- En garde! 

Prăjitura scăpă dintr-odată de sub controlul lui min- 
tal şi se întoarse în aer peste masă, îndreptându-se brusc 
spre Jack. Se opri exact lângă nasul lui și pluti în aer. 
Sora lui exclamă: 

- Doamne, Dumnezeule, obişnuiam să facem asta în 
odaia copiilor! Uitasem. 

-Şi eu. Jack se zgâi cruciș la prăjitură, uluit că atât 
el, cât şi Celeste erau în stare s-o facă să zboare. Cât de 
multe am uitat? Și e o uitare naturală sau am fost vrăjiţi? 
Abby, poţi să ne spui? 

Apucă prăjitura din zbor şi o înghiţi dintr-o muşcătu- 
ră. Simţea nevoia să mănânce ceva dulce. 

Abby părea tulburată. 

- Singurul mod în care aş putea fi sigură este să in- 
tru în mintea voastră. Având în vedere dezgustul tatălui 
vostru față de magie, este posibil și chiar probabil să vă 
fi vrăjit pe amândoi. Nu e ceva neobișnuit ca oamenii 
din clasa lui să arunce o vrajă blândă de suprimare asu- 
pra copiilor care dovedesc că au abilități magice. Dacă 
vraja nu a fost destul de puternică și ai continuat să 
experimentezi magia, se explică de ce i s-a cerut colone- 
lului Stark să arunce o vrajă mult mai puternică asupra 
ta. Dacă asupra ta a fost aruncată o vrajă mai blândă, 
Celeste, probabil s-a învechit după câțiva ani și ai putut 
să lucrezi din nou cu magia. 

- În timp ce eu m-am calificat pentru vraja mai pu- 
ternică a lui Stark fiindcă eram fiul şi moștenitorul. 
Ce norocos. Jack întinse mâna și se trezi frecându-și 
umărul pe care fusese înfierată vraja antimagie. Celeste, 
crezi că ai fost vrăjită! [Imi amintesc doar că arun- 
cam lucruri în aer în camera copiilor pe când eram 
foarte mici. 

- Se pare că ne-am oprit și am uitat. Asta s-ar potrivi 
cu o vrajă blândă de suprimare. Sora lui zâmbi melanco- 
lic. Până acum, primele mele amintiri despre magie da- 
tau de când aveam doisprezece sau treisprezece ani. Dar 
subiectul m-a interesat chiar și înainte, se pare. Obişnu- 
iam să împrumut cărţi de la domnul Willard. 

- Și tu? Oh, Celeste, am ascuns prea multe unul de 
celălalt! Jack se întrebă dacă viața lui ar fi fost mai ușoară 
dacă ar fi înţeles că se putea încrede în sora lui. Posibil. 
Poate că atunci nu ar fi îngropat atât de mult din el. 

-Cred că amândoi aţi fost tratați abominabil, spuse 
Abby crispată. Mă întreb cine a rostit vrăjile. Vrăjitorii 
care au etică nu ar face un asemenea lucru unor fiinţe 

care nu bănuiesc nimic. Dar se găsesc întotdeauna lucră- 
tori magici dispuși să facă orice dacă sunt bine plătiți. 

- Sunt câţiva vrăjitori specializați în rostirea unor 
asemenea vrăji asupra copiilor de familie bună, spuse 
Celeste aspru. Am auzit alte femei discutând despre ei 
şi despre ce vârstă trebuie să aibă copiii atunci când sunt 
vrăjii, dar nu mi-a trecut prin cap niciodată că aș fi pu- 
tut fi şi eu o victimă. 

Abby clătină din cap. 

-li mulțumesc lui Dumnezeu că am fost crescută 
printre boiernașii de ţară şi că nu am fost supusă unor 
asemenea restricţii. Fiindcă proveneam dintr-o familie 
de vrăjitori, am avut tot sprijinul și toată instruirea pe 
care și le-ar putea dori cineva. Trei tarte zburară în aer și 
plutiră amenințător în fața fiecăruia dintre ei. 

- Faci paradă, spuse Jack rânjind. 

Ea râse. 

- Puțin. Dar sunt nişte tarte foarte frumoase. O trase 
pe a ei din aer şi o mâncă. Jack și Celeste îi urmară 
exemplul. 

Abby îşi termină ceaiul. 

-E bine ştiut că darurile magice trec de la unul la 
altul într-o familie. Amândoi aveţi daruri semnificative. 
E nevoie de o putere reală ca să poţi ridica obiecte fără 
să le atingi. Deşi nu este imposibil, ar fi neobişnuit ca 
amândoi să aveţi abilități importante fără să existe alt 
magician în familie. Așadar, de unde vine puterea voas- 
tră? De la mama sau de la tata? De la un bunic? 

Privirea lui Jack o prinse pe cea a surorii lui, şi văzu 
un şoc care se potrivea cu al lui. În toţi aceşti ani, nu 
se întrebase niciodată de unde venea blestemata lui de 
magie. Să fi fost și lipsa aceasta de curiozitate rezultatul 
unei vrăji? 

Existase un vrăjitor în familia lor, care modelase sub- 
til copilăria amândurora. 

- Tata. Îşi trecu limba peste buzele uscate. Trebuie să 
fi fost el. 

- E imposibil, şopti Celeste, cu ochii măriţi. Tata ura 
magia. 

- E și mai imposibil să fi fost mama. 

Transparentă, sociabilă şi necomplicată, mama lor 
nu avusese umbre ascunse. 

Simţind că se sufoca, se ridică de pe scaun și păși 
furios prin cameră, oprindu-se la fereastra ce dădea spre 
Grosvenor Square. Mintea lui se umplu dintr-odată de 
amintiri care erau la fel, şi totuși se deosebeau complet. 

„Nu trebuie să folosești magia. E un lucru rău. Dez 
gustător.“ Bătăile, rânjetul tatălui lui, chipul implacabil. 
Deși Jack fusese biciuit mai tare la Stonebridge, bătăile 
de acolo nu fuseseră niciodată atât de dureroase ca ace- 
lea primite de la tatăl lui. 

Un braţ se strecură în jurul mijlocului lui, şi Jack își 
dădu seama că Abby i se alăturase. Înţeleaptă, nu spuse 
nimic. Folosea magia vindecătoare ca să-i dizolve mâ- 
nia dureroasă sau oferea doar magia simplă şi umană 
a compasiunii! li cuprinse umerii cu braţul, trăgând-o 
mai aproape de el. 

- Tata era unul dintre cei care au ordonat vraja de la 
Stonebridge, spuse el aspru. Cred că el a rostit vrăjile 
mai blânde asupra mea și a lui Celeste. Pot... aproape 
că îl văd cum mă vrăjea. Este ca o amintire pe care n-o 
pot atinge. 

- Era ruşinat de partea lui magică, spuse blând Abby. 
Nu voia să suferi așa cum suferise el, așa că a încercat 
să-ți îndepărteze chiar și conștiența puterii tale. Cred că 
a procedat profund greşit, dar a făcut-o fiindcă te iubea. 

El își dădu seama că ea avea dreptate. Tatăl lui 
fusese un om chinuit, în special atunci când era vorba 
despre magie. 

- Mă bucur că nu a fost atât de aspru cu Celeste. 
Nu cred că ar fi putut îndura să-și rănească îngerașul. 

Un hohot de râs fragil răsună în spatele lor. 

- Uitasem că mă numea îngerașul lui, spuse Celeste. 
Am uitat atât de multe. 

Abby îi întinse bastonul. 

- Şi tu ai uitat ăsta când te-ai ridicat. 

Uitase, într-adevăr, şi piciorul îl durea din cauza 
suprasolicitării. Ghicind că Abby îi sugera să se ducă 

la sora lui, traversă încăperea. Celeste stătea pe scaun 
cu grația ei obișnuită, cu mâinile în poală și cu spatele 
drept. Numai urmele lacrimilor de pe față dezvăluiau 
chinul ei lăuntric. 

- Lumea tocmai s-a schimbat, Celeste, spuse el liniş- 
tit. Totuşi, nu e cu nimic diferită, cu excepţia minţilor 
noastre. 

- Aceasta e o excepţie semnificativă. Ea se ridică și îl 
cuprinse cu brațele într-o îmbrăţișare plină de tristeţe. 
Când te gândești că tata era vrăjitor! Nu l-am cunoscut 
niciodată. 

- Nici eu. 

Se simţi apropiat de sora lui, așa cum nu mai fusese 
de când erau doi copii în camera de joacă. Privi în sus și 
o văzu pe Abby care stătea liniștită la fereastră, îngădu- 
indu-i să petreacă un timp cu sora lui. 

Ridică un braţ şi o îndemnă să li se alăture în îm- 
brăţișare. Fără ea, nu ar fi existat acea nouă înțelegere. 
Și, chiar dacă experienţa regăsirii era dureroasă, se bu- 
cura să afle că trecutul său căpătase în sfârșit sens. 

După ce Jack plecă, îndopat bine cu prăjituri, Abby 
o întrebă pe ducesă: 

- Când vrei să te examinez? Mâine-dimineaţă, poate? 

- Acum? Celeste râse trist. După zece ani, ştiu că o 
zi în plus sau în minus nu contează cu adevărat, dar aş 
vrea să ştiu ce crezi. 

Abby recunoscu în Celeste nevoia unui miracol. Din 
fericire, deși puterile ei vindecătoare erau încă sub limi- 
ra normală din cauza energiei pe care i-o transfera lui 
lack, acest lucru nu îi afecta capacitatea de vizualizare. 

- O să fac o examinare preliminară. Asta îmi va oferi 
informaţii pe care i le voi scrie prietenei mele, doamna 
Wayne, care are mare experiență în problemele de sănă- 
cate feminină. 

- Dacă ai nevoie de ajutor, o să vină la Londra? 

Abby clătină din cap. 

- Nu dacă are pacienţi care au nevoie de îngrijiri spe- 
ciale, cum se întâmplă de obicei. Nu ar părăsi o femeie 
în pericol, nici măcar pentru o ducesă. 

Celeste își micșoră ochii, gânditoare. 

-Atunci pot să merg eu la ea, dacă tu crezi că ar fi de 
ajutor. Dar mai întâi trebuie să mă examinezi. 

- Întinde-te pe canapea și relaxează-te. 

Cealaltă femeie se îndreptă spre mica și eleganta 
canapea franţuzească și se întinse cu capul pe o pernă 
de brocart. Părea mai degrabă o şcolăriţă decât o ducesă, 
deşi avea probabil vârsta lui Abby sau chiar mai mult. 

Abby își linişti mintea și își adună toată sensibilitatea 
necesară scanării și diagnosticării. Când fu gata, studie 
aura lui Celeste. Culoarea de bază era rozul. Ghici că 
nuanţa avea strălucirea ce trăda o personalitate tandră, 
iubitoare şi plină de compasiune, dar acum era marca- 
tă de tonuri cenușii și de străluciri întunecate, albăstrui, 
deprimante. Căută un semn de boală. În ciuda greutății 
din aură, ducesa era perfect sănătoasă. 

- Cotul tău drept pare rănit, observă ea. Are nevoie 
de tratament? 

- Nu, e doar o zgârietură de când m-am izbit de birou 
din greşeală, spuse Celeste. Dar sunt impresionată că ai 
aflat asta fără să mă atingi măcar. 

- În jurul cotului tău drept se vede o strălucire roşie, 
explică Abby. Relaxează-te, și vom vedea ce mai pu- 
tem afla. 

Ducesa închise ochii ascultătoare și făcu tot ce putea 
ca să stea liniștită, deși trupul ei era în continuare încor- 
dat. Sperând să găsească o problemă care se putea rezol- 
va, dar conştientă că alți vindecători nu o identificaseră, 
Abby își trecu încet mâinile pe deasupra trupului ei, la o 
distanță de câțiva centimetri. g 

- În afară de nervi, eşti bine, sănătoasă, spus ea. Îți 
place să călăreşti și să faci plimbări energice, nu-i aşa? 

- Ai dreptate din nou. Ochii lui Celeste se deschise- 
ră larg. Asta îmi poate afecta capacitatea de a rămâne 
însărcinată? 

| - Deloc. Femeilor sănătoase și active le este mai 

| uşor să poarte copii. Abby se concentră mai profund 

| asupra fluxului de energie care înconjura organele 
feminine, dar nu găsi şi nici nu simți vreo neregulă. 
Nu simt nici o problemă evidentă. Acum, că te-am exa- 
minat, o să-i scriu lui Judith Wayne. Poate că o să aibă ea 
niște sugestii. 

Cu disperarea întipărită pe chip, ducesa se ridică. 

- Aveam așteptări prea mari crezând că vei putea să 
mă lecuieşti pe loc. Poate ar fi mai bine să-ţi cer un far- 
mec de dragoste, care să-mi ademenească soţul înapoi 
în pat. 

- Cred că frumuseţea și iubirea ta sunt mai puternice 
decât orice descântec magic, spuse blând Abby. 

Celeste își ţinu răsuflarea, cu ochii sclipind de 
lacrimi. 

- Sper că ai dreptate. Ciudat, nu-i așa? Cele mai mul- 
te femei ar crede că am cea mai bună viaţă din Londra, 
cu sănătate, bogăţie și un soţ minunat. Obișnuiam să 
cred și eu asta, și eram recunoscătoare. Dar acum totul 
s-a stricat. 

Abby se așeză pe scaunul de lângă sofa şi îi oferi du- 
cesei o batistă curată. 

- Nu pot să-ţi promit un copil, dar sunt sigură că ma- 
riajul tău se poate reface. Îți iubeşti soţul şi el te iubeşte. 
Trebuie doar să afli cum poţi rezolva această neînțelege- 
re temporară. 

Celeste folosi batista ca să-și şteargă ochii și își suflă 
nasul, arătând încântător chiar și așa înlăcrimată. 

- Dar cum? Primesc cu recunoștință orice sugestie. 

Abby se gândi la ceea ce știa despre această situație. 

- Spui că Alderton crede că nu-l mai iubeşti. Are un 
alt motiv să creadă asta, în afară de sugestia ta de a-și lua 
o amantă? 

- Bineînţeles că nu! Celeste păru scandalizată. Băr- 
baţii roiesc de obicei în jurul meu la evenimentele 
sociale, dar eu nu trec niciodată de simpla politeţe. 
Sunt sigură că nu le-am oferit nici o încurajare. Piers e 
singurul bărbat pe care îl doresc. 

Buzele ei începură să tremure înainte ca ea să le strân- 
gă într-o dungă subțire. 

Urmându-și instinctul, Abby spuse: 

- Eşti o femeie extraordinar de frumoasă, în timp ce 
soțul tău are o înfățișare destul de obișnuită. E posibil 
să-i vină greu să creadă că l-ai putea iubi şi pentru altceva 
în afară de titlu și bogăţie? 

-Piers e cel mai atrăgător bărbat pe care îl ştiu! 
Celeste părea de-a dreptul jignită. Apoi, expresia ei de- 
veni gânditoare. Dar simt asta fiindcă îl iubesc. Crezi că. 
din cauză că înfățișarea mea e admirată, el presupune 
că nu îmi pasă cu adevărat de el? 

-E posibil. Abby ştia din experiență că o înfățișare 
mediocră nu te făcea să te simți mai încrezător şi mai 
dorit. În întunericul nopții, se întreba Alderton oare 
dacă soţia lui iubită se căsătorise cu el doar pentru po- 
ziția pe care o ocupa şi îl minţise în tot acest timp? Era 
un gând trist. Când iubim, devenim mai vulnerabili și 
ne lăsăm pradă gândurilor negre cu mai mare ușurință. 
Chiar și ducii. 

Celeste se încruntă în timp ce îşi răsucea verigheta 
de pe deget. 

- Eşti și o vindecătoare a minţii, nu doar a trupului, 
Abby. Mă voi gândi cum pot face ca să-mi asigur din 
nou soţul de sentimentele mele. Îţi mulțumesc. 

Abby nu se îndoia că Celeste putea să-şi farmece so 
çul şi să-l aducă înapoi în braţele ei. Problema copilului 
era însă altă treabă. 


În noaptea aceea, Jack fu prea nerăbdător ca s-o mai 
aştepte pe Abby să i se alăture, așa că își luă bastonul și 
intră el în dormitorul ei. 

- Patul meu e atât de larg, încât mă simt singur, expli- 
că el, admirând modul în care lumina scăzută a nopții 
îi sculpta formele. 

Ea se opri din împletitul părului şi dădu la o parte 
învelitoarea, zâmbind. 

- E destul loc aici. 

El îşi sprijini bastonul de masa de lângă pat și se urcă. 
După un moment, cu părul împletit legat cu o panglică 
care se legăna, Abby se urcă în partea cealaltă. El se ros- 
togoli pe o parte și o cuprinse în braţe. 

-S-a ridicat Londra la nivelul celor mai rele temeri 
ale tale? 

Ea se relaxă în brațele lui, cu un oftat ușor şi 
mulțumit. 

- Până acum e bine. Celeste părea alarmant de fru- 
moasă și perfectă înainte să-mi dau seama că, de fapt, 
îţi seamănă mult. 

El râse tare. 

-Şi eu nu sunt nici frumos, nici perfect? | 

- Nu asta am vrut să spun! 

- Ştiu. 

El îi înălță capul strecurându-și un deget sub bărbia 
ei și o sărută. Doamne, ce gust bun avea. O trase mai 
aproape, astfel încât curbele ei voluptuoase să se lipeas- 
că de el. Spre încântarea lui, simţi excitare în părţi ale 
“rupului care nu lucraseră bine de la căderea lui. Poate 
că aceasta era noaptea cea mare? 

Nu, nu încă. Nu era pregătit. Ar fi fost foarte umi- 
litor pentru el și supărător pentru Abby dacă nu ar fi 
tost în stare să termine ceea ce voia să înceapă. Mai 
cine să aştepte până era sigur. Pentru moment, era des- 
tul să mângâie trupul ei cald și senzual și să-i împlineas- 
că dorinţele. 

Cu un râset gâtuit, ea puse capăt sărutului şi își lăsă 
capul pe umărul lui. 

-Avem multe de discutat în seara aceasta, şi multe 
sunt despre familia ta. Ştiai că Celeste şi soțul ei au pro- 
bleme serioase? 

- Am ghicit că ceva nu merge bine. 

Căpătase obiceiul ca, atunci când se culcau împreu- 
nă, să discute cu Abby despre cum îşi petrecuse fiecare 
ziua. El se bucura de aceste discuţii, care îl ajutau să se 
relaxeze și să-și pună în ordine gândurile, dar și să apro- 
undeze legătura cu soția lui. Insă, dacă subiectul era 

ncomod, nu avea unde să se ascundă. 

- Presupun că nu l-ai întrebat pe Alderton despre 
asta, fiindcă bărbaţii nu discută asemenea lucruri, spuse 
ea pragmatică. Celeste s-a arătat mai disponibilă. Există 
probleme superficiale, dar problema fundamentală e că 
nu a avut un copil. Motivul pentru care ne-am împriete- 
nit atât de repede a fost că m-a întrebat dacă îi pot trata 
sterilitatea. 

- Poţi să vindeci asta? întrebă el, incapabil să-și stăpâ- 
nească speranţa din glas. 

Deși nu discutase niciodată problema cu sora lui, 
ştia că sterilitatea ei o rănea. Fusese cel mai credincios 
corespondent al lui pe când era în armată. În zile de 
început, vorbise cu înflăcărare despre momentul în care 
avea să aranjeze o odaie pentru copii împreună cu Piers 
şi făcuse speculaţii în legătură cu primul copil: avea să 
fie băiat sau fată! Treptat, optimismul pălise, înlocuit de 
o tăcere chinuită. 

- Pot să încerc, dar nu știu dacă voi avea succes. Dacă 
dau greș, poate că Judith va fi în stare să o ajute. E foarte 
bună la tratarea unor asemenea probleme. Abby oftă. 
Uneori, vindecarea face minuni, dar de multe ori nu. 
Aș vrea să pot să fac mai mult. 

- Dacă ai fi putut vindeca toate neregulile cu care 
te-ai confruntat, ai fi murit de epuizare într-o săptămână. 
O bătu uşurel pe tors, gândindu-se că i se simțeau şi mai 
tare coastele și că asta nu era o îmbunătăţire. Faci deja 
prea mult. Dacă ai avea mai multă putere, pur şi simplu 
ai epuiza-o mai grabnic. 

-Ai dreptate. Acesta este pericolul cu care se con- 
fruntă întotdeauna vindecătorii. Trebuie să ne pese, 
dar să ne acceptăm limitele. Eu nu sunt bună la asta. 

Vocea ei era tristă, dar resemnată. 

- Va exista întotdeauna altă persoană disperată care 
să te implore să-i vindeci sterilitatea, sau gâtul rupt, sau 
o boală de plămâni. Eu nu sunt mai bun decât alţii. 
Vreau să te protejez, dar sunt profund recunoscător că 
mi-ai salvat pielea inutilă și nu pot să nu sper că vei fi în 
stare s-o ajuţi și pe Celeste. 

- De aceea vindecătorii nu îşi fac munca în public, de 
obicei. Nici cel mai bun dintre noi nu poate face 
de-ajuns. După un moment de tăcere, Abby întrebă: 
Cum a murit tatăl tău? 

- Intr-un accident de călărie. Gura lui Jack se curbă. 
A încercat să sară peste un zid de piatră prea înalt și a 
fost aruncat atunci când calul nu a putut trece. Şi-a zdro- 
bit ţeasta. Accidentele de călărie revin în familie. 

Abby își ţinu răsuflarea. 

- Eşti sigur că moartea lui a fost un accident? 

Blestemată femeie. Trebuia să-și fi dat seama că avea 
să pună întrebarea fără răspuns. 

-Nu ştiu. M-am întrebat uneori dacă a fost nesăbu- 
it cu bună ştiinţă, dacă nu cumva și-a depășit limitele 
până când a ajuns prea departe. Jack nu fusese nicioda- 
tă atât de profund conștient de asemănările dintre el și 
tatăl lui. Avea un soi de melancolie. Dacă se afla în una 
dintre perioadele lui întunecate, e posibil să fi căutat 
uitarea în ziua aceea. Nu știu și nici nu vreau să știu. 

- Poate că nu mai putea trăi suprimându.-și adevărata 
natură, spuse încet Abby. Odihnească-se în pace. 

Jack fu zguduit de cea mai ciudată senzaţie, de parcă 
o mână de stafie - sau de înger - i-ar fi atins repede 
pieptul. Nu, inima; energia trecea drept prin el, şi era 
dureros de familiară. 

- Ce ciudat, răsuflă el. Simt că e aici şi că și-a găsit cu 
adevărat pacea, în cele din urmă. 

Era din cauză că ei, copiii tatălui lor, învățaseră să se 
accepte? Dacă așa stăteau lucrurile, totul i se datora lui 
Abby. O sărută pe frunte. 

- Nu mi-ai vorbit niciodată despre mama ta. Sau des- 
pre tatăl tău vitreg. 

-Chiar când mă gândesc ce femeie minunată eşti, 
ridici altă problemă imposibilă, spuse el, pe jumătate 
amuzat şi pe jumătate iritat. 

Mâna ei se odihni pe pieptul lui, chiar acolo unde îl 
atinsese mâna îngerului. 

- O să mergem în curând în Yorkshire. E mai bine să 
ştiu la ce să mă aştept. 

Avea dreptate, așa cum avea de obicei. Nu-și trimisese 
niciodată oamenii să înfrunte un posibil pericol fără să-i 
pregătească atât cât putea. 

Când își puse în ordine gândurile, fu surprins să afle 
că îi venea mai ușor decât și-ar fi închipuit să discute 
despre familia lui. 

-Mama mea, Helen, e ca o femeie sociabilă și stră- 
lucitoare. Frumoasă și mereu gata să danseze în raze- 
le soarelui. Bărbaţii s-au îndrăgostit probabil de ea de 
când era în leagăn. Are o fire veselă. Nu am întâlnit pe 
nimeni care să nu fie fermecat de ea. Se gândi la copi- 
lăria lui. Mama lui avea o nepăsare care îl frustrase pe 
când era copil, dar, în felul ei delăsător, îşi iubise copiii. 
Era fiica unui cleric din Yorkshire - familie bună, nici o 
zestre. Însă, datorită farmecului și frumuseții ei, a avut 
de unde să-și aleagă peţitorii. L-a ales pe tata. 

- Dacă pot să te întreb asta fără să fiu prea lipsită de 
delicateţe, la iubit sau crezi că a iubit mai mult ideea 
de a fi Lady Frayne? 

- M-am întrebat şi eu asta, admise el. Cred că a fost 
câte puţin din fiecare. Ea şi tatăl meu păreau să se po- 
trivească bine. Putea să-l facă să zâmbească chiar și în 
timpul perioadelor lui întunecate. Ea a fost cea care 
l-a calmat după ce eu am cumpărat un post împotriva 
dorinţei sale. Nu voia ca moștenitorul lui să moară de 
febră sau de gloanţe în vreo ţară străină. Ceea ce părea 
rațional, bineînţeles, dar eu eram hotărât. 

- De ce te-ai înrolat în armată? întrebă Abby curioasă. 
E rar ca unicul fiu al unui pair să facă așa ceva. Erai 
înnebunit după armată? 

- Oarecum. Dar, în principal, am făcut-o pentru că 
voiam să-mi enervez tatăl, spuse el sec. Mama a făcut 
mari eforturi ca să-l convingă să accepte ceea ce făcu- 
sem. După ce și-a stăpânit firea, am început să corespon- 
dăm. La puţin timp după aceea, a murit. M-am bucurat 
că ne împăcaserăm. 

Nu se așteptase niciodată ca tatăl lui să moară în 
floarea vieţii. Fusese o lecţie amară despre imprevizibi- 
lul vieţii. 

- Pare un bărbat cu care nu a fost ușor să trăieşti, dar 
care a făcut tot ce a putut ca să-și îndeplinească respon- 
sabilitățile, așa cum le vedea el. Dacă ar fi fost în stare 
să-şi accepte propria putere... Abby își strecură talpa sub 
piciorul lui. Călcâiele îi erau reci. Înţeleg că nu eşti în 
relații prea bune cu tatăl tău vitreg. 

- Prefer să mă gândesc la el ca la soțul mamei mele, 
spuse Jack, incapabil să-şi controleze amărăciunea din 
voce. Nu a fost niciodată un tată pentru mine. Nici nu 
vreau să fie. 

- Povesteşte-mi despre el. Și părțile bune, și pe cele 
rele. Cu siguranță că există și ceva bun. 

Jack încercă să facă tot ce-i stătea în puteri ca să fie 
corect. 

- Nu îl cunosc bine pe Sir Alfred Scranton, fiindcă 
nu a moștenit domeniul vecin decât după ce am ple- 
cat din Langdale. Dar este un proprietar respectat în 
Yorkshire şi ține ca un nebun la mama mea, mai mult 
chiar decât tata. 

- Când s-a căsătorit cu mama ta? 

- La un an de la moartea tatălui meu. Mama a renun- 
ţat la doliu și a luat buchetul de mireasă. 

El se gândise vag că ea avea să se recăsătorească. Doar 
că nu se așteptase să se întâmple așa repede. 

- Ţi-a displăcut de la început? 

- Nu, m-am bucurat că mama a găsit pe cineva care 
să se îngrijească de ea. Nu-i place să fie singură. Părea o 
pereche potrivită, fiindcă Scranton e un bărbat puternic 
şi important. Dar s-a dovedit a fi o pacoste pe pământ. 
Literal. Langdale Hall s-a deteriorat încontinuu de când 
s-a mutat el. 

-Nu locuiesc pe domeniul lui? întrebă Abby 
surprinsă. 

- Mama nu a vrut să plece din casă, așa că s-a mutat el 
cu ea. Eu nu am obiectat. Fiindcă eu eram în armată și 
Celeste se căsătorise, plecaserăm amândoi din Yorkshire. 
O casă se păstrează mai bine atunci când este locuită, 
şi sigur că eu nu voiam ca mama să se simtă nepoftită 

în casa în care a fost stăpână timp de douăzeci şi cinci 
de ani. 

- L-ai vizitat în Yorkshire atunci când ai primit prima 
permisie? 

- Da. Aproape imediat ce am intrat pe ușă, mama 
mi-a spus că trebuia să închiriez Frayne House, de 
vreme ce nu mai aveau de gând să meargă la Londra. 
Și asta mi s-a părut ciudat, fiindcă mamei îi plăcuse din- 
totdeauna să meargă în oraș. 

Vizita fusese foarte ciudată, și cu greu îşi putuse 
ascunde dorința frenetică de a pleca înapoi în campa- 
nie. Mai bine gloanțele decât vecinătatea tatălui vitreg. 
Și totuşi, nu se putea gândi la un motiv bun care să 
justifice sentimentul acela atât de puternic. Aranjase 
ca intendentul de încredere al tatălui său să se ocupe de 
domeniu şi fugise ca un mare laş. 

-Am simţit că nu mai aveam ce căuta la Langdale 
Hall, așa că nu i-am mai văzut de atunci. Corespondez 
cu mama, bineînţeles. 

- Bineînţeles, murmură Abby. Cu alte cuvinte, căsă- 
toria aceasta îți displace atât de mult, încât i-ai permis 
tatălui tău vitreg să te scoată efectiv din propria ta casă. 
Dacă e atât de înspăimântător, nu te temi că ar putea s-o 
trateze rău pe mama ta? 

- În scrisorile ei nu apare nici un indiciu că s-ar purta 
rău. De fapt, ea pare foarte fericită. Prea fericită, se gân- 
dise el uneori. Ea era ca un copil care nu a văzut nicio- 
dată întunericul. Egocentrismul ei vesel nu se deosebea 
prea mult de felul în care se purtase întotdeauna. Sau 
se deosebea? 

- Ce crede sora ta despre această căsătorie? 

- Celeste îl urăște pe Scranton aproape la fel de mult 
ca mine, dar, de dragul mamei noastre, a mers în vizită 
la Langdale. Nu a văzut nimic care s-o facă să se tea- 
mă pentru bunăstarea mamei. Spune că Scranton e ex- 
trem de protector și bănuiește că vrea s-o ţină pe mama 
numai pentru el, motiv pentru care nu vin la Londra. 
Nu socializează nici măcar cu vecinii, dar mama pare 
mulțumită cu viața lor tihnită. Celeste nu a putut nici 

măcar s-o ia să viziteze Alderton Abbey, sediul familiei 
lui Piers, care se află la doar o zi distanţă. 

- Atunci de ce îl urăști pe Scranton atât de mult? 

Gura lui deveni o linie fermă în timp ce se hotăra să-i 
spună adevărul despre ceea ce simțea. 

- E un om rău. Chiar de când s-a mutat la Langdale 
Hall, pământul şi oamenii au avut de suferit. Totuşi, 
nu a făcut nici măcar un lucru vizibil care să se dove- 
dească greșit. 

Aproape că se aștepta ca Abby să spună cu blândeţe 
că asta era nu avea sens, probabil din cauză că era gelos 
pe atenția mamei lui, dar, în schimb, ea spuse serioasă: 

- Dacă instinctul îţi spune că Scranton e un om rău, 
probabil ai dreptate. Firea ta e prea generoasă ca să fii 
bănuitor fără nici un motiv. 

- Eşti prea bună, Abby, spuse el aspru. Adevărul este 
că am stat departe de Langdale din cauză că mă tem că 
l-aş putea omori pe Scranton dacă aș vizita, și apoi aș 
ti spânzurat, şi asta ar fi o supărare pentru toată lumea. 
Uneori visa că-l ucidea pe Scranton cu mâinile goale. 
Pe îndelete. Aşa că am stat deoparte şi am permis ca 
arendașii să sufere răutatea acestui om. Sunt un laş care 
şi-a evitat responsabilitățile. Nu sunt potrivit pentru a fi 
lord la Langdale. 

Așadar, asta era - soția lui știa acum ce era mai rău 
despre el. Jack aproape că se aştepta ca ea să se retragă. 
In schimb, ea se apropie mai mult, şi căldura ei curse 
prin el. i 

-Nu eşti laş, Jack. În Langdale Hall există ceva pro- 
tund rău, și tu ai simţit-o, chiar dacă erai sub vraja colo- 
nelului Stark. 

Nu știuse cât de intens tânjise după înțelegerea ei 
până nu simţi ușurarea cuprinzându-l ca apele unui 
râu purificator. 

- Deci nu sunt nebun. Uneori mă întrebam... 

- Având în vedere modul în care a fost folosită magia 
ca să-ţi deformeze mintea, e de mirare că ești atât de 
sănătos! 

Abby clătină din cap, şi el îi simţi mișcarea în umăr. 

- Urmele magiei rele se văd în toată situația aceasta. 
Dacă ai fi fost lăsat în pace, ţi-ai fi dezvoltat magia na- 
turală şi ai fi avut o apărare puternică. Dar ai avut apli- 
cate vrăji de suprimare, şi asta ţi-a deformat abilitatea. 
Bănuiesc că a fost folosită altă vrajă ca să-ţi întărească 
dezgustul de a te întoarce în Yorkshire. 

El își frecă umărul stâng, care purtase atât de mult 
timp semnul şarpelui. 

- Amuleta mea antimagie nu trebuia să mă protejeze 
de alte vrăji? 

- Nu neapărat. Amuleta ta avea puterea să te proteje- 
ze de magia de zi cu zi. Nici un hoţ nu ar fi putut să te 
ia prin surprindere rostind un descântec care să te ză- 
păcească și nimeni nu te-ar fi putut înșela la jocurile de 
cărți. Dar un vrăjitor cu adevărat puternic putea trece 
peste amuletă fără ştirea sau permisiunea ta. 

- Tu eşti destul de puternică ca să faci asta, dar n-ai 
fi făcut-o. 

De asta era sigur. 

-Ar fi o încălcare de neiertat a eticii și încrederii. 
Ea oftă, şi răsuflarea ei îi mângâie gâtul deasupra cămă- 
şii de noapte. Puţini oameni trebuie să se îngrijoreze 
din cauză că ar deveni ţinta vrăjitoriei serioase, dar tu 
ești bogat şi puternic, așa că alții pot dori să te contro- 
leze. Dacă Scranton e posesiv cu mama ta, e destul de 
posibil să vrea ca tu să stai departe. Din ce mi-ai spus 
despre el, nu ar ezita să angajeze un practicant al magiei 
negre care să planteze o vrajă de respingere în mintea ta, 
ca să te țină la distanţă. 

Jack dădu drumul unui șir de blesteme care îţi ridi- 
cau părul în vârful capului. Când reuși să-și controleze 
mânia, spuse: 

- Teoria ta explică multe. De la ultima vizită la Lang- 
dale Hall, m-am întrebat ce era în neregulă cu mine 
de nu puteam să mă duc acasă! Și mă uram pentru la- 
şitatea mea. 

- Dacă Scranton ţi-a făcut asta, merită să fie împuș- 
cat, şi aş face-o eu însămi, spuse vehement Abby. Min- 
tea ta are nevoie de o curăţenie completă. Prea mulți 

oameni au folosit magia ca să-şi impună voința asupra 
ta, şi, fiindcă puterea ta a fost forţată, nu ai fost în stare 
să te aperi. Nu îţi vei putea controla pe deplin viața și 
puterea până nu sunt îndepărtate toate vrăjile. 

El se gândi la ce spusese ea și văzu o singură conclu- 
zie. Deşi nu-i plăcea ideea de a-și folosi magia, ura mai 
mult gândul de a fi victima puterii altcuiva. 

- Poţi să intri în mintea mea şi să înlături rămășițele 
vrăjilor care au fost aruncate asupra mea? 

- Da, dacă ai încredere în mine. Ea îi mângâie frun- 
tea cu blândeţe. Când vei fi pregătit. 

Degetele ei liniştiră pulsaţiile din capul lui. 

-Nu în seara asta. Am avut deja toate revelaţiile pe 
care le pot îndura într-o singură zi. Dar în curând. Foar 
te curând. 

Abby se trezi când Jack o sărută pe frunte. 

- Îmi pare rău că te trezesc atât de devreme, dar sunt 
multe de făcut astăzi, murmură el. Probabil nu o să mă 
intorc până la cină. 

Ea clipi somnoroasă spre ceas. 

- Chiar vrei să te ridici din pat la ora asta într-o dimi- 
neaţă de iarnă? Nu ai putut dormi? 

-Am dormit somnul celor nevinovaţi, pe care nu-l 
merit. O sărută din nou, de data aceasta pe gât, prelung. 
Dar mă trezesc întotdeauna la ora pe care o hotărăsc cu 
o seară înainte. 

Ea se cutremură de plăcere sub apăsarea buzelor lui 
calde. 

- Asta e o deprindere bună. Magică, chiar. 

El o privi inexpresiv. 

- Nu m-am gândit niciodată la ea în felul acesta. 

- Multe lucruri magice sunt neînsemnate. Ea mângâ- 
ie bărbia lui delicios de aspră, dorindu-și ca el să poată 
sta mai mult. Dar prefera să nu încerce să-l convingă 
decât să dea greş. Încearcă să nu te forțezi prea tare. 

- Nu o s-o fac. 

El o mângâie pe obraz cu dosul palmei, apoi plecă. 
Ea îl privi întorcându-se în propria lui cameră, dureros 
de conștientă de existenţa neîntreruptă a unui motiv 
pentru care să continue să-i transfere energie. Poate că 
acum se putea retrage. Totuşi, ura să se gândească la 
el prăbușindu-se epuizat undeva în Londra. Dar avea 
să se oprească foarte curând. Căscând, se ghemuli și 
adormi la loc. 

Se trezi din nou la o oră civilizată, după două ceasuri, 
când Lettie intră încet ca să aprindă focul. După câteva 
minute, slujnica îi aduse o tavă cu ciocolată fierbinte şi 
un corn proaspăt. În timp ce îşi sorbea ciocolata, Abby 
își dădu seama că acasă își putea permite luxul de a se 
trezi la asemenea ore, dar că era întotdeauna prea ocu- 
pată ca să mai zacă în pat. Avea să fie interesant să aibă 
timp de leneveală aici în Londra. 

Răgazul dură până se îmbrăcă și cobori la micul de- 
jun. Ducesa își termina propriul dejun. 

- Oh, ce bine, te-ai trezit. Modista și corsetiera mea 
vor sosi în câteva minute. Cred că salonașul meu perso- 
nal ar fi un loc bun de lucru. 

Abby își turnă o ceașcă de ceai. 

-Atât de curând? 

- Nu avem timp de pierdut. Ai nevoie de rochii de bal, 
rochii de dimineaţă, un costum nou de călărie, mantii, 
pălării, papuci - garderoba unei lady din Londra. 

- Toate astea? întrebă Abby demoralizată. 

- Trebuie să te îmbraci conform rangului tău. Nu o să 
fie atât de rău cum îţi imaginezi, spuse Celeste zâmbind. 
Deși poate că fi mai corect să spun că s-ar putea să urăști 
toată frământarea și probele, dar eu o să mă simt minu- 
nat tiranizându-vă pe tine şi pe croitorese. 

Abby nu-și reținu râsetul în timp ce se așeza ca să-și 
mănânce ouăle și pâinea prăjită. 

- Măcar ești sinceră. Va trebui să-ți urmez sfatul, fi- 
indcă nu am nici cea mai vagă idee legat de ceea ce îmi 
trebuie. Sper că nu te vei distra împopoţonându-mă! 


Descântec de dragoste 203 


-Nu i-aş face asta soției lui Jack, nici dacă nu mi-ai 
fi plăcut, o asigură cealaltă femeie. Nici modista nu ar 
permite-o. Are mândria ei. 

După micul dejun, Abby se îndreptă spre salonaşul 
personal al ducesei și îl găsi fremătând de activitate. 
Modista și corsetiera sosiseră cu șase ajutoare și munţi 
de ţesături, pene, tipare și cărți de modă. 

- Lady Frayne, îngăduie-mi să ți le prezint pe Madame 
Ravelle, cea mai bună modistă din Londra, şi pe Ma- 
dame Renault, cea mai bună corsetieră, zise Celeste. 

Abby clipi spre cele două femei. Amândouă erau 
înalte, cu părul argintiu şi foarte demne. Şi nu erau 
doar asemănătoare, ci efectiv identice. 

- Sunteţi surori? 

- Gemene, milady, spuse modista. Era îmbrăcată în 
albastru. Abilităţile noastre se îmbogățesc reciproc, aşa 
că lucrăm împreună. 

Madame Renault, care era îmbrăcată în gri, adăugă: 

- Fără un fundament adecvat, chiar și cele mai fru- 
moase rochii vor cădea prost. Ochii ei străluciră în timp 
ce o studia pe Abby. Şi dumneavoastră, milady, aveţi 
grozavă nevoie de abilităţile mele. 

După cum se părea, artiştilor talentați li se permitea 
o asemenea mojicie. Din fericire, Abby nu era prea vani- 
toasă, fiindcă surorile și ducesa începură să discute des- 
pre înfățișarea ei cu o francheţe care îţi ridica părul în 
vârful capului. Abby fu dezbrăcată şi întoarsă, măsurată 
până la detalii uimitoare, înfășurată în legături de stofă 
și analizată de parcă n-ar fi fost prezentă. 

În timp ce Madame Ravelle se întorcea să consulte 
o copie din La Belle Assemblée, Abby o întrebă pe cum- 
nata ei: 

- Mi se îngăduie să am vreo opinie în legătură cu ceea 
ce voi purta? 

- Puţine, spuse veselă Celeste. Dar ţi se vor ofe- 
ri doar alegeri bune, așa că, orice ai purta, va arăta 
nemaipomenit. 

- Într-adevăr, milady are o siluetă magnifică, spuse Ma- 
dame Renault. Cu înălțimea și formele dumneavoastră 


C 


204 Mary Jo Putney 


naturale, e o crimă modul în care vă ascundeţi sub ro- 
chii banale și corsete inferioare. 

- Dacă magnific înseamnă prea umflat, ai dreptate, 
spuse Abby aspru. Chiar când aveam treisprezece ani nu 
aveam silueta elegantă a ducesei. 

Madame Ravelle clătină din cap. 

_ -Există mai multe feluri de frumusețe, Lady Frayne. 
Înălțimea Sa este întruchiparea eleganţei eterice. Băr- 
baţii și femeile se bâlbâie când o văd. E ca o regină a 
zânelor care vizitează pământul pentru o scurtă perioa- 
dă, ca să le ofere muritorilor de rând o străfulgerare a 
frumuseţii ei veșnice. 

Celeste râse. 

- Asta e o flatare absurd de umflată, Madame Ravelle. 

- Umflată, poate, dar întru totul exactă. 

Madame Renault se întoarse spre ea. 

- Frumusețea dumneavoastră este mai pământească, 
mai senzuală, milady Frayne. Când intrați într-o sală de 
bal, femeile vor vedea o femeie bine îmbrăcată și vor 
continua ceea ce fac. Bărbaţii se vor zgâi, vor tânji și se 
vor gândi să-l provoace pe soțul dumneavoastră la duel 
ca să vă câştige atenţia. 

Lui Abby îi căzu faţa. 

- Sper că abilitatea dumneavoastră de a face rochii 
o egalează pe aceea de a flata. Nu sunt genul care să 
trezească gânduri geloase, senzuale. Nu cred că aș vrea 
să fiu. 

- Aşteaptă şi vei vedea, spuse Celeste. Nu cred că vei 
fi nemulțumită de rezultate. Ridică un balot de mătase 
albastră și desfășură câțiva metri, apoi îl drapă în jurul 
lui Abby. Uită-te în oglindă. Ce crezi despre materialul 
acesta pentru rochia de bal? 

Abby se întoarse spre oglinda înaltă, și i se tăie răsu- 
flarea. Mătasea licărea într-o mie de nuanţe de albastru 
care îi scoteau în evidenţă ochii. Şi ce fină era! Ridică 
un colț şi îl frecă de obraz. Era cel mai senzual și mai 
somptuos material pe care îl atinsese vreodată. 

- E minunat. Orice femeie s-ar simţi frumoasă pur- 
tând asta. 

- Asta face parte din magia hainelor frumoase, Abby, 
spuse Celeste serioasă. Dacă te simţi frumoasă, ești fru- 
moasă. In copilărie eram un mic băieţoi bătăios, care 
avea întotdeauna rămurele în păr și pete de grăsime pe 
fuste. Puteam fi considerată un copil drăguţ, dar nu am 
devenit frumoasă până nu mi-am pus în minte să fiu. 
Privirea ei deveni distantă. Asta a fost în perioada în 
care mama s-a hotărât că trebuia să își asume respon- 
sabilitatea pentru mine. Ea m-a învăţat că frumuseţea 
începe în minte. Se întoarse spre surori. Am început 
bine, doamnelor. De abia aştept să văd ce veţi crea. 

Croitoresele și ajutoarele lor își strânseră rapid țesă- 
curile, acele, ruletele de măsurat și celelalte marafeturi 
și se retraseră. O fată o ajută pe Abby să se îmbrace din 
nou cu vechea ei rochie de dimineață. Nu i se păruse 
niciodată atât de comună. 

Când rămase singură cu Celeste, Abby se prăbuși 
pe sofa. 

- Sunt epuizată, și tot ce am făcut a fost să stau ne- 
mişcată în timp ce ele mă tratau ca pe o păpușă bună 
de îmbrăcat. 

- Bineînţeles că eşti obosită - s-au scurs mai mult de 
patru ore. O să te simți mai bine după ce o să luăm 
o gustare ușoară. Celeste trase frânghia clopoțelului, 
ca să cheme o servitoare. Intre timp, gândește-te la 
noua ta garderobă ca la o armură care să te apere de 
ghearele societăţii. 

- Sper doar că nu lam ruinat pe Jack, murmură 
Abby. 

- Nu chiar. Crede-mă, va considera că a meritat fie- 
care bănuţ. 

Abby îşi îngădui o scurtă fantezie în care Jack se uita 
la ea cu ochi plini de uluială și de dorinţă. Chiar nu 
credea că avea să se întâmple cu adevărat. Dar era o 
fantezie frumoasă. 


După-amiaza lăsa loc serii când se întoarse Jack la 
Alderton House. După ce se scutură de ploaie, urcă 

în camera lui şi îl chemă pe Morris să-l ajute să-și dea jos 
cizmele. Apoi porni în căutarea soției sale. 

O găsi pe Abby moţăind sub o plapumă pufoasă. Lăsă 
jos bastonul, se dezbrăcă de haină și de papuci, apoi se 
strecută sub plapumă lângă ea. 

Ea era culcată pe o parte, așa că el își arcui trupul lân- 
gă ea, cu faţa la spatele ei. Ea murmură somnoroasă: 

- Eşti rece. 

O femeie sensibilă s-ar fi îndepărtat de trupul lui 
înghețat, dar ea îi trase brațul stâng şi îl puse peste mij- 
locul ei. Muşchi cu muşchi, el începu să se relaxeze. 

- Uitasem ce obositoare e Londra. 

- Acum, că magia ta a fost eliberată, o să fie și mai 
obositor. Faptul că ești înconjurat de atâţia oameni îţi 
stoarce puterea ca o gaură într-un butoi de bere. 

-Oraşul va fi mereu atât de obositor? întrebă el 
alarmat. 

- După câteva zile, te adaptezi. Ea căscă. Eu trebuie să 
trag câte un pui de somn în primele două zile petrecute 
în oraș. Din fericire, Celeste nu vrea să fiu văzută în 
societate înainte de bal. 

El se ridică întrun cot și studie fața lui Abby, 
observând cercurile întunecate de sub ochii ei. Părea 
complet epuizată. 

- De vreme ce ea și Alderton vor ieși în oraș cu dife- 
rite treburi în seara asta, mi-a sugerat să cinăm în came- 
rele noastre. . 

- Ce idee minunată! Ochii ei se deschiseră. Îmi place 
cu adevărat sora ta, Jack. 

- Şi mie. Fusese cel mai constant şi de nădejde mem- 
bru al familiei sale. Singura care se bucura întotdeauna 
să-l vadă. Sper că tu sau Judith veţi putea face ceva pen- 
tru ea. 

- Lam scris lui Judith în după-amiaza asta. Ar trebui 
să primesc vești de la ea într-o săptămână. Abby se în- 
vârti, iar rotunjimile încântătoare din spatele ei îl apă- 
sară. Ce ai făcut astăzi de te-ai trezit atât de devreme? 
Eram atât de adormită, că am uitat să te întreb. 


— N 

- Am început cu comisionarul regimentului, ca să-mi 
scot oficial postul la vânzare. Apoi am vizitat un croitor 
specializat în hainele oficiale de stat, ca să fiu pregătit 
pentru ocuparea scaunului. O strânse de mijloc mai 
tare. Ai nevoie și tu de un rând. Nu se ştie când o să fie 
o înmormântare regală sau vreun alt eveniment la care 
membrii şi membrele nobilimii trebuie să defileze cu 
ținute de gală. 

- Mi-am petrecut jumătate de zi schilodită de modis- 
tele surorii tale și de brigada lor veselă, spuse Abby po- 
somorâtă. Sunt sigură că rezultatele vor fi excelente, dar 
nu pot să spun că mi-a plăcut întregul proces. 

El chicoti. 

-Eu am făcut același lucru după-amiază. Ashby s-a 
întors în oraș și m-a târât la croitorul lui. A stat cu mine 
tot timpul fiindcă nu are încredere în gustul meu și se 
temea că puteam s-o şterg. 

Ea râse încet. 

- Amândoi am devenit victimele modei. 

- Ca să fiu sincer, m-am bucurat să-l am alături, odată 
ce a acceptat regulile mele de bază: nici o haină cu care 
să nu mă pot îmbrăca sau dezbrăca singur. Ce rost are o 
haină care necesită ajutor? Nimic nu poate face un 
dandy dintr-un bou mare ca mine, chiar dacă aș fi dispus 
să port asemenea haine. 

- Ashby e un dandy? 

- Nu, e culmea eleganței masculine. Are silueta potri- 
vită. Eu nu o am, şi e mai bine să mă opresc la un stil 
simplu şi la o croială simplă, care nu atrage atenția. 

-Mi-ar place să fac la fel, fiindcă am și eu o siluetă 
destul de generoasă, dar nu ştiu dacă mi se va permite 
să fiu atât de practică. Oftă melodramatic. Nu sunt nici 
măcar sigură că voi fi în stare să respir în noile mele cor- 
sete. Corsetiera avea o strălucire periculoasă în ochi. 

El râse. 

- Păstrează-ți curajul, fata mea. O să supravieţuim şi 
o să fugim înapoi la ţară peste câteva săptămâni. Întin- 
se mâna şi îi cuprinse pieptul într-un gest plăcut. Dar 
acum o să dormim. 

Și așa făcură. 

Bucătarul lui Alderton făcu asemenea pregătiri 
pentru cina uşoară din acea seară, de parcă ar fi fost 
un banchet pentru Prinţul Consort. Abby se gândi că 
era aproape indecent să se bucure de o asemenea masă 
în halat, în loc să fie îmbrăcată într-o rochie protocola- 
ră. Dacă era aşa, vota în favoarea indecenţei. 

După ce lacheul luă tăvile și farfuriile goale din salo- 
nul lor, Abby întrebă: 

- Crezi că ar fi o încălcare a eticii vrăjitorești dacă l-aș 
fermeca pe bucătarul surorii tale să lucreze pentru noi? 

- Probabil că da, şi Celeste mi-ar scoate ficatul. Sprân- 
cenele lui se uniră. Știu că glumești, dar asta mă face să 
înțeleg cât de irezistibilă poate fi tentația. 

Ea făcu o grimasă. 

- Orice zi oferă tentaţii de a folosi magia în folosul 
personal. E un noroc că farmecele protectoare sunt atât 
de obișnuite. Ele reduc tentaţia de a încerca să-i ma- 
nipulezi pe ceilalți. 

- Manipulare. Jack se strâmbă. Am zis că îţi voi spune 
când sunt pregătit pentru curățarea minţii. Acum mă 
simt pregătit. Vreau să aflu cine sunt atunci când ni- 
meni nu încearcă să mă modeleze după voinţa lui. 

- Eşti sigur? întrebă ea cu gravitate. Să intri în mintea 
cuiva e o acţiune foarte intimă. Nu-mi oferi permisiu- 
nea dacă nu te încrezi în mine pe deplin. 

- Nu-mi place ideea că îmi vei vedea cele mai rușinoa- 
se gânduri, dar nu e nimeni în care să am mai multă 
încredere, Abby. Dă-i drumul. 

-O să caut numai vrăji, spuse ea liniștitor. Mintea 
e complicată. Nu înseamnă că îţi voi putea citi gându- 
rile. Când intri în mintea cuiva, e ca și cum ai umbla 
printr-o mansardă aglomerată, căutând lumânările. Ori- 
ce strălucire de lumină îmi va atrage atenţia, dar toate 
celelalte vor fi ca nişte grămezi de cutii şi cufere. Nu o să 
am nici o idee legată de conţinutul lor. 

- Atâta timp cât nu deschizi vreun cufăr şi nu te uiţi 
înăuntru! Ce trebuie să fac? 


== 

- Aşază-te pe sofa într-o poziție confortabilă și rela- 
xează-te. Dacă vrei, poţi să-ți descriu ce aflu. 

-Ar fi bine. 

Jack se îndreptă spre sofa și se aşeză într-un colț. 
Abby stinse majoritatea luminilor şi puse niște cărbuni 
pe foc, ca să menţină căldura din încăpere. Apoi așeză 
un scaun în fața lui Jack şi se așeză atât de aproape, 
încât genunchii li se atingeau. Un moment, fu distra- 
să de apropierea lor, fiindcă masculinitatea lui vădită și 
absolută îi făcea simțurile să vibreze. 

Dar însărcinarea din seara asta era mult mai impor- 
cantă decât dorinţa discretă pe care i-o trezea soţul ei. 

__ -Spune-mi dacă simţi ceva ciudat sau supărător. 
li luă mâna între mâinile ei. Pot să mă opresc oricând. 

Ochii lui de culoarea alunei îi întâlniră pe ai ei, fără 
şovăială. 

- Prefer să continuăm până faci tot ce e de făcut. 

Ea închise ochii şi îşi concentră puterea înainte de a-l 
atinge pe Jack. După cum îi spusese, când intrai în min- 
tea unei alte persoane, te simțeai ca atunci când vizitai 
o mansardă ciudată plină de obiecte întunecate şi ames- 
tecate. Dacă se oprea să examineze o structură anume, 
putea să-și facă o idee generală despre ceea ce însemna 
şi cu timpul o putea interpreta destul de bine. 

Dar treaba ei era să afle ce nu își avea locul acolo - 
constrângerile și silirile care îi fuseseră impuse de alții, 
nu gândurile personale ale lui Jack. 

Îşi acordă magia să caute ceea ce era străin. Aproape 
mediat, descoperi un nod furios de energie. Ura ideea 
de a se apropia, așa că se forță să se uite mai bine. 

- Aici e ceva, murmură. Categoric, o vrajă făcută 
cu ani de zile în urmă. Să vedem ce urmăreşte. Se în- 
cruntă în timp ce o analiza. Da! După cum bănuiam, e 
o vrajă de respingere, care te face să vrei să eviți un loc 
anume. În cazul acesta, Yorkshire. 

- Poţi să-mi spui cine a făcut-o? 

- Poate. Atinse nodul furios cu mintea ei și îl inun- 
dă cu energie neutralizatoare. După ce petrecuse ani de 
zile în locul acela, vraja era rigidă, dar şi sfărâmicioasă. 

Când intensifică fluxul de magie vindecătoare, tiparul 
urât se crăpă și se dizolvă. 

Jack înjură şi apăsă tare mâna lui Abby. Ochii ei se 
deschiseră. 

- Ai simţit asta? 

- Da, şi sunt gata să călăresc până în Yorkshire în 
noaptea asta. Cum am putut sta atâta timp departe de 
casă? Vocea lui era neliniștită. Sub vraja aceasta, sufletul 
meu a tânjit ani de zile după casă. Am fost ca un copac 
smuls din rădăcini. Respiră întretăiat. Ai identificat sur- 
sa vrăjii? 

Ea studie rămășițele de energie. 

-Un bărbat şi un practicant al magiei negre price- 
put, dar nu îi știu numele. Probabil că oricum nu lam 
recunoaște - magicienii de genul ăsta preferă să evite a 
se face cunoscuţi. Cât despre mersul în Yorkshire - mai 
întâi trebuie să terminăm treburile din Londra. Dar în 
curând ne vom îndrepta spre nord. 

- Știu, spuse el în silă. Câteva săptămâni nu însem- 
nau o diferenţă prea mare, dar avea să fie greu să aștep- 
te. Mâinile lui își relaxară apăsarea. Mai e ceva? 

- Cred că da. Ea închise ochii şi începu să caute din 
nou. Treptat, deveni conştientă de o energie neagră care 
pulsa cu o amenințare ursuză. Era sigur o vrajă, dar nu 
recunoștea acel tip. 

Se apropie cu precauţie de energia întunecată, conști- 
entă că era posibil să creezi vrăji care explodau într-o fla- 
cără magică periculoasă dacă cineva încerca să le rupă. 
După ce o studie cu atenţie, hotări că nu era o capcană, 
ci doar o vrajă neobişnuită. O atinse cu magia ei și scoa- 
se un sunet surprins. 

- Ce ai găsit? 

- E cu adevărat ciudat. Cred că e o vrajă menită să... 
să te facă nesăbuit, spuse ea rar. Efectul ar fi să dorești 
cu înfocare emoţiile puternice, chiar dacă pericolul este 
copleşitor. Nu am văzut niciodată aşa ceva. 

- Dumnezeule mare! Vrei să spui că e menită să mă 
încurajeze la activități în care să pot muri de tânăr! 
izbucni Jack. Ca înrolarea în armată? 

- Da, deşi nu știu dacă vraja e destul de veche cât să 
tie responsabilă pentru asta. Abby o studie cu mintea. 
Cred că a fost creată de același vrăjitor care te-a vrăjit 
să stai departe de Yorkshire. Scranton nu te-a dorit 
doar departe, ci mort, dacă se putea. Zâmbi fără pic de 
umor. Până la urmă, puţine femei îşi iubesc soții mai 
mult decât fiii, așa că erai un competitor la favorurile 
mamei tale. 

Mâna lui Jack se strânse din nou, cu o forță dureroasă. 

- Este posibil ca tata să fi fost subiectul unei vrăji 
similare? 

- Imposibil să știm după atâta timp. Dar, dacă Scran- 
ton a însărcinat un vrăjitor care să arunce o asemenea 
“rajă asupra tatălui tău, nu e doar un ticălos, ci un cri- 
minal, spuse Abby cu înverșunare. 

- Mi-am dobândit porecla de Jack Norocosul când 
m-am aruncat într-o încăierare cu niște soldați francezi 
însetați de sânge şi am reuşit să recuperez steagul regi- 
mentului după ce stegarul fusese ucis și steagul capturat. 
Toată lumea a spus că trebuia să mor, dar nu am murit. 
\Vocea lui Jack era tensionată. A fost așa-numitul meu 
curaj rezultatul unei vrăji menite să mă distrugă? 

Ea clătină din cap. 

- Ai curaj din belșug - nu a trebuit să mă uit prea 
atent în mintea ta ca să descopăr asta. Dar probabil 
că vraja ţi-a afectat aprecierea sorților de supraviețu- 
re, trimițându-te în situaţii în care moartea părea 
aproape sigură. 

El răsuflă greoi. 

- De ce sunt încă în viață, Abby? Dumnezeu știe că 
nu am dus lipsă de ocazii în care să mor din cauza nesă- 
ruinţei mele. 

- Poate că apărarea ta naturală a fost destul de puter- 
nică încât să se opună vrăjii. Sau... aşteaptă un moment. 
Za continuă să studieze energia care pulsa. Vraja e în- 
conjurată de o reţea subtilă de delimitare magică, atât 
Je apropiată, încât e aproape invizibilă. 

- Altă lucrare de magie neagră? 


212 Mary Jo Putney 


- Nu, vraja aceasta are o natură complet diferită. 
E o peticire de fragmente mici de putere, de parcă ar fi 
fost făcută de un amator. Abby sondă mai departe, apoi 
fluieră ușor de mirare. Reţeaua a fost creată de Celeste 
și a neutralizat în mare vraja de nesăbuinţă. Nu în între- 
gime, dar aproape. 

-Sora mea a făcut asta? întrebă el neîncrezător. Spu- 
ne că nu are nici o instruire și puţină putere. Cum a 
putut să identifice o vrajă periculoasă făcută de un ma- 
estru vrăjitor şi cum a ştiut în ce fel să o contracareze? 

Abby atinse una dintre şuviţele din peticire. li studie 
cu atenţie natura în minte. 

- Nu a făcut-o, nu cu bună știință. Reţeaua e formată 
din rugăciuni. În rugăciuni există magie, ştii, fiindcă in- 
vocă divinul. Ani la rând, ea s-a rugat pentru siguranța 
ta, şi rugăciunile ei au fost atrase spre vraja aceasta urâtă 
şi periculoasă. Puterea iubirii le-a neutralizat puterea de 
distrugere. Cred că ţi-a salvat viaţa, probabil iar și iar. 

-Nu am știut nimic. El clătină din cap, uimit. li da- 
torez mai mult decât îi pot înapoia. 

Abby stoarse și neutraliză energia apăsătoare a vrăjii 
de nesăbuinţă, ajutată de peticirea magică a lui Celeste. 
Era recunoscătoare pentru energia aceea suplimentară. 
fiindcă puterea ei scădea. 

- O să mă uit în jur să văd dacă mai sunt alte vrăji 
ascunse. Mai există alte domenii în care ai simţit că pur- 
tarea ta nu a fost în acord cu înclinațiile tale naturale? 

El se gândi un moment, apoi clătină din cap. 

- Nu cred. Dar în momentul acesta nu mai sunt sigur 
care sunt înclinațiile mele naturale. 

-Atunci o să mă asigur că studiez totul în detaliu. 
Abby își continuă scanarea şi găsi o vrajă neîndemâna- 
tică de atragere. 

- Se pare că o doamnă din Spania a reușit să-ți atragă 
atenţia cu cel mai grosolan descântec afrodiziac. 

Jack roși. 

- Nu era o doamnă. 

Abby zâmbi răutăcios, capabilă să se amuze fiindcă 
vraja arăta că între Jack și dubioasa doamnă existase 

doar o legătură dintre cele mai banale. Cu toate acestea, 
şterse urmele vrăjii ca să reducă probabilitatea de a-l ve- 
dea preţuind amintirea dragă a unei târfe. 

- O să fac o ultimă scanare ca să văd dacă nu mai 
găsesc alt lucru nelalocul lui. 

Își schimbă focalizarea mentală şi se mișcă printre ti- 
parele complexe ale minţii lui Jack. 

Din cauza puterii vrăjii antimagie pe care o purtase 
atâţia ani, se părea că nu avea nici un fragment din vră- 
ile minore care se aflau în majoritatea minţilor. Vraja 
spaniolă de atracţie nu ar fi funcţionat dacă nu ar fi 
întărit o acțiune spre care era deja înclinat. Părea să nu 
mai existe altceva. 

Simţi o pulsaţie liniștită de energie care nu îi apar- 
ținea lui Jack. Nu părea să fie o vrajă, dar avea destulă 
putere ca să-l influenţeze. Se uită mai aproape și roși 
puternic când văzu o imagine senzuală, voluptuoasă a 
ei însăşi. 

Când reuși să se uite mai aproape, văzu că imaginea ei 
purta doar o cămășuţă - una mult prea transparentă! - 
si că părul îi cădea liber pe umeri. Buzele ei erau între- 
deschise într-un zâmbet provocator și privirea ei era lan- 
zuroasă. Dumnezeule mare, avea sânii și şoldurile atât 
Je generoase în comparaţie cu mijlocul? 

Faptul că el o vedea așa era cel mai stânjenitor lucru 
ze care îl trăise vreodată. Şi cel mai satisfăcător. Nu doar 
“aţa i se înfierbântase. 

Imaginea ei îi făcu cu ochiul! Și mai stânjenită, Abby 
se adună și se retrase din mintea lui Jack. 

Intrebându-se dacă imaginea aceea era doar un semn 
al oboselii, dădu drumul mâinilor lui Jack și își îndoi 
degetele. 

- Mintea ta îţi aparține din nou, Jack. Cum te simţi? 

După un moment prelung, el deschise ochii și îi zâm- 
ni într-un fel care o unse pe suflet. 

- Mă simt bine. Se ridică și își îndreptă spatele, în- 
-:nzându-şi braţele ca un leu care se trezește din somn. 
Otră într-un mod delicios. Hai să aflăm acum cum e 
să-mi stăpânesc singur mintea. 

Privirea lui își pierdu concentrarea preț de câteva 
clipe îndelungate. Apoi își veni în fire şi spuse cu o 
furie periculoasă: 

- Ce naiba îmi faci? 

Abby se dădu înapoi în fața furiei lui Jack. 

-Nu înţeleg ce vrei să spui. 

El arătă spre linia subtilă și strălucitoare care îi lega 
plexul solar de cel al lui Abby. 

- Lucrul acesta care ne leagă. Să mă ia naiba dacă îți 
permit să înlocuieşti vrăjile lui Stark și ale practicantu- 
lui de magie neagră cu vrăjile tale. 

Ea îşi mușcă buzele. 

-E energie vitală, nu o vrajă. Uită-te mai bine. 
Ar trebui să fii în stare să vezi că nu e magie. 

El se concentră asupra firului strălucitor şi încercă 
să-l analizeze. Energia curgea de la ea spre el, și ea avea 
dreptate, nu arăta și nu se simţea ca o vrajă. Puritatea 
caldă era normală pentru forța vitală. Transferarea for- 
ţei vitale necesita abilități magice, dar energia în sine 
nu era magie. 

- Pari să spui adevărul, dar de ce faci asta? întrebă el 
bănuitor. 

- Fiindcă erai atât de slăbit, ţi-am transmis energie 
imediat după accident. Ea își dădu părul pe spate cu 
un gest nervos. Atunci când m-am oprit, ai suferit o 
recidivă și a trebuit să alerg la tine în mijlocul nopții. 
Mi s-a părut mai înțelept să continui să suplimente: 
forţa ta vitală până te vindecai complet. Ai făcut atât 
de multe lucruri care necesitau energie. Nu voiam să te 
rănești întrecându-ți limitele, așa că ţi-am mărit puterea 
şi vitalitatea. 

El se încruntă, încercând să înţeleagă. 

- Aşadar, energia aceasta e vitalitatea ta personală? 

Ea încuviință. 

- Toate lucrurile vii au forţă vitală, chiar și cel mai 
mic fir de iarbă. Vindecătorii ştiu cel mai bine cum s-o 
găsească şi s-o folosească. Energia e... e ca o lumânare 
aprinsă. Înainte de accident, străluceai ca un candela- 
bru din balconul regal. După aceea, forța vitală era doar 
o pâlpâire. Chiar şi după cercul de vindecare, vitalitatea 
ta era periculos de scăzută, şi de aceea ţi-am mărit-o. 

- Sunt sigur că aveai nevoie de energia aceasta 
pentru tine! 

Privirea ei îl evită. 

-Nu ţi-am dat decât vitalitatea de care mă puteam 
lipsi. 

În ciuda asigurării ei, el avea încă îndoieli. O studie, 
“ăzând semnele oboselii adânci care se acumulase trep- 
tat. Pierduse în greutate de la căsătoria lor. Oasele obra- 
ilor erau mai proeminente și avea cearcăne întunecate 
sub ochi. Mai rău, strălucirea energiei din jurul ei era 
mată și slabă. 

- Ţi-ai subminat propria sănătate ca să mă ajuţi pe 
mine, spuse el, incapabil să-și stăpânească furia. Asta nu 
poate fi corect. 

Ea își dădu părul pe spate cu un gest obosit. 

- Judith m-a dojenit pentru asta. Dar voiam ca tu să 
i bine. 

Își sacrificase sănătatea pentru el vreme de săptămâni 
intregi. Aceasta venea ca o dovadă a faptului că era vin- 
decătoare? Sau că era o persoană prea dezinteresată de 
propriul ei bine? 

- Nu pot permite ca acest lucru să continue. 

Își închise mâna peste firul strălucitor de energie, tă- 
ndu-l în mintea lui. Diafragma lui zbârnâi ca o grindă 
retezată. 

- Ai dreptate, spuse ea, fără să reziste acţiunii. Este 
zımpul să te bazezi pe propriile tale resurse. Eşti aproape 
complet vindecat acum. 

Aura ei străluci în timp ce el tăia legătura, dar părea 
ncă slabă. Câr despre el, se simţi pierdut. Energia lui 
Abby îi dăruise o căldură care îi lipsea acum. Chiar şi 
:runci când o evitase în Hill House, la un oarecare nivel 

ar fi trebuit să știe că erau conectaţi. Acum se simţea 
rece, gol - şi furios. Dorea căldura aceea înapoi, dar nu 
furându-i ei viața. 

Se ridică de pe sofa și începu să umble prin salon, cu 
bastonul lovind dușumeaua la fiecare pas. 

- La naiba, Abby, m-am săturat să fiu tratat ca un 
copil! Starea mea nu a mai fost critică de săptămâni 
întregi. Dacă mă apropii de o recidivă din pricina nesă- 
buinţei, merit să mă prăbușesc, dar o să-mi revin destul 
de repede. Ca să previi acest lucru, te-ai lăsat să sânge- 
rezi încet până la moarte. El se învârti și șchiopătă spre 
ea cu o privire feroce. Ultimul lucru pe care îl vreau e o 
blestemată de soţie martir! 

Ea îi înfruntă privirea liniștită, cu ochii transparenţi 
ca apa. 

- Nu am vrut să mă martirizez, dar ai dreptate, ţi-am 
dăruit energie prea mult timp. Rămase tăcută un mo- 
ment îndelung, iar cercurile de sub ochii ei se văzură 
limpede pe pielea palidă. Ca să fiu sinceră, cred că îmi 
plăcea legătura aceasta cu tine. Nu făceam parte din cla- 
sa ta și îmi dispreţuiai talentele magice, dar, dacă îţi dă- 
ruiam în taină o parte din esența mea, puteam să simt 
că eram vitală pentru tine. Nu este o explicație demnă 
de admiraţie. 

Onestitatea ei dureroasă îi străpunse inima. Se în- 
cruntă. Ura să ştie că luase atât de mult de la ea. Era 
timpul să-i înapoieze ceva din energia ei. Nici măcar scă- 
derea în greutate și oboseala profundă nu puteau elimi- 
na senzualitatea ei înnăscută, așa că o prinse de mână şi 
o trase lângă el. Apoi o sărută cu putere, mânat de un 
amestec volatil de furie şi dorinţă. Dorinţa câştigă. 
O dorea și, în cele din urmă, pe Dumnezeul lui, avea 
să o aibă. 

După o clipă de uimire, gura ei se deschise sub gura 
lui și braţele ei îl cuprinseră. Oboseala care o copleşise 
săptămâni întregi se transformă într-o flacără de dorin- 
tă. De la căsătoria lor, făcuse tot ce-i stătea în puteri 
ca să înăbușe pasiunea pe care i-o trezea el, dar acum 

nu mai era nevoie. El ardea de forță bărbătească, și ea 
se desfătă cu el. 

Îmbătată de sărutul care se adâncea, ea se repezi la 
cordonul halatului lui și i-l desfăcu, apoi îl dezbrăcă 
până rămase doar cu cămașa de noapte. Pielea lui era 
fierbinte sub țesătura subţire. Ea îi frecționă spatele şi 
coapsele, simțind pulsaţia sângelui în mușchii lui tari. 
Și nu doar sângele pulsa. 

El trase cu putere de halatul ei, astfel că acesta ateriză 
la picioarele lor, contopindu-se cu halatul lui. Se strân- 
seră unul în altul, separați doar de cămășile de noap- 
te. Oriunde ar fi atins-o, sângele ei se trezea. Energia 
plutea în jurul lor și prin ei în curcubeie strălucitoare 
de lumină. 

El trase de gulerul cămășii ei de noapte. Nasturii 
săriră, dezvăluindu-i gâtul. El mușcă pielea gingașă, 
aprinzându»i în vene un foc întunecat. 

Imaginea ei pe care o văzuse în mintea lui îi străluci 
in imaginaţie, umplând-o cu un sentiment de putere fe- 
minină. Ridică bărbia și îi prinse gura din nou, dorind 
sã- consume, să-i inhaleze esența. 

El aruncă halatele cu piciorul și o împinse cu spatele 
spre dormitorul ei. Se împleticiră neîndemânatici, lo- 
“indu-se de tocul ușii fiindcă nici unul nu voia să pună 
capăt încleștării sălbatice de buze și limbi. 

Ea îşi dădu seama că ajunseseră la pat atunci când 
„ovi cadrul cu partea din spate a picioarelor. Smulse 
-rusc cuverturile, și se prăbușiră amândoi pe saltea, cul- 
cați de-a curmezișul. Bazinul lui îl apăsa pe al ei, în timp 
ce trupurile lor încercau să se împerecheze prin hainele 
zare le rămăseseră. 

El îi trase cămașa de noapte cu o palmă mai jos, iar 
=asturii pocniră în timp ce îi elibera sânii. 

- Magnific, murmură el. Trupul tău e la fel de gene- 
zos ca spiritul tău. Bogat, plin şi tentant, oferindu-i unui 
-ârbat tot ce și-ar putea dori. 

Buzele lui prinseră şi traseră un sfârc. Ea îşi arcui spa- 
zele, cu un gâfâit ascuţit. 

Cuvintele lui erau la fel de excitante ca atingerea. 
Visase că într-o zi avea să o dorească la fel de mult pe cât 
îl dorea ea. Acum, gura lui presantă, trupul încordat și 
respirația îngreunată îi spuneau că o dorea. 

Mâna lui mângâietoare continuă să coboare spre pân- 
tecele ei, în timp ce îi sugea celălalt sfârc. Când îi atinse 
încheietura coapselor, picioarele ei se încolăciră. 

- Pari să fii... recuperat bine? spuse ea, sperând cu 
disperare că aveau să se poată uni deplin. 

- O să aflăm cât de bine, spuse el cu un râs răutăcios. 

Judecând după presiunea fierbinte care îi apăsa coap- 
sele, rezervele lui de sânge păreau a se apropia de nor- 
mal. Doamne, spera că da! 

Ea gemu în timp ce palma lui o atingea uşor în sus, 
sub cămașa de noapte. Cum putea să simtă atâtea senzaţii 
glorioase în același timp? Se împinse în mâna lui atunci 
când el găsi locul acelei nevoi umede și fierbinţi. 

- Nu te opri, gâfâi ea. Nici dacă se prăbușește cerul. 

- Nu o să mă opresc până nu vei fi moale și sătulă și 
până nu îţi voi restaura energia vitală. El mângâie mai 
adânc, iar degetele lui se strecurară înăuntru, tachinând 
și lărgind intrarea ascunsă. Acum, să vedem... l 

Se ridică balansându-se în genunchi deasupra ei. 

O clipă, ea se temu că își rănea piciorul rupt, dar asta 
trebuia s-o hotărască el. Era bărbat, soțul ei, nu pacien- 
tul ei. Egoistă, dorea cu ardoare tot ce-i putea el oferi. 

El îşi folosi amândouă mâinile ca să-i sfâșie cămașa 
de noapte până la tiv, expunându- tot trupul privirii lui 
avide. Deși știa că aerul nopţii era rece, ardea de urgenţa 
dorinţei lui. 

Propria lui cămașă de noapte se desprinse după o 
încăierare rapidă şi febrilă, şi în cele din urmă reușiră 
să se atingă piele de piele. Doamne, Dumnezeule, dar 
era splendid, cu oasele lui puternice învelite în mușchi 
tari și fierbinţi! Textura trupului lui o fermecă, și își în- 
gropă degetele în spatele, și în fesele, și în membrele 
lui lungi. 

El se ridică pe genunchi din nou, cu trupul contu- 
rat în lumină. Apoi se lăsă în jos, astfel că trupurile lor 

se striviră unul de altul, pieptul lui apăsându-i sânii, pi- 
cioarele lui puternice strecurându-se între picioarele ei. 
Gura lui îi captură din nou gura, în timp ce lancea 
lui se așeza în fierbințeala alunecoasă a despicăturii ei. 
El se legăna înainte şi înapoi, iar fricțiunea trimitea cas- 
cade de plăcere nebună prin ea. 

Era cât pe ce să atingă punctul culminant, când el își 
trase şoldurile înapoi, apoi folosi o mână ca să se apro- 
pie de ușa secretă a trupului ei. Legănându-se delicios 
între excitare și durere, ea își ridică şoldurile spre el, 
ignorând disconfortul de a fi întinsă până la punctul de 
a se rupe. Acum, acum... 

Apoi, el ajunse dintrodată înăuntrul ei, umplând-o 
cu intimitatea după care tânjise. Își legănă coapsele în- 
tr-o încântare uimită. 

El respiră întretăiat. 

- Eu... eu nu știu cât pot rezista. 

- Destul de mult. 

Ea îşi împinse din nou coapsele, stimulată insuporta- 
bil în locuri nenumite. Braţele ei îi cuprinseră mijlocul, 
de parcă s-ar fi putut contopi într-un singur trup. 

Nebunia izbucni, învolburându-i într-o mișcare sălba- 
tică în timp ce el se afunda mai adânc. Magia, pasiunea, 
dorința nebună și împlinirea se năpustiră asupra ei ca 
valurile unui ocean irizat. Cădea în el, învârtindu-se 
prin învelişurile spiritului lui, în timp ce împărțeau cel 
mai intim sanctuar al sufletului ei. Nu ştiuse că era posi- 
bilă o asemenea intimitate a trupului și a sufletului. 

O clipă nesfârșită, se contopiră într-o singură ființă 
inainte ca energia aprinsă și transformatoare să înceapă 
că scadă. Se răsuci spre pământ ca o frunză, profund 
conştientă de greutatea lui, de răsuflarea ei întretăiată, 
de durerea profund satisfăcătoare dintre coapsele ei 
zi de faptul încântător că erau încă uniţi cu tandreţe, 

lar fi plăcut ca el să rămână deasupra ei pentru tot- 
Jeauna, dar mai era și problema respirației. Cu regret, 
se strecură de sub el și trase cuverturile peste trupurile 
ior epuizate. Aerul era muşcător de rece, acum că fier- 
ințeala pasiunii se consumase în flacăra ei proprie. 

Se atinse, potolind durerea lentă și oprind sângerarea 
minoră cauzată de unirea lor. Apoi se strânse din nou 
lângă el, acoperindu-i pieptul larg cu brațul. 

El scoase un oftat prelung, trepidant. 

-Cred că ţi-am înapoiat toată energia pe care mi- 
ai dat-o și ceva în plus. S-ar putea să nu mă mai mişc 
niciodată. 

Ea râse cu răsuflarea care-i mai rămăsese. 

- Incă eşti furios pe mine? 

Mâna lui lungă începu să-i maseze umerii goi. 

-Nu am putere pentru ceva atât de consumator de 
energie cum e furia. Dar, dacă te întrebi dacă mă supără 
încă faptul că te-ai pus în pericol pentru mine, răspun- 
sul este da. Mi-ai salvat viaţa, şi, dacă ai crezut la început 
că aveam nevoie de o rezervă de vitalitate, probabil ai 
avut dreptate. Dar nu ai nici un drept să pui în pericol 
viaţa soţiei mele dăruind mai multă forță vitală decât 
îți permiti. 

- Da, domnul meu soț, spuse ea supusă. 

Pieptul lui se cutremură de râs. 

-Crezi că o să mă poți face să cred că ai devenit 
dintr-odată ascultătoare? 

-Nu, dar sunt de acord că ai dreptate în cazul 
acesta. 

Rămaseră tăcuți, în timp ce mâna lui mângâia încet 
pielea ei goală. După o vreme de leneveală, el spuse: 

- Lacheul a lăsat două pahare și o jumătate de sticlă 
din vinul acela destul de bun, în eventualitatea că am 
vrea să-l terminăm. Să le găsesc? j 

Ea se întinse voluptuos. 

- Să bei vin în pat. Ce delicios de decadent ar fi. 
Nu întârzia mult. 

El îşi cobori picioarele spre dușumea, în timp ce ea 
admira simetria puternică a spatelui său musculos. Ea îi 
făcuse zgârieturile acelea? Gândul o făcu să roşească. 

- Fiindcă am fost distras, mi-am lăsat bastonul în cea- 
laltă cameră. 

Păși cu precauţie pe piciorul drept, apoi se opri. Aler- 
tată dintr-odată, Abby se ridică în pat. 

- E ceva în neregulă? 

- Dimpotrivă, Făcu alt pas, apoi merse într-un cerc 
strâns. Mia trecut orice durere! Piciorul meu e complet 
vindecat! 

- Cerule mare! Mă întreb cum s-a întâmplat. Ea stu- 
die silueta lui puternică profilându-se în lumina veni- 
tă din salon. Toate urmele de energie roșie dureroasă 
pieriseră și aura lui pulsa de vitalitate. Ești o imagine a 
sănătății desăvârșite. 

El se aplecă în față şi o sărută exuberant pe buze. 

- Evident, e rezultatul faptului că am devenit iubiţi. 
Toată energia minunată pe care am generat-o a terminat 
de vindecat piciorul. Tu cum te simţi? 

Ea se gândi. 

- Minunat, acum că mă întrebi. Nu doar mulțumită, 
ci înfloritor de sănătoasă. 

Nu se simţise atât de bine de dinainte de cercul de 
vindecare. 

- Și arăţi bine. O cercetă cu o privire critică. Cearcă- 
nele întunecate de sub ochii tăi au pălit, și arăţi străluci» 
toare. Forţa ta vitală a crescut extraordinar. 

Sprâncenele ei se uniră. 

- Există un element magic în pierderea virginităţii. 
Poate că acest fapt a produs destulă energie ca să ne facă 
pe amândoi cât se poate de sănătoși? 

- Pare raţional, și nici nu contează dacă nu e asta 
explicaţia corectă. Ceea ce contează e cum ne sim- 
tim. O prinse de mână și își împleti degetele cu ale ei. 
Să ne îmbrăcăm și să facem o plimbare. Nu eram 
sigur că aveam să mai pot merge vreodată normal, așa că 
vreau să sărbătoresc printr-o plimbare. 

- E rece afară! 

El îi sărută vârful nasului. 

- Imbracă-te cu ceva călduros. 

Râzând, ea se predă şi cobori din pat, ducându-se țin- 
ră la garderob. Îşi trase peste cap cea mai groasă cămașă 
din finet, apoi scoase niște ciorapi groși împletiţi. 

- Patul meu călduros arată foarte bine acum! 

-O să arate şi mai bine mai târziu. Jack se întoarse 
in dormitorul lui ca să îmbrace, revenind la timp ca să-i 
incheie rochia. Ea îşi înfășură în jurul gâtului un şal 

scoţian din lână moale, încântată de nesăbuința ideii de 
a ieşi în mijlocul unei nopţi de iarnă. 

La fel de prostesc şi de distractiv fu ajutorul pe care 
şil oferiră la îmbrăcare, râzând de degetele lor neîn- 
demânatice și de săruturile furate. Ea înveli gâtul lui 
Jack cu altă eşarfă călduroasă, gândindu-se că ar fi fost 
uşor să sune un servitor să-i ajute, dar că era mai dis- 
tractiv aşa. În momentul acela, orice făceau împreună 
era distractiv. 

În timp ce Jack îi așeza pe umeri cea mai călduroasă 
manta, ea spuse: 

-Poate ar trebui să-ţi iei bastonul, în eventualitatea 
că frigul ar face să te doară din nou piciorul. 

El râse. 

- Eşti îngrijorată, nu-i aşa? Foarte bine, o să iau basto- 
nul chiar dacă nu am nevoie de el. 

El își încheie paltonul şi își luă o pălărie, apoi îi oferi 
braţul lui Abby. Ea îl acceptă cu o ridicolă plăcere pose- 
sivă, simțindu-se cu adevărat căsătorită. 

Un lacheu stătea la ușa din faţă, așteptând ca ducele 
și ducesa să se întoarcă acasă după treburile lor. 

- Nu vom lipsi mult, Williams, spuse Jack. 

Lacheul făcu o plecăciune, și doar un spasm al feței 
lui trădă surpriza de a-i vedea pe fratele ducesei și pe 
mireasa lui dorind să iasă la plimbare într-o noapte rece 
de iarnă. 

- Ninge! spuse Abby încântată în timp ce coborau pe 
trepte. 

- Așa este. Jack îi adresă un zâmbet pieziş. Un sfârşit 
magic pentru o seară magică. 

Ea îl strânse de braț mai tare. Da, ceea ce împărtă- 
şiseră fusese magic, dar o magie profund umană. Şi îi 
mulțumea lui Dumnezeu pentru asta. 

Căzuseră doar câţiva centimetri de zăpadă, destul cât 
să plazureze străzile cu un alb virginal. Lumina reflectată 

-ăcea drumul mai vizibil, deşi Jack se trezi bucurându-se 
că avea bastonul cu care să se apere de eventualele alu- 
necări. Câteva lumini străluceau la ferestre ici și colo, 
Jar aveau noaptea doar pentru ei. Asta avea să se schim- 
ce mai târziu, când trăsurile începeau să aducă lumea 
-ună acasă. Până atunci, picioarele lor lăsau singurele 
¿rme de pe albeaţa moale. 

Nu-şi amintea să fi fost mai fericit vreodată. 

Ce bine că Abby nu era vorbăreaţă. La fel ca el, 
se mulțumea să se bucure în tăcere. Fulgii cristalini se 
-rindeau în genele ei ca nişte stele și îngheţau pe pălăria 
2 călduroasă. Deşi aerul era rece ca gheaţa, hainele căl- 
Juroase îi ajutau să se simtă confortabil. Era ușor să uite 
că ea era vrăjitoare. Conta doar faptul că era soția lui. 

Își întrepătrunse degetele cu ale ei şi înfundă mâini- 
z lor unite în buzunarul stâng al paltonului lui gros. 
in apropierea lor era o intimitate delicioasă, care nu se- 
năna cu nimic din ce experimentase alături de o feme- 
e. Își imagină că învățase unul sau două lucruri despre 
:=ea ce însemna romantismul. 

- Socotesc că, după vreo jumătate de oră de recupera- 
zæ, o să fiu pregătit să fac din nou dragoste cu tine, așa 
că hai să ne întoarcem la Alderton House până atunci, 
murmură el. 

Ea îi aruncă o privire delicios de vicleană cu colțul 

chiului. 

- E doar opinia ta că ești pregătit. O să vedem. 

- Dacă mi s-a vindecat piciorul, la fel s-a întâmplat și 

u sângele, spuse el categoric. De fapt... 
Se opri și se întoarse spre ea pentru alt sărut, de data 
-easta unul profund și tacticos. Erau singuri în inima 
Londrei şi dorea să-și sărute soția. Ea îi umplea braţele, 
>inunat de satisfăcătoare. 

Ea oftă de plăcere când li se separară buzele, iar răsu- 
“area ei lăsă o dâră palidă în noapte. 

- Dacă dăm ocol clădirii acesteia și ne întoarcem, o să 

ungem la Alderton House la timp? Sau ar trebui să ne 
ntoarcem chiar acum? 


El chicoti. | 

- Fetişcană nesătulă. O să dăm ocol și apoi ne 
întoarcem. 

Merseră agale pe lângă cele două laturi ale clădirii și 
tocmai se întorceau, când el observă o mișcare tainică 
cu colțul ochiului drept. Alertat pe loc, el se întoarse în 
dreapta ca să se uite mai bine. 

Cineva era în spatele lui. Înainte de a putea reacționa. 
un bărbat se izbi de el din spate, o greutate solidă înse 
țită de mirosuri râncede. 

Jack se clătină, gata să cadă. Braţul lui Abby și basto- 
nul îl ţinură în picioare. Lăsându-i mâna, păși în faţa e: 
și se învârti ca să-i înfrunte pe atacatori. 

Doi - nu, trei - hoţi apăruseră de pe o alee îngustă și 
se adunară în semicerc la un braț distanță de Jack. 

- Dă-ne banii și bijuteriile și poți s-o ştergi, mârâi una 
dintre siluetele din umbră, ridicându-și mâna ca să arate 
lama strălucitoare a unui cuțit. 

Cel din centru spuse: 

- Ai grijă, e un animal mare! Mai bine... 

Rapid ca fulgerul, Jack ridică bastonul şi-l înțepă cu 
vârful în gât, înainte de a-şi termina propoziţia. Ținta 
lui scoase un sunet gâlgâitor teribil și se clătină spre 
spate. Sângele țâșni din gâtul lui, în timp ce se prăbușez 
în zăpadă. 

Cu o mișcare rapidă, Jack roti bastonul și smulse cu- 
țitul din mâna celuilalt bărbat. Acesta căzu la pământ 
strălucind în lumină. Înainte ca arma să atingă calda- 
râmul, Jack lovi cu bastonul în atacatorul din spate 
Un urlet de agonie dovedi că își atinsese ţinta. 

- Ticălosule! 

Celălalt bărbat râcâi în zăpadă căutându-și cuțitul. 
apoi se mișcă în faţă, urmărind precaut bastonul. Fiind 
că privirea hoţului era aţintită asupra bastonului, Jack îi 
lovi cu pumnul stâng într-un croșeu care reuși să-i spar- 
gă nasul cu un scârțâit sonor. În timp ce sângele țâșnea. 
hoțul încercă să se retragă, dar alunecă pe zăpadă şi căzu 
cu zgomot. Capul lui se lovi de pământ cu un bufnet, și 
ticălosul rămase nemișcat. 

Bărbatul lovit în gât zăcea și el nemişcat, iar sângele 
ui forma o pată întunecată pe zăpadă. Cel care îl ata- 
zase pe Jack din spate era ghemuit, gemând în timp ce 
mâinile încrucişate îi protejau rana dintre picioare. 

Jack respiră adânc, tremurând, acum că nu mai era 
nevoie de acțiune. 

- Eşti în regulă, Abby? 

- Sunt... sunt bine. Ea stătea ţeapănă, cu mâinile în- 
-leștate. Nu m-au atins. 

- Ce bine că ai sugerat să-mi iau bastonul. A fost o 
:rmă bună. Îşi privi cu atenție soția. Eşti sigură că te 
:mţi bine? 

- Zeu... zguduită. Ea se adună, cu un efort vizibil. 
Nu m-am gândit cu adevărat la viaţa ta în armată. Eşti 
‘arte bun la luptă. 

El ridică din umeri. 

-Viața în armată nu prea implică luptă efectivă. 
De fapt, sunt multe zile lungi în care prinzi muşte și 
ncerci să-ți ferești oamenii de belele. Dar, când e nevoie 
: lupţi, nu există a doua șansă, aşa că trebuie să-ți iasă 

ine din prima. 

-Ştiai că omul acela era în spatele lui sau a fost o 
vitură norocoasă! 

El se gândi la asta. 

- Cred că ştiam. L-am lovit fără să mă gândesc, dar, 
hiar și așa, ştiam că aveam să-l ating unde era mai 
ilnerabil. 

- Cunoşti întotdeauna locaţia inamicului atunci 
ind lupţi? Dacă e așa, ar putea fi o abilitate magică. 
na valoroasă. 

Uluit, el chibzui. I se părea neliniştitor gândul că era 
sibil să fi folosit magia ani la rând. 

- S-ar putea să ai dreptate, spuse el șovăielnic. De obi- 
21, acţiunea e atât de rapidă, încât nu am timp să mă 

-îndesc, dar, dacă am ştiut cine era în jurul meu, pro- 
zabil că asta m-a ajutat să supraviețuiesc. Dar asta nu e 
-=apărat magie. E mai degrabă instinctul de soldat. 

- Spune-i cum vrei, dar faptul că vezi ce e în spatele 

u e, categoric, un dar. 

El ridică din umeri, simțindu-se stânjenit. 

- Toată lumea are un strop de magie. Acest lucru e 
obișnuit printre soldaţii care supraviețuiesc un timp. 
Dorind să schimbe subiectul, studie oamenii căzuţi, ale 
căror trupuri întunecau zăpada. Acum trebuie să hotă 
râm ce facem cu ticăloșii ăștia. Cred că e un post de 
gardă alături. 

-O santinelă patrulează la distanță de o clădire în 
spate și se îndreaptă în direcția asta. Imi imaginez câ 
Mayfair e cel mai bine protejat din împrejurime. Vocez 
ei se stinse în timp ce arăta spre omul pe care îl lovise 
în gât. Nu e nevoie să se mai grăbească pentru acesta 
Este mort. 

Vocea ei era lipsită de inflexiuni. Jack rămase tăcu: 
un moment. 

-Nu am vrut să-l omor, dar nu pot să spun nici câ 
regret. Se gândi la furia resimțită faţă de atacatori. Ne-ar 
fi câlhărit, poate chiar ne-ar fi ucis dintr-un capriciu. 

-Şi e posibil să mă fi violat mai întâi. Știu. Abby îș: 
frecă tâmplele. Nu sunt oameni buni. Dar, când cinevs 
moare, mai ales atât de brusc, eu... eu o simt. 

- Îmi pare rău. Jack se întrebă cum simţea moarte: 
cineva ca Abby. Ca pe un gol dureros? El nu observase 
nimic, dar nu era vindecător. Mă întreb dacă atacul = 
fost un simplu ghinion sau dacă vrăjile de pericol dir 
mintea mea i-au atras pe oamenii aceștia spre noi. 

-S-ar putea să ai dreptate, spuse ea încruntându-se. 
Se poate ca vrăjile acelea să-i fi atras pe ticăloși în apre 
pierea ta, Dacă nu am fi ieșit la plimbare în seara acea: 
ta, i-ar fi putut ataca pe alţii, acum că vrăjile au fost înde- 
părtate. Sper că asta nu se va întâmpla din nou! 

Bărbatul al cărui nas fusese rupt scotea un sunet bo- 
borosit și își împingea mâna spre pământ, într-o slab: 
încercare de a se ridica. În timp ce Jack se apropia, Abb: 
spuse aspru: 

- Nu-l lovi din nou. Cred că pot să-i ţin adormit 
până vine santinela. 


- Ar fi bine. 


„ III N N N E 


'Descântec de dragoste 227 


Deși Jack ar fi făcut tot ce trebuia, nu era adeptul 
ovirii oamenilor căzuţi. 

Ea îngenunche în zăpadă şi puse o mână pe tâmpla 

mului care gemea. După un moment, el căzu brusc la 
zământ din nou. Ea se întoarse spre celălalt supravie- 
-uitor și făcu același lucru în timp ce Jack se gândea la 
zele întâmplate. Ucisese și altă dată, dar nu i se păruse 
niciodată un lucru atât de serios. Era bine că renunţa la 
:rmată, fiindcă un om nu se poate gândi prea mult 
a rezultate în timp ce luptă pentru viaţa lui. 

Nu mai era omul care fusese. Acesta era alt gând ne- 
:niştitor. Dar nu însemna că era vrăjitor. 

Santinela apăru, după cum prevăzuse Abby. Jack îi 
zicu semn. 

-Sunt Lord Frayne şi aceasta este Lady Frayne. 
Damenii aceștia ne-au atacat. 

Paznicul era lat în spat și cam bătrâior, dar avea un 
żer competent care arăta că era un sergent în retragere. 
Zxamină rapid hoţii. 

-Au fost și alte atacuri pe aici în ultimul timp. 
se pare că le-aţi pus capăt. Se ridică scârțâind din înche- 
eturi și îi adresă lui Jack o privire curioasă. Dumneata 
-ai doborât pe toți trei? 

- Zece ani de armată ca ofițer, spuse Jack lapidar. Pot 

i-mi duc soţia acasă? Locuim la Alderton House. Sunt 
—atele ducesei, și mă poţi găsi acolo dacă ai nevoie de o 
:eclaraţie referitoare la acest incident. 

- Plecaţi şi aveți grijă de doamnă, milord. Cineva 

veni mâine la Alderton House pentru o declarație. 
Ari făcut un serviciu orașului în seara aceasta. Santinela 

atinse pălăria, apoi scoase cătușele din buzunar. 
Jack o luă pe Abby de mână, și se întoarseră spre casa 
„rorii lui. Cheful lor de joacă dispăruse. În timp ce 
#rcau scările de la Alderton House, Abby întrebă: 

- Ce se va întâmpla cu cei doi oameni care au 
:pravieţuit? 

- Probabil vor fi transportaţi spre New South Wales. 

- Se spune că e o colonie caldă şi însorită, așa că s-ar 
“tea să fie recunoscători până la urmă. 

Încercarea ei de a glumi fu subminată de un fior. 

El o cuprinse pe după umeri, fără să-i pese de ce gân- 
dea lacheul care îi lăsase să intre. 

- A fost o zi plină, fetiţo. 

Şi o zi care se terminase într-o notă sobră. Se întoarse- 
ră în camerele lor, se schimbară cu cămășile de noapte și 
se urcară în pat fără să schimbe prea multe cuvinte. El o 
atrase pe Abby în braţele lui și se simţi mai bine când ea 
se cuibări, cu un oftat mulțumit. Apropierea era confor- 
tabilă. Bănuia că ar fi fost și mai confortabil dacă ar fi 
făcut dragoste, dar nu trebuia să fie vrăjitor ca să-și dea 
seama că mireasa lui nu era într-o dispoziţie pasională. 

In ciuda faptului că o ţinea pe Abby în braţe, somnul 
lui fu tulburat. 

Plutea deasupra dealurilor năpăstuite şi a văii din Lang 
dale, cu inima strânsă de durerea de dedesubt. Perechea lu: 
zbura cu el, deasupra și putin în spate, păzindu-i călătoria. 

Abby spusese: „Cunoşti întotdeauna locaţia inamicu- 
lui atunci când lupți?“ 

Inamicul lui era jos, în Langdale Hall. Sir Alfred Scrantor. 
nu era doar o rudă nesuferită, ci inamicul adevărat al lu: 
Jack. Bătălia pentru sufletul domeniului Langdale nu avea să 
se sfârșească până când unul din ei nu avea să moară. 

Transpirat, Jack se cutremură, trezindu-se. Priv 
ţintă în întuneric, strângând-o încă în brațe pe Abby. 
Să fi fost visul lui o profeție sau o înfățișare a celor ma: 
rele temeri? Era oare posibil să-l separe pe Scranton de 
mama lui fără să-i frângă inima acesteia? Ea îl adora pe 
acel bărbat, scrisorile ei vorbeau aproape numai despre 
el. Totuși, Scranton trebuia să plece. 

Cea mai simplă rezolvare a problemei ar fi fost săi 
evacueze pe Scranton din Langdale Hall, interzicân- 
du-i să se întoarcă vreodată. Probabil că mama lui Jack 
avea să-şi însoțească soţul și să se amărască din pricina 
felului în care fiul ei îl tratase pe Scranton. 

Jack ştia prea bine că soluţia nu putea fi atât de sim- 
plă. Erau implicate prea multe influenţe întunecate. 
Totuşi, când avea să vină criza, nu avea să aibă de ales. 
Era ofiţer în armată şi lord, și ambele roluri îi cereau 

să-i protejeze pe cei de care era răspunzător - chiar și cu 
preţul fericirii mamei sale. 

Într-o străfulgerare, o văzu în minte pe mama lui, 
luându-l de mână și râzând în timp ce fugeau spre casă, 
ca să se adăpostească de stropii de ploaie. Avea poate 
cinci sau șase ani. Íl înfășurase într-un şal, apoi organiza- 
se o petrecere cu ceai pentru zile ploioase cu el şi Celeste, 
care fusese foarte mândră să își asume responsabilitatea 
de-a umbla cu o ceașcă delicată de porțelan. Ziua aceea 
scosese la lumină cea mai bună parte a mamei sale. 

Dacă îi distrugea soţul, avea să-l urască pentru 
totdeauna. 

Gura lui se arcui. Având în vedere cât de mult se în- 
străinaseră, nu urma să se deosebească mult de situația 
din prezent, dar măcar acum nu-l ura, 

Cu un oftat, închise ochii și se forță să adoarmă, 
mângâind umărul lui Abby cu o mână. Va face ceea ce 
trebuia să facă - și Dumnezeu să-i ajute pe toți. 


Abby se trezi încet, simțindu-se atât de confortabil 
în îmbrăţişarea soţului ei, încât îi era greu să se miște. 
Se întâmplaseră prea multe în ziua care trecuse, 
Curăţase mintea lui Jack de vechile vrăji, și el își ieșise 
din fire. Apoi își consumaseră căsătoria. 

Îşi văzuse pentru prima dată soţul omorând un om. 

Totuși, când deschise ochii, el dormea în pace, iar 
chipul lui arăta la fel ca totdeauna. Puternic, plin de 
voioșie, tolerant. Percepția ei era cea care se schimbase. 
Era recunoscătoare că avea un soț capabil s-o apere, dar 
se simţea de parcă una dintre pisicile ei se transformase 
în tigru. 

Nu conta. Era soţul ei, dar era şi soldat, iar soldații 
omoară când sunt nevoiţi. Avea încredere că el avea să 
facă întocmai ceea ce trebuia. 

Îşi dădu seama că acum o privea printre ochii des- 
chiși alene. 

- Bună dimineaţa, murmură el. Mă întreb ce o să ne 
aducă ziua de azi. 

Ea se întinse ca o pisică, reușind să se mute mai 
aproape de Jack. 

- Celeste o să-mi dea lecţii de supravieţuire în lumea 
bună, completate cu diagrame despre cine pe cine urăş- 
te şi care sunt cei mai răi bârfitori. Se gândi la asta fără 
pic de plăcere. Dar tu? 

- Alderton şi Ashby mă vor târî în cluburi ca să mă 
prezinte diverselor căpetenii politice. El oftă. Nu aştept 
asta cu prea mare nerăbdare. 

-Să vedem. White e căpetenia partidului Tory, 
Brooks e căpetenia partidului Whig. Tu cărui partid 
îi aparţii? 

- Ambelor. El rânji. Prefer să-i las pe toţi să-și dea cu 
presupusul. În plus, nu sunt complet de acord cu nici 
unul din partide. Cred că voi fi independent şi dispre- 
țuit universal de ambele părți. 

- Pot să vin şi eu și să zăpăcesc politicienii cu tine? 
Sună interesant. 

- Crede-mă, nu va fi. 

Ea chicoti auzindu-i vehementa. 

-Tiam menţionat faptul că Celeste a aranjat ca 
amândoi să luăm lecţii de dans trei zile la rând? 

Jack păru îngrozit. 

- Eu mă recuperez de pe urma unor răni groaznice! 
Nu trebuie să dansez. 

- Nu mai eşti invalid, sublinie ea. Dacă nu-ți poţi con- 
vinge sora că eşti în agonie sau olog, trebuie să iei parte 
la lecţiile de dans. 

- Celeste e un tiran, spuse el sumbru. 

- Însă face asta pentru binele tău, oftă Abby. Și eu 
aș prefera să evit dansul, dar Celeste spune că, dacă o 
fac, voi atrage mult mai multă atenţie decât dacă m-aș 
împiedica şi aș cădea lată. Nu trebuie să fiu strălucită, 
doar ireproşabilă. Presupun că pot obţine asta după 
lecţii care să mă înveţe ce e la modă, ca să nu par 
prea provincială. 

- Când o să vină timpul să pornim spre nord, vom fi 
gata amândoi să fugim din oraș, prezise el. Mâna lui o 
trase în jos cu fermitate blândă. Cât despre acum... 

Când o sărută, ea îi răspunse la sărut cu un real 
interes. Era încă oarecum timidă, dar asta se schimba 
repede. Spre surprinderea ei, Jack o prinse de mijloc 
și o ridică, așa că rămase cu picioarele desfăcute dea- 
supra lui. 

-Ce e? 

El rânţi. 

- Foloseşte-ţi mintea ta ascuțită. 

Ea se relaxă și se uită în ochii lui calzi de culoarea 
alunei, trezindu-se că îi plăcea să simtă sub ea trupul 
care şi masculin. El icni când ea îşi roti încet șolduri- 
le. Încurajată, ea începu să descheie încet nasturii de la 
cămașa ei de noapte. Ochii lui se întunecară privind-o, 
până când o prinse de umeri și o trase aproape ca să-i 
poată săruta sânii. 

Excitarea explodă în ea, aducându-i la viaţă fiecare 
fibră a trupului într-un mod imperios. Se așeză și începu 
să-și folosească mintea ascuţită. 

Printre altele. 

Fiecare zi în Londra era cât se poate de plină, dar 
treptat puterea lui Abby și rezervele ei magice își reveni- 
ră după săptămânile de solicitare şi epuizare. Trebuia să 
fie pregătită pentru orice avea de oferit Yorkshire. 

Chiar și lecţiile de dans fură mai puţin înspăimân- 
tătoare decât se așteptase. Abby află că Jack era, de 
fapt, un dansator abil. Nu avea de ce să fie surprinsă, 
având în vedere capacităţile lui atletice. Chiar dacă în- 
cepuse lecţiile cu o expresie chinuită, în curând ajunse 
să se bucure. 

Lecţiile erau una dintre puţinele ocazii în care se ve- 
deau în timpul zilei, fiindcă Jack era la fel de ocupat ca 
ea. Din fericire, se întâlneau noaptea - și ce nopţi! Abby 
începea fiecare zi cu un zâmbet prostesc și fericit. 

La fel făcea și Jack. Asta era o sursă de mare satisfacție 
pentru ea. 

La o săptămână de la sesiunea inițială de măsurători 
şi alegere a țesăturilor, formidabilele croitorese gemene 
se întoarseră pentru proba finală şi puseră stăpânire pe 
dormitorul lui Abby. În timp ce Celeste își citea aten- 
tă corespondenţa în salon, Abby fu expediată în dor- 
mitor, însoţită de cele două surori. Incepură prin a-i 
așeza părul într-o învălmășeală lucioasă și elegantă în 
vârful capului. 

Se retrase după un paravan de dragul decenţei atunci 
când i se spuse să se dezbrace până la piele. Mai întâi i se 
înmână o cămăşuță. Abby o trase peste cap. Bumbacul 
moale îi mângâie pielea ca mătasea. 

- Ce frumos! Broderia e minunată. Abby nu era prea 
îndemânatică la lucrul de mână, dar recunoștea calita- 
tea când o vedea. 

Madame Renault își permise un mic zâmbet de satis- 
facţie în timp ce îndepărta paravanul. 

- Fetele mele fac cea mai fină rufărie din Anglia. 
Acum corsetul, milady. Existau mai multe tipuri de cor- 
sete, şi acesta era unul lung, menit să-i alungească linia 
şoldurilor şi a pieptului și să-i ridice sânii. 

Abby se oțeli în timp ce femeia o ajuta să intre în 
corset şi începea să o încheie în spate. 

- Corsetele acestea sunt confortabile! exclamă ea. 
Chiar mai confortabile decât corsetele mele vechi. 

- Bineînţeles, milady. Un corset bine făcut trebuie 
să se potrivească perfect cu trupul, subliniind, dar nu 
forțând atributele feminine într-o formă imposibilă. 
Ea studie căderea hainei cu ochii mijiţi. Multe femei 
au nevoie de sâni falși ca să arate bine, dar dumneata 
ai fost binecuvântată cu o siluetă splendidă, milady. În 
cele din urmă, lumea o va ști. 

Abby nu știa sigur cum să se simtă, dar nu avu timp 
de gândire fiindcă Madame Ravelle se apropie cu o 
rochie de bal. Nu era mătasea albastră pentru balul 
ducesei, ci o rochie frumoasă din mătase roz pal. Cu pan- 
tofi asortaţi. 

În timp ce madame și ajutoarele ei se agitau cu tivul, 
Abby privi spre corsajul decoltat, îngrozită. 

- O să mor de aprindere la plămâni! 

- Dansul vă va ajuta să vă încălziți, şi nu veţi duce 
lipsă de parteneri niciodată. Nu atâta timp cât vă veţi 
mândri cu înfățișarea dumneavoastră. Sunt femei scun- 
de care ar ucide ca să aibă asemenea înălțime și pre- 
zenţă. Madame Ravelle spuse cu un aer distins: Acum 
înfățișaţi-vă Excelenței Sale. 

Abby deschise uşa care separa dormitorul de salona- 
şul particular. La intrarea ei, ducesa își ridică privirea 
de la birou. 

- Oh, bună treabă, doamnelor! Abby, fratele meu 
va fi invidiat de toată lumea bună pentru soţia pe care 
și-a găsit-o. 

- M-aş mulțumi să nu fie obiectul batjocurii. Abby 
arătă spre vasta întindere de piele palidă, descoperită de 
rochie. Eşti sigură că asta e modern, nu vulgar? 

Celeste râse şi își întoarse faţa spre oglinda cu ramă 
poleită de deasupra căminului. 

- E culmea eleganţei. Uită-te la tine, draga mea. 

Abby clipi spre imaginea ei. Deși nu avea să fie nicio- 
dată elegantă precum Celeste, arăta impresionant. Ară- 
ta a... femeie. Cu siguranţă că un corset bine croit făcea 
> diferenţă substanţială. 

- Cred că prefer rusticul înzorzonării, spuse ea 
nesigură. 

- Arăţi măreț, nu înzorzonată, dar nu vei mai fi în 
stare să pretinzi că ești o fată banală de la ţară. Nu ai fost 
niciodată, dar ai făcut tot ce ai putut ca să lași impresia 
aceasta. Celeste își dădu capul într-o parte. Ţi-ai depre- 
ciat deliberat înfățișarea? Sau ai fost doar neinteresată 
de modă? 

- Câte puţin din amândouă. Nu voiam să atrag aten- 
"a asupra mea. Fiindcă sunt destul de masivă, însemna 
că trebuia să mă îmbrac șters. Abby tăcu înainte să adau- 
ge un adevăr mai profund. M-am maturizat devreme. 
Atenția bărbaţilor era... nedorită. 

Trebuise să folosească magia odată ca să apere de 
arenţiile nedorite ale unui tinichigiu beat. Fugise aca- 
să gâfâind şi plângând, dar nu spusese nimănui nimic 

fiindcă păcătuise folosind magia pentru a lăsa un bărbat 
inconştient. 

- Ah. Celeste aprobă înţelegătoare. E tulburător să 
atragi bărbaţii la o vârstă fragedă, mai ales dacă frumu- 
seţea ta e mai mult senzuală decât diafană. Așa că ai 
adoptat penajul şters al unei țărăncuţe, în locul culori- 
lor strălucitoare ale unui pescăruș. 

Oare cum de nu văzuse Abby niciodată legătura din- 
tre silueta ei generoasă și dorința de a trece neobservată? 
Probabil din cauză că nu se gândea niciodată mult la îm- 
brăcăminte. Dar, în timp ce își studia imaginea în oglin- 
dă, hotări că era posibil să-i placă penele mai colorate. 

Uşa dinspre hol se deschise, și ea se întoarse şi-l văzu 
pe Jack, care se întorcea mai devreme de la treburile lui. 
El intră, spunând: 

- Bună, draga mea. Apoi se opri din drum, cu gura 
căscată. Abby? 

Celeste râse. 

- Intră, Jack. Şi încearcă să te stăpânești. 

În timp ce Abby roșea, Jack îi dădu ocol, admirativ. 

- Arăţi splendid, Abby. Nu că nu ai fi arătat întot- 
deauna drăguţ, dar acum... Dacă regimentul meu ar fi 
aici, te-ar saluta cu o șarjă de artilerie. 

- Mă bucur că eşti de acord. Lumina din ochii lui 
Jack îndepărtă toate îndoielile pe care le simţise Abby 
față de noua ţinută. Toate meritele îi aparţin suro- 
rii tale şi doamnelor Ravelle și Renault. Eu doar am 
urmat ordinele. 

- Acum, că ai admirat-o pe Abby, şterge-o, Jack. Mai 
sunt multe ajustări de făcut, și nu e o priveliște potrivi- 
tă pentru un gentleman. Ochii lui Celeste scânteiară. 
Mai ales pentru un gentleman care pare să dorească să-și 
ducă soţia într-un loc intim. 

Comentariile lui Celeste îi făcură pe Abby și pe Jack 
să roșească. După ce se retrase grăbit, doamnele reluară 
probele. Numărul de rochii şi accesorii părea nesfârșit, 
dar Abby constată că era mult mai răbdătoare decât fu- 
sese în trecut. Era mai ușor să fie răbdătoare acum, când 
descoperise că avea să-i placă să fie bine îmbrăcată. 


În 

Până să plece croitoresele şi ajutoarele lor, se scursese 
Jeja jumătate din după-amiază. Abby şi Celeste se pră- 
-ușiră în salonul lui Abby, după ce ducesa sună și ceru 

gustare. În timp ce devorau o varietate de sendvișuri 
- dulciuri care o făcură pe Abby să se gândească din 
zou să-l vrăjească pe bucătarul lui Alderton, lacheul se 
ntoarse cu o tavă de argint pe care se aflau două grămă- 

are de scrisori, câte una pentru fiecare doamnă. 

- Mulţumesc, Williams. 

Abby primi cu entuziasm scrisorile, bucurându-se de 
eșrile de acasă. Împreună cu Celeste, îşi sorbiră cea- 
1l în vreme ce își citeau corespondenţa, până când 

Abby spuse: 

- Ah, un răspuns de la Judith. 

Celeste privi în sus nerăbdătoare în timp ce Abby stu- 
Jia scrisoarea. După veştile generale din Melton Mow- 
sray şi progresul câtorva pacienţi, Abby găsi informaţia 
ze care o aştepta: „referitor la problema despre care m-ai 
ntrebat, m-am gândit și mi-am consultat însemnările 
Žespre pacienţi şi i-am scris și doamnei Lampry din 
“irmingham, care are mai multă experiență decât orici- 
ae în asemenea probleme“. 

În timp ce continua să citească, Abby se încruntă. 

ncapabilă să reziste tensiunii, Celeste spuse: 

- Doamna Wayne spune că nu se poate face nimic 
zentru mine? 

- Nu, răspunse Abby șoptit. Ea spune că, în cazurile 
“emănătoare cu al tău, în care nici un doctor sau vinde- 
ätor nu a putut găsi nimic în neregulă la soţie, e logic 

te întrebi dacă nu cumva soţul este cel cu problema. 

Celeste își pierdu răsuflarea, cu ochii larg deschişi. 

- Nu s-a gândit nimeni că ar putea fi o... o slăbiciune 
lui Alderton. 

- În general, femeile sunt cele învinuite atunci când 
in cuplu este steril, spuse sec Abby. Şi bineînţeles că ni- 

zeni nu sugerează că un duce ar putea fi imperfect. Dar 
-inovăţirea nu este potrivită. Infertilitatea e o proble- 
må fizică, nu un păcat. 

- Înţeleg. Celeste își muşcă buzele. Problemele ma= 
culine pot fi vindecate? 

- Uneori, mai ales dacă problema este un bloca 
minor. l-ar îngădui Alderton unui vindecător să-l ex= 
mineze? După cum știi, nu există nici o durere și nic 
un disconfort. 

Ducesa clătină din cap. 

- Dispreţuieşte vrăjitoria. Nu ar primi bine nici su- 
gestia că ar avea o anume deficiență. Nu ar fi posibil să- 
examinăm fără ştirea lui? 

Abby se încruntă. 

- Asta nu ar fi etic. Şi probabil nu ar fi nici folositor 
fiindcă îmi imaginez că ducele are o amuletă puternică 
împotriva vrăjilor. 

- Are. Celeste strângea ceașca de ceai atât de tare, în 
cât Abby se temu că avea s-o spargă. De abia mai vorbim 
unul cu altul. Nu pot să mă imaginez întrebându-l dacă 
îi permite unui vindecător să-l examineze ca să vad: 
dacă e în stare să conceapă un copil. 

- Aici sunt două probleme, replică Abby. Dacă por 
să vindeci înstrăinarea şi să deveniți intimi din nou, în 
va fi mult mai ușor să vorbeşti cu el despre examinare. 

-Ai dreptate. Dumnezeu știe că prima problemă e 
dificilă, dar e mai simplu decât dacă aş încerca să rezoh 
amândouă problemele odată. Ochii lui Celeste se mij- 
ră. Crezi că un afrodiziac m-ar ajuta? 

-Nu laş recomanda. Sunteţi soț și soție, nu o fat 
neliniștită care încearcă să atragă atenţia unui băiat dir 
partea locului. „Sau o târfă spaniolă care încerca să atra 
gă privirile unui ofițer englez generos.“ Relaţia voastre 
e mai profundă şi mult mai complicată. Încrederea : 
fost deja forțată, fiindcă bănuieşte că nu ai avut motive 
sincere atunci când l-ai încurajat să-și ia o amantă. Dac: 
încerci să-l manipulezi cu o poțiune de dragoste și el des 
coperă, o să se înfurie de-a binelea. Trebuie să-ți rezol 
problemele cu onestitate, nu cu înșelătorie. 

Celeste oftă. 

-Ştiu că ai dreptate, dar aș vrea să existe o soluţie 
simplă. 

Abby învățase multe despre bărbaţi în ultimele câ- 
zeva zile. 

- Ce s-ar întâmpla dacă ai merge în camera lui într-o 
-oapte purtând mătase transparentă și nimic altceva? 

Cealaltă femeie privi în altă parte. 

- Am încercat. El... el mi-a încuiat uşa. 

Abby se cutremură, ghicind cât de dureroasă trebuie 

: fi fost respingerea aceasta. 

-Se pare că soluţia voastră trebuie să vină prin 
-vinte. 

- Atunci când intră în starea aceasta, și o stâncă este 
nai vorbăreaţă decât soţul meu. Dar voi încerca. S-a mai 
-etras şi înainte, dar până la urmă se înmuia. O să tre- 
-uiască să-l aştept. Celeste își privi mâinile. Deşi pare 
maginea întruchipată a unui duce, a fost al treilea fiu, 
znorat în cea mai mare parte a timpului, până când 
-=răl și fraţii lui au murit de o febră virulentă. Poate ar 

avut mai multă încredere în el dacă ar fi fost crescut 

i moștenitor. 

Abby îşi îndreptă atenţia spre duce și realiză tipul ace- 

= de citire rapidă care putea fi făcut cu orice persoană 

re purta o amuletă de protecţie. Celeste avea dreptate. 

“rul ei învățase să joace rolul unui duce, dar în inima 
era încă un fiu inutil. 

- Asta explică multe. Are nevoie să simtă că e iu- 
~t, nu doar premiul dintr-o vânătoare de soți care a 
sut succes. 

- Ştiu, dar uneori nu-mi amintesc lucrul acesta atât 
ze bine cum ar trebui, spuse Celeste încet. Sunt recu- 
- “scătoare că ai venit în oraș împreună cu Jack și că îmi 
= strageți atenţia. Altfel, aș fi fost pe jumătate nebună 

supărare până acum. 

- Atunci eu trebuie să fiu recunoscătoare pentru stă- 
~ie lui, fiindcă ai fost o mană cerească, făcându-mi mai 
oară vizita în Londra. Abby se gândi la ceea ce realiza- 
= până atunci și la ceea ce îi mai rămăsese de făcut. Mai 
=ebuie doar să văd cum își ocupă Jack scaunul, ceea ce 
- ar trebui să fie chiar greu, şi să supraviețuiesc balu- 

„ceea ce va fi mai puţin uşor. O să mă descurc. 

- Și apoi o să plecaţi amândoi spre Yorkshire. Ducese 
părea gânditoare. Mă întreb cum se va descurca Jack œ 
Sir Alfred. 

- Ce crezi despre tatăl tău vitreg? 

- E soţul mamei mele, nu tatăl meu. 

- Exact asta a spus și Jack. Cum trebuie să mă port e: 
cu Sir Alfred? Știu ce crede Jack despre el. Mi-ar plăce: 
să ştiu ce crezi tu. 

Celeste se gândi ce să spună. 

-E rece ca granitul scoţian, cu excepția momentelo= 
în care se uită la mama mea. Atunci... arde. Poate că ar 
trebui să consider devotamentul lui romantic, dar mi se 
pare mai degrabă nesănătos. 

Dacă Scranton era atât de obsedat de văduva Lad 
Frayne încât aruncase vrăji ca să-i rănească primul sc: 
şi fiul, era mai mult decât nesănătos. Era o amenințare 
Poate chiar un ucigaș. Dacă așa stăteau lucrurile, trebui: 
să fie oprit înainte de a răni pe altcineva. 

Vizita la Yorkshire se anunţa interesantă. 


Ocuparea scaunului din Camera Lorzilor se dove 
di mult mai puţin chinuitoare decât se așteptase Jack 
Menţinându-şi dorinţa răutăcioasă de a evita expunere: 
orientării politice, fu patronat de un viconte Whig şi de 
un viconte Tory. 

Când ieși din vestiar cu garanții săi, cercetă pe fur: 
încăperea și le găsi pe Abby și pe Celeste în galerie, pr- 
vindu-l cu o aprobare strălucitoare. Abby purta una dir 
tre rochiile ei noi, una modestă și cu gulerul înalt. Părez 
drăguță și pe deplin acomodată cu Londra. Hainele f+ 
ceau într-adevăr o diferenţă. În hainele sale de gală, Jack 
aproape că se simțea aparținând Camerei Lorzilor. 

Alderton orchestrase ceremonia, şi aceasta se desfășt- 
ră fără nici un incident. Jack fu neașteptat de emoţiona: 
când jură loialitate regelui şi țării. Fusese în slujba lor 
ani de zile - ar fi putut cu ușurință să le dea și viaţa. Te 
tuși, era diferit să se angajeze să fie loial şi să-și îndrepte 
toate eforturile spre guvernarea națiunii sale. Era ma 
ușor să mori decât să faci legi bune. 


| 

Langdonii din Langdale fuseseră pairi de secole, cul- 
“xându-şi pământurile şi făcându-și datoria. Familia își 
ferise partea de soldaţi și clerici, ba chiar câţiva diplo- 
mati. În secolul al XIII-lea, un Langdon se înfățișase 
“lături de ceilalți baroni la Runnymede, ţinândur-i piept 
regelui loan. 

Cu voia lui Dumnezeu, Jack avea să se întoarcă în 
zamera aceasta an după an, ca să dezbată probleme mari 

mici. Simpla lui şedere acolo îl făcea să se simtă mai 
-ogmatic. Dar îi insufla și dorinţa de a găsi un teren 
ie mijloc. asistase îndeajuns la război. Discuţiile erau 
nai bune. 

Winslow, care era unul din garanţii săi, murmură: 

- Zguduitor, nu-i așa? Mi-am ocupat scaunul la două- 
zeci şi unu de ani, și încă nu mi-am revenit. 

Jack încuviință, bucuros că prietenul lui înţelegea. 
Srånse mâna lordului cancelar, apoi fu escortat spre 

incile rezervate viconţilor, unde avu parte de alte 
rângeri de mână și felicitări şi urări de bun venit în 

-amera Lorzilor. Jack îi cunoștea personal pe unii pairi, 

>r pe alţii îi știa după reputaţie. În ziua aceea, cel puţin, 
soți se arătau binevoitori. 

Tocmai îi spunea o glumă lui Ashby, când auzi un 

:rbat zicând în spatele lui: 

- Se spune că Frayne s-a însurat cu o ursitoare de 
$ țară. 

Altă voce spuse: 

-S-a însurat cu ea? Urmă un râs atotștiutor. Târfele 
-ăjitoare sunt amante al naibii de bune, dar nu trebuie 

re căsătorești cu ele. 

Jack simţi o rafală de furie pură. După ce trase aer 
s-ânc în piept de câteva ori ca să se stăpânească, se în- 
- “arse şi întrebă agreabil: 

- Mi-am auzit numele menţionat? 

Ceva de pe faţa lui schimbă expresia celor doi bărbați. 

- Ne bucurăm să te avem aici, Frayne, spuse grăbit unul 
n ei. Ai făcut o treabă a naibii de bună în peninsulă. 

- Chiar așa, chiar așa, spuse celălalt. Experienţa din 
„mată îţi va fi de folos aici. E bine că ţi-ai ocupat locul. 

După aceste remarci, cei doi pairi se retraseră. Jack 
îl recunoscu pe unul ca fiind baronul Worley, din estut 
Angliei - sau cel puţin așa credea. Celălalt era străin. 

Nu că ar fi contat cine erau, fiindcă opiniile lor erau 
obișnuite pentru locul acesta. În săptămânile care ur 
maseră accidentului, Jack stătuse printre oamenii care 
acceptau magia. Deși era stânjenit încă de puterea lui 
şi probabil că aşa avea să fie pentru totdeauna, era mul: 
mai dispus să accepte vrăjitorii. Aproape că uitase cât de 
mulţi aristocrați considerau magia demnă de dispreț, © 
ocupaţie pentru oameni inferiori. 

Nu pentru prima dată, se întrebă de ce se împotri- 
veau clasele superioare atât de mult vrăjitoriei. Bănui= 
că motivul era faptul că magia reprezenta un talent care 
nu ţinea seama de clasă. Nici o sumă de bani nu putea 
cumpăra abilitățile magice. Cei mai mulți vrăjitori bun: 
erau de origine umilă. 

Nu era de mirare că aristocrații disprețuiau magia 
Era o putere pe care nu o puteau controla, așa că se 
temeau de ea. Și teama era, de obicei, rădăcina urii. 

Jack nu știa când avea să-și rostească discursul inau- 
gural. Cu siguranţă nu înainte de următoarea sesiune 
a Parlamentului. Dar, când avea să sosească timpul, në 
avea să abordeze un subiect sigur și necontroversat. Avez 
să pledeze pentru toleranţă și acceptarea vrăjitorilor pe 
motivul că erau și ei britanici și nu se deosebeau de cet 
lalţi. „Dacă ne înţepi, nu sângerăm? Dacă ne gâdili, nu 
râdem? Dacă ne otrăvești, nu murim? “| 

Zâmbi amintindu-și cuvintele din Neguţătorul din Ve 
neția. Puteai să-i lași lui Shakespeare grija de a spune 
primul toate lucrurile importante. 


capitolul 25 


Slujnica personală a lui Celeste legă ultima pangl: 
că din părul lui Abby și trase cu grijă de fâșiile îngust 


! Shakespeare, Neguţătorul din Venetia, actul III, scena I (n.tr.) 

de mătase albastră întunecată ca să se onduleze peste 
umărul ei drept. 

- Gata, milady. Sunteţi perfectă. 

Abby își studie imaginea reflectată în oglinda din 
dormitor. Nu era perfectă. Nu avea să fie niciodată 
atât de frumoasă precum Celeste, ale cărei trăsături 
erau atât de splendide, încât îţi tăiau răsuflarea. 

Dar, pentru o femeie cu o înfăţişare medie, arăta 
:oarte bine. Mătasea albastră şi sclipitoare a rochiei îi 
“cea ochii electrizanţi şi sublinia nuanţa juponului bro- 
dat, de culoarea florii de neghină. Corsetul doamnei 
Renault îi modela silueta transformând-o într-o clepsi- 
iră senzuală, iar părul ei castaniu strălucitor scânteia cu 
sclipiri roşcate și aurii într-o sofisticată coafură înaltă. 

Slujnica nu era răspunzătoare de faptul că expresia 
ui Abby era cea a unei femei pe care o aștepta spânzură- 
zoarea. hi aminti că trebuia doar să îndure seara fără să 
æ facă de râs pe sine, pe Jack sau familia lui Jack. Putea 
så facă asta. 

- Îţi mulțumesc, Lasalle. Ai făcut o treabă minunată. 
Acum du-te la stăpâna ta. 

Slujnica înclină capul şi se retrase. Fiindcă trebuia 
' îmbrace două doamne în seara aceea, venise la Abby 
evreme. Acum Abby avea prea mult timp în care să se 

mtă și mai nervoasă. Având nevoie de ceva care să-i 
“:stragă atenţia, ieși din camera ei, traversă salonul și 
zàtu la ușa dormitorului lui Jack. 

- Pot să intru? 

- Sigur, fetițo, strigă el. Vreau să te văd în toată 
-zlendoarea. 

Intră și îl găsi pe Jack îmbrăcat cu uniforma staco- 

e a regimentului său. Era o privelişte care ar fi luat 
chii celei mai împietrite inimi feminine. Abby își ţinu 
-suflarea, uitându-și nervozitatea pentru un moment. 
Nu era de mirare că târfa din Spania folosise un afrodi- 
zac ca să-i stârnească interesul! 

Deși Abby admirase întotdeauna înfăţişarea lui Jack, 

aum îşi atinsese adevăratul potenţial. Se acceptase 

pe sine și poziţia pe care o ocupa în viaţă, și rezultatul 
era o autoritate puternică, ce ţintuia privirile. 

- Arăţi magnific! Nu te-am văzut niciodată în unifor- 
mă. Cred că ai lăsat o grămadă de inimi zdrobite în toa 
te locurile în care ai fost. 

- Nu prea. Amintește-ţi, toți ofiţerii purtau uniformă 
şi mulţi erau mai arătoși și mai galanţi cu doamnele. 
Trase cordonul cât să se așeze perfect. Morris va duce 
dorul uniformei. Spune că îmi avantajează umerii și 
compensează astfel lipsa mea de eleganță. A fost destu? 
de generos să spună că, deși e greu să imbraci un băr- 
bat mare astfel încât să fie elegant, măcar nu sunt gras. 
Jack rânji. E un supraveghetor aspru. Era mai ușor când 
eram în Spania, unde standardele erau mai coborâte. 

- Slujnica lui Celeste a făcut tot ce a putut ma: 
bine, dar am auzit-o gândind că preferă să-și îmbrace 
stăpâna, care este o reclamă perfectă pentru abilitățile 
unei slujnice. 

Jack își plecă ușor capul într-o parte. 

- Poţi să citeşti gândurile? 

- Nu, dar i-am putut citi sentimentele. Făcea tot ce- 
stătea în puteri, dar era recunoscătoare că avea s-o îm- 
brace pe Celeste în curând. Abby zâmbi trist. Din punc- 
tul de vedere a lui Lasalle, eu sunt datoria, iar Celeste 
e plăcerea. 

- Prostii! Arăți splendid, fetițo, spuse el cu căldură. 

-Şi tu la fel. 

El îi zâmbi. 

-Nu mi-a plăcut niciodată să port uniforma atunci 
când nu eram la datorie, dar, fiindcă sunt aproape scos 
din armată, mi-am dat seama că ar putea fi ultima șansă 
de a mă înfățișa așa. 

-O să-ţi fie dor de armată? întrebă ea șoptit. 

El se cutremură exagerat. 

- Dumnezeule, nu! Mâncare proastă, cantonamente 
şi mai proaste, ordine stupide şi riscul de a muri pros- 
teşte într-un loc străin. Nu-mi va fi dor de nimic dir 
toate astea. 

- Dar sigur au fost și lucruri bune. 


0 a N a 

După o tăcere îndelungată, el spuse: 

- Oamenii. Prietenii mei, vii şi morți. Trupele mele. 
Modul în care războiul poate transforma un om care 
nu ți-ar fi prieten niciodată în viața obișnuită într-o per- 
-oană mai apropiată decât un frate. Lucrurile acestea 
sunt nepreţuite. 

Ea inspiră adânc înainte să spună: 

-Nu trebuie să-ţi vinzi postul, să ştii. Nu ţi-aș cere 
15a ceva. 

Jack ezită, apoi clătină din cap. 

- Deşi vânzarea nu e alegerea mea, e timpul să-mi pre- 
:au responsabilitățile. Netezi şiretul auriu care tivea ha- 
na lui stacojie. O să regret pierderea uniformei totuși. 
Nu există nici un bărbat pe lumea aceasta care să nu 
:rate cel mai bine în hainele regimentului său. 

- Bănuiesc că uniformele sunt create cu acest scop. 
Trebuie să convingă bărbaţii să se înroleze. Regreta fap- 
-ul că el ar fi preferat să rămână în armată dacă ar fi fost 
zosibil, dar măcar vânzarea postului era hotărârea lui. 

trecu prin minte o idee. Drept cadou de nuntă, aș 
-tea să fie pictat un tablou al tău în uniformă. Cred 
zâ Celeste mi-ar putea spune numele unui pictor demn 
ze această însărcinare. 

- Va trebui să mă uit la mine însumi pe vecie? întrebă 
: precaut. 

- Dacă nu o să-ţi placă portretul, o să-l pun în bu- 
doarul meu. Presupunând că voi avea unul. După ce 
aoi vom pieri, va fi comoara familiei Langdon. Ea zâm- 

: șmecherește. Numai din cauză că uniforma este atât 
ie splendidă. 

- Sunt de acord cu portretul dacă ești și tu. Vreau să 
tm un tablou cu tine, aşa cum arăţi astă-seară. 

Ea roşi de încântare. 

- Mi-ar plăcea asta, fiindcă nu am arătat niciodată 
mai bine. 

El își lăsă ușor capul într-o parte. 

- De ce eşti atât de îngrijorată? În majoritatea chesti- 
“nilor, eşti neînfricată, aşa că de ce te temi de societatea 

londoneză? E un simplu bal. Care e cel mai rău lucru 
care ţi se poate întâmpla? 

- Arzi, vrăjitoare, arzi! i-o trânti ea. Se opri, șocată de 
ceea ce spusese. Nu mă gândesc la asemenea lucruri în 
fiecare zi, dar faptul că voi merge între oameni ostili 
la ceea ce sunt trezeşte temeri străvechi. Chiar dacă 
vrăjitorii au fost tolerați după Moartea Neagră, nu este 
neobișnuit să auzi că cineva a fost ucis într-un colţ întu- 
necat și superstiţios de ţară. Acum două sute de ani, fe- 
meile ca mine puteau fi arse dacă aveau o casă sau un ogor 
la care râvnea vreun bărbat. Tot ce trebuia să facă 
era să le acuze că le-au blestemat copiii sau vitele, și ele se 
vedeau nevoite să fugă ca să-și salveze viața. Temerile 
acestea sunt săpate în sufletul familiei mele, Jack. 

- Pot să înţeleg că aşa ceva te face prudent, dar în 
sala de bal a familiei Alderton nu vor fi arderi în seara 
aceasta. Cel mai rău lucru care ţi s-ar putea întâmpla ar 
fi să ţi se întoarcă spatele direct. El miji ochii. Şi oricine 
ar face aşa ceva ar avea de furcă cu mine. 

-Ce se va întâmpla în viitor dacă se află că ai ma- 
gie și ți se va întoarce spatele? întrebă ea, cu sinceră 
curiozitate. 

E] se încruntă. 

-Nu m-am gândit la asta. Magia mi se pare în conti- 
nuare un lucru rezervat altora. Dar, dacă voi fi condam- 
nat vreodată din pricina abilităţilor magice... ei bine. 
naiba să-i ia de fanatici! 

Abby îşi dorea să fi avut şi ea o asemenea încredere. 
Avea să vină vreodată ziua în care toți bărbaţii și femeile 
să poată trăi liberi, fără teama că aveau să fie persecutați 
dacă erau diferiți? Dorea să creadă că acest lucru urma 
să se întâmple, dar nu în timpul vieţii ei. Ă 

- De-a lungul anilor, situația s-a îmbunătățit. În zile- 
le acestea, majoritatea oamenilor acceptă magia și sunt 
dispuşi să apeleze la un vrăjitor sau la un vindecător 
atunci când este nevoie. 

- Poate că vei aduce lumii bune capacitatea de a ac- 
cepta mai multe. Până la urmă, acum ești şi una dintre 
ei, nu doar o vrăjitoare. 

Ea oftă. 

- Asta face parte din temerile mele. E o simplă ches- 
tiune de timp până să se afle că Lady Frayne face magie. 
S-ar putea întâmpla în seara aceasta, şi nu ar fi benefic 
pentru balul surorii tale. 

- Dacă se întâmplă, ţine capul sus și arată-te egală cu 
orice bărbat sau femeie din Britania. Zâmbi mânzește. 
Dar poate că acum te-aș putea relaxa, fiindcă e prea de- 
vreme ca să cobori. 

Panglicile albastre ca miezul nopţii care cădeau ispiti- 
tor din părul ei începură să strălucească senzual pe pie- 
lea ei goală. Când se unduiră în despicătura dintre sâni, 
ca icni şocată, uluită de încărcătura erotică a atingerii 
lui magice, deși el se afla în celălalt capăt al încăperii. 

- Parcă nu erai adeptul folosirii puterii. 

- Sunt dispus să fac o excepţie pentru o cauză bună, 
replică el. Să vedem ce mai pot mișca. 

În timp ce unul din capetele panglicii îi mângâia par- 
zea de sus a sânilor, celălalt capăt se ridică atingându-i 
zura cu o promisiune evidentă. Instinctiv, ea își linse 
-uzele, imaginându-şi ce gust ar avea sărutul lui. 

Sfârcul ei drept fu apăsat sâcâitor de ripsul capito- 
nat al corsetului. Apoi stângul. Ea își duse mâinile spre 
:âni, dorind cu ardoare atingerea lui. 

- Jack! Dacă ne băgăm în pat și îmi distrug ro- 
chia şi coafura, Celeste și slujnica ei nu mă vor ierta 
niciodată! 

- Nu te îngrijora, rochia ta e în siguranță. 

Cu sprâncenele încruntate de concentrare, el strânse 
-orsetul în dreptul ambelor sfârcuri deodată. Acestea se 

ntăriră, fremătând imperios. 

- Eşti sigur că e înţelept? spuse ea șovăielnic, 

- Probabil că nu. 

Privirea lui intensă cobori mai jos pe trupul ei. Sub 
chia de mătase, țesătura diafană a cămășuței alunecă 
350r peste coapsele ei. Plăcerea licări peste pielea ei, sti- 
—ulându-i trupul în zone intime uimitoare. 

- Nu mă îngrijorează balul acum, reuşi ea să spună. 
-n loc de asta, tânjesc după tine. E mai bine? 

- Mult mai bine, fiindcă pot linişti dorinţa aceasta. 
El se apropie şi se aplecă să-i sărute gâtul chiar deasupra 
colierului de safire moștenit de la mama ei. 

Focul se aprinse în ea, inundându-i șalele. Ameţită. 
se prinse de umărul lui ca să se poată restabili. 

El îi cuprinse mijlocul cu o mână și îi ridică fusta cu 
cealaltă, atent să nu șifoneze mătasea. Ea gemu când 
mâna lui puternică și pricepută se strecură între coapse- 
le ei. Când atinse căldura umedă dintre picioarele ei, ea 
începu să se frece de el, scuturată de spasme înnebuni 
toare. Ar fi căzut dacă el nu ar fi sprijinit-o. El umplea 
lumea ei, iar tandreţea era mai cutremurătoare decât 
îndemânarea lui pasională. 

Când trupul i se linişti, se trezi cu fruntea spriji- 
nită de umărul lui. Deși o susținea, trupurile lor nu 
se atingeau. 

-Ai cruțat rochia, spuse ea chicotind. Dar tu cum 
eşti? 

Mâna ei se îndreptă spre trupul lui, ispititoare. 

El îi prinse mâna și și-o duse la inimă. 

- Îmi voi lua răsplata mai târziu, spuse el, iar vocea 
lui fu un murmur somptuos. Acum ești relaxată în pri- 
vinţa balului? 

- Atât de relaxată, încât de abia mă ţin pe picioare. 

-O să fii măreaţă, fetiţo. 

O sărută apăsat pe gură. Ea simţi puterea care curgea 
din el în ea - şi, odată cu ea, o parte din încrederea lui. 

Se simţi pregătită. 


Misiunea mondenă de a sta în picioare într-un şir de 
primire și de a fi prezentată unei mulțimi care părea să 
formeze jumătate din Londra elimină ultimele urme de 
nervozitate din mintea lui Abby. Membrii înaltei soci- 
etăţi pe care îi cunoscu erau plăcuțţi, în cea mai mare 
parte. Şi dacă majoritatea bărbaţilor îi studiară silueta 
cu admiraţie sinceră - ei bine, nu era atât de rău, nu 
când îl avea pe Jack stând protector lângă ea. 

- Lady Cynthia Devereaux. Numele anunţat captă 
atenţia lui Abby. Nu era aceasta fata pe care o admirase 

lack? Abby își concentră atenţia asupra doamnei Castle- 
reagh, soția ministrului de externe, care îi ura bun venit 
în Londra, însă privi cu coada ochiului spre femeia care 
se apropia de el. 

Lady Cynthia arăta... exact precum Celeste. Nu, nu 
exact ca ea - trăsăturile și expresiile lor erau diferite. 
Dar amândouă erau blonde mărunţele, îmbrăcate mi- 
nunat, arătând de parcă tocmai coborâseră de pe piedes- 
ral. Lângă Lady Cynthia era o blondă mai întunecată şi 
mai înaltă - probabil sora ei -, care era aproape la fel 
Je atrăgătoare. 

În timp ce Lady Castlereagh își înclina capul și pleca, 
Abby o auzi pe Lady Cynthia spunându-i tovarășei sale: 

- Văd că Frayne s-a hotărât să ia de soţie o ditamai 
apa. 

Cealaltă femeie chicoti malițios. 

- Probabil are o zestre uriașă. Nu ar putea exista alte 
motive care să-l împingă să se căsătorească cu o aseme- 
nea creatură. 

Cuvintele fură ca un stilet în inima lui Abby. Se te- 
muse de un asemenea dispreţ aproape la fel de mult 
pe cât se temuse că identitatea ei de vrăjitoare avea să 
tie dată în vileag. 

Oare comentariile acestea fuseseră spuse ca să fie 
:uzite? Nu avea multă experienţă când venea vorba 
Jespre răutatea gratuită. In Melton Mowbray, toată lu- 
mea o plăcea sau își ascundea dezgustul. Bun venit în 
inalta societate! 

- Lady Cynthia, mă bucur să te văd. Arăți foarte bine, 
după cum observ. Probabil că Jack nu auzise comentari- 
ie, fiindcă zâmbea prietenos. Și, Lady Jane, şi dumnea- 
za atragi toate privirile. Cred că am văzut un anunţ al 
ogodnei dumitale în ziarul de săptămâna trecută? 

- Da, mă voi căsători în curând cu Lord Morten- 
sn. Zâmbetul lui Lady Jane părea să-i trădeze satis- 
zacția. Câştigase un premiu mare la Târgul Căsătoriilor 

urma să se căsătorească înaintea surorii ei. Abby se 
intreba dacă Mortensen ştia că logodnica lui era atât 


Pi a 


248 Mary Jo Putney 


de răutăcioasă. Poate că nu-i păsa, fiindcă era de familie 
bună și drăguță. 

Mai important era dacă Jack încă ţinea la Lady 
Cynthia. Nu observă nici un semn de interes special 
pe faţa lui sau în aura lui. Salutul lui era cel al unu: 
vechi prieten. | 

Şirul se mișcă. În timp ce Lady Jane și Jack schimbau 
alte câteva cuvinte, Lady Cynthia păşi spre Abby. 

Cum trebuia să se poarte? Să aibă o atitudine supe- 
rioară; n-avea să-i fie de folos propriei reputații dacă o 
scuipa pe mica obrăznicătură în faţă. Se forță să etaleze 
cel mai cald zâmbet. 

- Lady Cynthia, am auzit atâtea despre dumnea- 
voastră. Mă bucur atât de mult că aţi reuşit să veniţi în 
seara aceasta. 

-Nu aș fi pierdut ocazia de a o vedea pe soția lui 
Jack, toarse Lady Cynthia, iar folosirea numelui sugeră 
o profundă intimitate. Deşi cuvintele și tonul ei păreau 
politicoase, în ochii ei sclipea răutatea. Am auzit că a 
fost rănit în comitate și că dumneavoastră l-aţi îngrijit. 

Ochii ei licăriră dispreţuitor. Fără să spună un cu 
vânt, sugera că Abby profitase de slăbiciunea lui Jack și 
îl prinsese în cursă. 

- A fost adus în casa tatălui meu după accident. Abby 
adăugă o lumină magică zâmbetului, dorind să demon- 
streze profunda satisfacție maritală, în pat şi în afara lui. 
Felul în care ne-am descoperit unul pe celălalt a fost ca 
un miracol. 

Lady Cynthia îşi strânse buzele într-o linie subțire, și 
în cuvintele ei fu foarte puţină politețe: 

- Ce noroc pentru amândoi. 

Energia mentală care îi satura cuvintele era atât 
de intensă, că Abby înţelese într-o străfulgerare ce se în- 
tâmplase. Cu un an înainte, Lady Cynthia așteptase o 
ofertă de la alt bărbat, un marchiz care era o pradă mai 
bună, dar încurajase atenţiile lui Jack şi îl considerase o 
bună opţiune secundară. Presupusese că ea era cea care 
trebuia să hotărască dacă îl voia. 

Dar nu avusese succes cu prima alegere. Jack nu mai 
era disponibil, şi rămăseseră puțini bărbaţi bogați și cu 
titlu., Deși era frumoasă, fiecare sezon aducea noi fru- 
museți în oraș, și perspectivele ei nu erau atât de încura- 
Jatoare cum păruseră cu un an în urmă. Bineînţeles că 
o ura pe Abby. 

Simţind că îi era mai degrabă milă de ea, Abby spuse 
blând: 

-Un adevărat noroc. Sper că vă veţi bucura de bal, 
Lady Cynthia. 

Preţ de un moment, furia izbucni pe chipul celeilalte 
zemei. Apoi își forță trăsăturile să exprime un farmec su- 
perficial și plecă. În timp ce se întorcea spre următorul 
musafir, Abby se întrebă câţi ani aveau să treacă până ca 
spiritul acela mânios să se întipărească pe faţa ei și toată 
lumea să vadă cum arăta Lady Cynthia în realitate. 

După câteva minute, ducesa anunţă: 

- Cred că majoritatea oaspeţilor au sosit, așa că pu- 
zem dansa! 

Era uimitoare, într-o rochie albă cu cristale străluci- 
toare, care oglindeau strălucirea diamantelor din părul 
i de la gâtul ei. Dar Abby observă că ea și soțul ei tot nu 
se uitau unul la celălalt. 

Alderton purta o haină neagră şi pantaloni impecabil 
-roiţi, cu o vestă albă cu broderii albe, dar expresia lui 
ra sobră. De-a dreptul tristă. Deşi fusese întotdeauna 
zoliticos cu Abby, ea nu simțea că îl cunoștea cu adevă- 
rat. Nu fu capabilă să reziste unei atingeri mentale ușoa- 
“= prin care să-i citească personalitatea, dar simţi scutul 
zuternic al amuletei antimagie. Să încerce să se uite mai 

ne ar fi fost o invadare a intimităţii - și o operaţiune 
'eplasată pentru un bal. 

Jack privi spre ea, cu ochii de culoarea alunei sclipind 

n auriu. Doamne, îţi lua ochii cu uniforma aceea! Alt 
motiv pentru ca Lady Cynthia s-o urască pe femeia care 
:evenise Lady Frayne. 

- Dansăm, fetițo? 

-Mi-ar plăcea foarte mult. Melodia pentru care se 
rma deja şirul era un dans tradițional, în care bărbații 

și femeile stăteau unii în fața altora. Partenerii nu 
puteau conversa cu ușurință, dar dansul era foarte dis 
tractiv și unul dintre preferatele ei. Jack se mișca cu č 
ușurință surprinzătoare pentru un bărbat atât de mare. 
și era evident că se distra. 

La sfârşitul cântecului, Abby se îmbujorase, râdea ş 
era plină de încredere. Ar fi trebuit să știe că balul aces 
ta nu putea fi atât de rău cum se temuse. Când Ashby îi 
ceru următorul dans, acceptă cu plăcere în timp ce Jack 
se îndreptă spre sora lui, invitând-o să se îl însoţească. 

- Numai în Londra pot să dansez cu doi duci în ace- 
eași seară, îi spuse ea lui Ashby în timp ce își ocupau 
locurile pentru următoarea piesă. 

El râse. 

- Alderton e un dansator mai bun decât mine. 
Te bucuri de șederea ta aici, Abby? Jack nu pare doar 
vindecat, ci de-a dreptul fericit. 

- Ştiu, spuse ea cu satisfacție. Ca să fiu sinceră, îm: 
făceam griji în privința acestei vizite, dar totul e bine. 
Sora lui Jack e minunată, și la fel e și modista ei. 

- Într-adevăr. Ashby își plimbă privirea peste ea cu 
o profundă apreciere masculină, genul de apreciere 
pe care i-o arată un bărbat onorabil soției celui mai 
bun prieten. 

Muzica începu, și Ashby se dovedi un dansator mai 
bun decât pretindea. Seara târziu, Abby dansă alături 
de Alderton, care dansa într-adevăr minunat. Se întrebă 
zăpăcită dacă erau prezenți și alți duci, ca să-l poată în- 
cerca şi pe al treilea. Probabil nu trebuia să spere așa 
ceva - majoritatea ducilor erau în vârstă și ţintuiți 
de gută. 

Nu conta. Erau destui alți bărbaţi care voiau să dan- 
seze cu ea. După cum prezisese Madame Ravelle, Abby 
dansă fiecare piesă și nu fu în pericol de a se alege cu o 
aprindere de plămâni, în ciuda decolteului ei. 

Ocazional, o zărea cu coada ochiului pe Lady Cynthia 
Devereaux. Micuța blondă nu ducea lipsă de parteneri. 
Poate că fuseseră prea multe balurile care o lăsaseră isto- 
vită, fiindcă gura în formă de boboc de trandafir îi trăda 

:rascibilitatea. Deși reușea să facă bosumflarea să arate 
Jrăguţ, Abby putea simți acreala din spatele acesteia. 

Ultimul dans dinaintea supeului se sfârși, și Abby 
se uită în jur după Jack, fiindcă plănuiseră să mănânce 
impreună. El nu se vedea nicăieri, şi oaspeţii forfoteau 
n jur, căutându-și partenerii pentru supeu, așa că ho- 
-ărî să rămână pe loc şi să aștepte s-o găsească el. Avea 
=resimţirea că el părăsise sala balului, așa că îi trimise o 
-nemare mentală. 

La câţiva pași mai încolo, Lady Cynthia vorbea cu 
un bărbat de vârstă mijlocie. El spuse ceva care o făcu 
că-și piardă răsuflarea de surprindere şi să privească spre 
Abby. Încântarea de pe chipul ei era alarmantă. 

Abby se retrase, simțind înţepături în ceafă. Unde 
naiba era Jack? 

După alt schimb rapid de replici cu bărbatul, Lady 
Cynthia se apropie şi blocă drumul lui Abby. Cu o voce 
menită să răsune în toată sala de bal, ea întrebă: 

- Lady Frayne, e adevărat că sunteți ursitoare? 

„Arzi, vrăjitoare, arzi.“ Cuvintele răsunară în min- 
æa lui Abby, accentuate de expresia oamenilor din jur. 
Lady Cynthia radia de satisfacție răutăcioasă în timp ce 
-<țele celorlalți oaspeți trădau șoc, teamă și curiozitate 

vidă. Cel mai rău dintre toate, ducele de Alderton se 
uita fix la Abby cu o expresie înspăimântată. 

Simţind că i se face rău, Abby se întrebă dacă ducele 

“ea să o arunce afară din casă. Musafirii se depărtaseră 
ze furiş și sala balului era sinistru de tăcută, în timp ce 
toți aşteptau răspunsul ei. 

Intr-o clipă de laşitate, Abby fu tentată să mintă și 

i pretindă că zvonul despre vrăjitorie era incorect. 
Ar fi vrut să dea ceasul înapoi cu un minut, când era o 
>roaspătă mireasă obișnuită care se distra de minune la 
zrimul ei bal din Londra. 

Dar nu avea rost să mintă într-o situaţie în care adevă- 
rul avea să iasă rapid la iveală. Nu avea să nege ce era. 

- Termenul politicos este vrăjitor, Lady Cynthia. 
răspunse ea, sperând că vocea îi era calmă. Da, sunt 
vindecătoare. 

Abby putea simţi starea de spirit a mulțimii, și era 
schimbătoare. După cum spusese Jack, nu aveau să exis- 
te ruguri în sala de bal, dar era posibil să nu se mai poa- 
tă mişca niciodată liber în aceste cercuri sociale. Unde 
era Jack? Avea o nevoie urgentă de el, să vină lângă ea și 
să arate că își sprijinea soția. 

Lady Cynthia își miji ochii, nedorind să scape 
subiectul. 

- Abilitatea de vindecătoare îi oferă unei femei ocazii 
minunate de a-i fermeca pe bărbaţi, atunci când se află 
într-o stare de extremă slăbiciune. 

- Nu e nevoie de nici un farmec atunci când femeia 
e frumoasă, încântătoare şi bună. Vocea lui Jack bubui 
în sala de bal în timp ce venea de pe terasă și se așeza 
lângă Abby, aducând cu el mirosul proaspăt al înserării. 
li atinse partea de jos a spatelui cu o tandreţe posesivă. 
Abby mi-a salvat viaţa. Faptul că a fost de acord să devi- 
nă mireasa mea a fost un bonus care mă uimește încă. 

Lady Cynthia se pierdu cu firea sub privirea lui 
neclintită, înțelegând probabil că sacrificase orice urmă 
de cordialitate pe care el i-ar fi putut-o arăta. Străduin- 
du-se să salveze aparențele, spuse: 

- E o poveste foarte romantică. Cuvintele păreau să i 
se blocheze în gură. Vă doresc să fiți foarte fericiţi. 

Abby observă că Jack nu menţionase propriile lui ca- 
pacități magice. În împrejurările acestea era un lucru 
bun. Ceea ce conta era faptul că sărise în apărarea ei. 

Celeste păși în față și se așeză lângă fratele ei. 

- Nu e minunat că acum avem un vindecător în fami- 
lie? Il privi afectuoasă pe Jack. Începuse să mă cuprindă 
disperarea văzând că fratele meu nu-și lua destul timp 
liber din armată ca să-și găsească o soție. Abby a venit 
ca un dar. 

Zâmbetul ducesei era strălucitor și netulburat, dar 
Abby văzu că aura ei zăngănea de tensiune. Îşi risca 
propria reputaţie în societate sprijinindu-și în public 
cumnata vrăjitoare. Oare acceptarea ei avea să o pro- 
rejeze pe Abby - sau Abby avea să pângărească poziția 
lui Celeste? 

Ashby ieși agale în faţă şi li se alătură. 

- Un dar, într-adevăr. Voi regreta întotdeauna că, 
până să am eu timp să plănuiesc să-i fac curte, Lady 
Frayne era deja promisă altuia. li zâmbi lui Abby, iar 
ochii lui verzi erau plini de căldură. Cu viitoarea ocazie 
când voi întâlni o vindecătoare frumoasă, mă voi mişca 
mai repede. 

Ea ştia că el juca un rol, că nu avea nici un interes ro- 
mantic față de ea, dar îi veni să plângă de recunoştinţă 
văzând gestul lui prietenos. 

Starea de spirit a mulțimii deveni mai puţin volatilă. 
Un duce și o ducesă își declaraseră sprijinul, şi, după 
zum mergea treaba cu vrăjitoria, vindecătorii erau mai 
“olositori decât majoritatea vrăjitorilor. După seara 
aceasta, Abby avea să fie probabil mai mult sau mai pu- 
zin acceptată de către lumea bună. Era groaznic că fuse- 
se nevoie de sprijinul unui viconte, al unei ducese și al 
unui duce ca să se întâmple asta, dar era un pas înainte 
pentru cauza acceptării vrăjitoriei. 

Jack îi oferi braţul lui Abby. 

-Nu e timpul pentru supeu? Tot dansul acesta mi-a 
zăcut destulă poftă de mâncare. 

- Am comandat tartele tale favorite cu homari pentru 
seara aceasta, spuse Celeste. Nu vor rezista prea mult, 
25a că e timpul să o luăm spre sufragerie. 

Făcu semn muzicienilor din galerie, și aceștia înce- 
cură să cânte o muzică liniştită, potrivită pentru cină. 
Apoi luă celălalt braţ al lui Jack și îi escortă personal 
ze el și pe Abby în sala de alături, unde fuseseră puse 
mesele și bufetul pentru cină. 

Găsiră o masă potrivită într-o parte, şi Jack se în- 
dreptă spre bufet ca să ia ceva de mâncare. În şoaptă, 
Abby spuse: 

- Îmi pare rău că balul tău a fost ruinat, Celeste. 
Ştiam că era posibil să apară așa ceva, dar nu mă aștep- 
tam să se întâmple atât de devreme. 

- Dimpotrivă, mâine balul acesta va fi tema de dis- 
cuție din toată Londra. Ducesa oftă. A fost naiv din 
partea mea să mă gândesc că vei trece neobservată o 
vreme, când eşti din Melton Mowbray şi atâţia bărbaţi 
merg la vânătoare. Lady Cynthia a aflat cine ești de la 
un vânător. 

- Şi sigur a fost încântată să mă demaște. 

- Încercarea ei de a-ți face necazuri a avut un efect 
contrar. Ai fost o lady. Ea părea o pisică malițioasă, cum 
şi este, de fapt. Celeste clătină din cap. Gândul că Jack 
i-a acordat interes din neatenţie primăvara trecută îmi 
provoacă coșmaruri. Cât despre faptul că puterea ta a 
fost descoperită în seara aceasta... Ea ridică din umeri. 
Pe termen lung, probabil nu contează. Ai fost înțeleaptă 
să spui că ești vindecătoare, fiindcă vindecătorii sunt cei 
mai acceptaţi vrăjitori. 

O femeie elegantă şi subţire, de vreo treizeci de ani, se 
apropie de masă. Deși avea o expresie controlată, ochii 
ei albaștri aveau o expresie chinuită. 

- Lady Frayne, vreţi să vorbiți cu mine o clipă, în 
particular? 

Femeia avea nevoie de vindecare, pentru ea sau pen- 
tru cineva apropiat. Abby nu era surprinsă. De înda- 
tă ce i se aflau abilitățile, oamenii disperaţi apăreau ca 
albinele care zboară spre flori. Fiindcă nu o cunoștea. 
Abby privi spre Celeste, cerându-i călăuzirea. 

Ducesa încuviință ușor. 

- Îţi aminteșşti că ai întâlnit-o pe contesa de Roreton 
mai devreme, nu-i așa? Are patru copii, cei mai frumoși 
pe care i-ai văzut-o vreodată. Un moment, se văzu nos 
talgia pe chipul lui Celeste. Du-te, şi o să fac tot ce-mi 
stă în putere ca să nu-l las pe Jack să mănânce toate 
tartele cu homari. 

Abby se ridică, recunoscătoare că Celeste îi spusese 
numele femeii. 


RI 

- leșim pe terasă, Lady Roreton? Îmi imaginez că e 
goală acum, când se serveşte masa. 

Lady Roreton încuviință și o urmă pe Abby prin 
sala de bal pustie și afară pe terasă, prin ușile franceze. 
Frigul era mușcător, în special pentru cineva în rochie 
de bal. Abby se cutremură, dar cealaltă femeie păru să 
nu observe. Abby îi studie aura, care era de un porto- 
caliu întunecat, vărgată cu un albastru tulbure. 

- Aveţi nevoie de ajutor, cred. 

Trupul subţire al doamnei Roreton începu să se 
cutremure de suspine tăcute, jalnice. 

- Îmi pare rău, nu este timpul potrivit, dar, când am 
auzit că sunteți vindecătoare, eu... trebuia să vă vorbesc. 
Mâna ei se întinse spre sânul drept. Am un nodul aici. 
Copiii mei sunt atât de mici, Lady Frayne. Au nevoie 
de mine. Ce se va întâmpla dacă nu voi putea fi ală- 
turi de ei? 

-Nu toți nodulii sunt periculoși. Abby o călăuzi pe 
:emeie spre capătul ușilor franceze, ca să nu fie văzu- 
re dinăuntru. Deși contesa avea dreptate și acesta nu 
era un loc potrivit, îi venea greu să refuze pe cineva 
care avea atâta nevoie. Dacă vreţi, vă pot face o exami- 
nare rapidă. 

- Oh, vă rog, dacă puteţi, vă voi fi veșnic recunoscă- 
-oare. Voiam să merg la un vindecător, dar familia mea 
a fost îngrozită când am sugerat aşa ceva. Aş fi mers 
oricum, dacă aș fi știut unde să găsesc unul bun. Femeia 
ii muşcă buzele. Nu vă temeţi să îmi spuneți adevărul. 
Dacă e vestea cea mai rea, voi avea nevoie de timp ca să 
mă asigur că îmi las copiii bine îngrijiţi. 

- Unde e nodulul? 

Lady Roreton își atinse o parte a pieptului. 

- Aici, deși nu se simte bine prin corset. 

- Îmi permiteţi să vă ating într-un mod mai degrabă 
ntim? 

Contesa respiră adânc. 

- Faceţi ce trebuie. 

Abby se concentră, adunându-și percepțiile vindecă- 
zoare. Când simţi că își echilibrase puterea, își strecură 

ușor degetele în corsajul contesei. Decolteul adânc era 
bun la ceva. Găsi nodulul cu uşurinţă. Era voluminos. 
cu o uşoară elasticitate. ÎL scană adânc, nevoind să facă 
o greşeală. 

Când fu sigură, păşi înapoi. 

- Nodulul nu e canceros, ci un chist plin de lichid. 
Deși poate fi incomod, nu vă va face rău. 

- Oh, mulţumesc lui Dumnezeu. Lady Roreton își 
îngropă fața în palme și plânse din nou, de data asta 
de uşurare. Aura ei se lumină considerabil, iar albastrul 
tulbure se însenină într-o oarecare măsură. 

- Dacă vreţi să încerc, s-ar putea să fiu în stare să-l 
micşorez. 

- V-aş fi recunoscătoare pentru orice ați putea face. 
Gura contesei se curbă. Chiar dacă nodulul nu e peri- 
culos, prezenţa lui e... deranjantă. 

De data aceasta, Abby atinse ușor exteriorul rochiei 
trandafirii a contesei. Scanând profund, găsi un punct 
slab în peretele chistului. Cu o explozie scurtă și focali- 
zată de energie, subție peretele până îl distruse. Fluidul 
începu să se infiltreze. În curând avea să fie absorbit 
înapoi în corp. 

- Într-o zi sau două, o să dispară. 

Lady Roreton controlă delicat zona, apoi scoase un 
ușor oftat de încântare. 

-E mai mic deja. Sunteţi o făcătoare de minuni. 
Am trăit în teamă luni de zile. Doctorul familiei a reco- 
mandat să mi se ia sânge, dar asta nu a salvat-o pe prie- 
tena mea, care a avut o problemă similară. Acum pot să 
încep să trăiesc din nou. Zâmbi radios. Dumnezeu să vă 
binecuvânteze pentru bunătatea dumneavoastră, Lady 
Frayne. Cum vă pot, oare, răsplăti? 

-Săi vorbiţi de bine pe vrăjitori, spuse Abby. 
Nu vreau ca gazdele mele să sufere pentru faptul că m-au 
primit ca oaspete. 

- O să fac asta. Lady Roreton își schimbă expresia, 
teama fiind înlocuită de hotărâre. Nu sunt lipsită de 
influenţă în societate. 

- Voi fi recunoscătoare dacă veți exercita influența 
aceasta în favoarea mea și a noii mele familii. Abby se 
cuprinse cu braţele, tremurând. Jack spusese că avea 
să se înhame la o campanie de acceptare, și ea ştia din 
experienţă că toleranța trebuia câștigată pe rând, din om 
in om. Acum să intrăm, până nu îngheţăm! 

Râzând, se întoarseră în casă. Abby nu ştia dacă Lady 
Roreton devenise sau nu prietena ei — dar îi era sigur o 
aliată, ceea ce pentru moment era chiar mai bine. 

Jack se simţi ușurat văzând-o pe Abby că se înapoia 
liniştită la masa pe care o împărțeau cu Celeste. 

- Eşti în regulă? 

- Foarte. Abby își plecă privirea spre mâncare. Una 
din astea e a mea, sper. 

El așeză o farfurie în faţa ei. 

- Am adus câte puţin din toate, fiindcă nu suntem 
căsătoriți de suficient timp încât să fiu sigur de gusturile 
zale. Dar tartele cu homari sunt divine. 

- E generos din partea ta că le împarți. Abby mușcă 
dintr-una, apoi închise ochii, în extaz. Celeste, trebuie 
să mărturisesc că m-am gândit în repetate rânduri să îţi 
rarmec bucătarul și să ţi-l fur. 

Ducesa o privi încruntată. 

-E mai bine să nu glumeşti cu magia în locul acesta. 

- Nu glumeam! 

- Asta e şi mai rău. Celeste zâmbi ușor. Ai ajutat-o pe 
Alice Roreton? 

Abby încuviință în timp ce înghiţea restul tartei 
cu homari. 

- Da, era necăjită, şi am reușit să-i liniştesc mintea. 
>a oferit să mă ajute, contracarând dezastrul social al 
=rezenţei mele. 

- Excelent, spuse Celeste, ușurată. E considerată un 
model de modestie și purtare respectabilă, așa că poate 
“ce multe pentru a domoli lucrurile. 

În timp ce Jack lua o plăcintă cu brânză, ducele de 
= lderton veni la masa lor. 


III o e e 

- Frayne. Doamna mea. Privirea lui trecu de la Jack 
la soţia lui, ignorând-o pe Abby. Vreau să vă vorbesc în 
particular. Acum. 

Vocea lui nu s-ar fi auzit de la câţiva pași, dar vibra de 
furie cu greu controlată. 

Expresia lui împietrită şi limbajul formal nu preves- 
teau nimic bun. Jack se ridică, gândindu-se că Abby 
avusese dreptate atunci când dorise să evite acest bal. 
Noaptea aceasta stârnea mult prea multe consecinţe. 

- Abby? Ea inspiră adânc şi se ridică, cu expresia unei 
femei care se aşteaptă la probleme serioase. 

- Nu am invitat-o, mârâi Alderton. 

- E soţia mea și, presupun, cauza acestei discuţii. Pri- 
virea lui Jack era provocatoare. Alderton avea dreptul 
să-i pedepsească și să le ceară să plece din casa lui, dar 
nu avea dreptul de a acționa de parcă nu ar fi cunos- 
cut-o pe Abby. 

- Foarte bine, spuse Alderton neîndurător. Dar nu o 
să fie încântată de ceea ce am de spus. 

În timp ce părăsea masa, însoţit de cele două femei. 
Jack privi cu regret farfuriile aproape pline, bănuind că 
nu aveau să se mai întoarcă la ele. Învăţase să se îngri- 
jească de hrana lui în armată, așa că înșfăcă două tarte 
cu homari, mâncând una și oferindu-i-o pe cealaltă lui 
Abby, în timp ce îl urmau pe duce. Zâmbetul lui Abbv 
fu nesigur, dar luă tarta şi o mâncă în timp ce urcau 
scările de la etaj. 

Una dintre primele reguli ale războiului era să mă- 
nânci bine atunci când aveai ocazia. Mai ales când o 
bătălie sângeroasă era iminentă. 


capitolul 27 


Ducele îi conduse în biroul lui personal, o cameră li- 
niştită din spatele casei. Era bine luminată de lumânări 
şi de foc şi părea amăgitor de primitoare. 

Alderton închise uşa în urma lor, apoi se întoarse 
spre Jack şi dădu frâu liber furiei. 

- Cum îndrăzneşti să aduci o ursitoare în casa mea 
când ştii ce simt față de asemenea creaturi?! Credeam că 
suntem prieteni, Frayne, dar m-ai trădat. 

Jack își stăpâni propria mânie. 

-Nu am adus o ursitoare, mi-am adus soţia. Abby e 
> tânără de familie bună, cu reputație impecabilă, care 
se întâmplă să fie binecuvântată cu darul vindecării. Nu 
mi-am dat seama că, aducând-o în casa ta, trădam prie- 
tenia noastră. Sau crezi că a fost o trădare din partea ei 
că mi-a salvat viaţa? 

Gura lui Alderton se curbă. 

-Dacă nu ţi se părea nimic în neregulă, de ce nu 
mi-ai spus de la început, în loc să mă lași să fiu umilit în 
“aţa a jumătate din Londra? 

Ducele marcase un punct valid. Jack ştiuse că Alder- 
zon avea să fie stânjenit de magia lui Abby. Dar nu se 
2șteptase la o asemenea furie, altfel nu ar fi venit nicio- 
dată să stea la sora lui. 

- Abby mi-a spus de îndată ce a sosit, Piers, interveni 
Celeste. Jack e fratele meu. Cu siguranţă că el şi soția lui 
:unt bine-veniți în casa mea. 

Expresia ducelui deveni indescifrabilă. 

- Deci m-ai trădat din nou. Soţia mea, târfa, care tân- 
eşte după alți amanți și pe care nu o deranjează să adă- 
zostească o vrăjitoare sub acoperișul meu. 

Celeste își ţinu răsuflarea, apoi izbucni cu o furie 
care sclipi în aura ei, de un roşu incandescent. 

- Naiba să te ia, Alderton! Nu ai nici un drept să spui 
isa ceva! Nu am vrut niciodată să-mi iau un amant. 
ze cutremură, silindu-se să se controleze. Uram gândul 
;cesta. Il uram! Crezi că am făcut în viața mea ceva mai 
iticil decât să-ţi sugerez să-ţi găsești o amantă care să-ţi 

ere un copil? Dar prima datorie a unei ducese este să-i 
:ea soțului ei un moștenitor, şi eu am eșuat. Eram dis- 
zusă să-mi sfâșii inima ca să-ți dau ceea ce voiai şi ceea 
e Îți era necesar. 
- Voiam și aveam nevoie de o soţie credincioasă care 
: ştie că nu trebuie să îngăduie o blestemată de ursitoa- 
in casa mea! mârâi ducele. 


DD e 

- Atunci ai face bine să mă arunci afară acum! ṣu- 
ieră ea. 

Un lănţişor de argint alunecă de sub cămaşa ducelui. 
împins de o răbufnire de magie atât de puternică, încât 
îi cutremură pe Jack și pe Abby. Atârnată de lănţișor era 
o amuletă antimagie deosebit de puternică. 

- Ai idee de câte ori mi-a ars pielea amuleta aceasta. 
atunci când făceam dragoste? izbucni ea, cu lacrimi ros 
togolindu-i-se pe obraji. Sunt tot ce dispreţuieşti, Piers- 
O vrăjitoare neinstruită care s-a temut prea tare să- 
spună propriului soţ ce era. 

Amuleta se smuci din lanţ, pocnind verigile, apoi se 
năpusti în cameră, lovindu-se de peretele din față. 

Inspăimântat, ducele privi amuleta deșirându-se. 
apoi se uită țintă la Celeste, de parcă n-ar fi văzute 
niciodată. 

- Eşti vrăjitoare! 

-Magia reapare de multe ori în aceeași familie. 
Alderton, spuse Jack în timp ce pășea protector spre 
sora lui. Nu credea că soţul acesteia avea de gând so 
lovească, dar pentru moment nu putea fi sigur. Amin- 
teşte-ți că eu am fost trimis la Academia Stonebridge 
fiindcă dovedisem prea mult interes faţă de vrăjitorie. 
Acolo m-au învățat să mă urăsc pe mine însumi, dar nu 
mi-au putut schimba natura esenţială. 

Ezită un moment, înainte de a continua. Ura să: 
proclame magia, dar nu putea suporta să-l lase pe Alder- 
ton să le vorbească urât lui Abby şi lui Celeste. Ridica 
mâna și creă o minge de lumină sclipitoare. 

- Dacă trebuie să ocărăști vrăjitoria, aruncă-ţi veni 
nul asupra mea. Eu sunt cel care s-a căsătorit cu Abbr 
şi a adus-o aici, gândindu-mă că vei fi măcar politicos, și 
sosirea noastră a convins-o pe sora mea să-și accepte ta- 
lentele. Lăsă să i se vadă furia. Am crezut că prietenia 
noastră era mai puternică decât asta, Piers. 

- E mâncat de viu de durerea lui, spuse liniştită Abby. 
Ulită-te la aura lui. Furia lui izvorăşte din teama că Celes 
te nu-l iubeşte, și teama aceasta îl otrăveşte, începând de 
la inimă. Fiindcă se teme, îi este ușor să ne urască. 

Alderton se albi când auzi cuvintele lui Abby. 

- De aceea sunt urâţi ursitorii, spuse el rigid. Fiindcă 
-ură secretele din sufletul omului. 

-Ti-am arătat iar și iar cât de mult te iubesc. Ce alt- 
zeva pot spune? întrebă Celeste, iar mânia ei se schimbă 
in neliniște în timp ce pășea între soțul ei și ţintele furi- 
=i sale. De ce nu vrei să mă crezi? 

- Poate că îl iubeşti pe ducele de Alderton. El se uită 
=ntă la soția sa, atât de fermecat de frumuseţea ei diafa- 
ná, încât Jack şi Abby ar fi putut să nu existe. Dar te-ai 

căsătorit cu mine pe când eram Lord Piers, al treilea 
nu cu o avere modestă? Ceea ce am dorit şi ceea ce mi-a 

psit întotdeauna ai fost tu, Celeste. Cu mult mai mult 
Jecât un moştenitor. Am nevoie de o soţie care să mă 
iubească pe mine, nu pe ducele de Alderton. Nu am 
-ost niciodată convins că am găsit o asemenea soție. 

- Vrei să fii iubit pentru tine însuţi, nu pentru că ești 
Juce, ripostă Celeste. Dar tu m-ai iubi pe mine dacă 
au aș fi frumoasă? În ce măsură sunt sentimentele tale 
fluenţate pe aspectul meu și de părul blond pe care îl 
zrețuieşti atât de mult? 

Alderton e simţi lovit pe la spate. 

- Nu e același lucru! 

- Seamănă îndeajuns de mult, spuse ea aspru. Fru- 
museţea mi-a modelat viaţa şi a devenit o parte din ceea 
:e sunt. Nu aș fi aceeaşi femeie dacă aş fi ştearsă. Dar 
sici tu nu ai fi același bărbat dacă nu ai fi devenit duce. 
„ocea ei se îmblânzi. Iubesc totul la tine, Piers, și asta 
mplică şi demnitatea, imparţialitatea și dreptatea pe 

re le exerciţi în calitate de duce de Alderton. Cred că 
-=aş iubi oricare ar fi poziţia ta în viaţă, dar acesta este 

ngurul fel în care te-am cunoscut. Poţi să spui același 
cru? Mi-ai fi cerut să dansez cu tine în acea primă oca- 
ze dacă aş fi fost ştearsă, timidă și prost îmbrăcată? 

- Eu... eu nu ştiu, spuse Alderton cu o sinceritate du- 
--roasă. Dar Londra e plină de femei frumoase, și mult 
cea multe dintre ele încearcă să atragă atenţia unui 
uce. Rareori am cerut un al doilea dans. Se întinse 

atinse părul ei strălucitor, cu o expresie tensionată. 

Cu tine - nu mă mai săturam de compania ta, şi nu erz 
doar din cauza frumuseţii. 

În timp ce se priveau în ochi, aerul începu să zumzăi= 
de tensiune sexuală. 

- Poţi să mă iubeşti chiar dacă am putere magică 
șopti ea, așezându-şi mâna peste a lui. Pot să refuz so 
folosesc, dar tot este parte din mine. 

- Dacă e adevărat, spuse el răgușit, atunci voi învăța 
să iubesc magia, fiindcă te iubesc cu adevărat. 

Cu lacrimile şiroindu-i pe față, ea păși spre el 
Autocontrolul lui începu să se sfărâme, și o trase lân- 
gă el într-o îmbrățișare strivitoare, de parcă sărutând-e 
şi-ar fi putut amesteca sufletele. Mâna lui Celeste se în- 
fipse în spatele lui, ţinându-l strâns, ca pentru a-l împie 
dica să se mai distanțeze vreodată. 

Cu terminaţiile nervoase zumzăind din pricina ener- 
giei care pârjolea camera, Jack prinse braţul lui Abby ș 
o îmbrânci în hol, trântind ușa în urma lor. 

- Cred că puterea generată de cearta aceasta ar fi 
putut face să zboare toţi porumbeii din Londra! 

- Nu doar porumbeii. 

Pupilele lui Abby erau întunecate și obrajii ei înroșiț 
de o promisiune senzuală. El nu-și putea lua privirea de 
la umflătura magnifică a sânilor ei. 

- Nu trebuie să fiu afectat de asta, spuse el răgușit, cu 
sângele bubuindu-i în vene. E sora mea. 

- Camera aceasta cuprinde destulă pasiune ca să- 
facă pe călugări să-și încalce jurămintele. Sursa nu con- 
tează. Cu ochi strălucitori, Abby îi trase capul în jos. 
sărutându-l sălbatic. Şi eu nu sunt sora ta. 

Dorinţa brută îl pârjoli. În timp ce gurile li se uneau 
într-un sărut imperios care nu cunoștea sfârșit, el « 
propti de perete și dibui nasturii pantalonilor, ca să se 
elibereze. Nebun de dorinţă, îi ridică fustele, și de data 
aceasta nu se mai gândi să nu şifoneze țesătura. 

Trupul ei era fierbinte și pregătit, şi ea ţipă când Jack 
intră în ea, iar gura lui înghiţi sunetul. Se zgudui în 
jurul lui aproape imediat. În timp ce culorile cure 
beului se dezlănţuiau în jurul lor, el împinse iar și iar. 

ărsându-se în interiorul ei, încercând să se contopeas- 
3 fizic cu o intensitate ce despuia orice conștiință, 
-ână când dorinţa frenetică se fărâmiţă într-o uşurare 
-luitoare. 

Când nebunia trecu, fruntea lui se sprijinea de pere- 
ze, iar braţele se țineau de trupul deosebit de provocator 
| soţiei sale. 

- Nu e de mirare că lumea se teme de puterea magi- 

sexuale, gâfâi el. Dacă n-ar fi peretele, cred că ne-am 
-răbuşi amândoi. 

- Foarte probabil. Ea zâmbi strâmb. Mare parte din 
magie a venit de la tine, cred, fiindcă eu nu am fost 
-ciodată atât de tare afectată. 

- E bine că nu a apărut nimeni pe holul acesta. Deși 
:zed că ar fi putut trece o cireadă de elefanți în galop 

noi nu i-am fi observat. Cu o mână tremurătoare, îi 
“adu drumul și se îndreptă, aproape mirat că putea sta 
picioare. În timp ce se încheia la pantaloni, întrebă: 
-e s-a întâmplat? În afară de ceea ce pare evident, adău- 
ză el în grabă când văzu zâmbetul răutăcios al lui Abby. 

-Cred că Celeste şi soţul ei şi-au suprimat pasiunea 
ie ceva timp. Acceptă batista pe care i-o oferi el şi se 
-erse. În timp ce se certau, toată dorinţa suprimată a 
xplodat, intensificată de magia lui Celeste. Fiindcă noi 
se aflam exact acolo și am fost implicaţi în ceartă, am 

st prinși într-o furtună arzătoare de dorinţă. Mă în- 
zeb dacă nu or fi simţit-o şi alții din casă. 

Jack ridică din umeri. 

- Sper că nu, altfel o să găsim o orgie în desfășurare 
unci când ne întoarcem în sala de bal. 

- Trebuie să ne întoarcem la bal? Ea făcu o grimasă. 
Presupun că da, fiindcă suntem oaspeţi de onoare. 

- lar amfitrionul și amfitrioana nu cred că vor mai 
-zărea. Arăt respectabil? 

- Suficient pentru stadiul acesta al serii. Dacă ai fi 
“ătat aşa mai devreme, oamenii ar fi bănuit ceva mai 
sult decât un dans energic. Ea își netezi rochia cu pal- 
zele. Eu cum arăt? 

- Arăţi de parcă ai fi dansat foarte energic, spuse e! 
grav. Dar nu mai mult decât atât, cred. Îi oferi braţul. 
Coborâm? 

Ea își mușcă buzele. 

- Am făcut ceva ce nu trebuia. Când Celeste i-a smuls 
amuleta lui Alderton, l-a lăsat neprotejat contra magiei. 
Eu... am făcut o scanare profundă a trupului său şi cred 
că am găsit cauza eșecului lor de a avea copii. Era un 
simplu blocaj, și l-am reparat. Cred. 

El se uită țintă la ea, imaginându-și cât de intimă tre- 
buie să fi fost scanarea. 

- Ai lucrat rapid. 

- Unele probleme sunt simple şi pot fi vindecate ra 
pid. Ea oftă. Ce am făcut a fost incorect, dar totuși nu 
pot să regret. Chiar dacă evenimentele din seara aceaste 
l-au făcut pe Alderton mai tolerant față de vrăjitorie. 
cred că va mai trece mult până să-i îngăduie unui vinde- 
cător să-l examineze și să-l trateze. 

Avea dreptate. De dragul lui Celeste și al lui Piers. 
spera că avusese succes. 

- Poate că nu a fost etic, dar răsplata succesului va f 
enormă. Dacă ai eșuat - ei bine, nu va şti nimeni, în 
afară de mine. 

- Dar e ceva ce n-ar trebui să-l fac din nou. 

- Nu, şi mai ales nu mie! 

-Nu ar fi nevoie, spuse ea. Pot să-ți vorbesc și știu câ 
mă vei asculta. 

În timp ce se îndreptau spre sala de bal, el își dădu 
seama că abilitatea de a vorbi unul cu celălalt era o b+ 
necuvântare chiar mai mare decât pasiunea uimitoare 
dintre ei. 

Prietenii lui aveau dreptate. Era un bărbat foarte 
norocos. 


Abby se trezi şi se întinse, şi trupul îi foşni plăcut 
frecându-se de silueta solidă a soţului ei. 

- Trebuie să ne dăm jos din pat astăzi? 

-Cred că da. Dar nu încă. El se trase mai aproz 
pe, cu braţul pe după mijlocul ei. Cu o seară în urmă 

nu reușiseră să se îmbrace cu cămășile de noapte, așa că 
se bucura de goliciunea ei delicioasă. 

- Mă întreb cât de multe flori vor sosi alături de bi- 
lețele în care lumea își exprimă speranța că ducesa și-a 
revenit de pe urma bolii care a silit-o să părăsească de- 
vreme balul. Abby zâmbi gândindu-se la minciuna po- 
iiticoasă pe care o inventaseră în noaptea precedentă, 
za să explice dispariţia amfitrionului şi a amfitrioanei. 
Și câte femei vor invidia faptul că are un soț îndea- 
uns de atent încât să stea cu ea... 

- Am îndoieli serioase referitoare la statul acesta, 
spuse Jack amuzat. Cu puţin noroc, și-au aplanat neîn- 
-elegerile, dar situaţia ar putea fi stânjenitoare azi. Nu e 
orea târziu, și ar fi mai bine să plecăm acum, în loc să 
mai aşteptăm până mâine. Amândoi ne-am cam împa- 
-hetat lucrurile, nu? 

- Nu știu, spuse Abby gânditoare. Pe când ne așteap- 
-â mama ta? 

- Nu ne așteaptă. 

Când văzu sprâncenele arcuite ale lui Abby, el spuse: 

- Mi s-a părut mai înțelept să nu-i dau lui Scranton 
cazia să se pregătească. Doar nu trebuie să îmi anunţ 
ntoarcerea în propria mea casă. 

-Mă întreb ce ne așteaptă acolo. Abby încercă să 
:mtă evenimentele care aveau să se desfășoare, dar fără 
“rea mare succes. Cred că va fi... complicat. 

- Poate chiar periculos. Expresia lui Jack era gravă. 
Dacă avem dreptate, este ceva de-a dreptul malefic 

n Scranton. 

- Amândoi putem să triumfăm asupra unui tată 
treg netrebnic. 

Jack încuviinţă, dar nu păru liniștit. Schimbând su- 
“:ectul, întrebă: 

- Poţi simţi dispoziţia lui Celeste și a lui Piers? 

- Simt o satisfacţie profundă, dar nu vreau să mă uit 
mai îndeaproape. Am intervenit destul deja. 

Mâna lui începu să-i mângâie circular stomacul. 

- Înţeleg tot mai bine ispitele periculoase ale magi- 
ei. Pare atât de ușor să urmărești emoţiile oamenilor. 
Să faci mici schimbări pentru binele lor. 

- Exact, spuse ea, bucuroasă că el înţelegea. E un no- 
roc că atât de mulți oameni poartă amulete antimagie. 
Acestea nu opresc un vrăjitor puternic și hotărât, dar, 
când dai peste scutul produs de o amuletă, îți amintești 
că ai mers prea departe. 

- Şi în punctul acesta, etica vrăjitorească îţi cere să te 
retragi. Cercurile pe care i le făcea pe stomac se transfor- 
mară în mişcări ritmice prelungi deasupra pântecelui. 
Câţi dintre vrăjitori se poartă etic? 

- Cu cât mai puternică e magia, cu atât mai mari sunt 
șansele de a fi etic. Cele mai puternice vrăji cer discipli- 
nă, și consecinţele unei purtări greşite devin mai gra- 
ve. Ea se arcui sub mâna lui mângâietoare, ca o pisică. 
Cei mai periculoși vrăjitori sunt şarlatanii care au doar 
o umbră de talent și nici un scrupul. Ei ne fac un nume 
rău tuturor. 

- Îmi pierd interesul față de subiectul vrăjitoriei. 
murmură el. Şi mă gândesc cât de înțelept ar fi să ne 
simţim prea obosiţi ca să călătorim în dimineaţa urmă- 
toare unui bal. 

- Eşti obosit? întrebă ea cu prefăcută inocenţă, în 
timp ce mâna ei începea propria explorare. 

Mâinile lui se așezară pe sânii ei. 

- Prea obosit ca să mă urc într-o trăsură și să călăto- 
resc toată ziua. Dar nu şi ca să stau în pat - asta € ușor. i 

Ea fu străbătută de un fior. Era într-adevăr uşor să 
stai în pat, dar și obositor într-un mod delicios. 


Abby se simţi mai mult decât prudentă în momentul 
în care coborâră pentru un mic dejun întârziat. Nici ea. 
nici Jack nu mâncaseră mult în seara precedentă, așa 
că era lihnită. Fu o ușurare să vadă că erau singuri în 
sufragerie. În timp ce îşi termina ouăle, pâinea prăjită 
şi ceaiul, apăru Celeste. Ducesa avea cearcăne sub ochi. 
dar expresia ei era radioasă. 

- Totul e bine? întrebă Jack. 

- Totul e minunat! Se aplecă din zbor peste fratele 
ei și îl îmbrăţişă cu patos, apoi se întoarse și făcu ace- 
laşi lucru cu Abby. Nu pot nici măcar să regret săptă- 
mânile de nefericire, fiindcă eu şi Piers ne înțelegem 
mult mai bine unul pe altul acum. Căzu pe un scaun de 
lângă Abby, întrebând în șoaptă: Abby, este posibil ca 
o femeie să ştie că e însărcinată din momentul în care 
se întâmplă? E 

Uluită, Abby studie aura lui Celeste. În jurul abdo- 
menului părea să existe o strălucire în plus. 

- Am cunoscut femei care au făcut asemenea declara- 
ţii și au avut dreptate. 

- E prea curând ca să spun cuiva, dar, în inima mea, 
ştiu. Celeste cobori și mai mult vocea. Ai făcut ceva? 
Am văzut cât de atent îl studiai pe Piers în timpul acelei 
discuţii îngrozitoare. 

Abby roşi. 

-Am făcut o scanare rapidă și am găsit o mică ano- 
malie, pe care am corectat-o. A fost greșit din partea 
mea, dar în momentul acela mi s-a părut o ocazie ce nu 
putea fi ratată. 

Ochii lui Celeste, de culoarea alunei, străluciră de 
recunoștință. 

-A fost, şi îți mulțumesc din adâncul inimii că ai 
profitat de ea. 

Înainte ca Celeste să poată spune mai mult, ușa se 
deschise şi intră ducele de Alderton. Abby înlemni, și 
lack se ridică precaut. 

- Putem să plecăm numaidecât dacă asta vrei, îi spuse 
| el cumnatului său. g 

- Nu e necesar. Ducele se uită direct la Abby. Imi cer 
:cuze, Lady Frayne. Eram supărat şi irațional şi m-am 
curtat foarte rău cu toată lumea, în special cu dumnea- 
za. Sper că mă poți ierta. 

Precauţia ei se risipi. 
| - Bineînţeles. Toţi ne purtăm rău uneori. Spera că 

zrosolănia lui faţă de ea răscumpăra faptul că ea îl vin- 
Jecase fără permisiune. Când am venit, mi te adresai cu | 
| Abby. Sper că o vei face din nou. 

- Mulţumesc, Abby. Sper să o putem lua de la capăt. 

Ducele nu mai părea acelaşi om ca în ziua preceden- 
tă. Întunericul și furia din aura lui fuseseră înlocuite cu 
o mulțumire calmă. Aceasta era adevărata lui natură. 
când nu era înnebunit de îndoieli şi de temeri. 

Jack întrebă fără menajamente: 

-Ce simţi acum față de magie? 

Alderton ezită. 

- Destulă stânjeneală încă, dar am înţeles că, dacă las 
deoparte ideile preconcepute cu care am fost crescut, 
nu am nici un motiv să-i disprețuiesc pe toți cei care 
lucrează cu magia. În special fiindcă asemenea puteri 
sunt mai comune decât credeam. Zâmbi plin de căință. 
Lucrez la acceptare. Sper că voi reuși. 

Ăsta era un lucru bun, considera Abby, fiindcă avea 
presentimentul puternic că mult-doritul moștenitor al 
lui Alderton urma să aibă talent pentru vrăjitorie. 

De abia aștepta să afle. 


capitolul 28 


- Aproape am ajuns. Jack se aplecă și privi pe geam. 
cu o expresie încordată. Porţile de la aleea principală 
sunt chiar după următoarea cotitură. 

-E timpul să o pun pe Cleo înapoi în coș. Abby 
mută pisica somnoroasă din poală în coșuleţul căptu- 
şit şi acoperit pe care îl cumpărase pentru ca prietena 
ei felină să poată călători în siguranță. Nu dorise să o 
vadă pe Cleopatra speriindu-se și sărind din trăsură la 
vreo oprire. 

In călătoria spre nord, se opriseră trei nopţi în Mel- 
ton Mowbray. Pe lângă vizitele la familie și prieteni, îl 
luaseră pe Dancer. Calul lui Jack se vindecase de rănile 
de la vânătoare și acum galopa din nou în urma trăsurii. 
într-un ham. 

Noaptea precedentă şi-o petrecuseră în Leeds, orașul 
cel mai apropiat de Langdale Hall. Astăzi, trăsura urcase 

Penninii, şirul de dealuri abrupte care despart Britania 
în nord. 

Chiar și într-o zi cenușie şi sub ameninţarea ploii, 
peisajul era spectaculos, cu țărmuri stâncoase și cascade 
care săltau peste dealuri înainte de a se vărsa în văile fer- 
rile pe care localnicii le numeau vâlcele. Putea să învețe 
să iubească ţinutul Yorkshire, constatase Abby. 

- Primăvara vine devreme anul acesta. Chiar și aici, 
in nordul extrem, am văzut narcise. În curând, ţinutul 
“a reveni la viață. 

Trecură de cotitură, și trăsura se opri în faţa unor 
porți din fontă, care duceau spre domeniu. Jack deschi- 
se geamul și strigă: 

- Hei, Ned! Mai eşti aici? 

Văzând că nu apare nici un străjer, Jack mormăi o 
injurătură și sări din trăsură ca să deschidă singur por- 
dle. Un bătrân zbârcit ieşi din gheretă, târșâinduși 
picioarele. 

- Ned! Jack îi întinse mâna printre barele de fier. 
Mă bucur să te văd din nou. 

Bătrânul ignoră mâna întinsă. 

- V-a luat mult timp să ajungeţi acasă, milord. 

Titlul fu atașat fără nici o urmă de încântare. 

- Am fost ocupat luptându-mă în bătăliile Britaniei, 
Ned, spuse Jack, lăsându-și mâna să cadă. 

Bătrânul fornăi elocvent, lăsând să se înţeleagă că bă- 
liile străine nu contau pentru el. În timp ce deschidea 
porţile, spuse: 

- Multe s-au schimbat, milord. 

- În ce fel? 

- O să aflaţi. 

Ned închise porţile în spatele trăsurii şi păşi apăsat 
spre gheretă. 

De cum intrară cu trăsura pe proprietatea Langdon, 
:e simţi o modificare subită și uimitoare de energie. 
Abby crescuse în aerul înviorător din Yorkshire și într-o 
atmosferă de viață muntoasă robustă. Acum, că intrase- 
ză în Langdale, simţi o greutate sufocantă și monotonă 
care îmbiba atmosfera. 

- Simţi diferenţa? întrebă Jack. 

- Dramatic, răspunse Abby în timp ce trăsura intra 
pe aleea principală. Aceasta străbătea valea și ajungea 
atât de departe, încât Abby nu putu să vadă casa de la 
capătul ei. Ai ales străjerul ca să sperie oamenii? 

-Ned era mult mai prietenos. Jack se încruntă. 
Ai mult mai multă experiență decât mine în citirea au- 
rei. Ce ai văzut în aura lui? 

- Părea un om care se luptă ca să supraviețuiască. 
strângându-și energia în jurul lui. 

-Asta am perceput și eu. Se simţea rău. Jack bătu 
în panoul dinspre vizitiu ca să-i facă semn să oprească 
trăsura. Simt că totul merge rău. 

Când trăsura se opri, Jack țâșni afară. 

- Durează doar un minut. 

Abby aşteptă în timp ce minutul se transforma în mai 
multe. Cu nervii încordaţi, deschise portiera și cobori. 
Jack stătea în picioare la o distanță de o sută de me- 
tri, lângă un crâng de copaci cu ramurile desfrunzite. 
În timp ce se îndrepta spre el, începură să cadă pri- 
mele picături reci de ploaie. Dorind să fi avut boneta. 
ea spuse: 

- Ce cauţi? 

- Aici era un strat cu bulbi de narcise, și numărul 
lor creştea cu fiecare an. Florile acopereau pământul ca 
o pătură aurie strălucitoare. Acum nu mai încolțește 
nici una. 

Avea dreptate. Acum, că intraseră în Langdale, toa- 
te semnele de primăvară dispăruseră. Nici un lăstar nu 
ieşea din pământ, și mugurii frunzelor din copaci erau 
atât de strânşi și de tari, de parcă ar fi fost mijlocul ier 
nii. Știind că narcisele erau faimoase pentru vigoarea 
lor, ea întrebă: 

- E posibil să fi scos cineva toți bulbii? 

- Nu-mi imaginez de ce. Jack se așeză pe vine și scor- 
moni pământul cu un băț. Aproape imediat, găsi un 
bulb şi îl eliberă din pământ. 

Abby se uită atent la bulbul zbârcit. 

- Nu pare mort, dar arată ca un bulb în luna decem- 
brie, nu în martie. Ar fi trebuit să răsară până acum. 
Poate chiar să înflorească. 

Jack se ridică. 

-Asta dovedeşte că nu există doar în mintea mea 
zândul că ceva merge rău. 

Abby cercetă peisajul sterp. Vântul gemea printre co- 
zaci şi ploaia se înteţea. 

- Pământul acesta e adormit. Abia dacă trăieşte. 

- Blestemat!? 

- Nu cred, dar nu sunt sigură, spuse ea rar. E nevoie 
Je un vrăjitor cu o putere de neînchipuit ca să blesteme 

zonă atât de mare, şi blestemele trezesc o senzație dife- 
=tă, deformată. Pământul acesta pare să fi fost secătuit 
ie viață, până nu a mai rămas aproape nimic. 

- Blestemat, secătuit de viață - totuna. Pământul 
meu e aproape mort, şi eu nu ştiu cum să-l vindec. 
-mpinse bulbul la loc, îndesând pământ reavăn peste 
-.. Nici Ned nu pare mai viu. Am visat că Langdale 
Hall era degerat, dar nu mi-am dat seama că ăsta este 
zudul adevăr. 

-Crezi că renegarea aceasta a vieții vine de la tatăl 
zu vitreg? | 

- Probabil. Sper să aflu cu certitudine când voi da 
<hii cu el. Jack reveni în trăsură. Oare uciderea unui 
m poate risipi blestemele sale? 

- Sper că glumești, spuse Abby, demoralizată de aple- 
rea lui soldățească spre violență. 

- Nu chiar. Privirea mohorâtă a lui Jack străbătu dea- 
:rile. Langdale e responsabilitatea mea. Acum, că m-am 
ators, voi face tot ce trebuie ca să-i redau sănătatea. 

- Crima nu o să dejoace trucul, spuse ferm Abby. 

niar dacă a angajat un practicant al magiei negre care 
3 blesteme pământul, moartea lui Scranton nu va pune 
ipăt blestemului. Nici măcar moartea magicianului 
æspectiv nu i-ar pune capăt. Dacă există un blestem, 
xacul este să îl contracarezi cu magie vindecătoare pu- 
ærnică. Aşa că nu face nimic necugetat! Nu vreau să te 
id atârnat la Tyburn. 

Jack nu răspunse. Cu o claritate glacială, ea înţele- 
se că Jack avea să facă într-adevăr orice socotea că era 
necesar ca să pună capăt lipsei acesteia ciudate de via 
tā. Instruit ca soldat, nu ca vrăjitor, el nu înţelegea cu 
adevărat că luarea unei vieţi ar face pământul chiar ma 
lipsit de armonie. Trebuia să-i păstreze echilibrul, dacă 
se putea. În timp ce o ajuta să coboare din trăsură, ea 
spuse liniștită: 

-Te rog să nu faci nimic necugetat fără să vorbeşr 
mai întâi cu mine. Împreună, putem descoperi adevăru! 
şi vom găsi o soluţie. 

Alarmată fiindcă el nu-i răspundea, ea spuse aspru: 

- Jack? 

El încuviință șovăielnic. 

- Nu o să-l omor pe Scranton fără să te anunţ pe tine 
mai întâi. 

- E o consolare destul de slabă, replică ea în timp ce 
încerca să-și netezească părul ud. 

- Sper să nu se ajungă la asta. Dar mă furnică pielea 
de la răul de aici. 

Abby putea să-l simtă și ea, și efectul era probabil ma: 
acut în cazul lui Jack, fiindcă era casa lui. Înţelegerez 
acestui lucru nu o linişti. 

- Există o soluţie. Trebuie să ne oferim timp s-o 
găsim. 

- Mă tem că soluţia va fi să o aruncăm pe mama din 
casă, spuse Jack, cu o expresie de încordare pe chip. 
Cum se face aşa ceva? 

- Gândeşte-te că îl scoţi din casă pe tatăl tău vitreg. 
sugeră ea. Mama ta poate rămâne sau poate pleca, după 
cum doreşte. Ea alege, până la urmă. Poate pleca alătur 
de soţul ei pe domeniul acestuia, care e exact alături. 
Sau poate rămâne la Langdale Hall fără el. Sau își poate 
folosi partea de moștenire ca să stabilească în altă parte. 
de exemplu în Londra sau la Bath. 

-Ai dreptate. Nu e ca şi cum aș trimite-o la un azil 
El se încruntă. Dar va fi dificil să-i cer să se mute. 
Mă vei ajuta, Abby? 

Ea se temuse de asta. 

- Bineînţeles. Vrei să-i spun eu să plece? Oricum o 
să-i fiu antipatică, așa că aș putea juca rolul personajului 
abominabil. 

- Sună tentant, dar eu trebuie să rostesc ultimatu- 
mul. El oftă. Tu doar... doar să mă sprijini. Nu mă lăsa 
să renunţ și să evit să fac ceea ce știu că trebuie făcut. 

Într-un fel, asta era mai greu decât să rostească 
za ordinele. 

- O să fac tot ce-mi stă în puteri. Dar trebuie să fii 
convins de ceea ce vrei să faci. Dacă ești nesigur, va fi 
dificil să fii atât de ferm cum este necesar. 

- Sunt sigur că vreau să restaurez Langdale Hall. Sper 
că acest fapt îmi va oferi hotărârea necesară ca să-l pot 
alunga pe Scranton de aici. 

- Dacă el este sursa îngheţului, scoaterea lui de pe 
Jomeniu ar putea fi un bun început pentru îndreptarea 

ucrurilor. Dacă avem noroc într-adevăr, poate nici nu 
va mai fi nevoie de altceva. 

- Atunci voi scăpa de el. Jack zâmbi crispat. Cred că 
ir fi mai ușor să-l împușc. Puștile presupun mai puţin 
-tort decât conversațiile dificile. 

-Nu mă îndoiesc. Dar nu sunt cea mai bună soluție 
ze termen lung. 

Restul drumului până la casă decurse în tăcere. Abby 
anea coșulețul Cleocatrei în poală, odihnindu-și o 
mână pe blana mătăsoasă a pisicii. Având în vedere cât 
ie nervoasă fusese Cleo de când intraseră pe domeniu, 
au știa sigur cine avea mai multă nevoie de alinare. 

Conacul care se ivi era un amestec interesant de sti- 
tri vechi și mai vechi. Trăsura trase sub un portic situ- 
- în partea dreaptă, care îi apără de ploaia care turna 
“cum cu găleata. Jack o ajută să coboare din vehicul. 

-Se spune că cea mai veche secțiune din Langdale 
Hall datează din secolul al XIII-lea. Diferiţi membri ai 

:miliei Langdon au adăugat părţi noi când au avut 
-nef, fără să ia în calcul ce exista deja. 
- E un fel de ghiveci, admise ea. Dar e fermecător. 
- Minţi bine, spuse el cu o licărire de zâmbet. 


DI D I IH 

-Nu mint. Ea arătă spre amalgamul de turnuri, fa 
ţade şi ferestre desperecheate. Exista o parte drăguță în 
stil Tudor, și chiar o aripă Palladiană din ultimul secol. 
Garantat, locul arată de parcă ar fi fost construit de ur 
tinichigiu orb, dar fragmentele merg bine împreună. 
Piatra cenușie frumoasă face conacul să pară că a cres 
cut din oasele dealurilor din Yorkshire. 

Expresia lui se îmblânzi. 

-Şi eu am crezut dintotdeauna asta. 

În timp ce se îndreptau spre ușa care se deschidea dir 
portic înspre casă, Abby se ținea de braţul lui Jack cu c 
mână și ducea coșulețul lui Cleo în cealaltă. Jack trase 
de clopoțel. Fură lăsaţi să aştepte din nou. 

De data aceasta ușa fu deschisă de un lacheu elegant 
în livrea și cu perucă pudrată. Ochii lui se lărgiră cână 
îl văzu pe Jack. 

- Nu vă aşteptam, Lord Frayne. 

Jack ridică din sprâncene. 

-A ajuns, oare, domeniul într-un asemenea hal încâ: 
să trebuiască să dau de ştire înainte de a-mi aduce mi 
reasa acasă? 

- Nu, milord. Lacheul se înclină după ce privi rapid 
spre Abby. Mă bucur să vă văd din nou, milord. Bine aŭ 
venit la Langdale Hall, milady. 

- Eşti Jenkins, nu-i așa? Fiul cel mare al majordomului? 

- Da, milord. Faţa tânărului se umbri. Tata s-a du: 
acum două ierni. 

- Îmi pare rău, nu ştiam, spuse Jack grav. A fost ur. 
om bun. 

n timp ce pășea în urma lui Jack, Abby se întrebă de 
ce nu îi scrisese mama lui despre asta. Sigur că moartea 
unui vechi servitor al familiei ar fi meritat o propoziție l 
într-o scrisoare. 

Se scuturau de ploaie în holul de la intrare, când c 
făptură blondă, purtând un cățeluş în brațe, trecu de 
ușa deschisă care ducea în casă. Văzându-i pe oaspeți. 
se opri. 

- Jack, cât mă bucur să te văd. Te aşteptam? 


'Descântec de dragoste 275 


Aceasta era, evident, femeia care consacrase gustul 
iui Jack pentru blondele micuţe. Helen, Lady Scranton, 
se apropia probabil de cincizeci de ani, dar era încă zvel- 
că, cu păr strălucitor şi trăsături perfecte. Intr-o încăpere 
aglomerată, putea fi confundată cu Celeste. Căţelul ei 
de companie, mic și dolofan, avea o panglică albastră 
întunecată care se potrivea cu tivul de la eleganta rochie 
de dimineaţă a stăpânei. 

- Mamă! În ciuda sentimentelor complicate pe care i 
e inspira mama lui, Jack traversă încăperea şi o îmbră- 
zişă cu plăcere, atent să nu dea peste câine. Voiam să-ţi 
rac o surpriză. A trecut prea mult timp. 

- Mult, mult prea mult. Și a cui e vina? Ochii ei erau 
albaştri, nu de culoarea alunei, ca cei ai lui Jack și ai 
ui Celeste. Se întoarse spre Abby, legănând cățelul la 
piept. Ea cine e? Doar nu ai angajat o însoțitoare pentru 
mine! Ştii că nu îmi trebuie, nu când îl am pe dragul 
meu Alfred. 

Jack o prinse pe Abby de mână și o trase în față. 

- Bineînţeles că nu am făcut așa ceva. Nu-ţi amintești 
ză ţi-am scris despre căsătoria mea? Permite-mi să ţi-o 
zrezint pe soţia mea, Abby, cea mai nouă Lady Frayne. 

Sprâncenele femeii se ridicară. 

- Chiar? Credeam că te vei căsători cu cineva mai 
drăguţ, 

Abby roși puternic, dureros, iar fragila încredere în 

ne pe care o căpătase la Londra se risipi. Se simți ca 

vită mare şi dizgraţioasă. Una care călătorea de câteva 
zle, purta o rochie veche şi era udă până la piele din 
auza ploii. 

Mâna lui Jack apăsă puternic mâna lui Abby. 

- E groaznic să-i spui aşa ceva despre noua stăpână de 

Langdale Hall, replică el cu asprime. Cred că te vei 
xuza pentru că te-a luat gura pe dinainte. 

Mama lui ridică din umeri, fără nici o urmă de 

âinţă. 

-Credeam că îți plăceau blondele elegante, dar 
zu te-am văzut de atâţia ani, așa că nu-ți mai cunosc 
:eloc preferinţele. 

Oare noua ei soacră era în toate minţile? Abby nus 
putea închipui cum putea exista atâta indiferență la 
femeie care își vedea copilul după atâta timp. Încercâna 
să pară calmă şi amabilă, Abby spuse: 

- Fiindcă Jack nu a putut găsi o blondă atât de fru- 
moasă ca dumneavoastră şi ca Celeste, s-a hotărât 
să ia de soţie o brunetă. Mă bucur să vă întâlnesc. 
Lady Scranton. 

-Lady Frayne, te rog, o corectă cealaltă femeie. 
Am ales să-mi păstrez titlul. Cu permisiunea dragulu: 
meu Alfred, bineînţeles. El spune că îi place să fie căsă- 
torit cu o vicontesă. 

Abby ştia că nu era ceva neobișnuit ca o femeie să: 
păstreze titlul mai înalt atunci când se căsătorea cu ur 
bărbat de rang inferior, dar putea fi zăpăcitor să ai douž 
Lady Frayne sub acelaşi acoperiş. Spera că situaţia nu 
avea să dureze mult. 

Câinele de companie al lui Helen se agita să coboare. 
așa că aceasta lăsă animalul pe dușumea. Potaia veni la 
Abby şi începu să sară pe ea. 

- Homer nu te place, rosti tărăgănat Helen. E foarte 
discriminatoriu. _ 

- Cred că miroase pisica mea. În timp ce câinele se 
înălța, dinăuntrul coșului veni un sâsâit profund. Abby 
vru să controleze încuietoarea coșului, dar capacul se 
desfăcu, descoperind-o pe Cleocatra, cu mustăţile albe 
tremurătoare în contrast cu blana neagră moale. 

Homer începu să scheaune și să sară. Abby se træ 
se îndărăt, dar câinele reuși să atingă cu lăbuța capa 
cul coșului, răsturnându-l. Cu un mârâit furios, Cleo 
sări pe duşumea. Fiecare fir de abanos de pe trupul e: 
stătea drept, făcând-o să arate de două ori mai mare 
decât câinele. 

Homer se aruncă spre pisică. Şuierând ca un dragon. 
Cleo își trecu rapid ghearele peste botul câinelui. Ho 
mer urlă și o luă la goană, fugind spre holul de la intrare 
de parcă ar fi fost urmărit de demoni. 

- Ce bestie oribilă! exclamă Helen. Trebuie să scăpan 
de ea imediat! 


Descântec de dragoste 277 


În timp ce Abby o ridica pe Cleo şi o liniştea, Jack 
spuse: 

- Abby locuiește aici acum, şi la fel și pisica ei. Homer 
ar putea fi educat să-şi îmbunătăţească manierele. 

- Homer nu e niciodată problematic! Pisica asta 
mizerabilă e problema. 

- Ca majoritatea pisicilor, Cleo e imaculată, spuse 
Jack, amuzat. Aș vrea ca soldaţii mei să se spele măcar 
pe jumătate cât se spală ea. 

În timp ce ei vorbeau, Abby studie aura lui Helen. 
Sub exteriorul lustruit se ascundea un egoism monstru- 
os. Deşi părea bucuroasă să-l vadă pe Jack, reacția ei era 
moderată, semănând mai degrabă cu salutul adresat 
unui văr îndepărtat decât cu primirea singurului ei fiu. 
Faţă de noua noră nu arăta nici un interes. Chiar și 
insultele fuseseră întâmplătoare. Era aceasta adevărata 
fire a lui Helen sau era purtarea ei un alt semnal al rău- 
lui din Langdale? 

O prezenţă întunecată intră în cameră. Helen spuse 
mângâietor: 

- Dragule! Uite cine a venit. 

Bărbatul înalt şi slab cu păr argintiu trebuia să fie 
maleficul tată vitreg al lui Jack. Deşi avea o frumuse- 
re convențională și era meticulos de bine îmbrăcat, 
Sir Alfred Scranton stârnea senzaţia de rău. Lui Abby 
nu-i trebui mai mult de un moment ca să-și dea seama 
că era aproape lipsit de aură. Cei mai mulți oameni erau 
inconjuraţi de o energie colorată subtil, dar nu și Sir 
Alfred. În loc să radieze energie, părea să o absoarbă din 
jurul lui. Era întunericul personificat. 

În timp ce îl studia, Abby simţi o smucitură în câm- 
pul ei de energie. Își întări instinctiv scuturile, ca să nu-l 
lase să-i secătuiască forța vitală. Nu știa dacă el era con- 
szient de modul în care energia lui negativă sorbea din 
-ot ce îl înconjura. Ca în majoritatea cuplurilor căsători- 
ze, între el și soţia lui exista o legătură plină de energie, 
dar chiar şi culoarea acesteia era dată de un simțământ 
-ulburător de posesiv. 

Întorcându-se dinspre Helen, se înclină politicos. 

- Mă bucur să te văd, Frayne. Trebuia să ne anunți că 
vii, ca să ne putem pregăti pentru vizita ta. 

- Nu e o vizită. Am venit acasă cu adevărat și mi-am 
adus soția. În timp ce Jack făcea prezentările, ochii lui 
Sir Alfred se micșorară. Expresia lui semăna atât de 
mult cu a unui şarpe, încât Abby mai că se așteptă să 
vadă o limbă bifurcată atunci când vorbi. 

Obosită şi incomodată de tensiunea din încăpere, 

| Abby spuse: 

- Aș putea să merg în camera mea ca să mă revigorez? 
A fost o călătorie lungă. 

-E o idee bună. Jack își puse mâna pe spatele ei. 
Mamă, poţi să ordoni servitorilor să aprindă focul și să 
facă patul în apartamentul stăpânului? 

Ea e arătă şocată. 

- Acelea sunt camerele noastre. 

Sprâncenele lui se ridicară. 

- La vizita mea anterioară, erați în apartamentul al- 
bastru. Sunt surprins că v-aţi mutat în camera mea fără 
să mă consultați. 

-Nu erai niciodată aici! Privi spre fiul ei cu un aer 
de tristețe tragică. Sigur nu vrei să o scoţi pe propria ta 
mamă din patul ei! 

Jack ezită, şi Abby îl simţi șovăind. Privi spre el, încer- 
când să-i amintească mintal că îi ceruse să îl ajute să-și 
ducă până la capăt deciziile. El încuviință uşor, arătân- 
du-i că înţelesese. 

- O să discutăm la cină chestiunea aceasta şi alte pro- | 
bleme, spuse el. Acum, eu și soția mea avem nevoie de 
un loc în care să ne revenim puțin. | 

Abby o puse pe Cleo înapoi în coş, conștientă de 
faptul că prima salvă fusese trasă. li aşteptau bătălii 
mai mari. 


capitolul 29 


Lui Jack şi lui Abby li se dădură două camere de 
oaspeţi cu o ușă de legătură. Lăsânduii pe Morris 

să despacheteze, Jack intră direct în camera lui Abby și 
o cuprinse în braţe în timp ce Cleo, recent eliberată din 
coș, explora împrejurimile. 

-Ştiam că avea să fie dificil, spuse el în timp ce îi 
absorbea căldura și judecata sănătoasă, dar nu mă aștep- 
tam ca mama să te insulte pe faţă. 

Abby își lăsă capul pe umărul lui Jack. 

- Așa a fost întotdeauna? 

Întrebarea îl ajută să-și recapete obiectivitatea. 

- Nu, a fost întotdeauna frivolă și poate puţin ego- 
centrică, ca o libelulă sclipitoare. Dar avea o inimă 
bună. Nu am auzit-o niciodată să spună ceva atât 
de nepoliticos. 

- Așadar, e cuprinsă şi ea de răul de pe domeniu, spu- 
se Abby gânditoare în timp ce se desprindea din braţele 
lui și îşi scotea mantaua. 

- Aș vrea... Jack se opri. Mi-ar plăcea să vorbesc cu 
cineva care cunoaște situaţia, și tocmai mi-am dat sea- 
ma că e posibil. Vicarul, domnul Willard, a fost pro- 
tesorul meu, şi are şi câteva abilități magice, în afară 
de înţelepciune. Este încă devreme. Te deranjează dacă 
trec acum pe la el? Satul nu e departe, chiar în afara 
domeniului. Mi-ar plăcea să vorbesc cu el înainte de a 
cina cu mama și cu soțul ei. Presupunând că se află încă 
aici, bineînţeles. 

- la-mă și pe mine. Abby făcu o grimasă. Aș prefera să 
nu rămân aici singură. 

El îşi aminti de visul în care zbura peste câmpurile 
distruse din Langdale, alături de perechea lui. 

- Dacă nu ești prea obosită, mi-ar face plăcere să 
vii. Cred că este mai bine să rămânem împreună, pe 
cât posibil. 

- Unde-s doi puterea creşte? 

- Exact. 

Putea să simtă năpasta care pulsa în jurul lui ca o 
ceață otrăvită, gata să intervină şi să-i slăbească spiritul. 
Domnul Willard ar fi putut fi un aliat în bătălie. 

Aveau nevoie de toți aliaţii pe care îi puteau găsi. 


+ 

Turnul pătrat al bisericii normande se ridica ferm la 
un capăt al străzii principale din Langdale. Vederea lui 
familiară îl făcu pe Jack să se simtă ușurat. Alături se 
afla vicariatul, o structură incoerentă construită din pie- 
tre cenușii de Yorkshire așezate unele lângă altele. Câte 
lecţii primise Jack în biroul vicarului? Sute, și fuseseră 
unele dintre cele mai plăcute ore ale copilăriei lui, deşi 
pe atunci se plângea amarnic că era nevoit să înveţe lati- 
na, greaca şi filosofia. 

În timp ce coborau din trăsură, Abby spuse: 

- Soţia vicarului se pricepe la grădinărit. Narcisele și 
brândușele ei îmbobocesc și câţiva dintre arbori sunt 
gata să înfrunzească. 

- Totul e mult mai sănătos aici, comparativ cu do- 
meniul, recunoscu Jack în timp ce bătea la ușă. Doam- 
na Willard se pricepea la grădinărit, dar a murit acum 
câțiva ani. Era o femeie încântătoare, care avea întot: 
deauna o plăcintă cu ghimbir sau o felie de prăjitură 
sfărâmicioasă cu care să astâmpere foamea unui elev 
lihnit după clasici. 

Uşa fu deschisă de o slujnicuţă. Făcu ochii mari când 
văzu că vizitatorii erau de neam ales. 

- Sir? Madam? 

- Lord și Lady Frayne îl caută pe domnul Willard. 
zise Jack. E acasă? 

Fata îi invită în salon, apoi plecă să îl cheme pe vi- 
car. Jack simţi o izbucnire de fericire când apăru silueta 
familiară, înaltă și subţire, a domnului Willard. Arăta 
exact cum trebuia să arate un vicar, dar sub aerul lui 
blând și detașat de lume se ascundeau un umor sec și o 
minte ageră. 

Willard le zâmbi vizitatorilor, și aura lui era lumina 
senină, strălucitoare și aurie a spiritualităţii. 

- Jack! Sau, mai degrabă, Lord Frayne. Ce plăcere să 
te văd din nou. 

- Domnule Willard! Jack traversă încăperea şi prin- 
se mâna vicarului între mâinile lui. S-au schimbat atât 
de multe. E o binecuvântare să văd că dumneata ești 
același. Zâmbi ştrengărește. Vei fi mulţumit să auzi 

că latina cu care m-aţi tot bătut la cap s-a dovedit folosi- 
toare. M-am trezit citindu-i pe Cezar, pe Cicero şi pe alți 
romani în timpul campaniei din Spania. 

- Ai citit şi din greci? întrebă vicarul cu interes. 

- Mulţumiţi-vă cu succesul la latină. Jack îi făcu semn 
lui Abby să înainteze. Soţia mea era nerăbdătoare să 
vă cunoască. 

Devenea mai bun la cititul energiei; în timp ce rostea 
prezentările, văzu limpede că Abby şi domnul Willard 
erau spirite înrudite. Ochii lui cenușii se aprinseră când 
îintâlniră privirea ei. 

-Ați apărut în sfârșit. Bine aţi venit în Langdale, 
Lady Frayne. 

- În sfârşit? spuse ea ironic. Aveţi abilitatea de a vedea 
viitorul? 

- Am o fărâmă de Vedere. De obicei, e mai degrabă 
o neplăcere. Le făcu semn să se așeze pe sofa. Dar, de 
ceva timp, am simţit că e posibil să vină salvarea pentru 
Langdale, şi că urma să fie adusă de doi oameni. 

- Deci există speranţă. Bucuros că nu trebuia să piar- 
dă timp cu obișnuitele politeţuri, Jack se aplecă în față. 
Spuneti-mi ce s-a întâmplat acolo. 

Vicarul aruncă o lopată de cărbuni pe foc. 

- Declinul a început odată cu recăsătorirea mamei 
zale. De cum s-a mutat Scranton la Langdon Hall, do- 
meniul a început să decadă. Mulţi arendași și angajaţi 
au plecat, chiar dacă slujbele bune sunt rare în împreju- 
rimi. Cei care au rămas au devenit posaci și bănuitori. 
Se aşeză pe un scaun, în faţa oaspeţilor săi. Mama ta s-a 
schimbat cel mai mult. 

- Pare foarte diferită, încuviință Jack. Domeniul a 
:ost blestemat? 

- Nu cred. Vicarul se încruntă. Dar cred că mama 
a a fost vrăjită. O cunosc de foarte mult timp. Femeia 
care trăieşte în conac e ca o copie îngheţată, scânteie- 
toare. Farmecul şi dulceaţa care o caracterizau au dis- 
părut treptat. 

Vorbea de parcă ar fi pierdut un prieten vechi și 
drag. 

Urmă o pauză în conversație, timp în care tânăra sluj- 
nică aduse o tavă cu ceai și prăjituri. După ce fata se 
retrase, Abby întrebă: 

- Domnule Willard, a mai investigat cineva cu puteri 
magice problemele de aici? 

-De-a lungul anilor, mai mulți vrăjitori pricepuți 
m-au vizitat şi au încercat să detecteze problemele, dar 
nici unul nu a avut succes, răspunse vicarul. Unul era 
un episcop cu mare experienţă în domeniul stafiilor, al 
blestemelor şi al posedării spirituale. Nici măcar el 
nu a putut să găsească motivul declinului din vale. 
Se pare că nu e implicată magia, așa că majoritatea oame- 
nilor au acceptat că problemele sunt consecinţe naturale. 
ca plăgile biblice. 

- A formulat cineva o teorie care să ne poată sluji ca 
punct de plecare? întrebă Abby. 

- Eu am ţinut un jurnal al evenimentelor şi al specu- 
laţiilor, dacă vreţi să vedeţi așa ceva. 

- Eu vreau. Măruntaiele lui Jack se încordară când 
se gândi că avea să citească un jurnal al propriilor sale 
slăbiciuni. Chiar dacă aflase despre vraja desemnată 
să îl ţină departe de casă, nu se putea simţi liber de 
responsabilitate. Dar poate că jurnalul avea să aducă 
soluţii folositoare. Aţi fost vrăjitorul cel mai apropiat 
de declinul domeniului. Care este opinia dumneavoas- 
tră personală? 

Vicarul ezită. 

- Bănuiesc că problema se află chiar în pământ. 
Există magie în pământ - magie şi viață. Magia aceasta 
aproape că a dispărut de pe domeniu. Rămășițele care 
mai sunt de abia pot susţine viața. 

- Problema nu e neapărat magică, spuse Abby gândi- 
toare. Uneori, domeniile trec prin perioade de ghinion. 
Dacă așa stau lucrurile, atunci personalitatea inerent 
negativă a lui Scranton a intensificat ghinionul, dar nu 
ea a fost cauza. Zâmbi slab. Jack e cunoscut pentru no- 
rocul lui. Poate că prezenţa lui poate întoarce norocul 
domeniului Langdale. 


o N 

- Prezenţa lui Sir Alfred ar fi putut intensifica toate 
aspectele negative, admise domnul Willard. Nu părăseş- 
re niciodată domeniul. 

- Niciodată? întrebă Abby uluită. 

- Poate merge uneori pe propriul său domeniu, tra- 
versând granița dintre cele două proprietăți. Dar nu 
ştiu sigur. 

- Dar mama! întrebă Jack. Știu că nu a fost la Londra 
de ani de zile şi că nu o vizitează nici măcar pe sora mea. 
Dar ea pleacă probabil de pe domeniu, chiar dacă o face 
numai ca să vină în sat. 

- După căsătorie, nu a mai luat parte la serviciile divi- 
ne. Vicarul părea trist. M-am oferit să fac vizite pastorale 
la conac, dar ea a refuzat. 

Jack clătină din cap. 

- Mamei i-a plăcut întotdeauna să iasă și să umble. 
li plăceau slujbele de duminică, fiindcă erau o ocazie 
numai bună de a-și arăta noile haine şi de a-i vizita 
pe vecini. 

- Cunosc cazuri în care bărbaţii posesivi nu își pier- 
deau din ochi soțiile, de teamă să nu-și piardă controlul 
asupra lor, spuse Abby. Adesea, băteau femeile ca să le 
menţină ascultătoare. Dacă Scranton e genul acesta de 
om, s-ar explica de ce mama ta nu-și mai vizitează nici 
oropria fiică. 

Jack înjură. Auzise și el despre asemenea cazuri. Une- 

ri se terminau cu moartea soției, ucisă de soț. 

- Nu pot spune ce e mai rău - să ştiu că mama este 
Tăjită sau că e bătută. 

Abby tresări când îi văzu expresia. Evident, nu inten- 
"onase să îl incite pe Jack la omucidere. 

- Nu am văzut nimic care să arate că mama ta ar fi 
-âtută. Pare foarte fericită cu soţul ei. 

Vicarul încuviinţă. 

- Mama ta și Sir Alfred nu au ochi decât unul pentru 

tul. Nimeni altcineva nu pare să conteze. 

Aceasta includea copiii plecați de mult. Reacţia ei la 

mbrăţișarea lui fusese nepăsătoare. 


a 

- Nu va fi ușor să-l alung pe Scranton de pe domeniu. 
spuse Jack aspru. Dar trebuie să o fac. Acesta ar fi cel 
mai rapid mod de-a afla dacă el este sursa problemelor 
din Langdale. 

Sprâncenele vicarului se arcuiră. 

- O să-i ceri tatălui tău vitreg să plece? Dacă o faci, ai 
mare grijă. E bogat și are legături înalte, și mă tem că va 
face tot posibilul ca să-şi menţină poziţia în Langdale. 

Cu cât adunau mai multe informaţii, cu atât mai 
bine. 

- Permiteţi-mi să spun ce a făcut deja, zise Jack. Poate 
că asta vă va ajuta să vă daţi seama care este practicantul 
de magie neagră de care se foloseşte. Asta ne-ar ajuta să-i 
contracarăm răutatea. 

Toţi trei împreună puteau fi mai puternici decât un 
om obsedat şi negativ care îşi permitea să angajeze oa- 
meni înclinați spre magia neagră. Cel puţin aşa spera. 


Abby şi Jack vorbiră cu vicarul toată după-amiaza. 
Când se întoarseră la Langdale Hall, era timpul să se 
schimbe pentru cină. Abby avu deosebită grijă la înfăți- 
șarea ei în timp ce se pregătea pentru prima ei masă le 
conac. Deşi ştia că mama lui Jack fusese probabil vrăjită. 
Abby nu își putea scoate din minte cuvintele ei înțepă 
toare referitoare la înfățișarea sa. In ciuda insultei, Abby 
trebuia să ţină situaţia sub control, pentru ca Jack să nu 
explodeze și să-și omoare tatăl vitreg. Nu credea că așa 
ceva era probabil, însă nu era nici imposibil. 

Rochia albastră precum cerul pe care o alese era una | 
dintre cele mai bune creaţii ale doamnei Ravelle și se 
potrivea foarte bine cu o cină în familie la țară. Își puse | 
şi safirele, fiindcă bijuteriile rețineau ceva din energie 
protectoare a mamei sale. Când le avea în jurul gâtulu: 
se simţea mai în siguranţă. 

O bătaie în ușa de legătură anunţă sosirea lui Jack. 
Se întoarse şi văzu că purta din nou uniforma. Avez 
să-i fie dor să-l vadă în ea - și fără ea! - când avea să: 
împacheteze hainele regimentului. 

- Arăţi minunat de neînfricat. 

- Vreau să-i amintesc mamei și lui Scranton de ceea 
ce am făcut în ultimii câţiva ani. Privirea lui o studie pe 
indelete. Arăţi splendid. Cât timp avem până trebuie 
să coborâm? 

- Nu destul pentru așa ceva, zise ea amuzată, deși 
privirea lui îi acceleră pulsul. Mai târziu. Își privi pen- 
cru ultima oară reflexia, bucuroasă că forma corsetului 
ascundea efectul privirii lui aprinse asupra sânilor ei. 
Am hotărât să nu permit nici unuia din ei să mă irite. 

El zâmbi larg. 

- Faptul că refuzi să te înfurii o să-l irite pe Scranton, 
şi probabil că și pe mama. O să încerc să-ți egalez auto- 
controlul. Dacă nu îmi stăpânesc cu fermitate tempera- 
mentul, voi fi ispitit să-mi aduc pistoalele la cină. 

Vrând să ia replica lui ca pe glumă, Abby spuse: 

- Dacă ai pistoalele cu tine, am încredere că le vei lăsa 
in cameră. 

- Le am, și o voi face. Este mai bine să nu port nici 
> armă în seara asta. 

- Folosește-ți percepția magică, îl sfătui ea, gândin- 
du-se că avea nevoie de ceva cu care să-și ocupe atenția 
în timp ce mâncau. Nu cred că tatăl tău vitreg ar fi în 
stare să ne otrăvească, dar uită-te atent la mâncare și nu 
mânca nimic care pare în neregulă, în orice fel. Ideal 
ir fi să mănânci doar din felurile din care se servește 
-oată lumea, 

Jack clipi. 

- Ce gând deprimant. Nu mă tem fizic de Scran- 
zon - instinctele mele de a evita asalturile criminale 
sunt excelente, Dar nu știu dacă asta se extinde la o 
-osibilă otrăvire în propria mea casă. 

- Există riscuri pretutindeni, spuse Abby obiectivă. 
_ampania noastră trebuie să continue cu toată grija și 
nibzuiala necesare. 

- Sunt mult mai bun când e vorba să-mi flutur sabia 

să atac, dar mă voi strădui să mă controlez. Jack îi ofe- 
~ braţul, şi coborâră împreună în salonaș, ca să bea ceva 
nainte de cină. El spuse liniştit: Casa pare părăpinită. 
"eîngrijită. Poate că au plecat prea mulți servitori. 

- lar cei care au rămas sunt complet descurajați. Abby 
se încruntă. Presupun că nu e surprinzător că locuinta 
reflectă aceleași probleme ca pământurile. 

Incetară să vorbească în clipa când intrară în sa- 
lon, unde îi găsiră pe Helen şi pe Scranton. În lumi- 
na lumânărilor, legătura de energie dintre cei doi era 
foarte clară. 

- Vin de Xeres? întrebă Scranton, preluând rolul 
gazdei. 

Abby văzu ușoara încordare din privirea lui Jack când 
îl observă pe tatăl lui vitreg asumându-și rolul de stăpân 
al casei, dar el nu îl provocă pe bărbatul mai vârstnic. 
Un soldat veteran învaţă să-și aleagă bătăliile. 

- Da, mulțumesc. 

Abby acceptă și ea un pahar. Scranton folosi aceeaşi 
carafă pentru toate patru paharele și nu făcu nici o îm 
cercare de a-i influența pe Abby sau pe Jack în alege- 
rea paharelor. Dacă avea să folosească otrava în seara 
aceasta, nu era în vin. Dar ca să fie sigură, Abby scan: 
băutura. Nu era nimic în neregulă cu vinul. 

Helen arăta minunat într-o rochie albă-argintie, mul: 
prea sofisticată pentru ocazia aceea. Deși frumoasă, era 
uşor demodată. Femeia în vârstă își miji ochii invidioa- 
să, în timp ce studia ţinuta modernă a lui Abby. 

- Pare să fie creaţia lui Madame Ravelle. Face rochi: 
pentru oricine e dispus să-i plătească prețul. 

- Da, și asta e o filosofie foarte inteligentă, spuse Abb» 
veselă. De ce să lucrezi pentru cineva care nu te plătește! 

- Gândeşti ca un negustor. 

- Păi, mulţumesc, spuse Abby, cu ochi mari și ino 
cenți. Hotărârea ei de nu se lăsa momită funcționă, f+ 
indcă Helen se încruntă și schimbă subiectul. 

Avea să fie o seară lungă. 


capitolul 30 


Conversaţia din timpul cinei fu artificială. Cei doi 
membri ai cuplului în vârstă își vorbeau mai mult unul 

altuia și nu arătară nici un interes față de aventurile lui 
Jack sau de proveniența soţiei sale. Jack nu era sigur 
dacă mama lui își amintea măcar că fusese rănit serios, 
deşi știa că Ashby îi scrisese după ce trecuse pericolul. 

După servirea celui de-al doilea fel, mama lui întrebă 
relaxată: 

- Sunt confortabile camerele voastre? 

Privirea ei rapidă îi arătă lui Abby că ştia că își trata 
nora ca pe un oaspete, nu ca pe noua stăpână. 

- Sunt minunate, spuse Abby cu o expresie neutră. 

Mama lui se relaxă. 

- Bine. Aș prefera să nu mă mut din camerele mele. 

Era timpul ca Jack să vorbească. El inspiră adânc. 

- Nu are nici un rost să schimbi camerele când o să te 
muţi din nou peste câteva zile. 

Declaraţia câștigă atenţia deplină a lui Scranton și a 
mamei sale. Ea păru încurcată şi vulnerabilă, iar Scran- 
on se încruntă. 

Lar fi fost mai ușor să înfrunte o brigadă de francezi 
“ine înarmaţi decât pe propria sa mamă. Se oțeli singur. 

- Nu ai cum să spui un asemenea lucru cu tact. 
“(ă bucur că nu ați lăsat casa goală ani la rând, dar 
:cum, că m-am întors cu o soţie, e timpul să plecaţi. 
Fiindcă mobilele aparțin conacului Langdale, va trebui 

ı mutaţi doar hainele şi obiectele personale. O săptă- 
mână ar trebui să fie de ajuns. Până atunci, eu şi Abby 
-utem sta în camerele de oaspeți. 

Mamei lui i se tăie răsuflarea. 

- Nu putem părăsi conacul! Alfred, dragule, explică-i 

ii Jack că ar fi imposibil. Lacrimile se adunară în ochii 

Nu pot să cred că singurul meu fiu mă scoate din 
zasa mea! 

In faţa lacrimilor ei, Jack trebui să facă un efort ca 

ṣi poată păstra vocea liniștită. 

- Dacă ai fi fost o văduvă singură, bineînţeles că nu 
=ar fi pus problema să pleci, mamă. Dar nu eşti singu- 

Eşti căsătorită cu un gentleman de frunte din York- 

aire, un om care are o casă minunată la o distanță de 
ur câţiva kilometri de aici. Adevărata problemă este 

că nu v-aţi stabilit mai demult reședința sub acoperișul 
soțului tău. 

Mama lui își roti capul, uitându-se feroce la Abby. 

- E numai vina ta! Tu i-ai otrăvit mintea fiului meu 
împotriva mea! 

Jack interveni înainte ca Abby să poată răspunde: 

- Soţia mea nu are nimic împotriva ta. Decizia este 
a mea. De astăzi în două săptămâni, după ce vă veți fi 
mutat şi vă veţi fi stabilit în Combe House, o să fii bucu- 
roasă. E un loc minunat, mai modern și mai confortabil 
decât acesta, şi va fi doar al tău. 

-Nu vrea să meargă, spuse Scranton, cu ochi: 
strălucind de furie. Nu vreau ca mama ta să fie neferi- 
cită, Frayne. 

Amintindu-și că trebuia să fie calm și plin de tact. 
Jack spuse: 

- A fost foarte grijuliu din partea ta să te supui do- 
rinței mamei și să nu o iei din casa care a fost a ei atâţia 
ani. Dar nici o casă nu e îndeajuns de mare pentru doi 
stăpâni şi două stăpâne. 

Mama lui se bosumflă ca un copil adorabil. Deși era 
exasperat de atitudinea ei, nu putea să o dispreţuias 
că așa cum îl dispreţuia pe Scranton. Avea prea multe 
amintiri dragi despre cum fusese ea cândva. 

- Cu cât vă stabiliți mai curând la propria voastră re- 
şedinţă, cu atât mai bine, mamă. Meriţi să fii stăpâna 
propriei tale case, și la fel şi Abby. 

- Nu înţelegi. Nu putem pleca. 

Se ridică de la masă și ieși ca o săgeată din cameră. 
plângând. Scranton se ridică s-o urmeze. 

- Nu face asta, Frayne, amenință el. Vei regreta. 

Jack se ridică, şi statura lui înaltă îi permise să se uite 
de sus la bărbatul mai vârstnic. 

- Nu face lucrurile mai dificile decât trebuie, Scram- 
ton. Aveţi o săptămână ca să plecaţi în pace. Dacă nu c 
faceţi, vă dau afară personal, dacă va fi nevoie. 

Expresia din ochii lui Scranton te îngheţa. Tatăl lui 
vitreg l-ar fi vrut mort. 

- De dragul lui Helen, o spun pentru ultima oară - 
nu face pe nebunul, Frayne. 

- Decizia mea a fost luată, şi nu mă pot gândi la nici 
un motiv bun pentru care să nu vă mutaţi înapoi în 
casa ta. 

- Motivele rele ar trebui să te îngrijoreze, spuse 
Scranton cu o blândeţe letală, înainte de a ieși țanţoș 
din încăpere, 

Jack inspiră nesigur, apoi se așeză din nou. 

- Nu pot să spun că a mers teribil de bine. 

Abby se întinse peste masă și îi luă mâna. 

-E greu să-ți imaginezi cum ar fi putut să decurgă 
mai pașnic. Mă întreb de ce e atât de sigură mama ta 
că nu pot pleca. Pare să simtă un atașament nefiresc de 
puternic față de această proprietate. Crezi că Scranton 
ar fi putut arunca o vrajă asupra ei, creându-i convinge- 
rea că nu poate pleca? 

- Opusul vrăjii care m-a făcut pe mine să stau depar- 
| te? E posibil, sigur, spuse Jack, bucuros că avea ceva la 
| care să se gândească, în afară de privirea plină de reproș 
: mamei lui. Ai putea s-o studiezi și să îndepărtezi orice 
vrajă, dacă găseşti ceva? 

Abby se încruntă. 

- Are o amuletă antimagie foarte puternică. Aș prefe- 
za să nu intru cu forța în mintea ei, împotriva amuletei. 
Asemenea tactici trebuie să rămână ultima resursă. 

El îi apăsă mâna. 

- Cred că ne apropiem rapid de ultimele resurse. 

Ea oftă. 

- Tot asta cred și eu, dragul meu. Tot asta cred. 


După confruntarea cu mama lui și cu soțul acesteia, 
aici Jack, nici Abby nu mai avură chef să facă dragos- 
æ. dar fu minunat să-i cuprindă în braţe trupul cald 
^ liniştea patului lor. Făcându-și loc lângă el, ea spuse 

mnoroasă: 

- Cred că ar trebui să redecorăm camerele stăpânului 

ale stăpânei înainte să de a ne muta în ele. 

- Şi poate să le exorcizăm, adăugă el sec. 

Ea râse. 

- Cel puţin putem să ardem nişte tămâie și să trasăm 
un cerc protector, pentru ca energia să fie curată și lim- 
pede atunci când ne vom muta. 

- Crezi că vor pleca fără scandal, fetiţo? 

Ea respiră ușor pe pielea lui. 

- Cred că Scranton își va chema magicianul ca să cre- 
eze o vrajă cu adevărat urâtă împotriva unuia din noi 
sau chiar a amândurora. Poate mai mult decât o vrajă. 
Trebuie să fim atenţi. Ţi-ai ridicat scutul de protecţie? 

El încuviinţă. 

- Sper că magicianul acesta locuieşte la distanță de 
mai mult de o săptămână, ca să nu aibă timp să facă 
necazuri. Mă îndoiesc însă că vom fi atât de norocoşi. 

-E mult mai bine să te aștepți la ce-i mai rău. 

Abby căscă și aţipi în timp ce Jack zăbovea în teri- 
toriul incomod dintre somn și trezie. Cuvintele lui 
Scranton fuseseră amenințătoare, dar ce formă avea să 
ia amenințarea?! Omul acesta îl scosese deja pe Jack din 
Yorkshire și îl făcuse să iubească riscul - şi posibilităţile 
erau mult prea multe. Dar acum o avea pe Abby alături 
de el. Liniștit, aţipi și el în cele din urmă. 

În întunericul cel mai adânc al nopţii, Jack se trezi 
brusc, cu fiecare fibră saturată de disperare. Ce era rău? 

Totul. Mintea lui implacabilă specifică toate eșecurile 
lui, cu detalii amare. Își abandonase familia și deveni- 
se un ofițer mediocru în armată, unul a cărui poziţie 
ar fi putut fi ocupată de soldați mai buni. De alt ofi 
ţer care să fi pierdut mai puţini oameni. In ororile de 
după miezul nopții, sângele soldaţilor pierduţi de Jack îi 
păta sufletul. 

Era şi alt sânge, un râu întunecat de sânge, de la băr- 
baţii pe care îi omorâse personal și de la cei care murise: 
ră în urma ordinelor lui. Francezi onorabili care doreau 
să trăiască, a căror singură crimă fusese uniforma pe 
care o purtau. Cât de mulți zăceau putrezind pe câm- 
puri străine din pricina lui? Mai mulţi decât îndrăznea 
să numere. 

Deşi nu împușcase nici un locuitor din Langdale, tră- 
darea față de oamenii lui cauzase moartea, din pricina 
nefericirii și a lipsurilor. Amintirea tuturor celor care 
muriseră din cauza lui era o durere istovitoare ce moc- 
nea în el, care nu avea să poată fi vreodată vindecată. 

Agonia îl inundă, prea chinuitoare ca să poată fi 
îndurată. Răsuflarea lui se transformă într-un gâfâit as- 
pru, şi inima îi bătea de parcă voia să-i iasă din piept. 
Cu frenezie, își dori o cale de a pune capăt acestui chin. 

Pistoalele lui. 

Faptul că exista un leac pentru durerea lui îl umplu 
de o ușurare detașată. Se strecură tăcut din pat, având 
grijă să n-o trezească pe Abby. Ea era un alt eşec al lui, o 
femeie frumoasă și talentată care se legase de un mon- 
stru. Avea să-l dispreţuiască dacă ceda naturii sale vio- 
lente şi îl omora pe Scranton. l-ar fi fost mult mai bine 
fără el, 

Şi-o imagină în Londra, Lady Frayne, văduva bogată. 
Fiindcă fusese acceptată în lumea bună, își putea alege 
orice soţ voia. Da, şi ei i-ar fi fost mai bine fără el, deși 
chiar şi gândul de a o vedea alături de alt bărbat era ca o 
sabie în măruntaiele lui. Ce bine că îi ceruse unui avo- 
cat din Londra să redacteze actele de căsătorie adecvate. 
Viitorul ei era asigurat, și Hilltop House avea să treacă 
direct la ea. 

Păşind cu picioarele goale pe dușumeaua rece ca 
zheaţa, merse tiptil în dormitorul alăturat. Ştia exact 
unde să găsească lădița cu pistoalele. Își deschise cufărul 
și se aplecă asupra lui, găsind pe pipăite cutia de lemn 
„ustruit. Pistoalele erau franţuzești, foarte frumoase. 
Le luase din cortul unui ofițer francez, mort în bătălia 
de la Talavera. 

Încărcarea pistoalelor ar fi fost mai ușoară pe lumină. 
Pocni din degete peste lumânarea de la capătul patului, 
si mucul se trezi la viaţă. În timp ce privea flacăra care 
se aprindea și se mărea, se gândi cum ieșise la suprafaţă 
zul din natura lui. În ultimele săptămâni, Jack reuşise 
să se convingă singur că magia era inofensivă, uneori 

chiar utilă, dar în întunericul nopții îi recunoștea răuta- 
tea. Tatăl lui i-ar fi fost rușine cu el. 

Doamne, Dumnezeule, dacă pământurile erau sterpe 
din cauză că le secătuise de putere ca să-și păstreze viața 
inutilă în timpul anilor de armată? Gândul i se părea 
insuportabil. 

Degerele lui erau amorţite și reci, şi scăpă vergeaua de 
metal după ce turnă praful de puşcă în butoiaș. Trebui 
să îngenuncheze și să pipăie dușumeaua după vergea, 
fiindcă vederea îi era ciudat de încețoșată. 

Ah, aici era. Împinse glonţul în cameră și trase si- 
guranţa. Repetă procedeul cu al doilea pistol, fiindcă 
un bărbat are nevoie întotdeauna de un al doilea glonț 
disponibil, pentru orice eventualitate. 

Salvarea era la îndemâna lui. 

Sperând că moartea avea să fie o ispășire suficientă 
pentru crimele lui, ridică pistolul la tâmplă. Era impor- 
tant ca arma să ţintească bine. Mâna îi tremura atât de 
rău, încât butoiașul îi lovi brusc pielea. 

Se aşeză la capătul patului și își ridică mâna dreaptă 
ca să stabilizeze arma. Nu voia să rateze împuşcătura și 
să sfârșească asemenea unei ființe patetice, cu creierul 
deteriorat, incapabil să se îngrijească pe sine. 

- Jack! Ce faci? strigă îngrozită o voce de femeie. 

El privi în sus. În ușa de legătură era o femeie înaltă 
în cămașă de noapte, cu nişte ochi mari și șocați care îi 
străpunseră sufletul. O femeie - da, Abby. Soţia lui. 

- Fac asta pentru tine, încercă el să spună, într-o şoap- 
tă aspră. 

Trase trăgaciul. 


Abby simţi că se sufocă de groază când văzu degetul 
lui Jack pe trăgaciul pistolului. Disperată, aruncă ener- 
gie în armă, ca să submineze procesul de tragere. Da, să 
îndepărteze pulberea acum. d 

Ciocanul se izbi în butoiașul de praf de puşcă gol. În 
locul unei detunături asurzitoare, se auzi doar un clic 
metalic. Rateu. 

În timp ce ea traversa camera în goană, Jack lăsă jos 
arma și o privi încruntându-se nedumerit. Apoi aşeză 
pistolul pe măsuţa de la capătul patului și ridică un pis- 
tol identic. 

Indepărtă din nou praful de puşcă din butoiaş, dar 
nu era pe deplin convinsă că împușşcătura nu urma să 
mai aibă loc. Apucă pistolul, sperând să i-l poată lua, 
dar el era prea puternic. În timp ce se lupta să-și păstre- 
ze arma, ochii lui erau larg deschişi şi priveau ţintă, de 
parcă ar fi fost în transă. 

- Doamne, Dumnezeule, Jack, ţipă ea. Ce faci? 

- Nu e treaba ta! Pistolul oscila între ei, şi pentru o 
clipă țeava se răsuci spre Abby. 

- Abby? Expresia lui Jack se schimbă atât de brusc, de 
parcă ar fi fost udat cu apă rece. Se uită țintă la ea, cu o 
neîncredere îngrozită. Abby! 

Lăsă dintr-odată pistolul din mână, și Abby se trase 
înapoi, împleticindu-se. În timp ce se lupta să-și păstreze 
echilibrul, Jack se aplecă și își apăsă mâinile pe tâmple, 
bolborosind: 

- Ce nebunie e asta? 

Ea lăsă pistolul deoparte şi îi cuprinse capul în pal- 
me. Nu îi fu uşor să găsească destul calm cât să îi trans- 
mită energie vindecătoare, dar, după câteva momente 
lungi, reuşi să canalizeze energia și să îi reducă durerea 
mentală și emoțională. 

Expresia lui se îmblânzi și tensiunea îi părăsi corpul. 

-Ai mâini de înger, fetiţo, răsuflă el. Am fost sub 
influenţa unei vrăji? M-am trezit cuprins de cea mai 
adâncă disperare pe care am simţit-o vreodată. Singurul 
ucru la care mă puteam gândi era să pun capăt durerii. 

- Trebuie să fi fost vreo formă de magie neagră, deși 
nu am recunoscut-o. Slavă Domnului că m-a trezit zgo- 
motul. Fiindcă nu erai în pat, am venit să investighez. 
i aranjă uşor părul încâlcit şi își luă mâinile de pe el. 
inima îi bătea încă nebunește, din cauza groazei care 

cuprinsese când îl văzuse cu pistolul aţintit spre cap. 
Nu ai niște coniac aici? 
El arătă spre cufăr. 


Da a a a ei 

- Trebuie să fie o sticlă acolo. 

Ea găsi fără probleme butelca și desfăcu capacul. Spe- 
rând să-și liniștească mâinile tremurătoare, luă o înghiţi- 
tură bună înainte de a i-o da lui Jack. Arsura coniacului 
o ajută să-și limpezească gândurile. 

- Nu bea prea mult. Trebuie să ne gândim la modali- 
tatea în care a fost făptuit acest lucru. Următorul atac ar 
putea avea șanse mai mari de reuşită. 

El sorbi o gură plină de coniac, tuși, apoi luă o înghi- 
țitură mai mică. 

- Să ne gândim în patul nostru cald și plăcut. 

Se ridică şi puse dopul butelcii, apoi o cuprinse cu 
braţul pe Abby, și se întoarseră în celălalt dormitor. 

n timp ce ea așeza pernele, el creă o minge de lumină 
și o agăţă de baldachinul patului, deasupra capetelor 
lor. Se sprijiniră de pernele îngrămădite la căpătâi, şi el 
trase cuverturile peste ei, până la piept. Dumnezeule, pi- 
cioarele lui erau reci ca gheața! Binecuvântată fie Abby. 
care își puse picioarele calde peste ale lui. 

- De unde începem, în afară de faptul că mi-ai 
salvat din nou viaţa? Cum a intrat diavolul acela în 
mintea mea? 

-Cred că am făcut o greşeală când am presupus că 
Scranton a angajat un magician care să facă vrăjile de 
până acum, spuse Abby. Cred că trebuie să le fi creat el 
însuși. Nu e un vrăjitor obișnuit - aș fi simţit dacă era. 
Dar cercetările tatălui meu au descoperit că există talen- 
te vrăjitoreşti ciudate, care nu sunt cunoscute sau studi- 
ate bine. Având în vedere ceea ce știm despre Scranton. 
cred că are genul acesta de talent deformat. 

-Ar putea avea capacitatea de a trage viața direct din 
pământ! izbucni Jack. Poate că din pricina asta suferă 
domeniul. A secătuit toată energia pământului pentru 
el însuși. 

- Cred că ai dreptate! Abby se aşeză mai drept. Când 
l-am întâlnit, prima mea impresie a fost că sorbea ener- 
gie din tot ce-l înconjura. Am simţit că încerca să soarbă 
chiar și din mine. Talentul lui deformat poate folo- 
si energia aceasta ca să creeze anumite tipuri de vrăji. 

Cred că puterea lui e insuficientă, și face parte dintr-o 
categorie foarte limitată. În trecut, a fost în stare să te 
izgonească din Yorkshire și să te facă nesăbuit. În seara 
aceasta ţi-a secătuit sentimentul de bunăstare şi te-a fä- 
cut să dorești să-ți pui capăt vieţii. Acestea sunt forme 
inerente de magie negativă. 

- Așadar, el nu vindecă și nu construiește, ci ia şi dis- 
truge, spuse Jack. Magia aceasta ciudată ar putea trece 
dincolo de apărarea mea fundamentală. Există vreo pro- 
tecție care să poată fi mai eficientă? 

Abby îşi mușcă buzele. 

- Ar putea fi. Se strecură jos din pat, se îndreptă spre 
fierul de călcat și se întoarse cu un ac. Cred că asta te 
va ajuta. 

Înfipse acul în degetul arătător de la mâna ei stângă, 
apoi trase cuverturile şi săltă cămașa lui de noapte până 
la piept. Aerul rece al nopții îi gâdilă diafragma. O să 
desenez un simbol de protecţie pe plexul tău solar. 

- Cu sânge? întrebă el prudent. 

-Sună ca smuls din cele mai teribile poveşti cu 
vrăjitoare, nu-i așa? Dar în vechile superstiții este în- 
gropat adevărul. Sângele are putere. În special sângele 
unui vrăjitor. 

Cu vârful degetului înmuiat în sânge, trasă un simbol 
care arăta ca trei spirale răsucite ce se uneau în centru. 
El se cutremură când ea trebui să-și înțepe degetul din 
nou, ca să reînnoiască scurgerea de sânge. Când termi- 
nă, ea spuse: 

- O să aibă efect atâta timp cât nu va fi spălat. 

El luă acul de la ea. 

- Tu eşti mai puternică şi mai instruită decât mine, 
dar, dacă simbolul acesta mă protejează pe mine, presu- 
pun că te va ajuta și pe tine. 

Ea ridică din umeri. 

- Nu cred că voi fi ținta răutăţii lui Scranton. 

-Nu ştim asta sigur, şi nu vreau să-l subestimez din 
aou. Studie simbolul până fu sigur că îl putea reprodu- 
:e, apoi îi descoperi mijlocul şi se înţepă în deget. 

Când îi atinse pielea moale și palidă de pe piept. 
ea spuse: 

- Gâdilă! g 

-Atunci voi fi rapid. Încercând să nu se lase distras 
de curbele apetisante descoperite de lumina magică, de- 
senă cele trei spirale care se intersectau. Interesant. Pot 
să simt cum se formează scutul protector. 

- E unul dintre cele mai puternice farmece protectoa- 
re, dar nu e folosit adesea, fiindcă necesită sânge, expli- 
că ea. Mai mult, e mai puternic dacă există o legătură 
între persoana care rostește vraja și cea care o primește. 

- Deci nu poţi să angajezi un vrăjitor care să facă 
asta şi să obţii un scut puternic. El suflă ușor peste sân- 
ge ca să se usuce, și Abby se înfioră. Acum, ce pot să 
mai fac cât timp aştept să se usuce sângele? Hmm. El se 
aplecă și începu să-i sărute pântecele, iar limba lui 
se jucă cu pielea mătăsoasă în timp ce mâna se strecura 
între coapsele ei. 

Ea se lăsă mai jos pe perne; coapsele îi pulsau în rit 
mul impus de mâna lui mângâietoare. 

- Trebuie să avem grijă să nu ştergem simbolurile. 

- Dacă se întâmplă, o să desenez altele. 

Gura lui urmă mâinile, gustând dulceaţa ei ascunsă. 
Ea gemu și își deschise picioarele pentru el, îngropân- 
du-şi degetele îi părul lui. 

După o luptă cu moartea, nimic nu era mai dulce 
decât adorarea vieții. 

După ce făcu dragoste cu Abby, Jack dormi dus, dar 
se trezi cu greu. După lumină, era devreme și se ves- 
tea o zi senină și însorită. Fiindcă Abby părea trează. 
o întrebă: 

- Noaptea trecută nu a fost doar un vis urât, nu-i aşa? 

-Mă tem că nu. Abby se ridică şi îi studie faţa, apoi 
încuviință. Dar am supravieţuit. Ce planuri avem pen- 
tru azi? 

Jack presupuse că nu putea spune „să-l omorâm pe 
Scranton“, fiindcă Abby s-ar fi supărat. Dar nu vedea 
altă soluţie, fiindcă Jack nu era capabil să se lupte cu 
ticălosul prin mijloace magice. Puterea pozitivă şi vin- 
decătoare a lui Abby era atât de diferită de a lui Scran- 
ton, încât putea fi vulnerabilă la vrăjile deformate 
ale acestuia. 

- O să străbatem domeniul călare. Trebuie să văd 
singur locul, centimetru cu centimetru și arendaș cu 
arendaș, și la fel și tu. Eşti pregătită pentru o zi în șa? 

- De abia aştept să mă deprind cu domeniul şi să gă- 
sesc poate niște indicii care să-mi arate cum să-l vindec. 
Se strecură jos din pat și se întinse după rochie. Scuturi- 
le tale sunt la locul lor? 

El le testă. Simbolul pe care ea îl trasase pe plexul lui 
solar pulsa cu putere. 

- Da. Nu cred că Scranton o să poată să-mi otrăvească 
iarăşi mintea. 

- Nu cred că a otrăvit-o, spuse ea serioasă. Mai degra- 
bă a sorbit tot ce era bun şi pozitiv în firea ta, lăsând ite- 
le întunecate ale temerii şi ele disperării care ne bântuie 
pe toţi în zilele noastre rele. 

-Chiar şi pe tine? întrebă el ironic în timp ce se 
dădea jos din pat și își găsea halatul. Pari atât de puter- 
nică, de calmă şi de sigură pe tine însăţi. 

- Oh, Jack. Ea râse în timp ce turna apă în lighean. 
Presupun că trebuie să mă bucur că îmi ascund atât de 
bine îndoielile și temerile. 

El îşi relaxă ochii şi o studie cu privirea lăuntrică, 
in timp ce ea își arunca apă pe faţă. Era destul de ciu- 
dat că nu se uitase niciodată la ea în felul acesta, nici 
măcar după ce acceptase că avea percepţie vrăjitorească. 
Fiindcă fusese întotdeauna puternică, stânca de care de- 
pinsese pe când se vindeca după accident, nu se gândise 
că şi ea trebuia să aibă îndoielile şi regretele ei. 

Scuturile ei erau prea puternice, și el nu simţi decât 
nişte umbre nedeslușite, dar cunoașterea faptului că era 
vulnerabilă îi stârni un nou soi de tandrețe. În timp ce se 
intorcea în dormitorul lui ca să se spele şi să se îmbrace, 


MIM 

îşi dădu seama că, deși ea era mai presus de el când ve- 
nea vorba despre vrăjitorie, el putea încă să fie cavalerul 
domniței lui. 


După ce se îmbrăcară în haine de călărie, coborâră la 
parter. Abby arăta splendid într-un costum bleumarin 
tivit cu auriu, în stil militar. Jack știa că arendașii din 
Langdale aveau să fie impresionați de noua lor stăpână. 

Când ajunseră la parter, ea murmură: 

-Să mergem la bucătărie și să servim un ceai cu pâi- 
ne acolo, în loc de un mic dejun formal. 

- Cu alte cuvinte, traduse el, preferi să-i eviți pe mama 
și pe soţul ei. 

-Şi asta, dar mai e și faptul că nu am văzut bucătăria 
încă, fiindcă nu am făcut un tur formal al casei. 

El înțelese că nu trebuia s-o lase să aibă altă experien- 
tă neplăcută cu mama lui. 

- Când eram un băieţaș, bucătăria era locul meu pre- 
ferat, spuse el afectuos. Petreceam mai mult timp acolo 
decât în orice alt loc al casei, cu excepția dormitorului 
meu. Mă întreb cine comandă acum acolo. Mă tem că 
nu doamna Watson. Dacă ar fi fost ea bucătăreasă, cina 
de seara trecută ar fi fost mai reușită. Era cea mai veselă 
şi mai bună femeie. 

Deși își iubise nebunește mama, doamna Watson era 
cea care îl îmbrăţișa când cădea din copaci şi îl asculta 
când trăncănea vrute și nevrute cu un entuziasm copilă- 
resc. Și prăjiturile ei erau minunate. Spera că trăia încă, 
şi ar fi preferat s-o ştie în altă casă mare decât moartă. 
Lumea beneficia de pe urma existenţei ei. 

Planul lor de a vizita nevăzuţi bucătăria eșuă fiindcă 
trebuiau să treacă prin salonul în care se lua micul dejun. 
Când ajunseră acolo, Scranton deschise ușa. Chipul lui 
se împietri la vederea lor, și în ochii lui întunecați se 
oglindi dezamăgirea. Sperase probabil că energia secătu- 
itoare de suflet pe care o folosise asupra lui Jack avea să 
producă peste noapte consecințe permanente. 

Cu deliberată voioșie, Jack spuse: 

- Bună dimineaţa, Scranton. Ce bine e să fii acasă. 
Nu am dormit atât de bine de ani de zile. 

În timp ce acesta îi aruncă o căutătură cruntă, o lovi- 
tură sălbatică cutremură câmpul de energie al lui Jack. 
Instinctiv, Jack devie atacul. Scranton icni şi făcu ochii 
mari atunci când energia negativă se întoarse la el. Jack 
simţi o satisfacție vicioasă când văzu schimbul, fiindcă 
dovedea, fără îndoială, că Scranton avea magie și era 
dispus să o folosească împotriva altora. 

Mama lui Jack ieși din salonul pentru dejun, aranja- 
tă și drăguță ca un cintezoi auriu. Părea tot mai tânără 
şi mai copilăroasă de fiecare dată când o vedea. Igno- 
rând-o pe Abby, spuse strălucitoare: 

- Bună dimineaţa, Jack. Scumpul de Alfred a spus 
că noaptea are să te facă să te răzeândeşti în privinţa 
propunerii de a ne da afară. 

Scumpul de Alfred sperase că fiul soţiei lui avea să fie 
mort până în dimineaţa aceea. 

- Noaptea nu a făcut decât să confirme părerea mea 
că e timpul să plecaţi. Se întoarse spre Scranton, privin- 
du-l ameninţător printre gene, și se gândi cât de ciudat 
era să poarte bătălia aceasta în spatele cuvintelor poli- 
ticoase. O să plecaţi de azi în şase zile sau mai repede? 
Aș fi fericit să aduc o căruță de pe domeniu care să vă 
mute lucrurile. 

- Ajutorul tău nu va fi necesar. 

Scranton scuipă cuvintele ca pe niște săgeți otrăvite. 

- Adevărat, spuse Jack cu entuziasm, fiindcă voioșia 
părea să-l irite pe celălalt bărbat. Mutarea posesiunilor 
personale la o distanţă de câţiva kilometri e o problemă 
minoră. 

Mama lui se trase mai aproape de soţul ei, cu o ex- 
presie tragică. 

- Te rog să nu faci asta, Jack. Nu pot îndura gândul 
că îmi voi părăsi casa, 

- Îmi pare rău, mamă, dar, dacă nu îmi oferi un mo- 
tiv bun pentru care nu vă puteți muta, dumneata și so- 
tul dumitale veţi fi nevoiți să plecaţi în următoarele șase 

zile. Astăzi îi voi arăta lui Abby domeniul. Ne vedem 
la cină. 

Cutremurându-se în adâncul fiinţei lui fiindcă fusese 
atât de implacabil cu mama lui, luă braţul lui Abby şi o 
conduse la scările care coborau spre bucătărie, bucuros 
să se îndepărteze de furia lui Scranton și de ochii acuza- 
tori ai mamei lui. Când închiseră uşa în urma lor, Abby 
spuse gânditoare: 

- Mă întreb dacă voi fi întotdeauna invizibilă pentru 
ei. Faptul ăsta are anumite avantaje. Aş putea să conjur 
iluzii cu elefanţi în hol şi tot nu m-ar observa. 

Râsetul lui Jack risipi o parte din tensiune. 

- Mi-ar plăcea să văd asta. Nu contează, peste câteva 
zile vor fi plecați. 

- Dar nu fără luptă, prezise ea. Aș vrea să ştiu ce câmp 
de bătălie vor alege. Știu că sunt vrăjitoare? 

- Nu cred. Nu i-am spus mamei, și mă îndoiesc că 
Celeste ar fi menționat așa ceva într-o scrisoare. 

- Atunci, ignoranţa lor e arma noastră. 

-O armă majoră, încuviință el. Fără puterea ta, nu 
aș fi aici. 

Ajunseră în holul pavat cu lespezi de piatră de la baza 
scării și păşiră înapoi în bucătăria spațioasă. Era destul 
de mare ca să adăpostească pregătirea unui banchet în 
cinstea regelui, și făcuse exact acest lucru în zilele apuse. 

Forma şi poziţia bucătăriei şi a cămărilor îi erau fa- 
miliare lui Jack, dar, de cum intră, își dădu seama cât 
de mult se schimbase atmosfera. Camera nu mai era un 
sanctuar saturat cu arome delicioase și cu larma a șase 
persoane. Bucătăria mare adăpostea doar o bucătăreasă 
cu șorţ şi o slujnică şleampătă care spăla vasele. 

Bucătăreasa era pământie, slabă și abătută, dar în figu- 
ra bătrânei era un lucru familiar. Ea ridică ochii de la 
pâinea pe care o frământa, cu o expresie inimaginabil de 
obosită. Ochii ei se măriră de parcă văzuse o fantomă. 

- Domnişorule Jack, dumneata ești? 

Doamne, Dumnezeule, era doamna Watson! Şi-o 
amintea rotunjoară și frumoasă - și prăfuită de făină. 


Se 

Acum, kilogramele în plus se duseseră, împreună cu 
zâmbetul ei. 

- Doamnă Watson, ce minunat e să vă văd! 

O saluta întotdeauna cu o îmbrățişare când se întor- 
cea de la şcoală, așa că păși spre ea și o îmbrăţișă, ascun- 
zându-și șocul provocat de înfățișarea ei. 

Odinioară, era moale și minunat de confortabilă 
când o strângeai în braţe. Acum era un mănunchi de 
oase. Tremură în braţele lui, apoi îşi dădu seama că se 
cutremura din cauza suspinelor nestăpânite. 

- Nu m-am gândit niciodată că am să te văd din nou, 
băiete, bolborosi ea. 

- M-am întors acasă pentru totdeauna, spuse el liniș- 
titor. Mama nu mi-a vorbit niciodată despre dumneata, 
aşa că nu am știut că încă eşti aici, 

Ea îl bătu pe braț, de parcă ar fi avut nevoie să se 
convingă că era real. 

- Vai, eu sunt, băiete, deşi toate celelalte s-au 
schimbat. 

Părea cu zece ani mai tânără decât în momentul în 
care intraseră în bucătărie. El o împinse pe Abby 
în față. 

- Aceasta este soţia mea, Lady Frayne. E noua ta 
stăpână. 

Doamna Watson o privi cu mare nerăbdare. 

-Noua mea stăpână, spui? Nu o să mai aleagă 
Sir Alfred meniurile şi nu o să mai dea el ordinele? 

Deci Scranton preluase comanda casei de la mama 
lui Jack. Noutăţile nu îl surprindeau; baronetul voia să 
controleze orice aspect al vieţii de la Langdale Hall. 

-Sir Alfred şi milady, mama mea, se vor muta la 
Combe House peste câteva zile. 

-Şi este vremea s-o facă, cu vârf și îndesat, băiete! 
Ea îşi şterse mâinile de un prosop. Acum, vreţi ceva de 
mâncare? Nu îţi arătai niciodată fața pe aici dacă nu 
erai înfometat. 

Abby râse. 

- Exact de asta suntem aici, doamnă Watson. Frayne 
mi-a spuse că bucătăria era locul lui favorit din Langdale. 

Speram să ne daţi o îmbucătură pentru micul dejun şi 
poate un pachet pe care să-l luăm cu noi cât călărim 
prin domeniu. 

- Vreţi ouă și şuncă la ceai, și niște cartofi prăjiți 
buni, și poate sendvișuri cu șuncă, şi prăjitură de ghim- 
bir pe care s-o luaţi cu voi? Cu mai multă îngrijire, pot 
să fac lucruri mai bune. Doamna Watson privi spre fata 
care spăla vasele. Annie, tu fă ceai proaspăt şi pune tacâ- 
murile pe masă. Zâmbi și păru şi mai tânără. Milord şi 
doamna lui au venit acasă. 


Jack trase de hăţurile lui Dancer când ajunseră la că- 
suţa din piatră aproape dărâmată, surprins de intensi- 
tatea dezamăgirii lui. Ziua se deteriorase mult de când 
se despărțiseră de doamna Watson. Călărise împreună 
cu Abby peste o bună parte din domeniu și găsise câm- 
puri înţelenite și o mulțime de vite cu aspect nesănătos. 
Câţiva arendași şi lucrători erau încă acolo, dar majori- 
tatea căsuţelor fuseseră abandonate. 

- Aici locuia un păstor numit Maxon, cu soţia și cu 
cei patru copii, spuse sumbru Jack. Familia locuia de 
generaţii în Langdale, și credeam că se numără printre 
cei care au rămas. Mă întreb unde s-or fi dus. 

Abby privi în zare, cu o expresie pierdută. 

- Într-o fermă la sud de Leeds, iar cel mai mare dintre 
băieţi e acum în armată. Familia își amintește de Lang- 
dale cu afecţiune și regret. S-ar întoarce dacă pământul 
s-ar însănătoși. 

- E deconcertant când faci asta. Jack descălecă pen- 
tru a se uita mai bine la tocurile ușii și ale ferestrelor de 
la căsuță. Cât de des poţi să spui unde sunt oamenii şi 
ce fac? 

- Depinde. Familia Maxon a trăit aici mulți ani fe- 
riciţi. Gândurile lor sunt legate încă de locul acesta, 
şi de aceea am primit o impresie puternică referitoare la 
situaţia lor curentă. 

- Dacă se restaurează domeniul şi se repară căsuţa 
aceasta - Jack se încruntă ciocănind lemnul putred din 

chenarul unei ferestre -, ai putea să-i localizezi ca să îi 
chemăm să se întoarcă? 

- Poate. Dar mai întâi trebuie vindecat pământul. 
Ea făcu semn cu mâna. Am călărit toată dimineaţa şi 
am găsit doar o căsuţă din trei locuită, iar oamenii din 
ele sunt extrem de triști. Soarele străluceşte, dar aici este 
încă iarnă, chiar dacă primăvara a venit în tot ţinutul 
dimprejur. Răul lui Scranton a ajuns în adânc. 

- Eşti sigură că nu pot să-l omor pur și simplu? întrebă 
Jack visător. 

- Nu! spuse ea apăsat. E mult prea periculos, și nu 
doar din cauză că omorul se pedepseşte cu spânzură- 
toarea. Dacă se află că ai omorât un om și că ai puteri 
magice, supui toţi vrăjitorii unui și mai mare risc. Abby 
se strâmbă. Chiar și în comunitățile în care suntem ac- 
ceptaţi, hotarul dintre siguranţă şi torţe la miezul nopţii 
e foarte fragil. Ca vrăjitor, orice crimă pe care o comiţi 
se reflectă asupra noastră a tuturor. 

Jack nu se gândise la asta. Cu greu, acceptă că nu-l 
putea omori pe Scranton, chiar dacă ticălosul o merita. 

Pe când se pregătea să încalece, un câine costeliv cu 
blană albă și pete negre ieși șchiopătând în curtea din 
spatele casei. 

- E o căţea ciobănească. Mă întreb dacă a fost lăsată 
în urmă când a plecat familia Maxon. 

- Posibil. Pare să se fi descurcat pe cont propriu o 
vreme destul de îndelungată. 

Animalul se apropie precaut de Jack, de parcă nu ar 
ri ştiut dacă trebuia să dea din coadă sau s-o ia la fugă. 
lack îi dădu mâna s-o miroasă. 

- Maxon creștea cei mai buni câini ciobănești din ves- 
zul comitatului Yorkshire. Această sărmană cățea bătrâ- 
nă pare să fi fost a lui. 

După ce îi linse mâna, Jack scărpină capul zbârlit și fu 
-ăsplătit cu o privire plină de adoraţie şi de speranţă. 

- Spune-mi, crezi că ai putea să faci ceva în privința 
-chiopătatului? 

Abby clătină din cap. 

- E o rană veche. Acum nu o mai necăjește, dar nu 
mai poate să păzească oile ca odinioară. Nici să vâneze 
iepuri pentru cină. 

Jack scoase unul dintre sendvișurile consistente cu 
şuncă ale doamnei Watson din coburi și îi oferi jumăta- 
te cățelei. Ea apucă mâncarea cu lăcomie, prea flămân- 
dă ca să mai ţină cont de bunele maniere. 

În timp ce câinele înghiţea hulpav sendvișul, Jack 
spuse: 

-Nu înţeleg de ce Scranton are nevoie de atât de 
multă energie încât să jefuiască domeniul de toată 
puterea de viață. Ar fi fost mai înțelept să lase treburile 
să meargă normal. Așa, Alderton și omul meu de afaceri 
din Londra au vizitat domeniul ca să vadă ce era în nere- 
gulă. Sigur că nu au găsit nici o infracțiune, dar pentru 
Scranton ar fi fost mai sigur să nu stârnească motive 
pentru asemenea vizite. 

li dădu câinelui restul de sendviș. 

- Cei mai buni vrăjitori au control deplin asupra pu- 
terilor lor, spuse ea gânditoare. Dacă Scranton e exact 
opusul, ar avea logică să nu înțeleagă și să nu controleze 
ceea ce face. Citirea textelor standard despre magie nu 
Lar ajuta, fiindcă talentul lui acționează atât de diferit. 

- Cum crezi că a învăţat genul acesta de magie? 

- Prin încercări şi erori, îmi imaginez. Chiar dacă sin- 
gurele vrăji pe care le voia erau cele menite să te ţină 
departe, magia lui negativă e atât de ineficientă, încât a 
trebuit să soarbă cantităţi uriaşe de energie din împreju- 
rări ca să obțină rezultate. 

Jack scoase al doilea sendviș din coburi și i-l lăsă câi- 
nelui, apoi se urcă din nou în șa. 

- De ce jefuiește pământul meu, nu pe al lui? 

- Probabil vrea să-și menţină domeniul productiv. 
fiindcă de acolo vine venitul său. Nu îl interesa ce se 
întâmpla cu venitul tău din cauza prădăciunilor lui. 
Ea clătină din cap. Sunt prea multe necunoscute. 

- Dacă nu pot să-l omor pe Scranton, există o cale 
prin care să întrerup fluxul de energie dintre pământ 
şi el? 

-Ar trebui să fie, încuviință Abby. Dacă există, e sin- 
gurul lucru eficace pe care îl putem face în momentul 
de față. Chiar dacă nu îl atacăm pe Scranton direct, 
Langdale o să înceapă să-şi revină în momentul în 
care el nu-i va mai secătui forța vitală. Dacă putem afla 
cum se conectează cu pământul, o să fim în stare să ve- 
nim cu un plan de atac. Dar domeniul e atât de mare, 
încât e dificil de știut de unde să începem. M-am uitat 
şi nu am văzut nimic care să arate ca o legătură între 
pământ și Scranton. 

O imagine din unul dintre visele sale rele trecu prin 
mintea lui Jack. 

- Fântâna! 

- Te-ai gândit la un loc? 

- Există o fântână sfântă, cu o reputaţie care vine 
din timpul druizilor sau poate dinaintea lor, explică el. 
O vizitam adesea ca să citesc cărțile magice ale domnu- 
lui Willard, să visez ziua în amiaza mare și să practic 
vrăjile. Dacă fântâna este sursa sănătății pământului, ar 
putea Scranton să-şi practice acolo răutatea? 

- Să aflăm. În ce direcţie e? 

Abby luă frâiele. Ín ciuda atmosferei posomorâte, 
arăta magnific pe cal - ca o regină războinică, gata să-și 
conducă trupele în bătălie. 

- Fântâna e foarte aproape de hotarul cu proprietatea 
lui Scranton. Pământurile lui sunt în următoarea vale, 
fiind separate de ale mele printr-o culme. Fântâna e în- 
tr-o scobitură, nu departe de linia dealului. Jack arătă 
spre stânga şi apoi porniră într-acolo. Când ajungem, 
pot să cerșesc cu umilință unul din sendvișurile tale, de 
vreme ce eu le-am dăruit pe amândouă? 

- Bineînţeles. Abby privi în urma lor. Sendvișuri- 
le au fost o investiție bună. Se pare că iau cumpărat 
an câine. 

Jack se uită şi el şi văzu câinele lăţos care îl urma, 
“chiopătând, dar hotărât. 

- Îmi place. Crezi că Cleocatra s-ar supăra? 

- Cleo nu suportă manșonul acela de blană al mamei 
tale, dar sunt sigură că ar învăţa să se înţeleagă cu acest 
câine. Ai un nume pentru ea? 

- Maxie, în onoarea lui Maxon. Plesni din degete în 
direcţia câinelui. Vino, fetițo. O să primeşti săpun, și 
apă, și mese regulate! 

Călăriră spre fântână, care se afla într-o zonă izolată a 
domeniului, pe care nu o vizitaseră încă. Când începură 
să coboare în scobitura în care se afla fântâna, el spuse: 

- Mi se pare mie sau sentimentul general de osândă 
pe care l-am simţit pe întreg domeniul este mai puter- 
nic aici? 

-Nu ţi se pare, spuse Abby sumbru. Simt că merg 
printr-o mlaştină otrăvită care încearcă să mă tragă 
dedesubt. 

El scană scobitura în care se afla puţul ascuns de un 
pâlc de copaci. 

- Era un loc fericit - inima şi sufletul domeniului 
Langdale. Pe măsură ce mă apropiam de fântână, mă 
simțeam mai bine. Acum, atmosfera e atât de apăsătoa- 
re, că s-au speriat caii. 

Ea îşi bătu calul pe grumaz. 

-Chiar şi melcul acesta bătrân e nervos. E destul de 
aproape fântâna cât să putem merge pe jos? Aș prefera 
să nu supun caii unui asemenea stres. 

- Puţul e în mijlocul crângului, aşa că putem lăsa caii 
aici. Jack trase de frâiele lui Dancer și descălecă. M-am 
gândit că puteam mânca lângă fântână, dar, dacă atmo- 
sfera nu se îmbunătățește semnificativ, o să ne dorim 
să găsim alt loc pentru picnic. El cercetă împrejurimile. 
obicei care îl făcea să observe eventualele ambuscade 
şi puncte periculoase pe când era militar, chiar dacă 
lupta cu Scranton nu urma să fie purtată pe acest gen 
de teren. 

După ce își priponi calul, o ajută pe Abby să desca 
lece. Era capabilă să se dea jos singură, bineînţeles, dar 
ajutorul era o scuză bună pentru a o prinde de mijloc şi 
a o coborî pe pământ. Operaţiunea îi dădu dreptul să-i 
fure un sărut. 

Sărutul cu care îi răspunse ea fu atât de savuros, încât 
preţ de o clipă reuşi să uite de energia molipsitoare a pu- 
țului. Ea puse capăt sărutului, privindu-l printre gene. 

- Asigură-te că găsești un loc foarte ascuns pentru 
prânz. 

El zâmbi larg. 

-Oare doar excitaţia face ca sărutul să îndepărteze 
ceva din apăsarea atmosferei? Sau e ceva mai mult? 

- Ceva mai mult. După ce își asigură calul, Abby 
prinse cu o mână fusta lungă a costumului de călărie 
şi se sprijini de cotul lui cu cealaltă mână. Pasiunea e 
pozitivă, fiindcă e esenţa vieţii. Creează o scânteie de 
lumină în întuneric. 

Se îndreptară spre desiş. Maxie, care îi urmase cu cre- 
dință de-a lungul domeniului, începu să şovăie. Când se 
intoarse s-o privească, Jack văzu că se aşezase pe labele 
din spate şi îl privea nefericită, ca un servitor credincios 
căruia i se cere să facă ceva imposibil. 

- Are o intuiție canină bună, observă Abby aplecân- 
du-se să scarpine urechile câinelui. Mi-aș dovedi pe de- 
plin puterile de clarvăzătoare dacă aș prezice că animalul 
acesta nepieptănat o să umble în curând prin casă și o 
să se îngrașe cu ajutorul doamnei Watson? 

Jack râse. 

- Şi spui că nu ai capacitatea de a vedea viitorul. Scăr- 
pină gâtul câinelui. Du-te și păzeşte caii, fetiţo 

Căţeaua se întoarse și tropăi rapid spre locul în care 
erau legaţi caii, de parcă ar fi înțeles fiecare cuvânt. 
Amuzamentul lui Jack pieri când păși printre copaci, 
indreptându-se spre fântână. Nu doar că atmosfera era 
mai amenințătoare; se simțea mai greu fizic cu fiecare 
pas, de parcă ar fi dus un munte în spate. După expresia 
pe care o căpătase Abby, ghici că se simţea la fel. 

leşiră în luminișul în care se afla fântâna sfântă. Izvo- 
zul care formase fântâna curgea bolborosind dintr-o cră- 
pătură dintr-o stâncă mare, care ieşea din panta dealului 
za o protuberanţă. Apa se aduna într-un iaz mic aflat 
a câțiva metri mai jos, iar bazinul se vărsa într-o pârlă. 
Chiar şi în verile cele mai secetoase, apa era întotdeauna 

dulce și abundentă, şi vegetaţia creștea deasă în jurul 
malurilor iazului și ale gârlei. 

Acum, izvorul se restrânsese într-atât încât forma o 
peliculă umedă pe suprafața stâncii. Iazul era o simplă 
băltoacă noroioasă, și malurile erau golașe, lipsite de ve- 
getaţia luxuriantă. 

Printr-o înţelegere nerostită, se opriră la marginea mi- 
cului luminiș. Abby trase adânc aer în piept. 

-Simt că nu vreau să mă apropii mai mult. 

-La fel simt şi eu. Sentimentul pericolului și apăsa- 
rea întunecată crescuseră cu fiecare pas, şi acum dorinţa 
de a o lua la fugă era aproape covârșitoare. E mai rea 
decât teama dinaintea bătăliei, când există riscul de a fi 
transformat în bucățele însângerate. 

- E teama pentru suflet - convingerea că, dacă ne 
apropiem prea mult de sursa răului, vom fi osândiţi 
pentru totdeauna. Ceea ce este un nonsens, bineînţeles. 
Numai Dumnezeu poate hotări ce se întâmplă cu sufle- 
tele. Aceasta e doar o vrajă pentru înspăimântare, dar e 
cea mai puternică pe care am experimentat-o vreodată. 

- Fiindcă teama e cea mai negativă dintre emoţii. 
probabil că Scranton e un geniu în crearea unor ase- 
menea vrăji. Jack își spuse că vizitase locul de o mie de 
ori înainte şi că acolo nu era nimic de care să se teamă. 
Cu inima bătându-i de parcă ar fi fost în faţa unui re- 
giment de cavalerie franceză ce înainta frenetic spre 
el, se îndepărtă de Abby şi începu să parcurgă ultimii 
cincizeci de metri spre ceea ce fusese odinioară o fântâ- 
nă sfântă. 

- Jack, aşteaptă. 

O mână se prinse de mâna lui, şi Abby păși alături 
de el, cu fața albă ca varul, dar hotărâtă. Teama lui Jack 
scăzu la un nivel controlabil. 

- Împreună, putem înfrunta orice vrajă pe care ar 
arunca-o Scranton. 

Aceasta era vraja magică creată de căsătorie, înțelese 
el. Împreună erau mai puternici decât ar fi fost fiecare 
în parte. 


— m 

Umăr lângă umăr, se apropiară de izvor. Deși sen- 
timentul de dezastru și osândă creștea, Jack reuși să-şi 
controleze dorința de a se întoarce și a o lua la fugă. 

Până să ajungă la izvor, energia negativă îi inunda 
cu o forță aproape fizică, Se simțeau de parcă ar fi fost 
prinşi într-o tobă gigantică, asaltați din toate părțile. 
Dar puteau îndura, deși cu mari eforturi. 

- Abby, nu cred că un soldat din zece ar fi avut curajul 
să traverseze luminișul cu mine. Ai suflet de războinic. 

- Nu, pur și simplu m-am căsătorit cu unul. Ea înge- 
nunche și studie piatra din care ieșea izvorul, aplecân- 
du-se în faţă ca să exploreze suprafaţa cu vârful degetelor. 
În stâncă sunt săpate rune străvechi. Ştii ce spun? 

- Probabil că apa e binecuvântată. Sub mâna ta e 
o inscripţie în latină care a fost în mare parte spălată 
de apă. Spune că e un izvor sacru. 

- Fascinant. Vocea ei arăta că teama îi era alungată de 
curiozitate. O să copiez runele și o să-i trimit inscripția 
tatălui meu. El ar putea să le interpreteze. 

- Dar ce e cu izvorul propriu-zis? A fost otrăvit şi nu 
mai poate fi vindecat? 

Privi neliniștit, temându-se că locul acela ar fi putut-o 
răni. Abby lăsă runele și își trecu degetele peste umezea- 
la care picura de pe stâncă. 

-Nu e otrăvită, doar teribil de deformată şi de ză- 
găzuită. Aveai dreptate - aici se află legătura dintre 
Scranton şi furtul vitalității pământului. Vezi firul 
acesta subţire, cenușiu? 

Abby trasă o linie în aer, la un centimetru distanță de 
tirul de energie, pe care Jack îl văzu cu ușurință după 
ce ea i-l arătă. Conexiunea era subțire ca un fir de păr, 
si chiar mai puţin reală. Trecea pe lângă ei, şi era impo- 
sibil s-o urmărești mai mult de câțiva metri. 

- Un lucru atât de mic să facă pagube atât de mari. 

- Cu legătura aceasta, a distrus echilibrul natural al 
vāli. Privi spre el. Langdale era considerat neobișnuit 
Je norocos? 

Jack încuviință. 

- Recoltelor și vitelor le mergeau întotdeauna bine. 
Familia mea a fost aici dinainte de a se ţine evidenţa. 
Un cavaler normand din familia mea s-a căsătorit cu 
fiica unui proprietar anglo-saxon, aşa că sângele vechi 
s-a unit cu cel nou. Numele familiei, Langdon a fost 
preluat de la numele văii, Langdale. Crezi că secolele de 
noroc au fost un rezultat al acestei fântâni sfinte? 

- Fântâna a ajutat, desigur, deși trebuie să fi contribu- 
it și alți factori. Ea zâmbi. Până la urmă, prietenii tăi te 
numesc Jack Norocosul. 

- Fântâna a făcut parte din istoria familiei mele, se- 
cole la rând. El atinse piatra, şi o imagine se trezi în 
mintea lui. Uimit de puterea viziunii, spuse: Ce ciudat, 
sunt sigur că strămoșii îndepărtați erau preoți druizi. 
care locuiau aici și împărțeau apele vindecătoare celor 
în nevoie. 

- Asta ar explica magia care reapare în familia ta. 

Ea nu părea surprinsă de ceea ce văzuse el - sau de 
faptul că acea viziune fusese posibilă. 

Dorind să poată lovi și distruge fizic energia întune- 
cată care murdărea acest loc sfânt, el întrebă: 

- Cum putem elibera din nou apele? 

Ea își întinse palma pe suprafața stâncii. 

- Un cerc de vindecare ar putea s-o facă. Nu ar fi ne- 
voie de atât de multă putere ca la vindecarea ta, fiindcă 
atunci lucram cu un trup deteriorat fizic. Pentru vră- 
jitori, e mai ușor să lucreze cu energie pură, și asta o 
să facem aici. Cred că eu, tu și domnul Willard am fi 
suficienţi pentru dizolvarea energiei negative, care a blo- 
cat curgerea naturală. Ea se ridică și își şterse mâinile. 
De fapt, ar fi perfect. Vindecătoarea, clericul și bărbatul 
care a fost crescut pe acest pământ. 

- Cercul l-ar slăbi pe Scranton, tăindu-i rezervele de 
energie? Când Abby încuviinţă, Jack continuă: Putem să 
începem procesul de vindecare prin retezarea firului? 

- Poate. O să verific câtă putere poartă. Cu delicateţe. 
Abby întinse un deget și atinse firul. 

Lumea explodă. 


ÎI 

capitolul 32 


Ín vreme ce Abby ţipa, Jack fu aruncat pe spate într-un 
vârtej de lumină denaturată și de nebunie pârjolitoare, 
care pătrunse arzând în nervii lui și îl înghiţi în întune» 
ric. Supraviețuise lângă ţintele artileriei de câmp, dar 
nu Simţise niciodată aşa ceva. 

Își veni în simţiri adunând piesele zimțate. După 
poziția soarelui, trecuse foarte puţin timp, poate doar 
câteva clipe. Un câine urla în împrejurimi. Cu un efort 
dureros, își aminti de câinele pe care îl găsiseră. Maxie? 
Furtuna aceea de energie fusese o capcană, și, prin atin- 
gerea firului, fuseseră prinși în furia ei. Energia întune- 
cată clocotea în iaz, înspăimântătoare ca revărsarea lavei 
dintr-un vulcan. 

Stătea rășchirat pe pământul tare. Abby zăcea nemiș- 
cată la un metru distanță, cu o mână legănându-se fără 
vlagă în iazul gol. 

- Abby? Avu nevoie de toată puterea lui ca să se ridi- 
ce într-un cot. Sperând imposibilul, el întrebă răgușit: 
Abby, ești în regulă? 

„Nu respiră.“ Inima lui aproape că se opri când con- 
știentiză acest fapt. Îi căută pulsul. Nimic. 

Nu putea fi moartă, nu putea. Doamne, Dumnezeu- 
le, ce avea să se facă fără Abby? La început, fusese gata 
să aleagă moartea, numai să nu ia de soţie o vrăjitoare. 
Acum nu-și putea imagina viaţa fără ea. Această femeie 
splendidă, inteligentă, senzuală era a lui - și acum o 
pierduse. 

Era îndrăgostit de ea. De ce nu-și dăduse seama mai 
repede? Poate fiindcă era bărbat și nu gândise dincolo 
de faptul că îi plăcea să se culce cu ea, și să vorbească cu 
ea, şi să călărească alături de ea. 

Şi acum se dusese. 

O durere teribilă îl pârjoli. Ea era tot ce şi-ar fi putut 
dori la o soţie, şi fusese prea nebun ca să recunoască. 
Fiindcă presupusese că puterea ei era capabilă să înfrun- 
te orice, o pierduse. Trebuia s-o fi protejat mai bine. 

Cu ochii arși de lacrimi, strigă spre cerul gol: 

- Dacă există un Dumnezeu în ceruri, să îmi ia viața 
şi să o cruțe pe a ei! 

Strigătul lui din inimă rămase fără răspuns. Vag con- 
ştient de urletul câinelui şi de gheizerul de energie în- 
tunecată care curgea pe lângă el, se aplecă și îi sărută 
buzele tăcute. 

- Te iubesc, Abby. Acum și pentru totdeauna, adăugă 
cu glas înăbușit. Somn uşor, iubita mea. 

Ea tuși convulsiv, şi pieptul începu să i se ridice și să 
coboare. El îşi ţinu răsuflarea, paralizat de speranţă. 

- Fetiţo, ai spus că săruturile au energie pozitivă 
şi că alungă întunericul, șopti el. Poate că încă unul 
ar ajuta. 

Și poate că și magia ar fi făcut-o. Până la urmă, Abby 
o folosise ca să-i salveze ființa inutilă. Pentru prima 
dată, se deschise și îmbrățișă pe deplin puterea care era 
parte din el. Rugându-se să aibă o undă de vindecător în 
el, îi atinse buzele iar şi iar. În același timp, își imagină 
puterea sănătoasă, pozitivă, curgând în cascadă de la el 
spre ea. g 

Sub buzele lui simți un răspuns slab, dulce. Încurajat. 
își trecu mâinile peste trupul ei, căutând rănile produse 
de cădere. Nu găsi nici o sângerare şi nici oase rupte. 
deși ghici că amândoi aveau să se trezească învinețiți a 
doua zi. 

Deşi era încă inconștientă, oftă încetișor de plăcere 
când îi atinse sânii cu mâna și îi controlă coastele. Expe- 
rimental, îşi odihni palma pe sânul ei drept. Buzele ei se 
curbată într-un zâmbet. 

Dacă sărutările şi mângâierile conţineau energie po- 
zitivă, era timpul pentru mai multe. Încă o dată, își so- 
licită magia, vizualizând-o ca pe un râu de sănătate şi 
bunăstare. Când o sărută din nou, gura ei se deschise 
şi limba ei o atinse pe a lui într-un răspuns fără echivoc. 
El şopti: 

- Abby, ţi-ai venit în simțţiri? 

Ochii ei se deschiseră, catifelați și defocalizați. 

- Jack, am avut cel mai teribil vis, că mă duceam 
departe... 

- Nu te gândi la asta acum, fetiţo... 

li cuprinse faţa în palme şi o sărută cu trupul şi cu 
sufletul. 

În timp ce se concentra să îi transmită energie vinde- 
cătoare, recunoscu că puterea lui înnăscută era intensifi- 
cată de o putere mai mare, care venea chiar din pământ. 
Pământul era sursa vieţii, și vitalitatea aceasta explodă 
în el. Ceru mai multă şi o împărți pe toată cu ea, oferin- 
du-i viaţă, și pasiune, şi dragoste fără sfârșit. 

Ea închise din nou ochii, dar mâinile şi gura ei erau 
imperioase, iar pasiunea ei se trezi în întâmpinarea lui. 
Ea era zeița lui, personificarea dărniciei bogate a pămân- 
tului. Era complet natural să-i caute locurile secrete, să o 
atingă și o să mângâie până o făcea să strige. 

- Jack! 

El intră în trupul ei primitor, şi unirea lor fu sălbatică 
precum. o furtună de primăvară. Bărbat şi femeie, con- 
rrarii și parteneri veșnici. În mod miraculos, ea îi fusese 
inapoiată, şi, în timp ce atingea climaxul, el îi dărui și 
inima odată cu seminţele vieții. 

Ea se agăță de el, cutremurându-se, până când fu- 
ria pasiunii se stinse. El o legănă în braţe cu tandrețea 
dată de iubire. Când inima îi reveni la un ritm normal, 
el întrebă: 

- Eşti bine, fetiţo? 

- Niciodată nu am fost mai bine, în ciuda celor în- 
-âmplate. Ea îşi deschise ochii uimitori şi zâmbi cu o 
caldură care ar fi putut pârjoli tot comitatul Yorkshire. 
Ce s-a întâmplat? 

- Când ai atins firul care lega fântâna cu Scranton, ai 
-liberat accidental un torent de energie neagră malefică, 

aceasta ne-a lovit pe amândoi. Eu... eu am crezut că 
-rai moartă. Nu respirai, inima nu îţi bătea. El înghiţi 
Jureros. Așa că te-am sărutat de rămas-bun şi am adunat 
"Dată magia pe care am putut-o convoca. Cred că te-am 

utat să te întorci. Cu cât am generat mai multă energie 
ozitivă, cu atât mai puternici am devenit amândoi. 

Ochii ei se mijiră în timp ce îl studia. 

- Aura ta străluceşte ca un foc în aer liber. Te-ai co- 
nectat la energia pământului din domeniu. Asta e ma- 
gia ta specială, Jack. E pământul tău, și ţi-a răspuns ca o 
iubită. Ea roşi. Ca mine. 

- Deci împreună am reaprins viața de aici? întrebă 
el uluit. 

-Aşa am făcut. Ea întoarse capul. Uită-te la primăvară! 

Apa ţâşnea darnică din crăpătura stâncii şi se vărsa în 
iaz. El nu remarcase sunetul din cauza celeilalte drame. 

-A fost vindecată fântâna? Energia care ieșea din iz- 
vor era neagră ca funinginea dintr-un horn. 

Ea se așeză și întinse mâna sub apa ţâșnitoare. După 
un moment, spuse: 

- Izvorul este pur și sănătos din nou. Adună apă în 
palmă şi bău cu nesaţ. Energia negativă care lega fân- 
tâna de Scranton era ca un dop gigantic. Când a fost 
aruncat în aer, energia naturală a pământului a început 
să se repare singură. 

El se stropi pe față, apoi turnă apa rece și limpede din 
palme în gură. Era gustul dulce al domeniului Langdale. 

- Cum îl afectează asta pe Scranton? 

- Trebuie să fi observat că a fost separat de rezer- 
va lui de forță vitală. In afară de asta, nu sunt sigură. 
Ea se săltă pe picioare, clătinându-se puţin. Ai puterea 
de a proteja fântâna, așa că nu o mai poate folosi pentru 
scopurile lui deformate. 

El închise ochii și ştiu că ea avea dreptate. Puterea de 
viaţă din Langdale pulsa prin el ca un torent, acum că 
vitalitatea sa naturală fusese restaurată. 

El își întinse mâinile şi vizualiză lumina albă curgând 
ca o cascadă din izvor, revărsându-se peste orice deal și 
scobitură și încercuind întreaga vale. Fusese un nebun 
încăpățânat să se împotrivească atâta timp propriei ma- 
gii, dar acum era unit cu pământul lui și era binecuvân- 
tat cu puterea acestuia. Înălță o rugăciune de mulțumire 
din adâncul inimii, fiindcă i se dăruise administrarea 
acestui loc şi a oamenilor lui. 

Scranton nu avea să mai fie niciodată în stare să fure 
această prețioasă putere de viață. Niciodată. 

Când deschise ochii, Abby spuse cu voce șoptită: 

- Uite! 

Verdeaţa încolțea pe malul sterp al iazului. Pe cren- 
gile de deasupra, mugurii umflaţi începeau să devină 
frunze, și în jurul trunchiului copacului înflorise un 
mănunchi de narcise ca un țipăt auriu. El se aplecă să 
culeagă una, aproape așteptându-se să fie doar o iluzie, 
dar era reală. Inhală mireasma untoasă, care era esenţa 
primăverii, apoi vâri tulpina în gaura unui nasture de la 
jacheta lui Abby. 

- E un miracol, fetiţo. 

Ea arătă cu mâna. 

- Uite alt miracol. 

Maxie, care nu se mai temea de răul fântânii, venise 
in goană lângă ei și era ocupată să lipăie apa din iaz, 
După ce își potoli setea, privi în sus plină de speranţă. 

- Uite un câine pregătit pentru alt sendviș. Și la fel 
sunt și eu - lihnită. Abby își scutură iarba uscată din 
păr. Mâncăm întâi, apoi mergem să-l înfruntăm pe 
Scranton? 

- Trebuie s-o facem, încuviinţă Jack. Dar nu cu sto- 
macul gol. Sper că ne-a rămas destulă mâncare pentru 
toți trei. 

Era uimitor cât de repede se putea transforma un câi- 
ne într-un membru al familiei. 


Abby se bucurase întotdeauna de energiile vibrante 
ale primăverii, dar nu experimentase niciodată ceva ase- 
mănător învierii domeniului Langdale. 

- Aproape că poţi să vezi iarba crescând, spuse ea 
uimită. 

- Vegetaţia de pe domeniu o să crească până o să 

ajungă din urmă restul comitatului Yorkshire. 

Jack părea foarte sigur. Nu era de mirare, având în ve- 
dere modul în care pulsa prin el vitalitatea domeniului. 
Ocazional, ea văzuse asemenea legături între fermieri 
:au grădinari și pământul pe care îl iubeau, dar nicioda- 
ză cu o asemenea intensitate. Valea așteptase ani de zile 

întoarcerea lui Jack, și acum se vindecau şi se completau 
unul pe altul. 

Se opriră la o căsuță care se afla pe drumul de întoar- 
cere spre conac. Stăpâna casei ieşi și îi salută cu o faţă 
strălucitoare, cu un copilaș în urma ei. 

- Bine ai venit acasă, Lord Frayne! li făcu o reverență 
lui Abby după ce îi fu prezentată. Începeam să mă gân- 
desc că primăvara nu avea să mai vină niciodată, dar, 
când vine, vine în goană, nu? Își șterse de șorţ mâini- 
le pline de făină. Nus multe înăuntru, dar nu ar vrea 
milord şi milady să mi se alăture la un pahar de bere şi 
la o felie de pâine prăjită cu brânză? 

Jack privi spre Abby, care încuviinţă. 

- Near face plăcere, doamnă Rome. 

El descălecă și o ajută și pe Abby să se dea jos de 
pe cal. Căsuţele pe care le vizitaseră dimineaţa fuseseră 
pline de oameni mohorâţi și deprimaţi. Nu primiseră 
zâmbete, nici semne de ospitalitate. 

Berea şi pâinea prăjită cu brânză erau delicioase. 
Fiindcă Maxie primise o mare parte din mâncarea împa- 
chetată de doamna Watson, Abby şi Jack cinstiră cum se 
cuvine mâncarea oferită. Abby admiră uşurinţa cu care 
vorbea soţul ei cu arendașii, simțindu-se complet în lar- 
gul lui. Discutară despre pământul pe care îl îngrijeau 
ea și soțul ei, legănând copilașul pe genunchi, și promi- 
se că avea să pună să se repare acoperișul. 

După ce încălecară și porniră din nou, Abby spuse: 

- Ţi-ai găsit locul în lume, Jack. De azi într-un an. 
toate căsuţele vor fi locuite din nou, şi locuitorii se vor 
simți recunoscători că trăiesc în Langdale. 

- S-ar putea să dureze mai mult de un an, dar sper că 
ziua aceasta va veni. 

Se apropiau de conac, când trecură pe lângă un câmp 
împrejmuit pe care se afla o mică cireadă de vaci de lap- 
te. Vitele umblau dintr-o parte în alta, neliniştite, prea 
nesănătoase ca să se bucure de iarba primăverii. Mul- 
te aveau răni pe pielea păroasă. Jack se încruntă când 
le văzu. 

-Te deranjează să mă aștepți aici cu Dancer? Vreau 
să încerc ceva. 

- Sigur că nu. 

Abby luă frâiele, curioasă să vadă la ce se gândea so- 
tul ei. 

Jack sări peste gard și se strecură printre vaci, vorbin- 
du-le şi punând mâna pe ele. Spre uimirea lui Abby, 
animalele se însănătoșiră sub ochii ei. Rănile dispărură, 
capetele se ridicară și părul de pe ele îşi pierdu aspectul 
neîngrijit, căpătând o strălucire sănătoasă. 

Deşi vacile erau costelive, modul în care începură 
să pască dădea de înţeles că aveau să devină grase şi ro- 
buste în scurt timp. O viţică deveni atât de plină de 
viaţă, încât fu aproape să-l doboare pe Jack cu o lovitură 
de cap. 

Jack se întoarse, strălucind. Abby se aplecă în şa ca 
să-l sărute. 

-A fost remarcabil. Nu mi-am dat seama că eşti vin- 
decător. Un vindecător de animale, poate? 

FI clătină din cap în timp ce încăleca din nou. 

- Nu cred că a fost vorba despre vindecare, ci despre 
o extensie a legăturii mele cu pământul acesta. Sunt ani- 
malele mele, și am fost în stare să... să canalizez în ele o 
parte din forța pământului. 

Acesta era bărbatul care trebuia să fie Jack, îşi dădu 
seama ea. Puternic, înţelept, bun, un îngrijitor al pă- 
mântului, al oamenilor şi al animalelor. Era ca un stră- 
vechi zeu al recoltei, unul care își putea împărţi darurile 
pe tot timpul anului. Simţi un junghi când se gândi la 
asta. Ea îl vindecase, apoi devenise profesorul lui și îl 
învățase să-și accepte magia. Acum, că era pe deplin rea- 
lizat în domeniul său propriu de vrăjitorie, nu mai avea 
nevoie de ea în felul acesta. 

Simţind o undă de regret că nu-i putea fi de folos pe 
parte asta, îi oferi cel mai frumos zâmbet. 

- Trebuie să începem să-i căutăm pe oamenii care au 
plecat. Sunt sigură că unii dintre ei vor voi să se întoarcă. 

- Administratorul din Langdale şi domnul Willard 
ne pot ajuta cu o listă a arendaşilor și a lucrătorilor 

plecaţi. Lumina din ochii lui se atenuă. Dar mai întâi 
trebuie să-l înfruntăm pe Scranton. Cum îl putem opri 
să nu jefuiască sufletul altor pământuri? 

-Poate că tatăl meu va ști o cale. Încercase să nu 
se gândească la Scranton, dar se forță să-l vizualizeze. 
Îi atinse energia, apoi icni îngrozită. Trebuie să ne întoar- 
cem imediat! Scranton știe că l-ai separat de conexiunea 
lui de energie și e pe cale să comită un gest îngrozitor! 

Expresia lui Jack îngheţă, și ea văzu în ochii lui că şi 
el știa. 

- Merg să văd. Stai departe, Abby! N-aș putea îndura 
să te văd rănită din nou. 

Își îndemnă calul la galop și se îndreptă cu toată 
viteza spre conac. Abby îl urma, silindu-şi calul placid să 
alerge cât de repede putea. Ce om nebun, să creadă că 
ea nu îşi avea locul într-o confruntare cu inamicul lor! 

Conacul era la o depărtare de cinci minute de călărit 
furios. Când îi mai rămăseseră două sute de metri ca să-l 
ajungă, Jack intră în curtea grajdurilor şi trase de frâu. 

- Ai grijă de calul meu, îi strigă el unui băiat înmăr- 
murit de la grajduri și sări din șa. 

Până să ajungă Abby în curtea grajdurilor, el dispă- 
ruse în casă. Descălecă şi ea cu o săritură rapidă și îi 
întinse frâiele băiatului. 

- Ai grijă şi de calul meu! 

Adunându-și fustele cu o mână, se îndreptă spre 
casă. 

Maxie, şchiopătând din greu, galopase în spatele ei. 
Când ajunse în curte, câinele începu să bea pe neră- 
suflate din jgheabul în care se adăpau caii. În timp ce 
deschidea ușa casei, Abby strigă peste umăr: 

- Când ai timp, fă-i câinelui o baie! 

Deși nu cunoştea bine casa, Abby rămase liniștită un 
moment şi localiză imediat bubuitul întunecat al neca- 
zului. Condusă de senzaţia unui dezastru iminent, aler- 
gă pe culoarele care duceau spre salonașul familial. 

Jack stătea în ușa deschisă, cu trupul rigid. Abby des- 
coperi motivul când se opri brusc alături de el și privi 
în cameră. Helen stătea pe o elegantă sofa egipteană, 

împletind liniștită cu niște andrele subțiri de argint, 
ignorându-i pe ceilalți din cameră. Purta o magnifi- 
că rochie decoltată din mătase, iar părul ei auriu era 
aranjat într-un coc stilizat din bucle. La gâtul, degetele 
şi urechile ei scânteiau bijuterii cu care ar fi putut fi 
răscumpărată o regină. 

Încruntatul ei soț stătea lângă ea, iar în mâinile lui 
neclintite ca stânca se afla o puşcă cu ţeava dublă. Zâm- 
bind înghețat, Scranton îndreptă arma spre uşă. De la 
distanţa aceasta, îi putea răni sau ucide și pe Jack, și 
pe Abby. 

-Crezi că ai câştigat fiindcă mi-ai rupt legătura cu 
Langdale, dar nu ai făcut-o. Mutarea finală este în mâi- 
nile mele. 

Jack întâmpină sosirea lui Abby cu o privire crispată, 
de parcă ar fi înţeles că urma să vină. Dar se concentră 
în continuare asupra soţului mamei sale. 

- Nu e vorba despre câștig sau pierdere, Scranton. 
Eu mi-am dorit să-mi controlez și să-mi vindec pămân- 
tul, şi am reuşit. Da, sunt furios pentru ceea ce ai făcut, 
dar nu am nevoie de răzbunare. Eşti liber să pleci. La fel 
şi mama, dacă alege să te însoţească. 

Păşi cu precauţie în cameră. 

- Așadar, de ce nu lași deoparte pușca? Nu avem ne- 
voie de ea aici. 

Jack se opri când văzu degetul lui Scranton strângân- 
du-se pe trăgaci. 

-Nu înţelegeţi, spuse furios bărbatul mai în vârstă. 
Alături de el, Helen continuă să împletească. Andrelele 
subțiri împleteau ceva mic și dantelat. Indiferenţa față 
de drama din faţa ei sugera că era profund vrăjită. 

- De ce nu înţelegem? întrebă Abby încet, sperând că 
Scranton avea să se simtă mai puţin ameninţat de 
o femeie decât de un bărbat puternic precum Jack. 
Eu vreau să aflu, dacă îmi explici. Ştiu că ai un dar al 
magiei neobișnuit. 

Ţeava puștii tresări când mâinile lui o strânseră 
spasmodic. 

- Un dar deformat, aproape inutil! Ca să fac ceva 
cu magia mea, a trebuit să mă forțez de zece ori mai 
mult decât un vrăjitor obișnuit. Dar, în ciuda obstaco- 
lelor, am învăţat cum să-mi folosesc puterea ca să obțin 
ce doream. lată cea mai mare comoară a mea. Atinse 
umărul lui Helen cu o mână. Soţia mea e regina mea. 
Cea mai frumoasă femeie de pe pământ. Vocea lui du- 
rea de emoție. 

-E un premiu rar și preţios, încuviință Abby. De ce 
nu o iei pur şi simplu şi să plecaţi? Nimeni nu te va 
opri. Ai resurse ca să trăieşti o viaţă completă și fericită 
cu soţia ta, oriunde alegi. Combe House, Londra, în 
străinătate chiar. 

- Fiindcă Langdale e singurul loc în care pot să fiu cu 
Helen! Vocea lui Scranton se frânse. Fiindcă a trăit aici 
cea mai mare parte a vieţii, e legată de locul acesta, deși 
nu atât de mult ca el. Flutură pușca spre Jack. Folosind 
magia din Langdale, pot s-o fac să mă iubească în Lang- 
dale. Aici e soția perfectă. 

- Vrei să spui că s-a căsătorit cu tine fiindcă ai vrăjit-o, 
nu din iubire? întrebă Jack, şocat. 

- Bineînţeles că mă iubește! Pușca se cutremură, deși 
ţevile erau în continuare îndreptate spre ușă. Dar... dar 
suntem mai fericiţi aici. 

Abby își ţinu răsuflarea. 

- Ţi-ai folosit magia deformată ca să o înrobeşti! 
De aceea nu poți pleca din Langdale. Vraja ta ar fi prea 
slabă în altă parte şi n-ar putea s-o reţină. 

După expresia lui, văzu că intuise bine. Numai în 
Langdale putea fi Helen soţia iubitoare pe care și-o 
dorea Scranton. Obsesia lui îl făcuse să înveţe cum să se- 
cătuiască energia pământului şi să o deformeze în vraja 
care o lega de el. Nu era de mirare că nu o putea lăsa să 
părăsească domeniul şi nici că rămânea și el aici. Pro- 
babil se temea că, dacă Helen avea să scape vreodată de 
sub controlul lui, avea să o piardă pentru totdeauna. 

- Ticălosule! spuse Jack cu o voce joasă și amenință- 
toare. Până acum eram dispus să accept căsătoria ma- 
mei mele fiindcă aveam convingerea că te iubea. Dar, 


Descântec de dragoste 321 


dacă a fost prizoniera ta, jur că o voi elibera, chiar dacă 
va trebui să-ţi rup gâtul cu mâinile goale! 

Păși țanțoş înainte. Scranton trase, iar zgomotul asur- 
zi salonașul. 

Înainte de a avea timp să intre în panică, Abby îl văzu 
pe Jack întinzând mâna și creând un scut pentru el și 
Abby. Un zid invizibil de forță absorbi viteza bilelor de 
oțel, și acestea căzură pe dușumea, inofensive. 

-Nu ne poţi răni pe mine şi pe Abby, spuse Jack 
în timp ce energia vitală din Langdale curgea prin el. 
Aceasta este ultima ta șansă, Scranton. Predă-te sau în- 
fruntă consecințele! 

- Nu pot trăi fără ea! E numai vina ta, Frayne. Amin- 
tește-ți asta! Cu ochi sălbăticiți, Scranton se întoarse şi 
îi dărui soţiei sale un sărut rapid și disperat. Spune la 
revedere, iubita mea. Apoi fă ce ţi-am arătat înainte. 
Nimeni altcineva nu te va avea! 

Helen ridică fruntea şi clipi din ochii albaștri 
încețoșaţi. 

-La revedere, scumpule. La revedere, Jack. Scoase 
una din andrelele de argint din împletitură, o întoarse 
cu vârful sub piept și o ridică puţin - și îşi înfipse acul 
de metal în inimă. 

Abby icni, incapabilă să creadă ceea ce vedea. Când 
Helen îngheță, cu o expresie şocată, Scranton spuse 
întrerupt: 

- Vom fi împreună în veșnicie, iubita mea. 

Îşi îndesă pușca sub bărbie şi trase al doilea glonț. 
Lovitura îl aruncă pe spate şi îi fărâmiță țeasta. În timp 
ce sângele ţâşnea în toate direcţiile, Helen se ridică și 
păși nesigură în față. Încet, se îndoi de genunchi, apoi 
căzu într-o parte. Abby văzu cum se dizolva legătura de 
energie care îi ţinuse conectaţi pe Helen și pe soţul său. 
Stăpânirea magicianului se încheiase în cele din urmă. 

- Mamă! strigă Jack chinuit, în timp ce cădea în ge- 
nunchi lângă silueta ei fragilă. Cu blândete, o întoarse 
pe spate. Capătul de argint al andrelei strălucea în piep- 
tul ei, și o urmă de sânge îi păta rochia în jurul ei. 

Abby se clătină, mai aproape de leșin decât oricând 
în viață. Atâta sânge... Stomacul i se contractă. Jack tre- 
buie să fi văzut asemenea scene pe câmpurile de luptă, 
dar, chiar dacă era vindecătoare, Abby nu experimenta- 
se niciodată ceva atât de îngrozitor. 

Câţiva servitori năvăliră în încăpere, apoi se opriră, 
privind îngroziți măcelul. 

- Uitaţi-vă bine la asta, ca să puteţi depune mărtu- 
rie că Scranton s-a sinucis, zise Jack. Apoi luaţi... luați 
chestia asta de aici. Arătă spre trupul lui Scranton. Luaţi 
canapeaua și daţi-i foc. 

Tânărul lacheu, Jenkins, înghiţi cu greu. 

- Da, milord. Privirea lui se opri asupra lui Helen. 
Din locul în care se afla, nu putea vedea andreaua. Dar 
cu Înălțimea Sa ce este? Să trimitem după un doctor sau 
a leşinat din cauza șocului? 

Jack clătină din cap. 

- E grav rănită și nici un doctor n-o poate ajuta, dar 
soția mea e cea mai bună vindecătoare din Anglia. 

Jenkins păru ușurat. Era clar că respecta vrăjitoria. 
Mai sigur pe el fiindcă i se dăduse ceva de făcut, îi or- 
ganiză pe ceilalți slujitori, și dădură cu toții ascultare 
ordinelor lui Jack. 

Fără să se mai uite la fiinţa distrusă care fusese Alfred 
Scranton, Abby își forță picioarele șovăielnice și traversă 
încăperea, spre locul în care Jack îngenunchease ală- 
turi de mama lui. Helen trăia încă, fiindcă clipea pri- 
vindu-și fiul. 

- Oh, Jack, cât mă bucur să te văd! Nu te aşteptam să 
vii acasă în iarna aceasta. A trecut atâta timp. Încercă 
să ridice o mână spre obrazul lui, dar nu reuși. Eu... eu 
mă simt foarte obosită. O să stai mult? 

Vorbea ca o femeie care se trezea dintr-un somn in- 
dus de droguri. Chiar și vocea i se schimbase. Aceasta 
era adevărata Helen, înțelese Abby. Minunata păpușă 


„O 


Descântec de dragoste 323 


ascultătoare care apăruse drept soția lui Scranton fusese 
o creaţie a obsesiilor lui întunecate, nu o femeie reală. 

Abby îngenunche alături de Helen şi studie rana. 
Deşi fusese stropită de sângele soţului ei, pe lângă 
andreaua din trupul femeii nu ieșise aproape nici un 
strop. Poate că mai era încă timp pentru un miracol, cu 
voia lui Dumnezeu. 

Helen privi în sus spre Abby, clipind de parcă încerca 
să se concentreze. 

- Jack, băiat obraznic, ai adus-o pe această tânără lady 
acasă ca să mi-o prezinţi! 

Cu vocea şocată, el spuse: 

- Aceasta este soția mea, Abby, mamă. Ți-am scris 
despre ea. 

- Memoria mea nebună! Helen râse slab. Cum am 
putut să uit un asemenea lucru? Bine ai venit la Lang- 
dale, copilă, şi îți mulțumesc că te-ai căsătorit cu încăpă- 
ţânatul meu fiu. Poate că acum o să rămână acasă. 

-Nu mai vorbiţi, Lady Frayne, spuse Abby. Sunteţi 
grav rănită şi aveţi nevoie de vindecare. 

- Sunt... sunt atât de rece. Ce e asta? Helen încercă 
să se concentreze la metalul strălucitor care ieșea din 
trupul ei. Ce ciudat. 

Pleoapele ei fluturară şi se închiseră şi trăsăturile ei 
își pierdură fermitatea. 

- Poţi să o salvezi, Abby? întrebă Jack, privind-o cu 
disperare. Să o pierd în felul acesta... 

- O să ştiu mai precis după ce o cercetez, 

-Să o duc în sufragerie, ca s-o poţi examina mai 
bine? 

- Nu, orice mișcare poate schimba direcția andrelei. 
Asta ar fi foarte rău. Abby îşi aşternu palmele pe pieptul 
lui Helen, încercuind acul, fără să-l atingă. Inchizând 
ochii, scană profund trupul femeii. Andreaua a străpuns 
câteva organe vitale, dar e atât de ascuţit și rana e atât de 
închisă, încât până acum nu au existat prea multe sânge- 
rări interne. Asta s-ar putea schimba în orice moment. 
E în stare de şoc, și situaţia ei e precară. 

- Ce se poate face? întrebă Jack. 

- Cu un cerc de vindecare, ar putea fi posibil să re- 
parăm rănile din organele ei, una câte una. Clătină din 
cap. Doar că nu ştiu... 

- Dacă o poate salva cineva, aceea ești tu. Ce vrei 
să fac? 

- Cheamă-l pe domnul Willard cât poţi de repede. 
Fiindcă nu o putem muta pe mama ta, trebuie să fie 
tratată chiar aici. Eu voi încerca să o menţin într-o stare 
stabilă până îl aduci tu pe vicar. Nu ştiu dacă o rană 
mortală de profunzimea aceasta poate fi vindecată, 
dar, fiindcă rana e atât de îngustă, merită să încercăm. 
Altfel, nu există nici o speranţă. 

Jack sărută cu tandreţe fruntea mamei lui. 

- Stai aici până mă întorc, mamă. Te rog. 

Se ridică şi ieși din cameră, cu o expresie feroce. 

Abby îşi odihni palmele pe pieptul lui Helen și se 
concentră să o ţină în viață. Deşi era tentată să vadă 
dacă putea repara vreuna dintre rănile interne, își stă- 
pâni acest impuls. Era nevoie de mai multă putere pen- 
tru o vindecare adevărată, şi ar fi fost o nebunie să-și 
risipească energia în încercări inutile. 

Respirația lui Helen se stabiliză - înceată, dar regula- 
tă. Abby se ridică şi găsi un pled împăturit pe spătarul 
unui scaun. ÎL scutură şi o acoperi pe Helen, care era 
periculos de îngheţată în urma șocului. Apoi își ocu- 
pă din nou locul alături de femeia în vârstă și își puse 
mâna pe umărul ei, sperând că avea destulă putere ca să 
o menţină pe Helen în starea aceasta până soseau Jack 
şi vicarul. 

Slujitorii care duseseră trupul lui Scranton se întoar- 
seră. Muncind cu eficienţă tăcută, luară canapeaua. Îna- 
inte de a pleca, Jenkins întinse o pătură peste covorul 
pătat de sânge. Bărbaţii își învinseseră șocul inițial pro- 
vocat de acel act de violenţă. Abby nu îi simţi afectați 
de moartea lui Scranton, dar îi văzu privind neliniștiți 
spre Helen. 

Fiindcă ieşiră purtând canapeaua, servitorii lăsară 
ușa deschisă, și peste câteva momente se auzi tropăitul 
unor lăbuţe. Abby își ridică privirea și-l văzu pe Homer, 

căţeluşul obez al lui Helen, intrând în fugă în came- 
ră. Câinele se oprise şi începu să-şi adulmece frenetic 
stăpâna. Când văzu că o linge pe faţă și nu capătă nici 
un răspuns, se așeză în două labe şi începu să urle cu 
disperare canină. 

Abby îl considerase enervant pe Homer, dar nu pu- 
tea îndura să audă cum i se rupea inima. Luă câinele în 
braţe şi îl legănă liniştitor. 

~ Îmi pare rău, Homer. Stăpâna ta e grav rănită. O să 
facem ce o să putem. De ce nu te duci să te așezi lângă ea 
şi să-i împărtășeşti ceva din căldura ta câinească? 

Urletul descurajant se transformă într-un scâncet, și 
câinele se lungi alături de stăpâna lui. 

Apoi veni tiptil şi Cleocatra. Pisica avusese întotdeau- 
na un instinct pentru oamenii bolnavi. Dormise cu Jack 
în fiecare seară până se vindecase. Abby bănuia că pisi- 
cile puteau canaliza o formă de energie vindecătoare, 
invizibilă pentru oameni. 

De data asta nu mai izbucni nici un conflict între 
pisică și câine. Cleocatra se curbă alături de Abby, fă- 
cându-se ghem în spațiul dintre Abby și Helen. Torsul 
ei blând putea să-i fie sau nu de folos femeii rănite, dar 
Abby îl aprecie. 

În timp ce-şi continua eforturile de a menţine paci- 
enta în viaţă, Abby studie fața femeii. Helen părea mult 
mai bătrână decât în momentul în care o întâlnise. Era 
încă frumoasă, dar acum arăta semnele unei vieți de ju- 
mătate de secol. Poate că vrăjile lui Scranton incluseseră 
una menită să creeze iluzia că era mai tânără. Nu era 
de mirare că avusese nevoie să soarbă atâta energie din 
Langdale. Nu era uşor să transformi o femeie normală 
într-o soție perfectă. 

Împreună, Abby şi prietenii ei stătură de veghe până 
se întoarse Jack. 


Jack intră împreună cu vicarul; amândoi păreau ten- 
sionaţi și îngrijoraţi. Aveau un bonus cu ei, o bătrână 
calmă numită doamna Neel, vindecătoarea şi moașa sa- 
tului. Când fură prezentate, Abby spuse: 

-Voiam să conduc eu cercul, doamnă Neel, dar 
cedez locul experienței dumneavoastră, dacă vreți. 

-Nu, fetițo, ești mult mai puternică decât mine. 
Cu un efort vizibil, bătrâna se îndoi și se aşeză pe du- 
şumea, alături de Helen. Oh, sunt prea bătrână ca să 
stau așa. Dar pot să aduc o parte bună de energie stabilă 
pentru vindecare. 

Cercul acesta avea să fie mai puţin periculos de con- 
dus decât cel care îl vindecase pe Jack, fiindcă era impli- 
cată mai puţină putere - dar mai puţină putere însemna 
şi un potenţial mai scăzut de vindecare. Abby închise 
ochii un moment și se rugă să fie în stare să închidă rana 
înainte ca aceasta să-i ia viaţa lui Helen. Apoi deschise 
ochii şi explică pe scurt cum funcţiona cercul. Domnul 
Willard participase la cercuri, dar singura experienţă a 
lui Jack era cea în care el fusese pacientul. 

Fu incomod să se aranjeze toţi în jurul trupului schi- 
lodit al lui Helen - aveau să le înţepenească încheieturi- 
le -, dar se descurcară. Rămase loc chiar și pentru cele 
două animale, care erau în contact cu trupul rănitei. 

- O să scot andreaua foarte încet și voi încerca să 
vindec fiecare organ rănit pe măsură ce iese vârful, ex- 
plică Abby. 

Nu fu nevoie să adauge că, dacă ar fi scos andreaua 
repede, Helen ar fi sângerat până la moarte. 

Cu blândeţe, Abby prinse capătul andrelei, în timp 
ce doamna Neel punea mâna pe umărul ei drept şi Jack 
pe umărul stâng. Domnul Willard era între ei. Ea le 
testă energia individuală. Cea a doamnei Neel era calmă 
şi experimentată. Domnul Willard avea o magie blândă, 
intensificată de credinţa lui profundă. Şi Jack ardea de 
vitalitatea domeniului Langdale. 

Simţindu-se mai încrezătoare, Abby se puse pe trea- 
bă, începând cu vârful andrelei, care ajunsese în inimă. 
Conştiința ei exploră mușchiul care pulsa în jurul vâr- 
fului ascuţit. Apoi începu să reconstruiască țesuturile, 
ca să blocheze potenţiala sângerare cauzată de pierderea 
presiunii acului. 

Fracţiune cu fracțiune, în ritm infinitezimal, ridică 
andreaua. Pe metal rămase puţin sânge, dar secțiunea 
reparată rezistă. 

Începu să lucreze cu ficatul. Când scoase cam trei 
sferturi din ac, începu să se clatine amețită, din lipsă 
de energie. Pe loc, puterea lui Jack curse în ea. Acum, 
că fântâna sfântă fusese restaurată şi Scranton era mort, 
Jack avea acces la o cantitate imensă de energie. 

Întărită, îşi reluă treaba. Cu cât se apropia mai mult 
de final, cu atât mai mare era tentaţia de a scoate me- 
talul dintr-odată și de a termina treaba, dar se forță să 
continue în același ritm lent. 

- Slavă Domnului! spuse ea când scoase în cele din 
urmă andreaua din trupul lui Helen. După ce închise 
cercul, adăugă: Cred că o să fie în regulă. 

În timp ce se prăbușea, teribil de obosită, Jack răsuflă 
ușurat, și vicarul spuse: 

- Trebuie să-l mulțumim lui Dumnezeu, cu adevărat. 

Doamna Neel o bătu pe Abby pe mână. 

- A fost o plăcere să vă cunosc, Lady Frayne. Sper 
că vom mai lucra împreună. 

- Aşa sper și eu - dar nu prea curând! 

Strânse recunoscătoare mâna moașei, înainte ca 
aceasta să se ridice cu greu și să plece. 

Ochii lui Helen se deschiseră, și ea privi în jur, con- 
fuză. Privirea ei se aţinti asupra vicarului. 

- Jeremy! Cât mă bucur să te văd. A trecut atâta timp. 
Se încruntă. Prea mult. Am fost foarte bolnavă, nu-i așa? 
Sunt... sunt pe moarte? 

-Ați fost grav rănită, dar acum vă reveniţi, spuse 
Abby. _ 

- E ca un vis lung. Îl tot văd pe... Sir Alfred Scranton? 
Clătină din cap, frustrată. Am... am fost căsătorită cu el? 
A fost şi el rănit? 

Abby schimbă o privire cu Jack. Nu era momentul să 
afle toată povestea. El spuse blând: 

- Da. Mă tem că a murit. 

Ochii lui Helen se închiseră, și lacrimile i se scurseră 
sub pleoape. 

- Sărmanul Alfred. A fost un soţ devotat, dar cu inte- 
rese foarte limitate. Poate că nu trebuia să mă căsătoresc 
cu el. Dar, vedeţi, nu voiam să fiu singură. 

-Nu vei fi niciodată singură, Helen, spuse răgușit 
domnul Willard. 

- Dragul meu Jeremy. 

Helen deschise ochii și îi dărui un zâmbet fermecă- 
tor, înainte de a aluneca în somn. Acum, că era liberă 
de vraja lui Scranton, Abby văzu cu ușurință de ce o 
adorau bărbații. 

- Poate fi mutată acum în dormitorul ei? întrebă 
Jack. 

Abby încuviință. 

- Se simte cât se poate de bine, pe măsura puterilor 
noastre. Restul e în mâinile lui Dumnezeu. 

Jack se aplecă şi o ridică pe mama lui ca pe un bibe- 
lou fragil. 

- Sper ca somnul să-i alunge toate amintirile urâte. 

Abby se arătă uimită şi își îndepărtă o șuviţă de păr 
de pe faţă. 

- Trebuie să-și amintească dacă vrea să câștige înţelep- 
ciune din ceea ce a îndurat. 

După un moment de ezitare, Jack încuviinţă. 

- În cea mai mare parte a vieții, oamenii au apărat-o 
fiindcă era prea frumoasă ca să o ştie nefericită. Vremu- 
rile acestea au trecut. 

În timp ce îşi scotea mama din salonaș, domnul Wil- 
lard îi oferi lui Abby mâna, ca s-o ajute să se ridice de 
pe duşumea. O dureau toate fiindcă șezuse multă vreme 
așa şi începea să simtă și vânătăile cauzate de căderea de 
la fântâna sfinţită. 

- Mi-ar place să stau eu cu Helen, dacă se poate, zise 
vicarul. 

- Nu cred că Jack s-ar supăra. Mama lui a rămas în 
urmă cu rugăciunile, aşa că are nevoie de un vicar ală- 
turi de ea. Abby își plecă uşor capul într-o parte: De ce 
nu v-aţi căsătorit cu ea, în loc să-l lăsaţi pe Scranton să 
o aibă! 

Domnul Willard privi în depărtare. 

- Mă gândeam să-i fac o ofertă când s-a terminat 
anul ei de doliu, dar eram un vicar de ţară, și ea era o 
vicontesă. Mă întrebam încă dacă ar fi potrivit să îi cer 
să se căsătorească cu mine, când s-a căsătorit cu Scran- 
ton. Am fost amarnic de dezamăgit, dar am crezut că 
așa era mai bine. El era un bărbat bogat. Ce puteam 
eu să-i ofer? 

- Dragoste, în loc de nebunie obsesivă, spuse 
sec Abby. Deși, având în vedere înzestrarea lui Scran- 
ton pentru magie neagră, poate a fost mai bine că 
nu aţi intervenit între el şi obiectul dorinței lui. 
Aveţi o a doua șansă, domnule Willard. Folosiţi-o 
cum trebuie. 

-O voi folosi. El zâmbi strâmb. Oi fi eu doar un vi- 
car de ţară, dar învăţ din greșelile mele. Mai mult decât 
orice pe pământ, Helen are nevoie să fie iubită. Primul 
ei soţ nu s-a priceput să-i arate cât de mult o preţuia. 
Al doilea i-a furat sufletul cu pretextul iubirii. Eu pot să 
mă descurc mai bine. 

Îşi înclină capul și ieşi din cameră. În timp ce ieșea, 
două slujnice intrară în salon. Cea mai în vârstă întrebă: 

- Putem să facem curăţenie aici, milady? 

Abby se cutremură în timp ce privea fără voia ei locul 
pătat de sânge, ascuns de cuvertură. 

- Vă rog. î 

leşi din cameră, simțindu-se straniu de goală. Îşi fä- 
cuse datoria de vrăjitoare. Jack era vindecat în toate pri- 
vinţele, şi nu mai avea nevoie de ea. Sora lui era fericită 
şi purta în pântece copilul bărbatului pe care îl iubea. 
Helen fusese eliberată de o sclavie hidoasă, și magicia- 
nul care o cauzase era mort, ucis de propria lui mână. 
Ce mai avea ea de făcut? 

Simţind dintr-odată nevoia de aer proaspăt, se în- 
dreptă spre uşă. Poate că astfel avea să-și domolească 
sentimentul de goliciune. 

Se opri un moment, uluită, apoi își continuă dru- 
mul, cu buzele curbate într-un zâmbet slab. Poate că nu 
era cu totul goală, până la urmă. 

- Aici erai! 

Jack înaintă cu pași mari pe cărarea care ducea spre 
vechiul pavilion. Structura era dărăpănată, ca multe alte 
lucruri din Langdale, dar florile primăverii înfloreau 
exuberant în jurul temeliei, și mica clădire oferea o pri- 
velişte minunată a văii. 

Abby stătea înăuntru, pe o bancă de piatră care 
înconjura peretele interior, cu Cleocatra în poală şi cu 
o Maxie umedă, dar curată, rășchirată la picioarele ei. 
Avea cearcăne și părea gata să adoarmă pe loc. ÎL întâm- 
pină cu un semn cu capul, dar nu spuse nimic. 

- Mi-a trebuit mult timp să-mi amintesc că te pot păsi 
mintal, explică el în timp ce se așeza pe bancă, lângă ea. 

Mâna ei mângâia blana neagră a pisicii. 

- Cum se simte mama ta? 

- Doarme liniștită. Jack se aplecă şi o scărpină pe 
Maxie pe gât. Căţeaua îl privi cu adoraţie. S-a trezit un 
moment când am așezat-o pe pat. Spune că e singura 
moștenitoare a lui Scranton, așa că i-au rămas proprie- 
tatea și averea lui. Gura lui se strâmbă. Acum e o moște- 
nitoare considerabil de bogată. Rămâne de văzut dacă o 
să vrea să locuiască în casa lui. 

- Domnul Willard trebuie să aibă mare grijă, altfel 
o să i-o fure iar alt bărbat, înainte de a se declara, remar- 
că Abby. 

- Nu o să facă greșeala aceasta din nou. E cu ea acum. 
Au fost prieteni mulţi ani. Cred că s-ar potrivi de minu- 
ne. El o înţelege, ea îl respectă, şi sunt foarte afectuoși 
unul cu celălalt. Jack chicoti. Nici măcar eu nu aș fi de- 
ranjat să-l recunosc drept tată vitreg. 

- Deci totul e bine. 

În loc să se simtă victorioasă, Abby părea tristă. 

-Cu excepţia ta. Pari epuizată. Uite, am trecut pe 
la bucătărie și am luat mâncare. Deschise coșul pe care 
îl adusese cu el şi scoase o plăcintă cu carne. După atâta 
muncă de vindecare, trebuie să fii lihnită. Asta e cu car- 
ne de vită şi ciuperci, cred. 


a...» 

- Sunt flămândă, într-adevăr. Abby muşcă din plăcin- 
tă, și firimiturile îi căzură în poală. Când sunt atât de 
obosită, uit și să mănânc. 

Jack rupse altă plăcintă în două bucăţi, folosind-o pe 
cea mai mică pentru a o momi pe Cleo să plece din 
poala lui Abby și pe cea mai mare pentru Maxie. Apoi 
muşcă şi el din una. Plăcintele erau calde și delicioase. 
Doamna Watson îşi recăpătase îndemânarea, laolaltă cu 
optimismul. 

Își termină plăcinta cu carne înainte de a observa că 
Abby era în continuare tristă. 

- Ce s-a întâmplat, fetiţo? A fost o zi groaznică, şi pri- 
veliștea unui om care se sinucide e tulburătoare, ca să 
nu spun mai mult. Dar moartea lui Scranton nu e o 
pierdere pentru lume, și împreună am triumfat. Lang- 
dale e restaurat, ceea ce nu ar fi fost posibil fără tine. 

- Sau fără tine. Nu am fost niciodată atât de speriată 
ca în momentul în care a îndreptat pușca spre tine. Privi 
în jos, fărâmiţând ultima coajă de plăcintă. Când ne-am 
înţeles să ne căsătorim, am spus că îmi doresc copii, dar 
că, în afară de asta, nu eşti nevoit să stai cu mine. Eu... 
cred că am rămas însărcinată astăzi la fântână. 

- O să avem un copil! întrebă el, năucit, dar încântat. 
Eşti sigură? 

Ea încuviinţă. 

- Celeste a spus că a fost sigură că a rămas însărcinată 
din momentul în care s-a întâmplat. Acum ştiu la ce s-a 
referit. Băiatul o să fie un vrăjitor puternic şi un moşte- 
nitor vrednic de Langdale. Pot să mă întorc la Melton 
să port sarcina. Tu eşti liber să te întorci în armată dacă 
vrei, acum, că succesiunea a fost asigurată. 

Jack era atât de şocat, încât se înecă cu ultima înghi- 
ţitură de plăcintă şi începu să tușească. Când putu să 
vorbească din nou, izbucni: 

- Despre ce naiba vorbeşti? Credeam că ne înțelegem 
destul de bine. Chiar vrei să mă părăsești? 

- Nu, spuse ea liniștită, însă fără să se uite la el. Dar 
am făcut un târg când ne-am căsătorit. Nu eu trebuie să 
schimb termenii. 

De data aceasta el îşi aminti să folosească magia mult 
mai repede. Mintal, îi atinse emoţiile și încercă să-i în- 
țeleagă dispoziția. 

Fu şocat să constate că ea se vedea prea mare şi prea 
banală - şi vrăjitoare —, dorită doar atunci când era ne- 
voie de talentele ei. i 

- Chiar te consideri atât de indezirabilă? In ciuda a 
tot ce am făcut ca să-ți demonstrez contrariul? 

Ea îşi muşcă buzele, dar nu răspunse. Dintr-odată, el 
intui adevărul. 

- Lipsa de încredere are rădăcini adânci și s-a con- 
struit în ani de zile. Faptul că nu-mi pot lua mâinile 
de pe tine - el o prinse de mână - e ceva nou. Presu- 
pun că trebuie să treacă mult timp înainte ca îndoielile 
să pălească. 

Deşi privea încă în depărtare, degetele ei le strânseră 
pe ale lui. El continuă, cu voce înceată: 

-A fost o zi atât de aglomerată, că am uitat să menţio- 
nez ceva foarte important care s-a întâmplat la iaz. 

Ea clipi când auzi asta, și o sclipire de amuzament 
luci în ochii ei. 

- Conceperea unui copil e, negreșit, ceva important, 
dar eu nu am uitat cum s-a întâmplat. 

- Șşt, fetiţo, asta s-a petrecut mai devreme. Se aplecă 
şi îşi luă pe genunchi soţia mare şi frumoasă. Mângâ- 
indu-i părul, spuse: Când am crezut că erai moartă - 
lumea s-a oprit. Nu-mi puteam imagina viața fără tine. 
Am întârziat al naibii de mult până să-mi dau seama, 
dar te iubesc, Abby. Acum şi pentru totdeauna, până la 
sfârşitul lumii, amin. Mă iubeşti îndeajuns cât să stai cu 
mine? Nici un bărbat nu poate reţine o soţie vrăjitoare 
împotriva voinţei ei, așa că sper şi cred că vrei să stai. 

Ea începu să suspine, incapabilă să se stăpânească. 
Prima lui reacţie alarmată dură doar un minut. Plânsul 
se intensifică. Chiar şi el ştia câte ceva despre emoţiile 
care tulburau femeile însărcinate. După câte se părea, 
era adevărat, chiar dacă trecuseră doar câteva ore. 

- O să-mi spui că te-ai căsătorit cu mine doar pentru 
titlu şi pentru biletul de intrare în societatea londoneză? 

întrebă el. Dacă o faci, nu o să te cred. Am învăţat un 
lucru sau două de la tine, milady. 

Ea râse printre lacrimi. 

- Nu am umblat niciodată după titlul tău, Jack. Dar 
am îndurat o adevărată agonie, fiindcă mă simţeam 
vinovată că te-am silit să te căsătoreşti. Chiar dacă 
ţi-am oferit oportunitatea de a renunța, m-am întrebat 
mereu dacă te-ai fi căsătorit cu mine dacă nu te-ai fi 
simţit obligat. 

El se gândi în urmă, la emoţiile haotice de după fa- 
talul accident. 

- Probabil că nu, recunoscu el. O soţie vrăjitoare ar fi 
fost de neconceput atunci. 

-Ştiam că trebuia să te las să pleci, spuse ea cu un 
sughiț. Dar te iubeam de atâta timp, că nu voiam să fac 
ceea ce trebuia. Aşa că am fost egoistă şi te-am lăsat să fii 
nobil și să te căsătoreșşti cu mine. 

- Erai îndrăgostită de mine? întrebă el uluit, 

Ea încuviinţă. 

- Prima dată când te-am văzut în Melton Mowbray 
eram doar o şcolăriță. M-a izbit atât de mult imaginea 
ta, că te-am urmat pe High Street. Parcă aş fi fost vrăjită. 
În orice sezon de vânătoare, mă rugam să te întorci ca să 
te pot vedea din nou. 

El îi prinse privirea, șocat. 

- Doamne, Dumnezeule, fetițo, de ce? Cu siguranță 
nu din cauză că eram atât de frumos! 

- Nu, cei mai mulți dintre prietenii tăi erau mai fru- 
moşi, fu ea de acord. 

Gura lui se curbă, 

- Nu trebuia să fii de acord atât de repede. 

Ea râse. 

- Sigur că erai atletic şi bine clădit şi atrăgeai privirea, 
dar era ceva mai mult, păreai atât de... agreabil. O per- 
soană pe care mi-ar fi plăcut s-o cunosc. Ea își plecă ușor 
capul, dar el putu s-o vadă roşind. Un bărbat cu care 
mi-ar fi plăcut să împart aşternutul. 

-Asta e chiar mai bine decât să mă fi considerat 
frumos. 

Se gândi la Lady Cynthia Devereaux și la alte blon- 
de mărunțele pe care le admirase. Erau doar închipuiri, 
imateriale ca niște nori. 

Femeia voluptuoasă, senzuală și înţeleaptă din bra- 
ţele sale era realitatea lui. Fiinţa aceasta uimitoare 
care îi purta în pântece copilul. Cu inima gata să se 
reverse, spuse: 

- Nu știam ce îmi doream de la soția mea, așa că este 
mare noroc că te-ai hotărât că mă voiai tu. Cred că ai o 
oarecare abilitate de a vedea viitorul. 

- Nu vreau să regreţi cândva ceea ce am făcut, spuse 
ea serioasă. Dacă vor merge rău lucrurile între noi? 

El o sărută apăsat, nelăsându-i nici o îndoială referi- 
toare la ceea ce credea despre farmecul ei. 

- Nu o să regretăm niciodată, Abby, zise el și zâmbi 
larg. Şi bineînţeles că lucrurile vor merge bine. Nu de- 
geaba mi se spune Jack Norocosul! 


epilog 


Langdale Hall 
Septembrie 1813 


Langdale se bucura de prima sărbătoare a recoltei de 
la moartea tatălui lui Jack, și era un succes răsunător. 
După ce își făcu datoria deschizând festivitățile și salu- 
tându-şi oaspeții, Jack plecă în căutarea soției sale. Era 
uşor de găsit. Unul dintre primele talente pe care le în- 
vățase în studiile lui magice era acela de a o localiza pe 
Abby, oriunde ar fi fost. 

O găsi în pavilionul cu mâncare, printre mesele în- 
cărcate cu mâncăruri, pâine, gemuri și dulciuri. Când 
soarele avea să ajungă la zenit și porcul întreg și jumăta- 
tea de bou care se frigeau acum într-o groapă cu jăratic 
aveau să fie gata, marginile cortului aveau să fie ridicate 
pentru ca oaspeţii să poată intra să se ospăteze. 

- Bună, fetiţo. Se opri după ce pânza cortului căzu 
în urma lui, ca să admire splendoarea soției lui. Purta 
o rochie albastră elegantă, și înălțimea ei micșora efec- 
tele sarcinii, chiar dacă ajunsese în șapte luni. Abby era 
genul de femeie care devenea strălucitoare când era în- 
sărcinată. Pielea ei era cremoasă și perfectă, și părul îi 
strălucea chiar și în lumina slabă. 

- E totul bine? 

Ea îi dărui zâmbetul special care îi era rezervat lui şi 
fură o tartă. 

- Aha! spuse el triumfător. Te-am prins asupra faptu- 
lui. Doamna Watson va fi tare nemulțumită. E foarte 
aspră cu hoţii de mâncare. Folosi magia ca să se repeadă 
la tartă. 

Abby rezistă și aruncă în gură restul de tartă. 

-Mi-a dat permisiunea să mă răsfăț, fiindcă cresc, 
spuse ea cu o demnitate subminată de petele de agrişe 
de pe bărbie. 

- Creşti în moduri minunate. 

Păși în faţă și îndepărtă cu un sărut dulceaţa de agri- 
şe, în timp ce îi cuprindea sânii cu mâinile. Sarcina îi 
făcea mai magnifici decât de obicei. 

Ea toarse și se lipi de el. Dorinţa izbucni ca fulgerul. 
Erau la jumătatea drumului spre punctul din care nu 
se mai puteau întoarce, când un copil ţipă chiar lângă 
cort. Clipind, Abby îl împinse și spuse răgușită: 

- Mai târziu. 

Mai luă două tarte, dăruindu-i lui una şi mușcând 
din cealaltă. 

- Mai târziu, încuviinţă el oftând. Mă bucur că nu-mi 
lași fiul şi moştenitorul flămând. 

Avu nevoie de cea mai mare putere de voință ca-și 
îndepărteze privirea de la imaginea senzuală a dinţilor 
ei mușcând din prăjitura pufoasă. 

- Fiicei și moştenitoarei îi place să mănânce, spuse 
Abby, cu o expresie gravă, dar jucăușă în privire. 

El își așeză ușor palma peste curba pântecelui ei şi 
simţi o lovitură. Era multă activitate acolo în ziua aceea. 
Era copleșit când se gândea că viaţa aceea prețioasă și 
energică fusese creată din iubirea şi din pasiunea lor. 
Tot nu vrei să-mi spui dacă e băiat sau fată? 

- Ar fi o practică bună pentru tine dacă ai afla sin- 
gur, spuse ea, cu manierele cele mai bune ale unei 
învăţătoare. 

El închise ochii şi încercă să distingă sexul acelei lu- 
mini albe și strălucitoare care creştea, dar fără succes. 
Sigur că energia aceasta neobosită arăta că era băiat. To- 
tuși, simţea o dulceaţă care semăna atât de mult cu a lui 
Abby, încât copilul trebuia să fie fată. Clătină din cap. 

- Singurul lucru de care sunt sigur e că are magie. 
Va fi un adevărat mic vrăjitor. 

-Şi el sau ea va învăţa să prețuiască acest dar, spuse 
Abby serioasă. 

Jack era perfect de acord. Nici unul dintre copiii 
săi nu avea să fie bătut pentru că arăta prea mult 
interes față de vrăjitorie. Nici nu avea să fie trimis la 
Academia Stonebridge. 

Privirea lui căzu asupra decolteului rochiei ei moder- 
ne, care era destul de adânc cât să țintuiască chiar și pe 
un sfânt de piatră. 

- Nu sunt responsabil pentru faptele mele dacă nu 
mergem într-un loc mai public. li oferi braţul. Vrei 
să mi te alături în timp ce mă plimb tacticos pe aici 
şi-mi joc rolul unui amfitrion îndatoritor? Ar fi chiar 
mai bine dacă ai fi și tu prezentă, ca o amfitrioană 
îndatoritoare. 

- Cu plăcere, milord. Abby luă braţul lui Jack, și se 
întoarseră la sărbătoarea care se întindea înăuntrul 
și în afara conacului. Copiii jucau jocuri, adulţii își aș- 
teptau rândul ca să se uite într-un kinescop cu bătălia 
de la Trafalgar, în timp ce cântăreții și păpușarii ambu- 
lanţi își desfășurau repertoriul. La fiecare doi-trei pași, 
Jack și Abby se opreau ca să schimbe amabilităţi cu oa- 
menii prezenți. 

În timp ce se îndepărtau de zona teatrului de păpuși, 
Jack murmură: 

- Cunoști aproape la fel de mulți oameni aici ca 
mine, şi toţi te adoră. 

Ea zâmbi, dar clătină din cap. 

- Se bucură doar fiindcă fac parte din nou dintr-o 
comunitate fericită şi sănătoasă. 

-Te adoră, spuse el ferm. Și așa şi trebuie. Până 
la urmă, eu te ador, și judecata mea în sfera aceasta 
este impecabilă. f 

Ea roși. În mod adorabil. li plăcea să vadă jocul emo- 
tiilor în ochii ei expresivi. Cu fiecare zi care trecea, se 
făcea tot mai frumoasă. 

Doamna Watson, care își recâștigase buna dispoziţie 
şi rotunjimile, se întoarse de la groapa cu jăratic și anun- 
tă cu voce răsunătoare că era vremea mesei. În timp ce 
vorbea, ajutoarele ei ridicară pereţii de pânză ai cortu- 
lui, şi oaspeţii se buluciră în față. 

În vreme ce Jack o ferea pe Abby de năvală, o trăsură 
prăfuită, dar încăpătoare înconjură casa și se opri în faţa 
grajdurilor. Abby își duse mâna streașină la ochi. 

- Cine poate fi? Nu recunosc trăsura, și cei de aici au 
venit deja. 

Jack se uită printre gene, apoi se îndreptă spre trăsu- 
ră, însoţind-o pe Abby. 

- E trăsura de călătorie a ducelui de Alderton. Crezi 
că mama s-a hotărât să se întoarcă pentru sărbătoare? 
L-am scris despre ea. 

După moartea lui Scranton, mama lui plecase să stea 
la Celeste, și vizita se prelungise aproape șase luni. 

- Oh, sper că da, spuse Abby, grăbind pasul. Scrisori- 
le ei sunt destul de înveselitoare, dar mi-ar plăcea să văd 
cu ochii mei ce face. 

Soţia lui era cu adevărat o vindecătoare, se gândi Jack 
cu afecțiune. Nu i-ar fi plăcut să fie altfel. 

Ajunseră la trăsură și văzură cum mama lui întindea 
mâna să coboare. 

- Jack, Abby! strigă ea sărind spre ei. Oh, veniţi aici 
ca să vă pot îmbrăţişa pe amândoi imediat! 

Afecţiunea din îmbrăţişarea ei îl făcu pe Jack să uite 
răceala pe care i-o arătase când se întorsese la Lang- 
dale după atâţia ani. După ce o ridică de la pământ, 
Jack o lăsă jos din nou şi o studie în timp ce o îmbră- 
țișa pe Abby. Aceasta era mama veselă și dulce pe care 
și-o amintea. 

În mod interesant, își arăta vârsta acum. Era fru- 
moasă, dar ca o femeie matură, nu ca o fetișcană. De la 
moartea lui Scranton, devenise mai serioasă. 

- Primesc și eu o îmbrăţișare? 

Jack se întoarse şi își văzu sora coborând cu grijă 
din trăsură. Deşi sarcina ei era doar cu puţin mai îna- 
intată decât a lui Abby, silueta ei micuță o făcea mult 
mai vizibilă. 

- Celeste, ce minunat că ai venit! 

O îmbrăţișă și pe ea, dar cu mai multă grijă decât pe 
mama lui. 

- Mi s-au iertat fărădelegile, Frayne? 

Jack se întoarse și rămase uimit când văzu că lacheul 
care le ajutase pe mama și pe sora lui să coboare din tră- 
sură era însuşi ducele de Alderton. Ducele părea puţin 
prudent, de parcă nu ar fi fost sigur că avea să fie bine 
primit după neplăcerile din Londra. 

- Piers! Mă bucur că ești aici, ca să vezi cât de mult 
s-au îmbunătățit lucrurile. 

Scutură mâna cumnatului său cu entuziasm. 

-'Ți-am adus un cadou. i 

Ducele făcu semn spre spatele trăsurii. În faţa grajdu- 
rilor se oprea o căruță mare de fermă plină cu lucruri 
gospodăreşti puse de-a valma şi o familie de cinci per- 
soane. În spate tropăiau câțiva câini ciobănești colbăiți. 

Necrezându-și ochilor, Jack se duse spre căruţă. 
Chipul acela bătută de vânturi i se părea familiară. 

- Domnule Maxon, dumneata ești? 

- Mda! Păstorul sugea un fir lung de iarbă, chinuin- 
du-se să-și ascundă nervozitatea. Ducesa a venit pe la noi 
şi a spus că totul merge bine la Langdale. Că v-aţi stabilit 
la conac și că doriți ca oamenii să se întoarcă acasă. 

Doamna Maxon, femeia tăcută care ședea alături de 
cioban, spuse încet: 

-Este adevărat, nu-i așa? Trebuie... trebuie să fie 
adevărat. 

Abby păși în faţă şi luă mâna doamnei Maxon. 

- Binecuvântată să fie ducesa că v-a găsit! Am cău- 
tat familia dumneavoastră, dar nu am avut succes. 
Bine aţi venit înapoi în vale, doamnă Maxon. Eu sunt 
Lady Frayne, şi soțul meu v-a deplâns absenţa. A spus 
că domnul Maxon crește cei mai buni câini ciobănești 
din Britania. 

Pe faţa păstorului se lăți un rânjet neașteptat. 

- Da, asta fac. 

Maxie, care cerșise bunătăți și atenţie de la toți par- 
ticipanţii la sărbătoare și avusese succes, tropăi în faţă 
şi începu să-și atingă nasul de cel al câinilor nou-sosiţi. 
Jack zâmbi. 

- V-am reparat vechea căsuță, sperând că aveaţi să vă 
întoarceţi, și chiar am adăugat două camere. Veţi fi șeful 

păstorilor, dar singurul lucru pe care nu-l puteţi avea e 
cățeaua aceasta. E a mea acum. 

Unul dintre copii, un băiat de vreo zece ani, sări 
din căruță. 4 

-Lulu a noastră trăiește! Imbrățișă fericit căţeaua. 
S-a pierdut, asta s-a întâmplat. Chiar înainte să plecăm. 
Mă bucur s-o văd, milord. 

- Trebuie să fiți flămânzi. Veniţi la sărbătoarea recol- 
tei, sugeră Abby. Vechii dumneavoastră prieteni și ve- 
cini se vor bucura să vă vadă din nou. 

Familia Maxon cobori din căruță, copiii năpustin- 
du-se nerăbdători. În timp ce familia se depărta, apăru 
domnul Willard, cu fața strălucind de fericire. 

- Helen! 

Ea prinse mâinile vicarului şi privi spre fața lui, 
strălucind. 

- Nu am mai putut sta departe. Chiar dacă primeam 
o scrisoare de la tine în fiecare zi, nu era de ajuns. 

-O să trebuiască să mai așteptăm șase luni, spuse el 
încet. Până termini doliul. Dacă ești sigură că vrei să 
locuieşti într-o casă parohială... 

- Sunt sigură. Ea îi strânse mai tare mâinile. Am cres- 
cut într-una, și am fost foarte fericită. O să fiu fericită în 
casa parohială care te adăpostește pe tine. 

Jack se întoarse, fiindcă nu voia să le deranjeze reve- 
derea. Mama lui avea să fie pe mâini bune alături de 
vicar. Ştia de la Celeste că cei doi corespondaseră intens 
cât timp Helen locuise la fiica ei și ghicea că scrisorile 
acelea aprofundaseră relația dintre ei. 

Împreună cu Abby, își conduseră musafirii în casă, 
ca să se răcorească. Pe când ieșea, o convinse pe Abby 
să se retragă în alcovul din spatele scărilor, pentru o 
clipă de intimitate. 

- E o zi perfectă, fetiţo, spuse el în timp ce o îmbrăţi- 
șa. Ştiai că Celeste găsise familia Maxon? 

Ea îşi lăsă capul pe umărul lui, cu un oftat fericit. 

- A spus că era pe urma lor şi că avea speranţe. Cred 
că are darul magic al găsirii și îi place să-l practice. Spu- 
ne că până şi soțului ei i se pare folositor. 

- Și astfel, magia a intrat în viața nobilului duce. Jack 
își strânse aproape soția, inhalând mireasma de rozma- 
rin din părul ei. Aşa cum a intrat în viața mea, în ziua 
în care te-am întâlnit. 

Își puse mâna din nou pe pântecele ei, apoi își ţinu 
răsuflarea când viziunea celor doi copilași cu părul 
blond îi umplu mintea. 

- Gemeni! exclamă el în timp ce copiii din viziunea 
lui întindeau câte o mână. Lumina magică strălucea în 
palmele lor, întâlnindu-se şi învolburându-se într-o sferă 
strălucitoare. Ai gemeni! Un băiat şi o fată. Nu un sin- 
gur vrăjitor, ci doi. 

Ea râse, și ochii ei acvamarin străluciră de bucurie. 

- Mă întrebam cât o să mai treacă până aveai să-ți dai 
seama. Suntem de două ori binecuvântaţi. În definitiv, 
eşti Jack Norocosul. Li dărui un zâmbet care îl unse pe 
suflet. Și eu sunt norocoasa, norocoasa Abby. 


